
KAIP MAŽI DALYKAI DARO DIDELE ĮTAKĄ 


„Elegantiškas įvairių socialinių epidemijų - mados 
tendencijos, ligos ar nusikalstamo elgesio modeliai — 
mechanizmo veikimo tyrimas... Vienas iš įdomiausių 
Gladvelo knygos aspektų yra tas, jog ji dar sykį pa- 
tvirtina, kad Žmonės yra neabejotinai visuomeniškos 
būtybės ir, nesvarbu, kiek naujų technologijų įdiegia- 
ma mūsų gyvenime, jie daro įtaką kitiems žmonėms 
ir yra jų veikiami“. 

DEIRDRE DONAHIJU, 
USA Today 


„Neabejotinai įtikinama... nepaprastai vertinga“. 
Bleiras Dedereras, 
Seattle Times 


„Nuostabi ir patraukianti knyga, kurioje puikiai ir 
originaliai pateikiama mažai žinomo reiškinio - so- 
cialinės epidemijos — studija“. 

Daily Telegraph 

„Viena šiais metais labiausiai lauktų negrožinės li- 
teratūros knygų... Virsmo taškas žavi nepasotinamu, 
nuostabiu jos autoriaus žinių troškimu... Gladvelas su- 
geba sudėtingas teorijas perteikti aiškia, elegantiška 
proza, sukurdamas charizmatinį kelionės vadovą“. 

Kristoferis Hotornas, San Francisko Chronicle 


„Kaip verslo metodo aprašymas Virsmo taškas yra 
tikrai aukščiausios kokybės knyga, pilna naujų teori- 
jų apie manipuliacijos mokslą.“ 


Aronas Gelas, Time Out 


„Virsmo taškas yra viena tų retų knygų, kurios kei- 
čia mūsų mąstymą beveik apie viską. Knygoje mėgi- 
nama paaiškinti, kodėl žmonės elgiasi taip, o ne ki- 
taip, ir nuostabu, kad Malcolmui Gladvelui pakanka 
sumanumo ir sugebėjimų tai padaryti“. 


Džefris Tobinas, knygos Didžiulis sąmokslas autorius 
„Gladvelas aistringai ir iškalbingai įrodinėja tei- 
ginį, jog ir nedideli, bet rūpestingai apgalvoti ir su- 


maniai padaryti pakeitimai gali sukelti didelių pada- 
rinių individams, organizacijoms ir bendruomenėms“. 


Baris Glasneris, Los Angeles Times Book Review 


„Gladvelas yra protingas, puikiai reiškiantis min- 
tis, gerai informuotas ir provokuojantis mąstymą... 

Virsmo taškas - knyga, kurioje yra daugybė įdomios 
medžiagos“. 
Observer (Jungtinė Karalystė) 


„Sunku nepatikėti Gladvelo tezėmis. Jis ne tik su- 
rinko nuostabių faktų savo teorijai paremti - nuo Po- 
lio Revere įtakos iki savižudybių protrūkio Mineso- 
toje, bet ir sugebėjo viską sujungti į darnų Žmogiš- 
kojo elgesio aiškinimą. Dar daugiau - vertiname jo 
teorijos optimizmą, kuris, kaip kartą pasakė kitas 
mokslo vyras, paremia jos galią“. 


Diana Brady, Business Week 


„Perskaitęs šią knygą, rimtai susimąsčiau apie sa- 
vo verslą ir dabar galiu geriau vertinti mažų apimčių 
nedidelio biudžeto veiklą. Verta perskaityti ir prekiau- 
tojams, ir studijuojantiems žmogiškąją prigimtį“. 


Filas Riley, Marketing (Jungtinė Karalystė) 


„Gladwelo minties skrydis užkariauja vaizduotę“. 


Džonas Garelikas, Boston Phoenix 


„Jaudinanti ir įtikinama... galbūt Gladvelas ruošiasi 
sukelti intelektualią epidemiją, kuri galėtų sujaukti 
mūsų supratimą apie viską — pradedant batų pardavi- 
mu ir baigiant miestų planavimu. O kokį susižavėjimą 
tai sukelia... Vikriai žongliruodamas nuostabiu anek- 

dotų ir faktų rinkiniu, jis pateikia įtikinamą pavyzdį, 
jog, priešingai nusistovėjusiam masinių tendencijų ir 
svarbiausių grupių rinkodaros suvokimui, keli asmenys 
ar vienas atsitiktinis įvykis gali sukelti socialinę epidemi- 
ją, galinčią gerokai pakeisti nusistovėjusius principus“. 


Liz Seymour, Attache 


„Labai įdomu... Nors knyga Virsmo taškas iš da- 
lies yra ankstesnių mokslinių darbų iš epidemiologi- 
jos, psichologijos, sociologijos ir grupių dinamikos po- 
puliarinimas, ji vertinga tuo, kad apibendrina šias Ži- 
nias, sujungdama atskirų sričių sąvokas ir pritaikyda- 
ma jas įspūdingame šiuolaikinio socialinio elgesio 
principų ir kultūrinių tendencijų rinkinyje. Šios žinios, 
tinkamai jas pritaikius, gali turėti milžinišką galią“. 


Paula Geyh, Chicago Tribune 


„Gerai parašyta, gyva knyga... Virsmo taškas - tai 
sumanios pastangos siekiant parodyti, kodėl epidemi- 
jas galima panaudoti kaip naudingas metaforas mū- 
sų supratimui apie socialinį gyvenimą formuoti“. 


Marcelijus Endrius, Emerge 
„Tie, kas domisi užgaidomis, turėtų perskaityti 


Virsmo tašką... Ambicinga, gerai parašyta knyga apie 
tai, kaip, regis, mažos idėjos gali pakeisti pasaulį“. 


Karmela Ciuraru, Us 

„Puikus kūrinys... Gladvelas prikausto skaitytojų 
dėmesį, naudodamasis anekdotais apie asmenybes, at- 
sidūrusias virsmo taške, taip pat mažai žinomais pikan- 
tiškais dalykais... Virsmo taškas verčia susimąstyti“. 


Bleik Elizabeta Niumark, Jerusalem Post 


„Intriguojanti knyga... Gladvelui pavyko surinkti 
įdomiai tarpusavyje susijusios medžiagos ir pateikti ją 
taip paprastai, kad ji tapo priimtina ir nepamirštama“. 


Bilas Duryea, St. Petersburg Times 


„Idomiu požiūriu nagrinėdamas iš esmės nesugre- 
tinamų antropologijos ir verslo sričių tyrimus, Glad- 
velas sukuria įtikinamą pavyzdį, jog iš tiesų yra ma- 
giškas skaičius 150, kurį viršijus Žmonių jungimasis į 
grupes tampa nefunkcionalus“. 


Garis Kentonas, News «4 Record (Greensboro, NC) 


„Tokia informatyvi ir verčianti susimąstyti knyga, 
kokios jau seniai neskaičiau... Gladvelo argumentai 
ir pavyzdžiai įtikinami. Labai įdomus skyrius apie te- 
levizijos programas vaikams“. 

Robertas Vorčesteris, Management Today 


(Jungtinė Karalystė) 


„Prikaustančiame dėmesį mokslinės ir kultūrinės 
analizės mišinyje Gladvelas teigia, jog mados, meno 

ir politikos tendencijos plinta taip pat kaip ir bakte- 
rijos... Tiek Gladvelo rašymo stiliuje, tiek jo asmeny- 
bėje labiausiai traukia tas jaudulys, su kuriuo jis pri- 
artėja prie temų“. 

Kasey Greentfield, Newsday 


„Pakankamai įdomi paprastam skaitytojui Gladve- 
lo knyga yra ypač naudinga verslo žmonėms, ieškan- 
tiems įkvėpimo, kuris padėtų paversti jų idėjas popu- 
liariais visuotinio susižavėjimo objektais“. 


Publishers Weekly 


„Tai, ką kažkas kažkada pasakė apie garsųjį Ed- 
mundą Vilsoną, tinka ir Malkolmui Gladvelui: jis su- 
teikia idėjoms veiksmą. Dabar jis parašė puikią, pa- 
traukiančią dėmesį knygą apie nuostabią idėją, kuri 
turėtų paveikti kiekvieno mąstančio žmogaus požiūrį 
į pasaulį“. 

Maiklas Luisas, knygų Melagio pokeris 
ir Visai naujas dalykas autorius 


„Neabejotinai įdomi ir tikrai stulbinanti... Tai to- 
kia knyga, kurios intriguojančiomis ištraukomis dar il- 
gai galėsite linksminti savo draugus ir kuri yra poten- 
cialiai galinga praktinė priemonė visiems, turintiems 
idėjų apie pardavimo arba reklamos kampanijas“. 


Scotland on Sunday (Jungtinė Karalystė) 


Mano tėvams 
Joyce ir Graham Gladwell 

Įvadas 


Klasikiniai amerikietiški valomo zomšo bateliai su 
lengvais kaučiuko padais Hush Puppies virsmo tašką 
pasiekė maždaug 1994-ųjų pabaigoje-1995 metų pra- 
džioje. Iki to laiko šis modelis beveik neturėjo paklau- 
sos. Batelių pardavimas nukrito iki 30 000 porų per 
metus, 0 parduodama buvo daugiausiai provincijos 
rinkose ir mažų miestelių šeimyninėse parduotuvėse. 
Hush Puppies gaminanti kompanija Wolverine planavo 
palaipsniui nutraukti batų, padariusių juos žymius, ga- 
mybą. Tačiau tada įvyko kažkas keista. Madų fotosesi- 
j0je du Hush Puppies vadovai - Ovenas Baksteris ir 
Džefris Luisas — susitiko su stilistu iš Niujorko, kuris 
jiems papasakojo, kad klasikiniai Hush Puppies staiga 
tapo madingi Manheteno centrinės dalies klubuose ir 
baruose. „Mums pasakė, - prisiminė Baksteris, - kad 
šie bateliai buvo pardavinėjami perpardavimo parduo- 
tuvėse Rytiniame kaimelyje ir Sohe. Žmonės ėjo į Ma- 
mos ir Tėtės parduotuves, mažas parduotuvėles, kur jų 
dar buvo, ir viską išpirko“. Baksteris ir Luisas iš pra- 
džių sutriko. Jiems atrodė neįtikėtina, kad batai, kurie 

akivaizdžiai buvo nebemadingi, galėjo vėl grįžti į ma- 
dą. „Mums pranešė, kad pats Izaokas Mizrahi dėvėjo 
šiuos batus, - sakė Luisas. - Manau, kad būtų sąžinin- 
ga prisipažinti, jog tuo metu mes neturėjome jokio su- 
pratimo, kas yra tas Izaokas Mizrahi“. 

Atėjus 1995 rudeniui, įvykiai pradėjo plėtotis itin 
sparčiai. Pirmiausia paskambino dizaineris Džonas 
Bartletas. Jis norėjo Hush Puppies savo pavasario ko- 
lekcijai. Paskui paskambino dizainerė Anna Sui iš 
Manheteno, kuri taip pat norėjo šių batų savo madoms 
demonstruoti. Los Andželo dizaineris Džoelas Fit- 
zdžeraldas uždėjo dvidešimt penkių pėdų aukščio pri- 
pučiamą šunį taksą - Hush Puppies prekinio ženklo 
simbolį — ant savo parduotuvės Holivude stogo, o greta 
esančią meno galeriją pavertė nedidele Hush Puppies 
parduotuvėle. Jam dar tebedažant parduotuvę ir įren- 
ginėjant joje lentynas, įėjo aktorius Py-vy Hermanas ir 
paprašė dviejų porų batų. „Kalbos sklido iš lūpų į lū- 
pas“, - prisimena Fitzdžeraldas. 

1995 metais kompanija pardavė 430 000 klasikinių 
Hush Puppies batelių porų, kitais metais - keturiskart 
tiek, o dar kitais - dar daugiau, ir Hush Puppies dar sy- 
kį tapo pagrindiniu Amerikos vaikinų įvaizdžio ele- 
mentu. 1996 metais Hush Puppies laimėjo geriausio 
aksesuaro prizą, įteiktą per Linkolno centre vykusių 
Madų dizainerių tarybos apdovanojimų pietus, o fir- 
mos prezidentas stovėjo scenoje kartu su Kalvinu Klei- 
nu ir Dona Karan ir priėmė prizą už laimėjimą, kuris, 

kaip jis pats pirmas būtų linkęs pripažinti, beveik visai 
nepriklausė nuo jų kompanijos. žush Puppies staiga 
prasiveržė, o visa tai prasidėjo nuo būrelio vaikinų iš 
Rytinio kaimelio ir Soho. 

Kaip tai atsitiko? Tie keli pirmieji jaunuoliai, kas 
jie bebuvo, neturėjo jokio sąmoningo tikslo išrekla- 
muoti Hush Puppies batus. Jie avėjo juos būtent dėl 
to, kad niekas kitas nenorėjo jų avėti. Paskui šią už- 
gaidą perėmė du madų dizaineriai, panaudoję batus 
aukštajai madai. Batai tebuvo šalutinis akcentas. Nie- 
kas nemėgino išplatinti Hush Puppies. Tačiau kažko- 
kiu būdu būtent taip ir atsitiko. Batai perėjo tam tikrą 
populiarumo tašką ir paplito. Kaip trisdešimties do- 
lerių vertės batų pora per dvejus metus nuėjo kelią 
nuo grupelės Manheteno centro hipių ir dizainerių 
iki visų didžiųjų Amerikos prekybos centrų? 


Ne taip seniai buvo laikas, kai tokių beviltiškai 
skurdžių Niujorko mikrorajonų, kaip Braunsvilis ir ry- 
tinė Niujorko dalis, gatvės sutemus virsdavo vaiduoklių 
miestais. Paprasti darbo žmonės nesiryždavo vaikščioti 
šaligatviais. Vaikai bijojo važinėtis gatvėmis dviračiais. 
Senyvi žmonės nesėdėdavo atviruose prieangiuose ir 
ant parkų suolelių. Narkotikų pardavinėjimas buvo ne- 
suvaldomas, o karai tarp gaujų šioje Bruklino dalyje 

buvo taip plačiai paplitę, jog dauguma žmonių sute- 
mus įjungdavo apsaugą savo butuose. Policininkai, dir- 
bę Braunsvilyje devintajame dešimtmetyje ir paskuti- 
nio dešimtmečio pradžioje, pasakoja, jog tais laikais, 
vos tik saulei nusileidus, jų racijos pratrūkdavo šneko- 
mis tarp patruliuojančių pareigūnų ir dispečerių apie 
visas įmanomas žiaurių ir pavojingų nusikaltimų rūšis. 
1992 metais Niujorke nužudyti 2154 žmonės ir padary- 
ti 626 182 rimti nusikaltimai, o didžiausias jų skaičius 
teko šiems pavojingiausiems rajonams - Braunsviliui ir 
rytinei Niujorko daliai. Tačiau tuo metu įvyko kai kas 
keista. Tam tikru mistišku kritiniu momentu nusikals- 
tamumo lygis pradėjo kisti - jis ėmė mažėti. Per pen- 
kerius metus žmogžudysčių sumažėjo 64,3 procento — 
iki 770, o bendras nusikaltimų skaičius nukrito beveik 
per pusę - iki 355 893. Braunsvilio ir rytinio Niujorko 
šaligatviai vėl atgijo: vaikai vėl pradėjo važinėtis dvira- 
čiais, o namų prieangiuose pasirodė senyvi žmonės. 
„Buvo laikas, kai šaudymasis gatvėse buvo įprastas da- 
lykas, tarsi tai būtų kur nors Vietnamo džiunglėse, — 
pasakoja inspektorius Edvardas Mesardis, vadovaujan- 
tis policijos nuovadai Braunsvilyje. - Dabar aš nebegir- 
džiu pabūklų ugnies“. 

Niujorko policija pasakytų, jog tai, kas įvyko Niu- 
jorke, įvyko dėl tvirtos miesto policijos strategijos. Kri- 
minologai pažymi narkotikų prekybos sumažėjimą ir 
gyventojų senėjimą. Tuo tarpu ekonomistai teigtų, kad 
dėl laipsniško miesto ekonomikos kilimo paskutinia- 

me dešimtmetyje daugelis tų, kurie galėjo tapti krimi- 
nalistais, gavo darbo. Tai įprasti socialinių problemų 
daugėjimo ir mažėjimo paaiškinimai, tačiau galiausiai 
nė vienas paaiškinimas nėra toks įtikinamas kaip tei- 
ginys, jog Rytinio kaimelio vaikinai sukėlė Hush Pup- 
pies atgimimą. Pokyčiai narkotikų prekyboje bei eko- 
nomikoje, gyventojų amžiaus vidurkio kitimas - visa 
tai yra ilgalaikės tendencijos, pasireiškiančios visoje ša- 
lyje. Jos nepaaiškina, kodėl nusikalstamumas Niujor- 
ke sumažėjo kur kas daugiau nei kituose šalies mies- 
tuose ir kodėl visa tai įvyko per tokį ypač trumpą lai- 
ką. Be abejo, svarbi ir ta pažanga, kurią padarė poli- 
cija. Tačiau visgi lieka mįslinga spraga tarp policijos 
veiklos pokyčių masto ir padarinių dydžio tokioms vie- 
tovėms kaip Braunsvilis ir rytinė Niujorko dalis. Ga- 
liausiai nusikalstamumas nemažėjo palengva palaips- 
niui gerėjant sąlygoms. Jis krito staiga. Ar kelių eko- 
nominių ir socialinių rodiklių pokyčiai gali būti nusi- 
kalstamumo sumažėjimo dviem trečdaliais per penke- 
rius metus priežastis? 


Ž. 


Virsmo taškas - tai idėjos biografija, o pati idėja yra 
labai paprasta. Esmė tokia: madų tendencijų atsiradi- 
mą, nusikalstamumo atoslūgio ir kilimo bangas, taip 
pat nežinomų knygų virtimą bestseleriais, rūkymo pa- 

didėjimą tarp paauglių arba iš lūpų į lūpas perduoda- 
mų žinių paplitimo reiškinį ar bet kokius kitus mįslin- 
gus pokyčius, žyminčius kasdienį gyvenimą, galima ge- 
riausiai suprasti, galvojant apie šiuos reiškinius kaip 
apie epidemijas. Idėjos, produktai, informacija ir elge- 
sio būdai plinta taip pat kaip ir virusai. 

Hush Puppies iškilimas ir Niujorko nusikalstamu- 
mo mažėjimas yra vadovėliniai epidemijų kilimo pa- 
vyzdžiai. Nors gali atrodyti, kad jie yra gana skirtingi, 
Jų pagrindinis, esminis veikimo modelis yra tas pats. 
Visų pirma jie yra aiškūs užkrečiamo elgesio pavyz- 
džiai. Niekas neorganizavo reklamos ir nepasakė žmo- 
nėms, kad tradiciniai Hush Puppies yra puikūs bate- 
liai ir jie turėtų pradėti šiuos batus avėti. Tie vaikinai 
paprasčiausiai avėjo šiais batais eidami į klubus ir ka- 
vines arba vaikščiodami centrinėmis Niujorko gatvė- 
mis, ir taip darydami demonstravo kitiems žmonėms 
savo madą. Jie užkrėtė žmones „Hush Puppies virusu“. 

Nusikalstamumas Niujorke neabejotinai mažėjo 
panašiai. Neatsitiko taip, kad daugelis būsimų žmog- 
žudžių 1993 metais staiga susėdo, pasitarė ir nu- 
sprendė daugiau nebedaryti nusikaltimų. Neatsitiko 
ir taip, kad policijai pavyko sutrukdyti daugybei si- 
tuacijų, kurios kitu atveju būtų blogai pasibaigusios. 
O atsitiko taip, kad nedaugelis žmonių nedaugelyje 
situacijų, kuriomis policija ar naujos socialinės pajė- 
gos turėjo tam tikros įtakos, pradėjo elgtis visai ki- 
taip, o toks jų elgesys panašiomis situacijomis papli- 

to tarp kitų galimų kriminalistų. Kažkokiu būdu dau- 
gybė Niujorko Žmonių per trumpą laiką „užsikrėtė“ 
antikriminaliniu virusu. 

Antra skiriamoji šių dviejų pavyzdžių charakteris- 
tika yra ta, jog abiem atvejais maži pokyčiai turėjo 
didelių padarinių. Visos galimos priežastys, dėl kurių 
Niujorko nusikaltimų rodiklis sumažėjo, yra ties riba 
įvykę pokyčiai, ir tų pokyčių daugėjo. Kokaino pre- 
kyba nusistovėjo. Gyventojų amžiaus vidurkis padidė- 
jo. Policijos pajėgos šiek tiek sustiprėjo. Visgi pa- 
dariniai buvo dramatiški. Tas pats atsitiko ir su Hush 
Puppies. Kiek buvo tų vaikinų, kurie pradėjo avėti 
šiais batais Manheteno centre? Dvidešimt? Penkias- 
dešimt? O gal šimtas — bet ne daugiau. Regis, jų 
veiksmai be jokios pašalinės pagalbos pradėjo tarp- 
tautinę mados tendenciją. 

Galiausiai abu pokyčiai įvyko greitai. Tai nebuvo 
nuoseklus ir lėtas formavimasis. Naudinga peržiūrė- 
ti nusikaltimų lygio Niujorke diagramą, tarkim, nuo 
septintojo dešimtmečio vidurio iki paskutinio dešimt- 
mečio pabaigos. Ji panaši į milžinišką arką. 1965 me- 
tais mieste padaryta 200 000 nusikaltimų ir nuo to 
laiko šis skaičius drastiškai augo, padvigubėdamas 
per dvejus metus, ir beveik nesikeisdamas iki tol, kol 
aštuntojo dešimtmečio viduryje pasiekė piko reikš- 
mę - 650 000 nusikaltimų per metus. Šiame lygyje jis 
išliko pastovus du kitus dešimtmečius, o 1992 metais 
nukrito žemyn taip pat staigiai, kaip ir pakilo prieš 

trisdešimt metų. Nusikalstamumas nemažėjo spirale. 
Jis nemažėjo iš lėto. Jis pasiekė tam tikrą tašką ir su- 
stojo tarsi nuspaudus stabdžius. 

Trys dalykai: pirma, užkrečiamumas, antra, faktas, 
kad mažos priežastys gali sukelti sunkius padarinius, 
ir trečia, pokyčiai įvyksta ne palaipsniui, bet vienu dra- 
matišku momentu - ir yra tie trys principai, kurie nu- 
lemia tymų paplitimą pradinėse mokyklų klasėse ar- 
ba gripo atakas kiekvieną žiemą. Iš šių trijų svarbiau- 
sia yra trečioji savybė - idėja, jog epidemijos gali pra- 
sidėti arba pasibaigti vienu dramatišku momentu, nes 
tai principas, suteikiantis prasmę dviem pirmiesiems 
ir leidžiantis geriausiai suprasti, kodėl šiuolaikiniai po- 
kyčiai įvyksta būtent taip, kaip jie įvyksta. Šis drama- 
tiškas epidemijos momentas, kai viskas iš karto gali pa- 
sikeisti, vadinamas virsmo tašku. 


2, 


Pasaulis, kuris paklūsta epidemijos taisyklėms, la- 
bai skiriasi nuo to pasaulio, kuriame mes įsivaizduo- 
jame šiuo metu gyveną. Minutėlę pamąstykite apie 
užkrečiamumo koncepciją. Kai tariu jums šį žodį, jūs 
galvojate apie peršalimą ir gripą, arba galbūt apie ką 
nors labai pavojingo, pavyzdžiui, ŽIV arba Ebola vi- 
rusą. Mūsų suvokimas apie užkrečiamumą yra labai 
specifiškas, biologinės kilmės. Bet jei gali būti nusi- 

kalstamumo arba madų epidemijų, turi būti ir įvai- 
rių užkrečiančių veiksnių, panašiai kaip yra virusų. Ar 
kada nors pagalvojot, pavyzdžiui, apie žiovulį? Žio- 
vulys yra stulbinamai galingas veiksmas. Jau vien tik 
skaitydami žodį „žiovulys“ dviejuose ankstesniuose sa- 
kiniuose — ir dar du „žiovulius“ šiame sakinyje - dau- 
gelis iš jūsų per kelias kitas minutes galbūt pradės 
žiovauti. Netgi aš du kartus nusižiovavau tai rašyda- 
mas. Jei skaitot šį tekstą viešoje vietoje, ir ką tik nu- 
sižiovavot, tikėtina, kad nemažai tų, kurie matė jus 
žiovaujant, dabar taip pat Žiovauja, o nemažai žŽmo- 
nių, stebinčių Žmones, kurie stebėjo jus Žiovaujant, 
dabar taip pat Žiovauja, ir taip šis Žiovaujančių žmo- 
nių būrys palaipsniui didėja. 

Žiovulys yra nepaprastai užkrečiamas. Kai ku- 
riuos iš jūsų aš priverčiau Žiovauti paprasčiausiai pa- 
rašydamas žodį „žiovulys“. Žmonės, kurie žiovavo 
pamatavę jus žiovaujant, užsikrėtė nuo jūsų Žiovavi- 
mo vaizdo - 0 tai yra antra užsikrėtimo rūšis. Jie, ko 
gero, netgi būtų Žiovavę vien išgirdę jus Žiovaujant, 
nes žiovuliu taip pat užsikrečiama iš klausos: jei ak- 
liems žmonėms paleisite garso juostelę su įrašytu Žio- 
vuliu, jie taip pat pradės žiovauti. Ir galiausiai, jei jūs 
žiovavote tai skaitydami, ar jums į galvą neatėjo min- 
tis — nors ir nesąmoningai ir probėgšmais - jog jūs 
galbūt esate pavargę? Aš tikiu, kad kai kurie iš jūsų 
taip pagalvojo, o tai reiškia, kad žiovulys gali būti už- 
krečiamas. Paprasčiausiai parašydamas žodį, aš galiu 

pasėti mintį jūsų galvoje. Ar tai gali padaryti gripo 
virusas? Kitais žodžiais tariant, užkrečiamumas yra 
nenumatyta įvairiausių dalykų savybė, ir mes neturi- 
me to užmiršti, jei ketiname atpažinti ir diagnozuo- 
ti epidemijų pokyčius. 

Kitas epidemijų principas: maži pokyčiai tam tik- 
ru būdu gali sukelti rimtų padarinių. Šis pastebėjimas 
yra ganėtinai radikalus. Mes, žmonės, esame labai vi- 
suomeniški ir įpratę daryti grubius priežasties ir pa- 
sekmės palyginimus. Jei norime išreikšti stiprias emo- 
cijas, jei norime ką nors įtikinti, tarkim, jog juos my- 
lim, mes suprantam, jog turim kalbėti aistringai ir ne- 
dviprasmiškai. Jei norime kam nors perduoti blogą Ži- 
nią, pažeminame balsą ir atsargiai parenkame žo- 
džius. Mes išmokyti manyti, jog tai, kas tinkama bet 
kokiam sandoriui, santykiams ar sistemai, intensyvu- 
mu ar pobūdžiu turi būti tiesiogiai susiję su rezulta- 
tais. Išspręskite, pavyzdžiui, tokį galvosūkį. Aš duo- 
siu jums didelį popieriaus lapą ir paprašysiu jį sulenk- 
ti vieną kartą, o paskui tą sulenktą popierių sulenkti 
dar kartą, paskui dar ir dar kartą, kol būsit sulenkę 
tą lapą 50 kartų. Kaip manote, kokio aukščio bus ga- 
lutinė stirta? Norėdami atsakyti į šį klausimą, dau- 
guma Žmonių savo vaizduotėje pamėgins sulankstyti 
popieriaus lapą ir spės, kad galutinis krūvos storis bus 
maždaug toks kaip telefonų knyga arba, jei jie iš tie- 
sų yra drąsūs, pasakys, kad krūva bus šaldytuvo aukš- 
čio. Tačiau tikrasis atsakymas yra toks: stirtos aukš- 

tis apytiksliai sieks atstumą iki Saulės. O jei jūs su- 
lenktumėte šią krūvą dar kartą, ji taptų tokio aukš- 
čio kaip atstumas iki Saulės ir atgal. Tai pavyzdys reiš- 
kinio, kuris matematikoje vadinamas geometrine pro- 
gresija. Epidemijos yra kitas geometrinės progresijos 
pavyzdys: kai tarp gyventojų paplinta virusas, jo pa- 
plitimas kaskart dvigubinasi tol, kol (metaforiškai) 
per penkiasdešimt žingsnių jis išauga nuo vieno po- 
pieriaus lapo iki atstumo iki Saulės. Žmonėms sun- 
ku suprasti šios rūšies progresijas dėl to, kad galuti- 
nis rezultatas — padarinys — atrodo neproporcingai di- 
delis, palyginti su priežastimi. Norėdami įvertinti epi- 
demijos galią, turime susitaikyti su šia proporcingu- 
mo tikimybe. Turime save parengti galimybei, kad 
kartais maži įvykiai sukelia didelius pokyčius ir kad 
šie pokyčiai gali įvykti labai greitai. 

Ši ūmaus pokyčio galimybė yra pagrindinė idėjos 
apie virsmo tašką mintis ir gali būti sunkiausiai su- 
prantama. Šis reiškinys pirmiausia tapo populiarus aš- 
tuntajame dešimtmetyje, aiškinant senuose Amerikos 
šiaurės vakarų miestuose gyvenančių baltųjų kėlimą- 
Si į priemiesčius. Sociologai pastebėjo, jog kai atvyks- 
tančių Afrikos kilmės amerikiečių skaičius konkre- 
čiuose rajonuose pasiekia tam tikrą tašką, tarkim, 20 
procentų, visuomenėje įvyksta „virsmas“: didesnioji li- 
kusių baltųjų dalis beveik nedelsiant išvyksta. Virsmo 
taškas yra kritinės masės momentas, slenkstis, riba, 
virimo taškas. Paskutinio dešimtmečio pradžioje Niu- 

jorke susidarė žiaurių nusikaltimų virsmo taškas ir 
Hush Puppies batų naujo iškilimo virsmo taškas. Toks 
virsmo taškas yra paskata įdiegti bet kokią naują tech- 
nologiją. 1984 metais Šarpas įdiegė į gamybą pirmąjį 
nebrangų fakso aparatą ir jau pirmais metais Jungti- 
nėse Valstijose pardavė apie 80 000 šių aparatų. Per 
kitus trejus metus verslininkai neskubėdami nuolat 
pirko vis daugiau fakso aparatų, kol 1987 metais fak- 
sus jau turėjo tiek daug žmonių, jog atrodė prasmin- 
ga tokį aparatą turėti kiekvienam. Tais metais fakso 
aparatai pasiekė virsmo tašką — buvo parduota mili- 
jonas aparatų, o iki 1989-ųjų pradėjo veikti du mili- 
jonai naujų aparatų. Mobiliųjų telefonų išplitimo zo- 
na buvo tokia pati. Paskutinį dešimtmetį jie tapo ma- 
žesni ir pigesni, O jų priežiūra gerėjo iki 1998-ųjų, kai 
ši technologija pasiekė virsmo tašką ir staiga paaiš- 
kėjo, kad visi jau turi telefonus. (Matematinio virsmo 
taško paaiškinimo ieškokite knygos pabaigoje esan- 
čiose pastabose.) 

Visos epidemijos turi virsmo taškus. Ilinojaus uni- 
versiteto sociologas Džonatanas Kreinas tyrinėjo, ko- 
kį poveikį šio rajono paauglių gyvenimui turi pagrin- 
diniai visuomenės atstovai - profesionalai, vadovai, 
dėstytojai, kurie pagal gyventojų surašymo biuro duo- 
menis buvo apibūdinti kaip turintys „aukštą padėtį“. 
Jis nustatė, jog nėštumo arba iškritimo iš mokyklos 
procentas nedaug skyrėsi tose apylinkėse, kuriose 
aukštos padėties darbuotojai sudarė nuo 40 iki 5 pro- 

centų visų gyventojų. Tačiau kai profesionalų skaičius 
nesiekdavo nė 5 procentų, pratrūkdavo problemos. 
Pavyzdžiui, juodaodžių mokinių, aukštos padėties 
darbuotojų procentui nukritus tik 2,2 procento - nuo 
5,6 procento iki 3,4 procento - iškritimo iš mokyklų 
procentas daugiau nei padvigubėja. Esant tam pa- 
čiam virsmo taškui, paauglių mergaičių gimdymų 
skaičius — kuris apskritai vargiai pasiekia šį tašką — 
vos ne padvigubėja. Intuityviai galime daryti išvadą, 
j0g gyvenamosios aplinkos ir socialinės problemos 
mažėja tam tikra pastovia progresija. Bet kartais jos 
gali mažėti visai ne palaipsniui; virsmo taške mokyk- 
los gali prarasti savo mokinių kontrolę, o šeimos gy- 
venimas staiga gali visai subyrėti. 

Prisimenu, vaikystėje kartą stebėjau, kaip mūsų 
mylimas šunelis pirmą kartą pamatė sniegą. Jis buvo 
pritrenktas, sužavėtas ir sukrėstas ir, nervingai vizgin- 
damas uodegą, uostinėdamas aplink save šioje keis- 
toje purioje substancijoje, inkštė nesuprasdamas viso 
šio paslaptingo reiškinio. Tą rytą, kai pirmąkart iš- 
krito sniegas, nebuvo daug šalčiau nei praeitą vaka- 
rą. Iš vakaro buvo galbūt 34 laipsniai, o ryte 31. Be- 
veik niekas nebuvo pasikeitę, kitaip tariant, iki tol ne- 
buvo pasikeitę — ir štai atsitiko nuostabus dalykas — 
viskas pasikeitė. Lietus pavirto į kažką absoliučiai ki- 
tokio. Sniegą! Visi mes širdyje linkę į laipsniškus po- 
kyčius, mūsų lūkesčiai pildosi nuolat bėgančiame lai- 
ke. Tačiau virsmo taškas — tai ta akimirka, kai neti- 

kėti dalykai tampa tikėtinais, o radikalūs pokyčiai — 
daugiau nei galimais. Priešingai visiems mūsų lūkes- 
čiams tai tampa tikrove. 

Ieškodamas šios radikalios idėjos, aš jus perkel- 
siu į Baltimorę, kad sužinotumėte apie sifilio epide- 
miją šiame mieste. Ketinu jus supažindinti su trijų 
įdomių rūšių žmonėmis, kuriuos aš vadinu Žinovais, 
Ryšių palaikytojais ir Pardavėjais ir kurie vaidina pa- 
grindinius vaidmenis iš lūpų į lūpas plintančiose epi- 
demijose, diktuojančiose mūsų skonius, tendencijas ir 
madas. Aš jus nusivesiu į spektaklius vaikams Seza- 
mo gatvė ir Mėlyniuko užuominos ir į nuostabų pasaulį 
žmogaus, padėjusio sukurti „Kolumbijos“ įrašų klu- 
bą, kad jūs suprastumėte, kaip galima suformuluoti 
tokius teiginius, kurie turėtų maksimaliai galimą po- 
veikį visai juos girdinčiai auditorijai. Aš nusivesiu jus 
į modernių technologijų kompaniją Delavere, kad pa- 
kalbėtume apie virsmo taškus, valdančius grupių gy- 
venimą, ir į Niujorko požemines perėjas, kad jūs su- 
voktumėte, kaip ten buvo sustabdyta nusikaltimų epi- 
demija. Viso to tikslas — atsakyti į du paprastus klau- 
simus, kurie yra patys esmingiausi ir į kuriuos mes — 
mokytojai, tėvai, pardavėjai, verslininkai ir politikai 
— norėtume atsakyti. Kodėl taip yra, kad kai kurios 
idėjos, elgesio modeliai ar produktai sukelia epide- 
mijas, o kiti ne? Ir ką mes galime padaryti, kad su- 
gebėtume patys sąmoningai sukelti ir valdyti teigia- 
mas epidemijas? 

Trys taisyklės, 
taikomos epidemijoms 


Paskutinio dešimtmečio viduryje Baltimorės mies- 
tą atakavo sifilio epidemija. Vaikų, gimusių su šia li- 
ga, skaičius per metus nuo 1995 iki 1996 metų išau- 
go 500 procentų. Jei įsižiūrėtumėte į sifilio paplitimo 
diagramą, pamatytumėte, jog kelerius metus iš eilės 
linija yra tiesi, o pasiekusi 1995-uosius, ji kyla beveik 
stačiu kampu. 

Kokia sifilio išplitimo Baltimorėje priežastis? Anot 
ligų kontrolės centro, problemą sukėlė kokainas. Kaip 
žinoma, šis narkotikas yra didžiulio rizikingų seksua- 
linių santykių padidėjimo priežastis. Tai ir sukėlė ŽIV 
ir sifilio protrūkį. Kadangi daugybė Žmonių vyksta į 
varginguosius rajonus pirkti narkotikų, padidėja tiki- 
mybė, jog jie parsineš infekciją namo, į savo gyvena- 
mąją vietovę. Jis keičia socialinių santykių modelius 
tarp kaimynų. Anot ligų kontrolės centro, kokainas 
buvo tas nedidelis postūmis, kurio reikėjo, kad sifi- 
lio problema virstų šėlstančia epidemija. 

Lytiniu keliu plintančių ligų ekspertas Džonas Ze- 
nilmanas iš Hopkinso universiteto Baltimorėje turi ki- 
tą nuomonę - prastas medicininis aptarnavimas var- 
gingiausiose miesto rajonuose. „1990-1991 metais 
miesto lytiniu keliu plintančių ligų klinikose turėjo- 
me 36 000 pacientų vizitų, - pasakoja Zenilmanas. — 
Vėliau dėl biudžeto problemų buvo nuspręsta pa- 
laipsniui mažinti išlaidas šiai sričiai. Medicinos per- 
sonalo darbuotojų sumažėjo nuo septyniolikos iki de- 
šimties, iš trijų gydytojų praktiškai neliko nė vieno. 
Pacientų vizitų skaičius nukrito iki 21 000. Panašiai 
sumažėjo ir personalo, teikiančio išvažiuojamąsias pa- 
slaugas. Kaip ir anksčiau, daugybės politikų darbo 
metodai netobulėjo taip, kaip, pavyzdžiui, tobulėjo 
kompiuteriai. Tai buvo pats blogiausias nefunkcionuo- 
jančio miesto biurokratinio aparato scenarijus. Jie pa- 
tys buvo linkę bėgti nuo narkotikų“. 

Tada, kai Baltimorės lytiškai užkrečiamų ligų kli- 
nikose būdavo 36 000 pacientų vizitų per metus, li- 
ga, galima sakyti, buvo kontroliuojama. Pagal Zenil- 
maną, kažkuriame taške tarp 36 000 ir 21 000 pacien- 
tų vizitų per metus liga pratrūko. Ji pradėjo plisti už 
apleistos senosios miesto dalies ribų, gatvėse ir au- 
tostradose, jungiančiose tą miesto dalį su kitais jo ra- 
jonais. Tie žmonės, užuot pradėję gydytis vos užsikrė- 
tę, dabar sukinėjosi aplinkui negydomi dvi, tris ar 
daugiau savaičių ir taip užkrėsdavo kitus žmones. Dėl 
susilpnėjusio gydymo sifilis tapo daug didesne proble- 
ma nei buvo anksčiau. 

Esama ir trečios teorijos, kurios autorius - Džo- 
nas Poteratas, vienas iš vadovaujančiųjų šalies epide- 
miologų. Pagal jį, pagrindinė priežastis yra fiziniai po- 
kyčiai, tais metais veikę ekonominio nuosmukio re- 
gionus abiejose Baltimorės centrinės dalies pusėse, 
Rytų ir Vakarų Baltimorę, kur koncentravosi sifilio 
problema. Jis pastebi, jog paskutinio dešimtmečio vi- 
duryje Baltimorės miesto valdžia ėmė sprogdinti 
septintajame dešimtmetyje statytus daugiaaukščius gy- 
venamuosius namus Rytų ir Vakarų Baltimorėje. Lek- 
singtono terasa Vakarų Baltimorėje ir Lafaeto teis- 
mo rūmai Rytų Baltimorėje — du labiausiai paviešin- 
ti objektai. Čia didžiuliuose pastatuose gyveno šim- 
tai šeimų, kurie ir buvo didžiausi nusikaltimų ir in- 
fekcinių ligų centrai. Sykiu, pradėjus griūti seniems 
sublokuotiems namams Rytų ir Vakarų Baltimorėje, 
prasidėjo žmonių kėlimasis. 

„Tai buvo nepaprastai įspūdinga, - pasakoja Po- 
teratas apie savo kelionę po Rytų ir Vakarų Baltimo- 
rę. - Penkiasdešimt procentų sublokuotų namų sto- 
vėjo lentomis užkaltais langais, kiti buvo pradėti 
griauti. Namai tuštėjo. Žmonės kraustėsi kitur. Me- 
tų metais sifilis neplito už tam tikro Baltimorės re- 
giono ribų ir labai ribotos socialinės-seksualinės ap- 
linkos. Gyvenamosios vietos keitimas vertė kartu kel- 
tis ir sifilį bei kitus žmonių elgesio įpročius“. 

Įdomiausia šiuose trijuose paaiškinimuose yra tai, 
jog nė vienas jų nėra toks dramatiškas. Anot ligų kon- 

trolės centrų, problemą sukėlė kokainas. Tačiau ko- 
kainas pirmą kartą Baltimorėje pasirodė ne 1995 me- 
tais. Jo ten buvo metų metais. Jie tik mėgino pasa- 
kyti, kad kokaino problema šiek tiek paaštrėjo pas- 
kutinio dešimtmečio viduryje ir kad šis pokytis buvo 
pakankamas sifilio epidemijai kilti. Taip pat ir Zenil- 
manas neteigė, kad lytiškai plintančių ligų klinikos 
Baltimorėje buvo uždarytos. Jų paprasčiausiai suma- 
žėjo, o medicinos personalo sumažėjo nuo septynio- 
likos iki dešimties darbuotojų. Taip pat ir Poteratas 
nenorėjo pasakyti, kad ištuštėjo visa Baltimorė. Jo tei- 
gimu, pakako sugriauti kelis gyvenamuosius namus 
bei iškeldinti gyventojus iš pagrindinių senamiesčio 
regionų, kad sifilio išplitimas pasiektų aukščiausią ly- 
gį. Tereikėjo tik mažiausių pokyčių, kad sutriktų epi- 
demijos pusiausvyra. 

Kitas, galbūt dar įdomesnis faktas, susijęs su šiais 
paaiškinimais, yra tas, jog visi jie epidemijos paūmė- 
jimą aiškino skirtingai. Ligų kontrolės centrai kalba 
apie bendrąjį ligos kontekstą - apie tai, kad narkoti- 
kų, prie kurių priprantama, atsiradimas ir plitimas ga- 
li pakeisti miesto aplinką ir tapti ligos paūmėjimo 
priežastimi. Zenilmanas kalba apie pačią ligą. Kai su- 
mažėjo gydytojų, sifilis pradėjo antrąjį gyvenimą. 
Anksčiau tai buvo ūminė infekcija. Dabar ji tapo 
chroniška, nesibaigiančia savaitėmis. Poteratas savo 
ruožtu daugiausia dėmesio skyrė žmonėms, platinan- 
tiems sifilį. Jis teigė, kad sifilis buvo platinamas tam 

tikros Baltimorės žmonių kategorijos — labai netur- 
tingų, ko gero, vartojančių narkotikus, seksualiai ak- 
tyvių individų. Jei toks asmuo staiga buvo perkeltas 
iš savo senos aplinkos į naują - kitą miesto dalį, kur 
sifilis anksčiau niekada nebuvo problema - atsirado 
proga ligai išplisti. 

Kitaip tariant, yra daugiau nei vienas būdas epi- 
demijai kilti. Epidemija — tai žmonių, platinančių už- 
kratą, elgesys, užkratas ir aplinka, kurioje užkratas gy- 
vuoja. O kai ligos pusiausvyra pažeidžiama, epidemija 
pauūmėja. Taip įvyksta todėl, kad tam tikroje vietovė- 
je (dviejose ar trijose) įvyksta kokie nors pokyčiai. 
Šiuos tris pokyčių veiksnius aš vadinu Mažumos tai- 
sykle, Užkibimo faktoriumi ir Situacijos įtaka. 


Kai sakome, kad būrelis vaikinų iš Rytinio kaime- 
lio pradėjo Hush Puppies epidemiją, arba jog pakako 
iškelti kelių gyvenamųjų namų gyventojus, kad prasi- 
dėtų sifilio epidemija Baltimorėje, iš tiesų norime pa- 
sakyti, kad tam tikru atveju vieni žmonės yra reikšmin- 
gesni nei kiti. Sprendžiant iš pirmo žvilgsnio, tai nėra 
ypač radikali mintis. Ekonomistai dažnai kalba apie 
80:20 principą, kurio pagrindinė mintis yra tokia: bet 
kokiu atveju maždaug 80 procentų „darbo“ atlieka 
20 procentų dalyvių. Daugelyje visuomenių 20 procen- 

tų nusikaltėlių padaro 80 procentų nusikaltimų. 
2() procentų automobilininkų sukelia 80 procentų ava- 
rijų. 20 procentų alaus gėrėjų išgeria 80 procentų vi- 
so alaus. Tačiau kai kalbame apie epidemijas, ši dis- 
proporcija tampa dar radikalesnė: didžiąją darbo dalį 
atlieka labai mažas procentas Žmonių. 

Pavyzdžiui, Poteratas kartą atliko gonorėjos epide- 
mijos analizę Kolorado Springse, Kolorado valstijoje, 
įvertindamas visus, kurie atėjo į viešąsias sveikatos kli- 
nikas gydytis šios ligos šešių mėnesių laikotarpiu. Jis 
pastebėjo, kad maždaug pusė atėjusiųjų iš esmės bu- 
vo iš keturių apylinkių, sudarančių apie 6 procentus 
geografinės miesto srities. Vėlgi pusė iš tų šešių pro- 
centų lankydavosi tuose pačiuose šešiuose baruose. 
Tada Poteratas paėmė interviu iš 768 to mažo pogru- 
pio žmonių ir pastebėjo, kad 600 iš jų arba neužkrė- 
tė gonorėja nė vieno žmogaus, arba užkrėtė tik po 
vieną žmogų. Šiuos žmones jis vadino neplatinančiais 
ligos. Likusieji 168 buvo tie, kurie savo liga užkrėtė 
du, tris, keturis ar penkis kitus žmones. Kitaip tariant, 
visame Kolorado Springse — mieste, kuriame gyveno 
daugiau kaip 100 000 gyventojų, gonorėjos epidemi- 
ja išplito dėl 168 žmonių, gyvenančių keturiose mažo- 
se miesto apylinkėse ir daugiausiai besilankančių tuo- 
se pačiuose šešiuose baruose, aktyvumo. 

Kas gi buvo šie 168 žmonės? Jie nepanašūs į ma- 
ne ar jus. Tai žmonės, kurie kas vakarą pramogauja, 
turi kur kas daugiau lytinių santykių partnerių, nei ga- 

lima laikyti norma, kurių gyvenimai ir elgesys daugiau 
nei neįprastas. Pavyzdžiui, paskutinio dešimtmečio vi- 
duryje rytiniame St. Luise, Misurio valstijoje, biliardo 
salėse ir ratukinių pačiūžų čiuožyklose lankydavosi vy- 
ras, vadinamas Darneliu „bosu“ MakDži. Jis buvo 
aukštas - daugiau kaip šešių pėdų - ir žavus, talentin- 
gas čiuožėjas, užmegzdavęs pažintis su jaunomis mer- 
ginomis, sužavėdamas jas savo čiuožėjo sugebėjimais. 
Jo specializacija buvo trylikos keturiolikos metų am- 
žiaus mergaitės. Jis pirkdavo joms papuošalus, vežda- 
vo pasivažinėti savo kadilaku, apsvaigindavo narkoti- 
kais ir turėdavo su jomis lytinius santykius. Nuo 1995 
iki 1997 metų, kai jį nušovė nežinomas užpuolikas, jis 
miegojo mažiausiai su 100 moterų ir, kaip vėliau pa- 
aiškėjo, mažiausiai 30 iš jų užkrėtė ŽIV. 

Per tą patį dvejų metų laikotarpį vietovėje, esan- 
čioje už 1500 mylių, netoli Bufalo, Niujorko valstijo- 
je, kitas Žmogus — panašus į Bosą, tarsi būtų jo klo- 
nas — dirbo savo juodą darbą skurdžiose Džeimstau- 
no senamiesčio gatvėse. Jo vardas - Nušavnas Viljam- 
sas, nors jį taip pat šaukė „Veido“, „Šelmio“, „Dro- 
vuolio“ vardais. 

Viljamsas suviliojo tuzinus merginų ir išlaikė tris 
ar keturis butus įvairiose miesto vietose, retkarčiais uŽ- 
sidirbdamas iš narkotikų, kontrabandos būdu vežamų 
iš Niujorko Bronkso rajono. (Vienas epidemiologas, 
susipažinęs su šiuo atveju, kategoriškai pareiškė: „Šis 
žmogus buvo genijus. Jei aš būčiau sugebėjęs pasprukti 

pridaręs tai, ką pridarė Viljamsas, man niekada nebe- 
būtų reikėję dirbti nė vienos dienos visą likusį gyveni- 
mą“.) Viljamsas, kaip ir Bosas, buvo žavėtojas. Jis pirk- 
davo savo merginoms rožes, leisdavo joms pinti savo 
ilgus plaukus ir organizuodavo savo butuose naktines 
orgijas, pakurstomas marihuana ir svaigalais. „Aš su 
juo turėdavau lytinius santykius tris ar keturis kartus 
per naktį, — prisimena viena jo partnerių. - Mudu 
linksmindavomės visą laiką... Po sekso su Veidu atei- 
davo jo draugų eilė. Vienam išėjus, įeidavo kitas“. Da- 
bar Viljamsas kalėjime. Kaip žinoma, AIDS virusu jis 
užkrėtė mažiausiai šešiolika savo buvusių merginų. O 
pats žymiausias yra vadinamasis Nulinis AIDS pacien- 
tas, prancūzų kilmės kanadietis stiuardas Gaetanas 
Duhas, apie kurį smulkiai rašė Randy Shilts savo kny- 
goje O grupė grojo toliau. Jis tvirtino turėjęs 2500 sek- 
so partnerių visoje Šiaurės Amerikoje, ir su juo sieja- 
ma mažiausiai 40 pirmųjų AIDS atvejų Kalifornijoje 
ir Niujorke. Būtent šie žmonės ir yra ligos epidemijos 
išplitimo priežastis. 

Panašiai plinta ir socialinės epidemijos. Jos kyla iš- 
skirtinių žmonių būrelio pastangomis. Šiuo atveju iš 
kitų jas išskiria ne seksualinis apetitas, o visuomeniš- 
kumas, energingumas, išsilavinimas ar socialinės gru- 
pės žmonių įtaka. Hush Puppies atveju didžiausias ste- 
buklas yra tas, kas šiuos batus išpopuliarino keli Man- 
heteno centro hipiai ir juos imta pardavinėti šalies 
didžiuosiuose prekybos centruose. Kas siejo Rytinį 

kaimelį su Vidurio Amerika? Pagal Mažumos taisyklę 
atsakymas paprastas: vienas tokių išskirtinių Žmonių 
sužinojo apie šią mados tendenciją ir per ryšius vi- 
suomenėje bei savo energija ir entuziazmu paskleidė 
žinią apie Hush Puppies taip pat, kaip Gaetanas Du- 
gas ir Nušavnas Viljamsas sugebėjo išplatinti ŽIV, 


2 


Baltimorėje, sumažėjus specialistų skaičiui mies- 
to viešosiose klinikose, pasikeitė sifilio, paplitusio po 
miesto varginguosius regionus, prigimtis. Anksčiau tai 
buvo ūminė infekcija, kurią dauguma Žmonių galėjo 
išsigydyti labai greitai, anksčiau nei turėjo progos už- 
krėsti daugelį kitų. Tačiau sumažėjus gydytojų skai- 
čiui, sifilis palaipsniui tapo chroniška liga, o ligos ne- 
šiotojai turėjo tris, keturis ar penkis kartus daugiau 
laiko savo infekcijai pernešti. Epidemijos išplinta ypa- 
tingu keliu atskirų pernešėjų pastangomis. Tačiau jos 
kartais plinta ir tada, kai atsitinka kažkas, kas trans- 
formuoja patį epidemijos veiksnį. 

Šis principas labai gerai žinomas virusologijoje. 
Gripo, plintančio kiekvienos žiemos gripo epidemi- 
jos pradžioje, požymiai gerokai skiriasi nuo gripo, 
plintančio epidemijos pabaigoje, požymių. Pati gar- 
siausia gripo epidemija — visuotinė 1918 metų epide- 
mija — pirmiausiai buvo nustatyta tų metų pavasarį 

ir buvo, galima sakyti, sąlyginai vangi. Tačiau per va- 
sarą virusas kažkaip keistai transformavosi ir per ki- 
tus šešis mėnesius viskas baigėsi tuo, kad jis nužudė 
nuo 20 iki 40 milijonų žmonių visame pasaulyje. Vi- 
ruso plitimo būdas nepasikeitė. Tačiau pats virusas 
staiga tapo kur kas labiau mirtį sėjantis. 

AIDS tyrinėtojas iš Olandijos Japas Goudsmitas 
įrodinėja, kad panaši dramatiška transformacija įvy- 
ko su ŽIV. Goudsmito darbe dėmesys koncentruoja 
mas į plaučių uždegimą, vadinamą Pneumocystis ca- 
rinii, arba PCP. Visi nešiojame šią bakteriją savo or- 
ganizmuose, galbūt atsinešame ją gimdami arba ji at- 
siranda tik gimus. Daugumai mūsų ji nekenkia - imu- 
ninė sistema lengvai su ja susidoroja. Tačiau jei ko- 
kia nors liga arba, pavyzdžiui, ŽIV išsekina imuninę 
sistemą, bakterija tampa tokia nevaldoma, kad gali 
sukelti mirtiną plaučių uždegimo formą. PCP yra taip 
plačiai paplitusi tarp AIDS sergančiųjų, kad faktiš- 
kai tai laikoma beveik neabejotinu viruso egzistavi- 
mo simptomu. Tai, ką padarė Goudsmitas, buvo pa- 
prasčiausia PCP atvejų paieška medicinos literatūro- 
je, O tai, ką jis nustatė, yra gana šiurpinantis atradi- 
mas. Tuojau pat po Antrojo pasaulinio karo Baltijos 
uoste Dancinge prasidėjo PCP epidemija, pareikala- 
vusi tūkstančių mažų vaikų gyvybių, o vėliau ji išpli- 
to visoje centrinėje Europoje. 

Goudsmitas ištyrinėjo vieną iš miestų, kuriuos PCP 
epidemija palietė žiauriausiai. Tai buvo rūdos kasyk- 

los miestas Herlenas Olandijos Limburgo provincijo- 
je. Herlene buvo akušerių mokymo ligoninė, vadina- 
ma Kweekschool voor Vroedvrouwen. Joje, vadinama- 
jame švediškame barake, šeštajame dešimtmetyje bu- 
vo įrengtas specialus izoliatorius per mažo svorio ar- 
ba neišnešiotiems kūdikiams laikyti. Nuo 1955 m. bir- 
želio iki 1958 m. liepos švediškajame barake 81 kūdi- 
kis susirgo PCP iš jų 24 mirė. Goudsmitas mano, jog 
tai buvo ankstyvojo ŽIV epidemija, ir kad kažkokiu 
būdu virusas pateko į ligoninę ir persidavė nuo vieno 
vaiko kitam dėl tuo metu plačiai paplitusios praktikos 
naudoti tas pačias adatas kraujui perpilti arba antibio- 
tikų injekcijoms. Jis rašo: 


Labiausiai tikėtina, kad bent vienas suaugusysis — gal- 
būt angliakasys iš Lenkijos, Čekoslovakijos ar Italijos — 
atvežė virusą į Limburgą. Šis suaugęs žmogus galėjo mir- 
ti nepastebėtas... Jis galėjo užkrėsti šiuo virusu savo žmo- 
ną ir palikuonį. Jo užkrėsta žmona (arba mergina) šve- 
diškajame barake galėjo pagimdyti užkrėstą ŽIV vaiką, 
nors šis ir atrodė sveikas. Nesterilios adatos ir švirkštai 


galėjo pernešti virusą ir sveikiems vaikams. 


Tikrai keistas dalykas šioje istorijoje, be abejo, yra 
tas, kad ne visi vaikai mirė. Tik kas trečias. Kiti pa- 
darė tai, kas šiandien atrodo beveik neįmanoma. Jie 
įveikė ŽIV, išmetė jį iš savo kūnelių ir toliau gyveno 
sveiki. Kitais žodžiais, ta ŽIV atmaina, kuri buvo pa- 

plitusi šeštajame dešimtmetyje, labai skyrėsi nuo tos, 
kuri plinta šiandien. Ji taip pat buvo užkrečiama. Bet 
ji buvo tokia silpna, kad dauguma žmonių - net ma- 
ži vaikai —- sugebėjo ją įveikti ir išgyventi. ŽIV epi- 
demija devintojo dešimtmečio pradžioje, trumpai ta- 
riant, išplito ne tik dėl milžiniškų pokyčių lytiniuose 
santykiuose gėjų bendruomenėse, ir tai sudarė palan- 
kias sąlygas virusui greitai paplisti. Ji taip pat išplito 
todėl, kad pasikeitė pats ŽIV. Dėl vienos ar kitos 
priežasties virusas tapo kur kas pavojingesnis. Kai 
žmogus juo užsikrėsdavo, užkratas pasilikdavo jame. 
Jis prikibdavo. 

Ši mintis apie užkibimo svarbą išplitimo procese 
taip pat turi milžinišką reikšmę mūsų supratimui apie 
socialines epidemijas. Tenka sugaišti daug laiko gal- 
vojant, kaip savo mintis išdėstyti kuo įtaigiau, kad jo- 
mis užsikrėstų kiti, kaip savo gaminiais ar idėjomis 
pasiekti kuo daugiau Žmonių. Tačiau dažnai bendrau- 
jant sunkiausia sugalvoti, kaip padaryti, kad jūsų Ži- 
nia nepraeitų pro ausis. Užkibimas reiškia, kad žinia 
padarė poveikį. Jūs negalite jos išmesti iš galvos. Ji 
įsitvirtino jūsų atmintyje. Pavyzdžiui, kai 1954 metų 
pavasarį pasirodė Winston cigaretės su filtru, kompa- 
nija iškėlė šūkį „Winstono geras skonis, kaip ir turi 
būti cigaretės skonis“. Tuo metu gramatiškai neteisin- 
gas ir tam tikra prasme provokuojantis žodžio kaip 
pavartojimas vietoje koks sukėlė nedidelę sensaciją. 


TRYS TAISYKLĖS, TAIKOMOS EPIDEMIJOMS 43 
TTT 


Tai buvo tokia frazė, apie kurią žmonės kalbėjo kaip 
apie garsųjį Wendy 1984 metų etiketės užrašą „Kur 
yra jautis?“ Ričardas Klugeris knygoje apie cigarečių 
pramonę rašo, kad prekiautojai iš R. J. Reynoldsas, 
kur buvo parduodamos Winston cigaretės, „apsidžiau- 
gė dėmesiu“ ir „erzinančio šūkio pagrindu sukūrė 
trumpą dainelę, kurią transliavo per televiziją ir ra- 
diją, ir su pašaipa pristatinėjo savo sintaksę kaip šne- 
kamosios kalbos posakį, o ne gramatiškai neteisingą 
pasakymą“. Per keletą mėnesių po pristatymo dėl šios 
patraukiančios dėmesį frazės Winston cigaretės išpo- 
puliarėjo ir atsidūrė antroje vietoje amerikietiškų ci- 
garečių rinkoje po Viceroy ir aplenkė Parliament, Kent 
ir L4M. Per kelerius metus jos tapo populiariausia 
marke šalyje. Šiandien, jei daugumai amerikiečių pa- 
sakysite „Winstono geras skonis“, jie užbaigs šią fra- 
zę žodžiais „kaip ir turi būti cigaretės skonis“. Tai kla- 
sikinis „užkimbančios“ reklaminės frazės pavyzdys, o 
užkibimas yra kritinis išplitimo komponentas. Jei ne- 
prisiminsite to, ką sakau, argi kada nors keisite savo 
poelgius, pirksite mano gaminius ar eisite žiūrėti ma- 
no sukurtų filmų? 

Užkibimo faktorius teigia, jog egzistuoja tam tikri 
būdai, kaip padaryti, kad informacija įsitvirtintų at- 
mintyje. Palyginti paprasti informacijos pateikimo ir 
jos struktūros pakeitimai gali smarkiai pakeisti jos da- 
romą poveikį. 

Kiekvieną kartą, kai kas nors Baltimorėje ateina 
į valstybinę kliniką gydytis sifilio ar gonorėjos, Džo- 
nas Zenilmanas įveda to žmogaus adresą į savo kom- 
piuterį, ir tas atvejis atsiduria kaip maža juoda žvaigž- 
dutė miesto žemėlapyje. Tai labai panašu į tam tikrą 
policijos nuovadoje ant sienų kabinamų žemėlapių 
versiją, kai smeigtukais pažymimos padarytų nusikal- 
timų vietos. Zenilmano žemėlapyje Rytų ir Vakarų 
Baltimorės rajonai, esantys abiejose miesto centrinės 
dalies pusėse, tirštai juoduoja nuo žvaigždučių. Nuo 
šių dviejų vietų liga plinta į išorę dviem centriniais 
keliais, kertančiais abu rajonus. Vasarą, kai lytiškai 
užkrečiamų ligų paplitimas yra didžiausias, juodų 
žvaigždučių grupelės gatvėse, vedančiose iš Rytų ir 
Vakarų Baltimorės, sutankėja. Liga keliauja. Tačiau 
žiemos mėnesiais žemėlapis keičiasi. Kai oras atšąla 
ir Rytų bei Vakarų Baltimorės Žmonės daugiau laiko 
praleidžia namuose - nei eina į barus ir klubus, nei 
stoviniuoja gatvių sankirtose, kur sudaromi lytinių 
santykių sandoriai, žvaigždučių kekės abiejuose rajo- 
nuose išblunka. 

Metų laikų įtaka ligų skaičiui yra tokia didelė, jog 
nesunku įsivaizduoti, kad ilga ir šalta žiema Baltimo- 
rėje galėtų būti pakankama sąlyga esmingai sulėtinti 
sifilio epidemijos paplitimą ar bent sutrumpinti nors 
vieną sezoną. 

Kaip matyti iš Zenilmano žemėlapio, epidemijas 
smarkiai veikia situacija: aplinkybės ir sąlygos bei tam 
tikra aplinka. Tai akivaizdu. Tačiau įdomiausia, kiek 
plačiai galima pritaikyti šį principą. Elgesiui įtakos tu- 
ri ne tik tokie proziški veiksniai kaip oras, bet ir pa- 
tys menkiausi ir subtiliausi bei mažiausiai tikėtini. Pa- 
vyzdžiui, vienas iš liūdniausiai pagarsėjusių inciden- 
tų Niujorko istorijoje buvo jaunos moters, vardu Ki- 
tė Genovesė, iš Niujorko Kvynso rajono mirtis nuo 
užpuoliko rankos 1964 metais. Žudikas pusę valan- 
dos persekiojo Genovesę gatvėje ir tris kartus puolė, 
trisdešimt aštuoniems jos kaimynams stebint įvykį pro 
savo butų langus. Tačiau nė vienas iš trisdešimt aš- 
tuonių liudytojų per tą laiką nepakvietė policijos. Šis 
atvejis sukėlė vienas kito kaltinimų bangą. Tai tapo 
šalto ir nežmoniško miesto gyvenimo simboliu. Abe 
Rosentalis, vėliau tapęs New York Times redaktoriu- 
mi, savo knygoje taip rašė apie šį įvykį: 


Niekas negali pasakyti, kodėl trisdešimt aštuoni žmo- 
nės nepakėlė ragelio, kai buvo puolama ponia Geno- 
vesė, nes ir jie patys negali atsakyti į šį klausimą. Ia- 
čiau galima daryti išvadą, kad jų apatija iš tiesų buvo 
tam tikra didelio miesto elgesio forma. "Tai tarsi psicho- 
loginio išlikimo sąlyga žmogui, norinčiam apsisaugoti 
nuo nuolat jį supančių ir spaudžiančių milijonų Žmo- 


nių poveikio, o vienintelis būdas tai padaryti - kaip ga- 

lima dažniau juos ignoruoti. Abejingumas savo kaimy- 
nui ir jo bėdoms yra Niujorko ir kitų didelių miestų gy- 


venimo sąlyginis refleksas. 


Tai tam tikras susidariusios situacijos paaiškini- 
mas, turintis mums intuityvų poveikį. Didelio miesto 
gyvenimo anonimiškumas ir susvetimėjimas daro 
žmones atšiaurius ir bejausmius. Tačiau, atrodo, tik- 
ra tiesa apie Genovesę buvo šiek tiek labiau kompli- 
kuota ir įdomesnė. Du Niujorko psichologai - Bibas 
Latane iš Kolumbijos universiteto ir Džonas Darley 
iš Niujorko universiteto — vėliau atliko daugelį eks- 
perimentų, mėgindami suprasti tai, ką jie pavadino 
„stebėtojų problema“. Norėdami įsitikinti, kas ateis 
į pagalbą, jie inscenizavo įvairių rūšių nelaimingus at- 
sitikimus įvairiose situacijose. Savo nuostabai, jie iš- 
siaiškino, kad pagalbos teikimą labiausiai nulemia vie- 
nas veiksnys — įvykio liudytojų skaičius. 

Pavyzdžiui, viename eksperimente Latane ir Dar- 
ley suvaidino tokią sceną: studentas paliekamas vie- 
nas kambaryje epilepsijos priepuolio metu. Kai kaimy- 
nystėje būdavo tik vienas šauksmą girdintis žmogus, 
jis skubėdavo studentui į pagalbą 85 procentus kartų. 
Bet kai jis manydavo, kad dar keturi žmonės girdi prie- 
puolio garsus, jis ateidavo studentui į pagalbą tik 31 
procentą atvejų. Kitame eksperimente Žmonės, kurie 
matė iš po durų besiveržiančius dūmus, 75 procentais 
atvejų pranešdavo apie incidentą tada, kai būdavo na- 

mie vieni, bet tik 38 procentai pranešdavo tais atve- 
jais, kai būdavo grupėje žmonių. Kitaip tariant, kai 
žmonės yra grupėje, atsakomybė už veiksmus išsisklai- 
do. Jie tiksi, kad paskambins kas nors kitas arba ma- 
no, jog jei niekas nesiima veiksmų, vadinasi, proble- 
ma - į priepuolį panašūs garsai, sklindantys iš kito 
kambario, dūmai, besiveržiantys pro duris - iš tiesų nė- 
ra problema. Kitės Genovesės atveju socialiniai psi- 
chologai Latane ir Darley yra tos nuomonės, jog bai- 
su ne tai, kad niekas neskambino, nesvarbu, kad tris- 
dešimt aštuoni žmonės girdėjo šauksmus, o tai, kad nė 
vienas jų neskambino, nors šauksmus girdėjo trisde- 
šimt aštuoni žmonės. Ironiška — tačiau jei ją būtų už- 
puolę tuščioje gatvėje ir šitai būtų matęs tik vienas liu- 
dytojas, ji galėjo būti išgelbėta. 

Esminis dalykas, galintis priversti žmonės pakeis- 
ti savo elgesį, kitaip tariant, galintis priversti, kad jie 
išgyventų dėl savo kaimyno, pakliuvusio į nelaimę, 
kartais slypi mažiausiose susidariusios situacijos de- 
talėse. Situacijos įtaka rodo, kad žmonės yra gerokai 
jautresni savo aplinkai, nei gali atrodyti. 


4. 


Trys Virsmo taško taisyklės - Mažumos taisyklė, Už- 
kibimo faktorius ir Situacijos įtaka — siūlo tam tikrą 
epidemijų kilimo būdą. Jos nurodo kryptis, kuriomis 

reikia eiti, norint pasiekti virsmo tašką. Apgalvoję tai, 
ką perskaitysite knygoje, galėsite pasinaudoti šiomis 
idėjomis ir pritaikyti jas kitoms mįslingoms situaci- 
joms ir epidemijoms, egzistuojančioms mus supančia- 
me pasaulyje. Kaip šios trys taisyklės gali padėti su- 
prasti paauglių rūkymą arba iš lūpų į lūpas sklindan- 
čios informacijos reiškinį, nusikaltimus ar knygų po- 
puliarumą? Atsakymai gali išties nustebinti. 


Mažumos taisyklė 


RYŠIŲ PALAIKYTOJAI, ŽINOVAI 
IR PARDAVĖJAI 


1775 metų balandžio 18-0sios popietę berniukas, 
dirbęs nuomojamų arklių arklidėse Bostone, atsitik- 
tinai nugirdo, kaip vienas britų armijos karininkas sa- 
kė kitam kažką apie „brangiai kainuosiantį rytojų“. 
Arklidžių berniukas nubėgo su naujiena į šiaurinę 
Bostono dalį, į sidabrakalio, vardu Polis Revere, na- 
mus. Revere klausėsi šnopuodamas; tai buvo ne pir- 
mas gandas, atsklidęs tą dieną panašiu būdu. Anks- 
čiau jam pasakojo apie daugybę britų karininkų, su- 
sirinkusių Bostono Ilgojoje krovinių prieplaukoje ir 
kalbančių tyliais balsais. Britų įgulos nariai buvo pa- 
stebėti plaukiojantys Bostono uoste valtimis, pririšto- 
mis prie Didžiosios Britanijos karo laivų Somerset ir 
Boyne. Tą rytą ant kranto buvo pastebėti keli kari- 
ninkai, skubantys, atrodo, su paskutinę minutę gau- 
tomis užduotimis. Baigiantis popietei, Revere ir jo ar- 
timas draugas Džozefas Varenas vis labiau ir labiau 
tikėjo, kad britai ruošiasi didžiuliam žygiui, apie kurį 
11gą laiką sklido gandai — pasiekti Leksingtono mies- 

tą, esantį į šiaurės vakarus nuo Bostono, ir areštuoti 
kolonijinius lyderius Džoną Hankoką ir Samuelį 
Adamsą, o paskui keliauti į Konkordo miestą ir api- 
plėšti šautuvų ir amunicijos sandėlius, kuriuose vie- 
tos kolonijinė nereguliarioji kariuomenė laiko ginklus. 

Tai, kas įvyko vėliau, tapo istorinės legendos dali- 
mi, O šią istoriją yra girdėjęs kiekvienas Amerikos mo- 
kinys. Tą patį vakarą, dešimtą valandą, Varenas ir Re- 
vere susitiko. Jie nutarė, kad turi perspėti Bostoną su- 
pančių apylinkių visuomenę, jog britai jau kelyje, kad 
vietinė nereguliarioji kariuomenė galėtų pasirengti 
juos sutikti. Bostono uostu Revere skubėjo link kelto, 
plaukiančio į Čarlestauną. Jis užšoko ant arklio ir pra- 
dėjo savo „vidurnakčio kelionę“ į Leksingtoną. Per dvi 
valandas jis nujojo trylika mylių. Kiekviename mies- 
te, kuris pasitaikė jo kelyje - Carlestaune, Medforde, 
Šiaurės Kembridže, Menotomyje - jis beldėsi į namų 
duris ir skelbė naujieną, pasakodamas vietiniams ko- 
lonijiniams lyderiams apie besiartinančius britus ir pra- 
šydamas, kad jie šią žinią perduotų kitiems. Pradėjo 
gausti bažnyčių varpai. Pasigirdo mušamų būgnų gar- 
sai. Naujiena plito kaip virusas, nes tie, kuriuos Re- 
vere įspėjo, patys siuntė raitelius, kol galiausiai aliar- 
mo signalai skambėjo visame regione. Pirmą valandą 
nakties žinia pasiekė Linkolną Masačiusetso valstijo- 
je, trečią valandą — Sudburį, penktą valandą ryto - An- 
doverį, esantį keturiasdešimt mylių į šiaurės vakarus 
nuo Bostono, o devintą valandą ryto tolimus vakarus, 

netoli Vusterio esantį Ašburį. Kai galiausiai devynio- 
liktos dienos ryte britai pradėjo savo žygį į Leksingto- 
ną, jų įsiveržimas į kaimo vietovę dideliam jų nustebi- 
mui buvo sutiktas organizuotu ir nuožmiu pasiprieši- 
nimu. Tą dieną Konkorde britams pasipriešino ir vi- 
siškai juos sumušė kolonijinė nereguliarioji kariuome- 
nė, O nuo šio susišaudymo prasidėjo karas, žinomas 
Amerikos revoliucijos vardu. 

Polio Revere žygis, ko gero, yra žymiausias iš lū- 
pų į lūpas sklindančios epidemijos istorinis pavyzdys. 
Ypatinga Žinia nukeliavo ilgą atstumą per labai trum- 
pą laiką, mobilizuodama visą regioną griebtis ginklų. 
Be abejo, ne visos iš lūpų į lūpas sklindančios epide- 
mijos yra tokios sensacingos. Bet galima drąsiai teig- 
ti, kad žodžiu perduodama žinia - netgi šiame masi- 
nių komunikavimo priemonių ir daugiamilijoninių do- 
lerių vertės reklaminių kampanijų amžiuje — vis dar 
tebėra svarbiausia Žmonių bendravimo priemonė. 
Akimirką pamąstykite apie paskutiniu metu aplankytą 
brangų restoraną, pirktą brangų drabužį ar paskutinį 
matytą kino filmą. Keliuose iš šių atvejų jūsų apsi- 
sprendimui, kur išleisti savo pinigus, didelės įtakos tu- 
rėjo draugo rekomendacija? Yra daugybė reklaminių 
kampanijų vykdytojų, savo mintis reiškiančių labai 
tiksliomis sąvokomis, nes dėl šiais laikais egzistuojan- 
čių daugybės reklaminių pasiūlymų iš lūpų į lūpas 
sklindanti informacija tapo vieninteliu įtikinimo bū- 
du, į kurį dauguma mūsų reaguoja. 

Tačiau vis dėlto žodinės informacijos sklidimas te- 
bėra labai paslaptingas reiškinys. Žmonės visą laiką 
perduoda vieni kitiems įvairias Žinias. Tačiau tik re- 
tais atvejais pasakyta nuomonė sukelia iš lūpų į lū- 
pas sklindančios informacijos epidemiją. Mano kai- 
mynystėje yra mažas restoranas, kurį aš labai mėgs- 
tu ir apie kurį aš šešis mėnesius pasakojau savo drau- 
gams. Tačiau jis vis dar tebėra pustuštis. Mano pa- 
tvirtinimo aiškiai nepakanka iš lūpų į lūpas sklindan- 
čiai epidemijai prasidėti, nors yra restoranų, kurie, 
mano nuomone, nėra geresni už mano kaimynystėje 
esantį, bet kurie per kelias savaites po atsidarymo 
persivilioja klientus. Kodėl kai kurios idėjos, tenden- 
cijos ir žinios pasklinda, o kitos ne? 

Polio Revere žygio atveju, atrodo, lengva rasti at- 
sakymą. Revere nešė sensacingą žinią — artėja bri- 
tai. Tačiau jei atidžiau panagrinėsime to vakaro įvy- 
kius, šis paaiškinimas taip pat neįmena mįslės. Tuo 
pat metu, kai Revere pradėjo savo kelionę žirgu į 
šiaurės vakarus nuo Bostono, jo bičiulis revoliucio- 
nierius kailiadirbys, vardu Viljamas Deivesas, su ta 
pačia Žinia skubėjo į Leksingtoną per į vakarus nuo 
Bostono esančius miestus. Jis nešė tokią pat žinią, 
tokiu pat atstumu ir per tiek pat miestų kaip ir Po- 
lis Revere. Tačiau Deiveso žygis neuždegė kaimo vie- 
tovės Žmonių. Vietos nereguliariosios kariuomenės 
vadai nepasirengė sutikti pavojaus. Faktiškai tik keli 

vyrai iš vieno pagrindinių miestų, per kuriuos jis ke- 
liavo —- Valthamo — kovojo kitos dienos mūšyje. Tai- 
gi kai kurie istorikai vėliau padarė išvadą, jog tai 
greičiausiai buvo britams palankios bendruomenės. 
Iš tiesų buvo ne taip. Valthamo žmonės paprasčiau- 
siai nesuprato, kad ateina britai iki tol, kol netapo 
per vėlu. Jeigu iš lūpų į lūpas sklindančioje epide- 
mijoje svarbios būtų tiktai pačios Žinios, Deivesas da- 
bar būtų toks pat žymus kaip ir Polis Revere. Tačiau 
jis toks nėra. Taigi kodėl Revere pavyko padaryti tai, 
ko nepavyko Deivesui? 

Atsakymas paprastas — bet kokios socialinės epi- 
demijos sėkmė labai priklauso nuo dalyvavimo jose 
žmonių, turinčių ypatingų ir retų visuomeninės veik- 
los talentų. Revere naujiena išplito, o Deiveso ne dėl 
šio žmogaus skirtingumo. Čia galioja Mažumos taisyk- 
lė, kurią trumpai apibūdinau praeitame skyriuje. Ja- 
me nurodžiau tik tam tikrą žmonių rūšį - labai ištvir- 
kusius, seksualinius grobuonis - pagrindinius lytiškai 
plintančių ligų nešėjus. Šiame skyriuje rašoma apie 
žmones, vaidinančius pagrindinį vaidmenį socialinė- 
se epidemijose, ir apie tai, kuo skiriasi tokie žmonės 
kaip Polis Revere ir Viljamas Deivesas. Šių rūšių 
žmonių esama visur. Tačiau dažnai nesugebame tin- 
kamai įvertinti vaidmenį, kurį jie vaidina mūsų gyve- 
nime. Aš juos vadinu Ryšių palaikytojais, Žinovais ir 
Pardavėjais. 

Septintojo dešimtmečio pabaigoje psichologas 
Stenlis Milgramas atliko eksperimentą, norėdamas iš- 
spręsti vadinamąją mažojo pasaulio problemą. O prob- 
lema tokia: kaip Žmonės susiję tarpusavyje? Ar visi pri- 
klausome atskiriems pasauliams ir veikiame vienu me- 
tu, bet savarankiškai, ar bet kurie du Žmonės bet ku- 
rioje pasaulio vietoje yra tarpusavyje susiję, ar vienas 
nuo kito nutolę? Ar visi esame sujungti į didžiulį bend- 
rą tinklą? Tam tikra prasme Milgramo klausimas bu- 
vo labai panašus į tą, kuriuo mes pradėjome šį skyrių, 
o būtent, kaip idėja ar tendencija arba naujiena - bri- 
tai atvyksta! — keliauja per žmones? 

Milgramo tikslas buvo patikrinti šį reikalą siun- 
čiant paketą grandinine tvarka. Jis sužinojo 160 žmo- 
nių, gyvenusių Omahoje, Nebraskos valstijoje, pavar- 
des ir kiekvienam jų nusiuntė po paketą. Tame pa- 
kete buvo akcijų brokerio, dirbusio Bostone ir gyve- 
nusio Šarone, Masačiusetse, pavardė ir adresas. Kiek- 
vienam žmogui buvo nurodyta užrašyti ant paketo sa- 
vo adresą ir išsiųsti jį draugui ar pažįstamam, kuris 
galėtų persiųsti paketą arčiau akcijų brokerio gyve- 
nančiam žmogui. Pavyzdžiui, jei jūs gyvenate Oma- 
hoje ir turite pusbrolį netoli Bostono, galėtumėte nu- 
siųsti jam paketą, manydamas, jog net jei jūsų pus- 
brolis pats ir nepažįsta akcijų brokerio, jis daug grei- 
čiau, nei kas kitas gali perduoti laišką brokeriui per 

tris keturis tokius siuntimus. Idėja buvo tokia: pake- 
tui galiausiai pakliuvus į akcijų brokerio namus, Milg- 
ramas galės peržiūrėti sąrašą visų tų, per kurių ran- 
kas jis perėjo prieš ten patekdamas, ir nustatyti, kaip 
glaudžiai kažkoks atsitiktinai pasirinktas Žmogus iš 
vienos šalies dalies yra susijęs su kitu žmogumi kito- 
je šalies dalyje. Milgramas nustatė, kad dauguma laiš- 
kų akcijų brokerį pasiekė per penkis ar šešis etapus. 
Būtent iš šio eksperimento yra atsiradusi sąvoka apie 
šešis nutolimo laipsnius. 

Dabar ši frazė yra tokia pažįstama, kad nesunku 
įsidėmėti, kokį nuostabų atradimą padarė Milgramas. 
Dauguma Žmonių neturi ypač didelio būrio draugų. 
Vienoje gerai žinomoje studijoje psichologų grupė pa- 
prašė Žmonių, gyvenančių Dykmano apgyvendinimo 
projekto pastatuose šiaurės Manhetene, įvardyti savo 
artimiausią draugą, gyvenantį kaimynystėje; 88 procen- 
tai draugų gyveno tame pačiame pastate, 0 pusė jų — 
tame pačiame aukšte. Dažniausiai žmonės renkasi pa- 
našaus amžiaus ir rasės draugus. Tačiau jei draugas gy- 
vena tame pačiame koridoriuje, tada amžius ir rasė 
tampa kur kas mažiau svarbūs. Artumas pralenkia pa- 
našumą savo svarbumu. Kitoje studijoje, kurią atliko 
Utos universiteto studentai, nustatyta, jog paklausus 
ko nors, kodėl jis draugauja su tuo ar kitu žmogumi, 
pasakytų: jo ir jo draugo požiūriai panašūs. Tačiau jei 
iš tiesų jų abiejų paklausinėtumėte apie jų požiūrius, 
sužinotumėte, kad faktiškai jie užsiima panašia veik- 

la. Mes draugaujame su tais žmonėmis, su kuriais ką 
nors veikiame, taip pat ir su panašiais į save žmonė- 
mis. Kitaip tariant, mes neieškome draugų. Mes ben- 
draujame su žmonėmis, kurie užima tas pačias mažas 
fizines erdves kaip ir mes. Paprastai Omahoje gyve- 
nantys Žmonės nedraugauja su žmonėmis, gyvenan- 
čiais Šarone, Masačiusetse, pusiaukelėje į kitą šalies 
kraštą. „Kai aš paklausiau savo protingo draugo, ke- 
liais etapais, jo nuomone, informacija iš Nebraskos pa- 
sieks Šaroną, jis apskaičiavo, jog tam reikės 100 ar net 
daugiau tarpininkų, — tuo metu rašė Milgramas. — 
Daugelis žmonių skaičiuoja labai panašiai ir nustem- 
ba sužinoję, kad vidutiniškai užtenka penkių tarpinin- 
kų. Tai kažkaip nesutampa su intuityviu mąstymu“. 
Kaip paketas pateko į Šaroną tik penkiais etapais? 
Atsakymas yra toks: šešiuose nutolimo laipsniuo- 
se ne visi laipsniai yra lygūs. Pavyzdžiui, kai Milgra- 
mas analizavo savo eksperimentą, jis suprato, kad 
daugelis grandžių, jungiančių Omahą su Šaronu, bu- 
vo sujungtos pagal tokį patį asimetrinį modelį. Dvi- 
dešimt keturi laiškai pasiekė akcijų brokerį jo namuo- 
se Šarone, o šešiolika iš jų buvo įteikti per tą patį as- 
menį, drabužių prekiautoją, kurį Milgramas pavadi- 
no misteriu Džeikobu. Likusieji laiškai pasiekė akci- 
jų brokerį jo kontoroje, ir daugelis jų atėjo iš dviejų 
kitų Žmonių, kuriuos Milgramas vadina misteriu 
Braunu ir misteriu Džonsu. Rezultatas —- pusę akcijų 
brokeriui atėjusių atsakymų jam pristatė tie patys trys 

asmenys. Pamąstykime apie tai. Tuzinai žmonių, at- 
sitiktiniu būdu parinktų iš didelio vidurio vakarų 
miesto, siunčia laiškus neatsižvelgdami vieni į kitus. 
Kai kurie kreipėsi į mokslo draugus. Kai kurie nu- 
siuntė savo laiškus giminaičiams. Kai kurie —- buvu- 
siems bendradarbiams. Visų strategijos buvo skirtin- 
gos. Tačiau galiausiai, kai buvo peržengtos visos šios 
ypatingos perdavimo grandinės, pusė laiškų atsirado 
Džeikobo, Džonso ir Brauno rankose. Šeši nutolimo 
laipsniai nereiškia, kad visus žmones su visais kitais 
skiria tik šeši etapai. Tai reiškia, kad kiekviena labai 
maža Žmonių grupė yra nutolusi nuo visų kitų per ke- 
lis žingsnius, o likusiuosius su pasauliu jungia keli 
ypatingi žmonės. 

Yra nesudėtingas būdas šiai idėjai paaiškinti. Tar- 
kim, kad jūs sudarėte sąrašą iš keturiasdešimties žmo- 
nių (neįskaitant šeimos narių ir bendradarbių), ku- 
riuos galėtumėte vadinti savo draugų būriu, ir kiek- 
vienu atveju atrankos būdu pasistengėte nustatyti tą 
žmogų, kuriam tenka daugiausia atsakomybės už dau- 
gelį pažinčių, atvedusių prie šios draugystės. Pavyz- 
džiui, savo seniausią draugą Briusą aš sutikau pirmoje 
klasėje, taigi aš pats esu atsakingoji šalis. Tai lengva. 
Draugą Nigelį sutikau todėl, kad koledže jis gyveno 
tame pačiame koridoriuje kaip ir mano draugas To- 
mas, kuris pirmaisiais mano mokymosi metais pasi- 
kvietė mane žaisti futbolą. Taigi Tomas atsakingas už 
Nigelį. Kai nustatysite visus ryšius, pastebėsite keistą 

dalyką - tie patys vardai kartojasi vėl ir vėl. Aš turiu 
draugę, vardu Eimi, kurią sutikau, kai jos draugė Kei- 
tė atsivedė ją į restoraną, kuriame tą vakarą valgiau. 
Aš pažįstu Keitę, nes ji yra geriausia mano draugės 
Larisos draugė, kurią pažįstu, nes su ja susipažinti 
man patarė mūsų bendras draugas Maikas A., kurį 
aš pažinojau, nes jis lankė mokyklą su kitu mano 
draugu — Miku H., dirbusiu savaitiniame politikos 
žurnale su mano draugu Džeikobu. Nebūtų buvę 
Džeikobo, nebūtų buvę ir Eimi. Panašiai prieš me- 
tus savo gimtadienio vakarėlyje aš susipažinau su sa- 
vo drauge Sara S., nes ji tada buvo su rašytoju Dei- 
vidu, kurį į vakarėlį pakvietė jo agentė Tina, kurią su- 
tikau per savo draugę Leslę, kurią pažįstu, nes jos se- 
suo Nina yra mano draugės Anos draugė. Su ja susi- 
pažinau per savo seną kambario draugę Maurą, kuri 
buvo mano kambario draugė todėl, kad dirbo su ra- 
šytoja, vardu Sara L. ir kuri buvo mano draugo Džei- 
kobo koledžo draugė. Nebūtų Džeikobo, nebūtų Sa- 
ros S. Faktiškai, nagrinėdamas savo keturiasdešimties 
draugų sąrašą, pastebėjau, kad trisdešimt jų vienaip 
ar kitaip veda prie Džeikobo. Mano bendravimas fak- 
tiškai nevyksta ratu. Tai piramidė. O tos piramidės 
viršūnėje yra vienas asmuo — Džeikobas, kuriam ten- 
ka didžiausia atsakomybė už mano gyvenime egzis- 
tuojančius ryšius su kitais žmonėmis. Mano bendra- 
vimas taip pat nėra ir „mano“. Jis yra Džeikobo. Jis 

labiau panašus į klubą, į kurį mane pasikvietė. Tie 
žmonės, kurie mus sieja su pasauliu, nutiesia tiltą nuo 
Omahos iki Šarono, suteikia galimybę plačiau ben- 
drauti ir kuriais mes pasitikime labiau, nei suvokia- 
me, yra Ryšių palaikytojai. Tai žmonės, turintys ypa- 
tingą pasaulio vienijimo dovaną. 


2: 


Kaip tampama Ryšių palaikytoju? Pirmasis ir aki- 
vaizdžiausias kriterijus yra tas, kad Ryšių palaikytojas 
pažįsta daug Žmonių. Tai tokie žmonės, kurie pažįsta 
visus. Visi mes pažįstame tokių Žmonių. Bet nema- 
nau, kad mes daug galvojame apie tokių žmonių svar- 
bą. Aš netgi nesu tikras, kad dauguma mūsų iš tik- 
rųjų tikime, kad visus pažįstantis žmogus iš tikrųjų vi- 
sus pažįsta. Bet taip yra. Yra paprastas būdas tą įro- 
dyti. Kitoje pastraipoje yra maždaug 250 pavardžių 
sąrašas. Visos pavardės atsitiktinai paimtos iš Man- 
heteno telefonų knygos. Peržiūrėkite šį sąrašą ir įver- 
tinkite vienetu kiekvieną pavardę, kurią turi koks nors 
jūsų pažįstamas. (Apibūdinimas „pažįstamas“ čia yra 
labai platus. Pavyzdžiui, jei sėdėjote šalia to žmogaus 
traukinyje ir jei jis jums prisistatė, turėtumėte žinoti 
jo pavardę, o jis —- jūsiškę). Pasikartojančios pavardės 
įskaičiuojamos. Kitaip sakant, jei jūs pažįstate tris 
Džonsonus, gaunate tris taškus. Mintis tokia, kad jū- 

sų šiame teste gauti taškai turėtų apytikriai atspindėti 
jūsų visuomeniškumą. Tai paprastas būdas, leidžian- 
tis apskaičiuoti, kiek jūs turite draugų ir pažįstamų. 


Algazi, Alvarez , Alpern, Ametrano, Andrews, Aran, 
Arnstein, Ashford, Bailey, Ballout, Bamberger, Baptis- 
ta, Barr, Barrows, Baskerville, Bassiri, Bell, Bokgese, 
Brandao, Bravo, Brooke, Brightman, Billy, Blau, Bo- 
hen, Bohn, Borsuk, Brendle, Butler, Calle, Cantwell, 
Carrell, Chinlund, Cirker, Cohen, Collas, Couch, Cal- 
legher, Calcaterra, Cook, Carey, Cassell, Chen, Chung, 
Clarke, Cohn, Carton, Crowley, Curbelo, Dellamanna, 
Diaz, Dirar, Duncan, Dagostino, Delakas, Dilton, Do- 
naghey, Daly, Dawson, Edery, Ellis, Elliott, Eastman, 
Easton, Famous, Fermin, Fialco, Finklestein, Farber, 
Falkin, Feinman, Friedman, Gardner, Gelpi, Glascock, 
Grandfield, Greenbaum, Greenwood, Gruber, Garil, 
Goff, Gladwell, Greenup, Gannon, Ganshaw, Garcia, 
Gennis, Gerard, Gericke, Gilbert, Glassman, Glazer, 
Gomendio, Gonzalez, Greenstein, Guglielmo, Gurman, 
Haberkorn, Hoskins, Hussein, Hamm, Hardwick, Rar- 
rell, Hauptman, Hawkins, Henderson, Hayman, Hiba- 
ra, Hehmann, Herbst, Hedges, Hogan, Hoffman, Ho- 
rowitz, Hsu, Huber, Ikiz, Jaroshy, Johann, Jacobs, Ja- 
ra, Johnson, Kassel, Keegan, Kuroda, Kavanau, Keller, 
Kevill, Kiew, Kimbrough, Kline, Kossoff, Kotzitzky, 
Kahn, Kiesler, Kosser, Korte, Leibowitz, Lin, Liu, Low- 


rance, Lundh, Laux, Leifer, Leung, Levine, Leiw, Loc- 

kwood, Logrono, Lohnes, Lowet, Laber, Leonardi, 
Marten, McLean, Michaels, Miranda, Moy, Marin, 
Muir, Murphy, Marodon, Matos, Mendoza, Muraki, 
Neck, Needham, Noboa, Null, O'Flynn, O'Neill, Orlow- 
ski, Perkins, Pieper, Pierre, Pons, Pruska. Paulino, Pop- 
per, Potter, Purpura, Palma, Perez, Portocarrero, Pun- 
wasi, Rader, Rankin, Ray, Reyes, Richardson, Ritter, 
Roos, Rose, Rosenfeld, Roth, Rutherford, Rustin, Ra- 
mos, Regan, Reisman, Renkert, Roberts, Rowan, Re- 
ne, Rosario, Rothbart, Saperstein, Schoenbrod, Schwed, 
Sears, Statosky, Sutphen, Sheehy, Silverton, Silverman, 
Silverstein, Sklar, Slotkin, Speros, Stollman, Sadowski, 
Schles, Shapiro, Sigdel, Snow, Spencer, Steinkol, Ste- 
wart, Stires, Stopnik, Stonehill, Tayss, Tilney, Temple, 
Torfield, Townsend, Trimpin, Turchin, Villa, Vasillov, 
Voda, Waring, Weber, Weinstein, Wang, Wegimont, 
Weed, Weishaus*. 


Esu davęs šį testą mažiausiai tuzinui žmonių gru- 
pių. Viena jų buvo Manheteno miesto koledžo pasau- 
lio civilizacijų specialybės pirmakursių grupė. Visi stu- 
dentai buvo bemaž dvidešimties metų ar kiek vyres- 
ni, daugelis jų — imigrantai, neseniai atvykę į Ameri- 
ką bei turintys vidutines ir mažas pajamas. Jų viduti- 
nis įvertinimas - 20,96 balo, o tai reiškia, kad viduti- 


* Šios knygos skaitytojai turėtų sudaryti savo atsitiktinai pa- 
rinktų lietuviškų pavardžių sąrašą. - Vertėjos pastaba. 

nis šio kurso žmogus pažinojo 21 žmogų su tokiomis 
pat pavardėmis, kokios surašytos mano sąraše. Taip 
pat daviau testą grupei pedagogų, dėstančių sveika- 
tos mokslus, ir akademikams, dalyvavusiems konfe- 
rencijoje Princetone, Naujajame Džersyje. Šios gru- 
pės žmonės daugiausiai buvo per keturiasdešimt ar 
penkiasdešimt metų, daugiausia baltaodžiai, turintys 
aukštąjį išsilavinimą —- daugelis turėjo mokslo dakta- 
ro laipsnį ir buvo turtingi. Jų vidutinis įvertinimas — 
39 balai. Tada daviau testą atsitiktinai parinktai gru- 
pei mano draugų ir pažįstamų, kurių daugelis yra Žur- 
nalistai bei profesionalai, 0 jų amžius — apie trisde- 
šimt ar per trisdešimt metų. Vidutinis įvertinimas — 
41 balas. Šie rezultatai neturėtų labai stebinti. Kole- 
džo studentai neturi tiek daug pažįstamų kaip ketu- 
riasdešimtmečiai žmonės. Galima manyti, kad tarp 
dvidešimt ir keturiasdešimt metų pažįstamų Žmonių 
skaičius turėtų apytiksliai padvigubėti, ir kad dides- 
nes pajamas turintys profesionalai turėtų pažinti dau- 
giau žmonių nei imigrantai su mažomis pajamomis. 
Kiekvienoje grupėje taip pat buvo galima pastebėti 
didelį skirtumą tarp aukščiausio ir žemiausio vertini- 
mų. Mano manymu, tai taip pat prasminga. Nekilno- 
jamojo turto pardavėjai pažįsta daugiau Žmonių nei 
kompiuterių piratai. Tačiau nustebino tai, koks nepa- 
prastai didelis buvo šis skirtumas. Koledžo kurse Že- 
miausias įvertinimas buvo 2 balai, o aukščiausias - 95. 
Mano atsitiktinai parinktame pavyzdyje Žemiausias 

įvertinimas buvo 9 balai, o aukščiausias — 118. Netgi 
Pricetono konferencijoje, kurioje dalyvavo labai ho- 
mogeniška grupė panašaus amžiaus, išsilavinimo ir 
panašias pajamas turinčių žmonių — iš kurių visi, iš- 
skyrus kelias išimtis, turėjo tą pačią profesiją —- inter- 
valas buvo didžiulis. Mažiausias įvertinimas - 16 ba- 
lų. Aukščiausias įvertinimas — 108 balai. Iš viso aš da- 
viau Šį testą keturiems šimtams Žmonių. Iš jų apie du 
tuzinus įvertinimų buvo mažiau nei 20 balų, aštuoni 
daugiau kaip 90 ir dar keturi —- daugiau kaip 100. Ki- 
tas stebinantis dalykas buvo tas, kad aukštų įvertini- 
mų būta kiekvienoje socialinėje grupėje. Koledžo stu- 
dentų balai vidutiniškai buvo žemesni nei suaugusių- 
jų. Bet net ir šioje grupėje buvo žmonių, kurių 
pažįstamų būrys buvo keturis ar penkis kartus dides- 
nis nei kitų žmonių. Kitaip tariant, tarp kiekvienos 
profesijos ar visuomeninės padėties žmonių yra tokių, 
kurie turi tikrai išskirtinių sugebėjimų susirasti drau- 
gų ir pažįstamų. Jie yra Ryšių palaikytojai. 

Vieną aukščiausių įvertinimų mano pažįstamų ap- 
klausoje gavo žmogus, vardu Rodžeris Horčovas, kles- 
tintis verslininkas iš Dalaso. Horčovas įkūrė „Horčo- 
vo kolekciją“, aukščiausios kokybės brangių moteriš- 
kų drabužių ir aksesuarų, užsakomų paštu, prekybos 
kompaniją. Jis taip pat turėjo didelį pasisekimą Brod- 
vėjuje, būdamas tokių populiarių kūrinių kaip Vūrg- 
dieniai ir Operos fantomas rėmėjas bei pastatydamas 
apdovanojimą pelniusį Geršvino miuziklą Pamišęs dė! 

tavęs. Aš susipažinau su Horčovu per jo dukterį, ma- 
no draugę, ir nuvykau į Manheteną, kad susitikčiau 
su juo laikiname bute elegantiškuose apartamentuo- 
se Penktojoje aveniu. Horčovas yra smulkaus sudėji- 
mo ir santūrus žmogus. Jis kalba lėtai, šiek tiek tęs- 
damas žodžius, kaip kalbama Teksase. Jis žavi kaž- 
kokiu absoliučiai pavergiančiu pašaipumu ir ironija. 
Jei sėdėtumėte šalia Rodžerio Horčovo lėtuve, skren- 
dančiame per Atlantą, jis pradėtų kalbėti lėktuvui dar 
tik riedant pakilimo taku, jūs jau juoktumėtės išsijun- 
gus ženklui, raginančiam užsisegti diržus, 0 nusilei- 
dę kitame mieste stebėtumėtės, kur dingo laikas. Kai 
aš padaviau Horčovui pavardžių sąrašą iš Manhete- 
no telefonų knygos, jis labai greitai permetė jį aki- 
mis, pašnibždomis niurnėjo pavardes, jo pieštukui 
slystant puslapiu žemyn. Jis suskaičiavo 98 taškus. Aš 
manau, jog jei būčiau jam davęs pagalvoti dar 10 mi- 
nučių, jis būtų surinkęs dar daugiau taškų. 

Kodėl Horčovo rezultatai buvo tokie geri? Susi- 
pažinęs su juo, įsitikinau, kad pažinoti daugelį žmo- 
nių yra tam tikras menas, kažkas, ką Žmogus imasi 
daryti sąmoningai ir ką gali tobulinti, ir kad būtent 
tai ir lėmė, kad pažinojo daugelį žmonių. Aš klausi- 
nėjau Horčovą, kaip jo ryšiai padėjo versle, nes ma- 
niau, kad šie du dalykai turėtų būti susiję, bet, atro- 
do, klausimas jį suglumino. Negalima teigti, kad ry- 
šiai jam nepadėjo. Tiesiog jis negalvojo apie Žmonių 
kolekcionavimą kaip apie verslo strategiją. Jam tai pa- 

prasčiausiai buvo kažkas, ką jis darė. Jis toks buvo. 
Horčovas turi instinktyvią ir natūralią ryšių visuome- 
nėje užmezgimo dovaną. Jis to nedaro agresyviai. Jis 
nėra vienas tų perdėm visuomeniškų, familiarių tipų, 
kuriems pažįstamų įgijimas yra akivaizdus ir savanau- 
diškas dalykas siekiant karjeros. Jis labiau yra stebė- 
tojas su santūraus ir supratingo elgesio manieromis, 
mėgstantis laikytis šiek tiek atokiau. Jis paprasčiau- 
siai labai nuoširdžiai myli žmones ir randa tokių pa- 
žinties ir bendravimo situacijų, kuriomis žmonės bū- 
na labai patrauklūs. Kai susipažinau su Horčovu, jis 
man papasakojo, kaip jis laimėjo teisę atgaivinti Gerš- 
vino miuziklą Pamišęs dėl merginos, pavadintą Pami- 
šes dėl tavęs. Visai istorijai papasakoti prireikė dvi- 
dešimt minučių. Čia aprašyta tik jos dalis. Jei jums 
pasirodys, kad viskas buvo daroma iš išskaičiavimo, 
labai suklysite. Horčovas pasakojo šią istoriją lengvai 
pasišaipydamas iš savęs. Aš manau, kad jis sąmonin- 
gai menkino išskirtinius savo charakterio bruožus. 'Ta- 
čiau man atrodo, kad šis aprašymas tiksliai apibūdi- 
na jo minčių eigą ir parodo, kokios savybės tam tik- 
rus žmones padaro Ryšių palaikytojais. 


Aš turiu draugą, vardu Mikis Schaenenas, gyvenantį 
Niujorke. Jis pasakė: aš žinau, kad tu labai mėgsti 
Geršviną. Esu pažįstamas su sena Džordžo Geršvino 
meile - mergina, vardu Emily Paley. Ji, be to, buvo Ira 


Geršvino žmonos Leonoros sesuo ir gyveno Rytiniame 

kaimelyje. Ji pasikvietė mus pietų. Taigi, šiaip ar taip, 
aš susipažinau su Emily Paley ir pamačiau jos paveiks- 
lą, nutapytą Geršvino. Jos vyras Lou Paley palaikė ry- 
šius su Ira Geršvinu ir Džordžu Geršvinu labai seniai, 
kai Ira Geršvinas dar tebesivadino Arturu Francisu. Tai 
buvo vienas saitas... 

Priešpiečiavau su bičiuliu Leopoldu Godovskiu, 
Džordžo Geršvino sesers Frances Geršvin, ištekėjusios 
už kompozitoriaus Godovskio, sūnumi. Kartu buvo Ar- 
turo Geršvino sūnus Markas Geršvinas. Taigi jie tarė: 
na, kodėl turėtume perleisti tau teises į Pamišęs dėl mer- 
ginos? Kas tu toks? Tu niekada nesi buvęs teatre. Tada 
aš pasinaudojau savo atsitiktiniais sutapimais: Jūsų te- 
ta yra Emily Paley. Aš lankiausi jos namuose, kuriuo- 
se buvo paveikslas, kuriame ji nutapyta apsisiautusi rau- 
donu šaliku - ar matėte jį? Ėmiau kelti į paviršių visas 
mažiausias sąsajas. Tada mes visi nukeliavome į Holi- 
vudą ir užsukome į ponios Geršvin namus. Tariau: aš 
taip džiaugiuosi susipažinęs su jumis. Pažinojau jūsų se- 
serį. Man labai patiko jūsų vyro kūrinys. Be to, pami- 
nėjau savo draugę Los Andžele. Kai buvau pas Neima- 
ną Markus, susipažinau su ponia, rašiusia valgių gami- 
nimo knygą. Tai buvo Mildred Knopf. Jos vyras Edvi- 
nas Knopfas yra kino filmų prodiuseris, statęs filmus 
su Odri Hepburn. Jo brolis - leidėjas. Mes pristatėme 
jos knygą Dalase, ir Mildred tapo mano gera drauge. 
Mes ją tiesiog mylėjome ir aš visada jai paskambinda- 
vau atvykęs į Los Andželą. Visuomet palaikau ryšius 

su žmonėmis. Galiausiai paaiškėjo, kad Edvinas Knop- 
fas buvo Džordžo Geršvino geriausias draugas. Jų na- 
muose buvo daugybė Geršvino paveikslų. Jis buvo su 
Geršvinu, kai šis rašė „Mėlynąją rapsodiją“ Aševilyje, 
Šiaurės Karolinoje. Ponas Knopfas mirė, bet Mildred 
tebegyvena. Jai dabar devyniasdešimt aštuoneri. Taigi, 
kai nuvykome pasimatyti su Li Geršvin, užsiminėme, 
jog ką tik lankėmės pas Mildred Knopf. Ji nustebo - 
jūs ją pažįstat? O, kodėl mes nesusitikome anksčiau? 
Ji nedelsdama perleido autoriaus teises. 


Mūsų pokalbio metu Horčovas džiaugėsi galimy- 
be atkurti per ilgus metus nutrūkusius ryšius. Savo 
septyniasdešimtojo gimtadienio proga jis pamėgino 
surasti pradinės mokyklos draugą Bobį Hunsikerį, ku- 
rio nebuvo matęs šešiasdešimt metų. Jis nusiuntė laiš- 
kus visiems Bobams Hunsikeriams, kuriuos tik suge- 
bėjo surasti, klausdamas kiekvieno, ar jis nėra tas 
Hunsikeris, kuris gyveno Cincinatyje, Perth Lane gat- 
vėje 4501. 

Tai nėra normalu visuomenėje. Toks elgesys kiek 
neįprastas. Horčovas renka Žmones taip pat, kaip ki- 
ti pašto ženklus. Jis prisimena berniukus, su kuriais 
žaidė prieš šešiasdešimt metų, savo geriausio drau- 
go, su kuriuo kartu augo, adresą, vardą Žmogaus, į 
kurį jo koledžo mergina buvo aistringai įsimylėjusi, 
savo jaunystės metus leisdama užsienyje. Šios deta- 
lės Horčovui yra labai svarbios. Savo kompiuteryje jis 

saugo 1600 vardų ir adresų sąrašą ir prie kiekvieno 
įrašo yra pastaba, apibūdinanti tas aplinkybes, kurio- 
mis jis susipažino su tuo žmogumi. Mums kalbantis 
jis išsitraukė mažą raudoną kišeninį dienyną. „Kadan- 
gi aš susipažinau su jumis ir jūs man patinkate, tai 
jei pasakysite, kada yra jūsų gimimo diena, aš ją už- 
sirašysiu ir gimtadienio proga jūs gausite atviruką nuo 
Rodžerio Horčovo. Žiūrėkite — pirmadienį buvo 
Džindžer Vrūm gimtadienis ir pirmasis Vaitenburgų 
jubiliejus. Penktadienį yra Alano Švarco gimtadienis, 
o mūsų sandėlininko gimimo diena - šeštadienį“. 
Mano nuomone, dauguma mūsų nepripažįsta to- 
kio pažinčių palaikymo. Turime būrelį draugų, ku- 
riems esame atsidavę, pažįstamų —- ne itin daug. Ne- 
siunčiame gimtadienio sveikinimų žmonėms, kurie 
mums ne per daug rūpi, dėl tos priežasties, kad ne- 
norime jaustis įsipareigoję su jais pietauti ar nueiti į 
kiną, ar lankyti, kai jie serga. Daugumai mūsų pa- 
žinties su žmonėmis tikslas — įvertinti, ar mes nori- 
me, kad šis žmogus taptų mūsų draugu. Mes nesi- 
jaučiame turį laiko ar energijos su visais palaikyti 
prasmingus ryšius. Horčovas yra kitoks. Tie žmonės, 
kuriuos jis įrašo į savo dienyną arba įveda į kompiu- 
terinį sąrašą, yra jo pažįstami — žmonės, su kuriais 
jis galbūt susitiks kartą per metus ar kartą per kele- 
rius metus — ir jis nevengia įsipareigojimų, kurių šis 
ryšys reikalauja. Jis yra gerai įvaldęs tai, ką sociolo- 
gai vadina „silpnais ryšiais“ — draugiškus, tačiau at- 

sitiktinius visuomeninius ryšius. Dar daugiau, tokie 
silpni ryšiai jam patinka. Susipažinęs su Horčovu, jau- 
čiausi šiek tiek sutrikęs. Aš norėjau geriau jį pažinti, 
tačiau abejojau, ar kada nors turėsiu tokią progą. Ne- 
manau, kad jis buvo sutrikęs taip kaip aš. Manau, kad 
jis yra iš tų Žmonių, kurie mato atsitiktinių santykių 
vertę ir jiems tokie santykiai malonūs. 

Kuo Horčovas taip skiriasi nuo likusių iš mūsų? 
Jis to nežino. Jis mano, jog tam tikra priežastimi ga- 
li būti tai, kad jis buvo vienintelis vaikas šeimoje, o 
jo tėvas dažnai būdavo išvykęs. Tačiau iš tiesų tai ne- 
paaiškina tikrosios priežasties. Galbūt geriausia vadin- 
ti akstiną ryšiams palaikyti paprastai — impulsu, tie- 
siog viena iš daugelio charakterio savybių, išskirian- 
čių vieną Žmogų iš kitų. 


3. 


Ryšių palaikytojai yra svarbūs ne vien tuo, kad jie 
pažįsta daug žmonių. Jų svarbą nulemia ir jų pažįsta- 
mų kategorijos. Galbūt geriausia šį teiginį suprasti 
žaidžiant, pavyzdžiui, populiarų salonų žaidimą „Šeši 
Kevino Beikono laipsniai“. Žaidimo idėja yra pamė- 
ginti bet kurį aktorių ar aktorę susieti su aktoriumi Ke- 
vinu Beikonu per mažiau nei šešis žingsnius, pasinau- 
dojant pavadinimais filmų, kuriuose jie kartu vaidino. 
Taigi, pavyzdžiui, O. J. Simpson filme Nuogas ginklas 

vaidino su Priscile Presly, kuri filme Ford Fairlane (au- 
tomobilio modelio pavadinimas - vertėja) buvo su Gil- 
bertu Gotfridu, vaidinusiu filme Beverly Hills policinin- 
kas su Paulu Reiseriu. Šis vaidino filme Pietūs su Ke- 
vinu Beikonu. Tai keturi žingsniai. Mary Pikford fil- 
me Ekrano kadrai vaidino su Klarku Geiblu, kuris fil- 
me Užkariauti Ameriką vaidino su Toniu Romano, pas- 
tarasis po trisdešimt penkerių metų filme Pradėti iš 
naujo vaidino su Beikonu. Tai trys žingsniai. Neseniai 
kompiuterių specialistas iš Virginijos universiteto Bre- 
tas Tjadenas apskaičiavo, koks būtų vidutinis žingsnių 
skaičius tarp Beikono ir maždaug ketvirčio milijono 
aktorių, kurie yra vaidinę televizijos ar kino filmuose, 
ir gavo tokį rezultatą: 2,8312 žingsnio. Kitaip tariant, 
bet koks kada nors kur nors vaidinęs Žmogus gali būti 
susijęs su Beikonu vidutiniškai mažiau nei trimis žings- 
niais. Jau vien tai atrodo įspūdingai, nekalbant apie 
kitus skaičiavimus, kuriuos atliko Tjadenas, įvertinda- 
mas, koks yra vidutinis ryšio laipsnis tarp visų kada 
nors vaidinusių Holivude. Pavyzdžiui, kiek vidutiniš- 
kai reikia žingsnių, kad būtų galima susieti bet kurį 
Holivudo aktorių su Robertu DeNiro arba Širley 
Teėmpl ar Adamu Sandleriu? Tjadenas išsiaiškino, kad 
jei visus Holivudo aktorius surikiuotų į eilę pagal jų 
„ryšius“, Beikonas atsidurtų tik 669-ojoje vietoje. Prie- 
šingai, Martinas Šynas gali būti siejamas su bet kuriuo 
kitu aktoriumi per 2,63681 žingsnio, dėl to jis yra be- 
veik 630 vietų aukščiau nei Beikonas. Eliotas Goul- 

das gali būti siejamas netgi per 2,63601 žingsnio. Pir- 
mąsias penkiolika vietų užima tokie žmonės, kaip an- 
tai: Robertas Mitčumas ir Džinas Hakmanas bei Do- 
naldas Suterlandas, Šeli Vinters ir Burgesas Meredi- 
tas. Visais laikais daugiausia ryšių turėjo aktorius Ro- 
das Steigeris. 

Kodėl Kevinas Beikonas taip toli atsilieka nuo šių 
aktorių? Vienas iš svarbių veiksnių yra tas, kad Bei- 
konas yra gerokai jaunesnis nei dauguma jų ir dėl to 
vaidino daug mažesniame skaičiuje filmų. Tačiau tai 
paaiškina tik dalį skirtumo. Juk yra daugybė žmonių, 
kurie suvaidino daugelyje filmų, bet neturi labai daug 
ryšių. Pavyzdžiui, Džonas Veinas per šešiasdešimt są- 
vo karjeros metų suvaidino 179 puikiuose filmuose, 
tačiau jis sąraše tik 116-asis, o susiejimo žingsnių skai- 
čius — 2,7173. Problema ta, kad daugiau nei pusė 
Džono Veino filmų buvo vesternai, o tai reiškia, kad 
daugybę kartų jis vaidino tos pačios rūšies filmuose 
ir su tais pačiais aktoriais. 

Tačiau panagrinėkime Steigerio atvejį: jis suvaidi- 
no tokiuose garsiuose kino filmuose, kaip Oskarą lai- 
mėjęs Ant jūros kranto ir tokiuose baisiuose filmuose 
kaip Automobilių vairavimas paeiliui. Jis laimėjo Os- 
karą už vaidmenį filme Nakties karštyje, bet taip pras- 
tai suvaidino B klasės filmuose, kad jie net nebuvo 
rodomi kino teatruose, o tik žiūrimi vaizdajuostėse. 
Jis vaidino Musolinį, Napoleoną, Pontijų Pilotą ir Al 
Kaponę. Jis vaidino trisdešimt aštuoniose dramose, 

dvylikoje kriminalinių filmų ir komedijų, vienuoliko- 
je trilerių, aštuoniuose veiksmo filmuose, septyniuo- 
se vesternuose, šešiuose filmuose apie karą, keturio- 
se dokumentinėse kino juostose, trijuose siaubo fil- 
muose, dviejuose mokslinės fantastikos filmuose bei 
miuzikle. Rodas Steigeris yra per visą kino istoriją 
daugiausiai ryšių turintis aktorius, nes jis sugebėjo kil- 
ti ir kristi, judėti pirmyn ir atgal daugybėje įvairiau- 
sių sferų ir subkultūrų bei nišų ir lygių, kuriuose vai- 
dinantis profesionalas gali reikštis. 

Štai tokie yra Ryšių palaikytojai. Jie yra rodai stei- 
geriai kasdieniame gyvenime. Tai tie žmonės, kuriuos 
mes visi galime pasiekti tik per keletą žingsnių, nes dėl 
vienos ar kitos priežasties jie sugeba užimti daugelį 
įvairių sferų ir subkultūrų bei nišų. Steigerio atveju jo 
aukštas susisiejimo su kitais laipsnis, be abejo, priklau- 
so nuo jo aktorinių vaidmenų universalumo, o, be to, 
kas labai tikėtina, ir nuo sėkmės. Tačiau bendru atve- 
ju Ryšių palaikytojų sugebėjimas aprėpti daug įvairių 
gyvenimo sričių priklauso nuo kažko, kas būdinga jų 
asmenybei, nuo kažkokios žingeidumo, pasitikėjimo 
savimi, visuomeniškumo ir energijos kombinacijos. 

Kartą Čikagoje aš sutikau pavyzdinę Ryšių palai- 
kytoją Lois Veisberg. Ji yra Čikagos kultūros reikalų 
komisarė. Tačiau tai tik pastarojo laiko grandis išskir- 
tinės patirties ir karjeros grandinėje. Pavyzdžiui, šeš- 
tojo dešimtmečio pradžioje Veisberg vadovavo dra- 
mos trupei Čikagoje. 1956 metais ji nusprendė suor- 

ganizuoti festivalį Džordžo Bernardo Šo gimimo die- 
nos šimtosioms metinėms paminėti ir pradėjo leisti 
Šo skirtą laikraštį The Paper, virtusiu pogrindiniu al- 
ternatyviu savaitraščiu. Penktadienio vakarais žmonės 
iš įvairių miesto vietų rinkdavosi į redakcinius susi- 
rinkimus. Juose nuolat dalyvaudavo Viljamas Fried- 
kinas, vėliau vadovavęs The French Connection ir The 
Exorcist, advokatas Elmeras Gertzas (buvęs vienas 
Natano Leopoldo advokatų) ir keletas redaktorių iš 
Playboy, kurio redakcija buvo toje pačioje gatvėje. At- 
važiavę į miestą čia apsilankydavo tokie žmonės kaip 
Artas Fermeris ir Theloniusas Monkas bei Džonas 
Koltreinas ir Leny Briusas. (Tiesą sakant, kurį laiką 
Briusas gyveno pas Veisberg. „Mano mama į tai rea- 
gavo isteriškai, ypač kai vieną dieną jai paskambinus 
į duris jis pasirodė apsisiautęs vonios rankšluosčiu, — 
pasakojo Veisberg. - Mūsų verandoje buvo langas, o 
jis nepasiimdavo rakto, taigi visuomet jam palikdavo- 
me atvirą langą. Šiame name buvo daugybė kamba- 
rių, pas mus apsistodavo daug Žmonių, ir aš net ne- 
žinodavau, kad jie yra mūsų name. Niekada negalė- 
jau pakęsti jo juokų. Iš tiesų man nepatinka jo vai- 
dyba. Negalėjau pakęsti jo vartojamų žodžių“.) Po to, 
kai The Paper užsidarė, Lois pradėjo dirbti ryšių su 
visuomene atstove potrauminės reabilitacijos institu- 
te. Iš ten ji perėjo į viešųjų interesų teisinę firmą BPI, 
o ten dirbant ją užvaldė faktas, kad Čikagos parkai 

tos mylėtojų, istorikų, visuomenės aktyvistų ir namų 
šeimininkių kompaniją ir įkūrė draugiją ,„Parkų drau- 
gai“. Ji vėl sunerimo, kai buvo ketinama uždaryti 
priemiestinę geležinkelio liniją, nutiestą pietiniu Mi- 
čigano ežero krantu - nuo Saut Bendo iki Čikagos. 
"Taigi ji surinko geležinkelio entuziastų, aplinkosaugi- 
ninkų bei važinėjančiųjų į darbą priemiestiniu trau- 
kiniu kompaniją, įkūrė draugiją „Pietinio kranto iš- 
saugojimas“ ir išgelbėjo geležinkelį. Tada ji tapo pro- 
gresyvios teisininkų grupės - Čikagos advokatų tary- 
bos — vykdančiąja direktore. Paskui ji vadovavo vie- 
tinei kongresmenų kampanijai. Vėliau ji gavo pirmojo 
juodaodžio Čikagos mero Haroldo Vašingtono ypa- 
tingųjų įvykių skyriaus direktorės pareigas. Paskui ji 
nutraukė darbą valdžios struktūrose ir atidarė mažą 
krautuvėlę sendaikčių turguje. Čikagai pradėjus va- 
dovauti merui Ričardui Daley, ji ėmė dirbti ten, kur 
ligi šiol dirba - Čikagos kultūros reikalų komisare. 
Jeigu perskaitysite šią istoriją, skaičiuodami įvai- 
rias sritis, kurioms priklausė Lois, gausite skaičių aš- 
tuoni: aktoriai, rašytojai, gydytojai, teisininkai, parkų 
mylėtojai, politikai, geležinkelio gerbėjai ir sendaik- 
čių turgaus entuziastai. Kai paprašiau pačios Veisberg 
sudaryti sąrašą, ji suskaičiavo dešimt, nes pridėjo ar- 
chitektus ir svečių priėmimo srityje dirbančius žŽmo- 
nes, su kuriais ji bendrauja dabartiniame darbe. Ta- 
čiau, ko gero, ji pasikuklino, nes jei atidžiau patyri- 
nėtume Veisberg gyvenimą, galbūt galėtume jos pa- 

tirtį suskirstyti į penkiolika ar dvidešimt sričių, nors 
tai nėra atskiros sferos. Esminis dalykas, būdingas Ry- 
šių palaikytojams, yra tas, kad veikdami daugelyje įvai- 
rių sričių, jie turi įtakos jų sąsajoms. 

Kartą — tai galėjo atsitikti šeštojo dešimtmečio vi- 
duryje — Veisberg važiavo traukiniu į Niujorką, nes 
panoro dalyvauti mokslinę fantastiką kuriančių rašy- 
tojų suvažiavime, kuriame ji susipažino su jaunu ra- 
šytoju Artūru Klarku. Klarkui patiko Veisberg, ir sykį 
lankydamasis Čikagoje jis jai paskambino. „Jis skam- 
bino iš telefono automato, — prisimena Veisberg, — 
ir paklausė, ar Čikagoje yra toks žmogus, su kuriuo 
jam reikėtų susitikti. Aš pakviečiau jį apsilankyti pas 
mane“. Veisberg turi žemą, gergždžiantį balsą, kuris 
toks tapo pusę amžiaus vartojant nikotiną. Be to, ji 
daro pauzes tarp sakinių, suteikdama sau galimybę 
greitai patraukti dūmą. Ji daro pauzes net ir tada, kai 
nerūko, tarsi tam, kad nepamirštų tos patirties, ku- 
rią įgijo rūkydama. „Paskambinau Bobui Hugesui. Jis 
buvo vienas tų Žmonių, rašiusių mano laikraščiui“. 
Pauzė. „Paklausiau, ar jis pažįsta ką nors Čikagoje, 
kas norėtų pasikalbėti su Artūru Klarku. Jis atsakė, 
kad mieste yra Aizekas Azimovas. Ir dar tas vaikinas 
Robertas, Robertas - Robertas Heinleinas. Taigi jie 
visi susirinko mano darbo kabinete“. Pauzė. „Paskui 
jie man paskambino ir pasakė, kad (negaliu prisiminti 
to žodžio, kurį jie pavartojo norėdami mane pavadin- 
ti) esu Žmogus, suvedantis Žmones“. 

Ši Lois Veisberg istorija tam tikra prasme yra ar- 
chetipinė. Pirmiausia ji užmezga ryšius su kažkuo, 
esančiu už jos pasaulio ribų. Tuo metu jai rūpėjo dra- 
ma. Artūras Klarkas rašė mokslinę fantastiką. Tada, 
ir tai taip pat svarbu, šis žmogus susidomėjo ja. Dau- 
guma mūsų užmezga pažintis su žmonėmis, kurie ski- 
riasi nuo mūsų, arba su žymesniais, arba pelniusiais 
daugiau sėkmės nei mes patys, bet šis ryšys ne visa- 
da yra abipusis. Toliau seka faktas, kad tada, kai Ar- 
tūras Klarkas atvyksta į Čikagą ir nori su kuo nors 
susitikti ir užmegzti ryšius, pasirodo Veisberg su Ai- 
zeku Azimovu. Ji teigia, kad Azimovas buvo mieste 
laimingo atsitiktinumo dėka. Bet jei ne Azimovas, bū- 
tų buvęs kas nors kitas. 

Vienas iš dalykų, jei žmonės prisimena šeštojo de- 
šimtmečio pradžioje Veisberg penktadienio vakaro- 
nes, yra tas, kad jose visada tarsi atsitiktinai dalyvau- 
davo įvairių rasių publika. Nenorime pasakyti, kad be 
šių vakaronių juodieji nebūtų turėję progų bendrau- 
ti su baltaisiais Nort Saide. Nors ir retai, bet tais lai- 
kais taip atsitikdavo. Reikalas tas, kad šeštojo dešimt- 
mečio pradžioje Čikagoje juodieji bendraudavo su 
baltaisiais neatsitiktinai — tai įvykdavo tam tikrų žmo- 
nių dėka. Būtent tai Azimovas ir Klarkas turėjo ome- 
nyje sakydami, kad Veisberg yra tas žmogus, nesvar- 
bu, kaip jį bepavadintum, kuris suveda žmones. 

„Ji nėra snobė, - sako Vendy Vilrich, kuriai teko 
dirbti su Veisberg. - Kartą su ja keliavau į kažkieno 

profesionalią fotografijos studiją. Žmonės rašo jai 
laiškus, ir ji peržiūri visą savo paštą. Vaikinas, kuris 
turėjo asmeninę studiją, pasikvietė joje apsilankyti, ir 
ji sutiko. Iš esmės jis buvo vestuvių fotografas. Ji nu- 
sprendė tai patikrinti. Aš pamaniau, o Dieve, argi 
mes turime važiuoti keturiasdešimt penkias minutes 
į jo studiją? Ji buvo už miesto, prie oro uosto. Ne- 
pamirškime, kad ji yra Čikagos kultūros reikalų ko- 
misarė. Tačiau jai atrodė, kad tai nepaprastai įdomu“. 
Ar iš tiesų jis buvo įdomus? Kas žino?! Esmė ta, kad 
jis atrodė įdomus Lois, nes, tiesą sakant, jai įdomus 
kiekvienas žmogus. Kaip pasakojo viena Veisberg 
draugė, „ji visada sako: „O, mes sutikome nepapras- 
tai įdomią asmenybę. Tau ji labai patiks“. Ir ji kalba 
apie šį žmogų su tokiu entuziazmu, tarsi pirmą kartą 
būtų sutikusį tokią įdomią asmenybę ir, Žinote, pa- 
prastai ji būna teisi“. Kita jos draugė Helen Doria pa- 
sakojo, kad „Lois mato žmonėse tokius dalykus, ku- 
rių jie patys savyje nepastebi“. Dalykas tas, kad dėl 
tam tikros nuostabios savo prigimtinės savybės Lois 
ir kiti į ją panašūs žmonės turi kažkokią intuiciją, pa- 
dedančią jiems užmegzti santykius su žmonėmis, su 
kuriais jie susipažįsta. Kai Veisberg stebi įvykius ar- 
ba Rodžeris Horčovas sėdi greta jūsų lėktuve, jie ma- 
to pasaulį kitaip nei kiti. Kai dauguma mūsų įtemp- 
tai svarstome, su kuo norėtume susipažinti, ir atme- 
tame Žmones, kurie mums neatrodo tinkami, arba ku- 

rie gyvena už miesto netoli oro uosto, arba kurių mes 
nematėme šešiasdešimt penkerius metus, Lois ir Ro- 


džersui patinka jie visi. 


4. 


Sociologas Markas Granoveteris savo studijoje 
Kaip gauti darbą pateikė labai įdomią Ryšių palaikyto- 
jų charakteristiką norėdamas sužinoti, kaip įsidarbino 
keli šimtai profesionalų ir techninių darbuotojų iš Bos- 
tono priemiesčio Niutono, imdamas iš jų išsamius in- 
terviu. Jis išsiaiškino, kad 56 procentai tų, su kuriais 
jis kalbėjo, rado darbą per asmeninius ryšius. Kiti 18,8 
procento pasinaudojo oficialiomis priemonėmis - rek- 
laminiais skelbimais, įdarbinimo agentais, o maždaug 
20 procentų į darbdavius kreipėsi tiesiogiai. Šie skai- 
čiai nestebina; geriausias būdas įsidarbinti yra asme- 
niniai kontaktai. Tačiau, kaip bebūtų keista, pasak 
Granoveterio, daugumą šių asmeninių pažinčių gali- 
ma pavadinti „silpnais ryšiais“. Iš tų, kurie ieškodami 
darbo pasinaudojo asmeniniais kontaktais, tik 16,7 
procento bendravo su šiuo asmeniu „dažnai“ - kaip 
ir turėtų būti tarp gerų draugų, o 55,6 procento savo 
kontaktinį asmenį matydavo tik „retkarčiais“. 28 pro- 
centai su kontaktiniu asmeniu bendravo „retai“. Žmo- 
nės rasdavo darbą ne per savo draugus. Jie jį rasdavo 
per savo pažįstamus. 

Kodėl taip yra? Granoveteris teigia, kad taip yra 
todėl, jog, kai reikia išsiaiškinti galimybes rasti naują 
darbą arba gauti naujos informacijos, „silpni ryšiai“ 
visada svarbesni nei stiprūs. Pagaliau jūsų draugai yra 
iš jūsų aplinkos. Ko gero, jie dirba kartu su jumis ar- 
ba gyvena netoliese, lankosi toje pačioje bažnyčioje, 
mokykloje ar tuose pačiuose vakarėliuose. Tokiu at- 
veju ar jie gali žinoti tai, ko nežinote jūs? Kita ver- 
tus, jūsų pažįstami iš esmės gyvena kitoje aplinkoje 
nei jūs. Taigi yra tikimybė, kad jie Žino ką nors to- 
kio, ko jūs nežinote. Šiam akivaizdžiam paradoksui 
apibūdinti Granoveteris sugalvojo nuostabią frazę: 
silpnųjų ryšių stiprumas. Trumpai tariant, pažįstami 
simbolizuoja socialinės galios šaltinį, ir kuo daugiau 
pažįstamų jūs turite, tuo esate galingesnis. Tokie Ry- 
šių palaikytojai kaip Lois Veisberg arba Rodžeris Hor- 
čovas, būdami tikri meistrai silpnųjų ryšių srityje, yra 
ypač galingi. Mes jais pasikliaujame, kai reikia priei- 
ti prie tokių galimybių ir tokių sferų, kurioms mes ne- 
priklausome. 

Šis principas, be abejo, taikytinas ne tik darbams. 
Jis taip pat tinka restoranams, kino filmams, madų 
tendencijoms, bet kokiems kitiems dalykams, apie ku- 
riuos žinios sklinda iš lūpų į lūpas. Jis galioja ir tuo 
atveju, kai kuo arčiau Ryšių palaikytojo atsiduria koks 
nors žmogus, tuo galingesnis arba turtingesnis jis tam- 
pa arba turi daugiau galimybių. Be to, kuo arčiau Ry- 
šių palaikytojo atsiranda kokia nors idėja, tuo daugiau 

ji turi galimybių būti realizuota. Ar ne dėl to Hush 
Puppies staiga tapo pagrindine mados tendencija? Ke- 
lyje nuo Rytinio kaimelio iki Vidurio Amerikos jais 
galbūt staiga susižavėjo koks nors Ryšių palaikytojas 
arba keli jų, 0 per savo plačiausius ryšius visuome- 
nėje ir silpnuosius ryšius bei dėl savo vaidmens įvai- 
riose sferose ir kultūros srityse jie galėjo sugebėti per- 
siųsti šiuos batus tūkstančiais krypčių vienu metu ir 
taip juos išpopuliarinti. Ta prasme Hush Puppies ba- 
teliams pasisekė. O priežastis, kodėl tiek daug madų 
tendencijų netampa vyraujančiomis Amerikoje, yra 
labai paprasta: tiesiog dėl blogos lemties joms nieka- 
da nepasiseka sulaukti Ryšių palaikytojų dėmesio. 

Horčovo duktė Sali papasakojo istoriją apie tai, 
kaip kartą ji nusivedė savo tėvą į naują japonų res- 
toraną, kuriame jos draugas dirbo virėju. Horčovui 
patiko maistas, todėl parėjęs namo jis įsijungė kom- 
piuterį, surinko netoliese gyvenančių pažįstamų pa- 
vardes ir nusiuntė jiems žinutes, papasakodamas apie 
nuostabų naują restoraną, kurį jis atrado, ir patarė jį 
aplankyti. Trumpai tariant, tai ir yra žodinės informa- 
cijos plitimo pavyzdys. Tai ne tas atvejis, kai aš jums 
sakau apie naują restoraną su puikiu maistu, o jūs pa- 
sakote apie tai savo draugui, o šis - savo draugui. Žo- 
dinės informacijos išplitimas prasideda tada, kai jos 
perdavimo grandinėje yra kažkas, kas ją perduoda to- 
kiam žmogui kaip Horčovas. 

Štai jums ir paaiškinimas, kodėl Polio Revere vi- 
durnakčio žygis pradėjo iš lūpų į lūpas sklindančios 
informacijos epidemiją, o Viljamo Deiveso - ne. Po- 
lis Revere buvo anų laikų Rodžeris Horčovas arba 
Lois Veisberg. Jis buvo Ryšių palaikytojas. Jis buvo 
draugiškas ir nepaprastai visuomeniškas. Kai jis mi- 
rė, pagal vieną to laikotarpio laikraščio aprašymą, į 
jo laidotuves atvyko minios žmonių. Jis buvo Žvejys 
ir medžiotojas, lošėjas kortomis ir teatro gerbėjas, 
dažnas aludžių lankytojas ir sėkmingas verslininkas. 
Jis buvo vietos Masonų ložės aktyvistas ir keleto vi- 
suomeninių klubų narys. Taip pat jis buvo veiklos 
žmogus, palaimintas vyras, turėjęs „paslaptingo genia- 
lumo atsirasti įvykių centre“. Tokį Jį prisimena Ha- 
ketas Fišeris savo nuostabioje knygoje Polio Revere žy- 
gis. Jis rašo: 


Kai 1774 metais į Bostoną buvo atvežti pirmieji gatvių 
žibintai, Polis Revere buvo pakviestas dalyvauti orga- 
nizaciniame komitete. Kai Bostone buvo priimti reikia- 
mi įstatymai, Polis Revere buvo paskirtas klerku, atsa- 
kingu už jų vykdymą. Po Revoliucijos, epidemijos me- 
tais, jis buvo paskirtas Bostono pareigūnu, atsakingu už 
sveikatos apsaugą, bei Sufolko apygardos koroneriu. 
Kai senąją medinę miesto dalį nusiaubė didžiulis gais- 
ras, jis padėjo įkurti Masačiusetso draudimo nuo gais- 

ro savitarpio pagalbos kompaniją, 0 jo vardas pats pir- 
mas atsirado jos steigimo chartijoje. Kai naujoje res- 
publikoje skurdas tapo vis didėjančia problema, jis su- 
šaukė susirinkimą, kuriame buvo įkurta Masačiusetso 
amatininkų labdaros asociacija, ir jis buvo išrinktas jos 
pirmuoju prezidentu. Kai Bostono visuomenę sukrėtė 
sensacingiausia to laikmečio žmogžudystė, Polis Reve- 


re buvo išrinktas seniūnu prisiekusiųjų teisme. 


Jeigu Revere būtų duota 250 pavardžių, atsitikti- 
nai parinktų iš Bostono 1775 gyventojų surašymo 
duomenų sąrašo, be jokios abejonės, jis būtų surin- 
kęs gerokai daugiau nei 100 taškų. 

Po Bostono arbatos vakarėlio, vykusio 1773 me- 
tais, kai Amerikos kolonistų pyktis ant britų vadų pra- 
dėjo lietis per kraštus, visoje Naujojoje Anglijoje ėmė 
rastis tuzinai pasipiktinusių kolonistų komitetų ir kon- 
gresų. Tai nebuvo oficialiai suorganizuotos ar įkurtos 
bendruomenės. Tačiau Polis Revere greitai pasireiš- 
kė kaip šių vienas nuo kito nutolusių revoliucinių 
punktų ryšininkas. Jis reguliariai keliaudavo pietų 
kryptimi į Filadelfiją ar Niujorką arba šiaurėn - į 
Naująjį Hempšyrą, nešdamas pranešimus iš vienos 
grupės kitai. Jis taip pat vaidino ypatingą vaidmenį 
pačiame Bostone. "Iais revoliucijos metais Bostone eg- 
zistavo septynios „Vigų“ (karo prieš D. Britanijos val- 
džią šalininkų revoliucionierių) grupės, kurioms pri- 
klausė apie 255 vyrai. Dauguma jų - daugiau kaip 80 

procentų - priklausė tik vienai grupei. Nė vienas ne- 
buvo visų septynių grupių narys. Tik du vyrai priklau- 
sė penkioms grupėms: Polis Revere buvo vienas iš tų 
dviejų Žmonių. 

Taigi nieko nuostabaus, jog kai britų armija pra- 
dėjo savo slaptą 1774 metų kampaniją, norėdama su- 
griauti ir sunaikinti jauno revoliucinio judėjimo gink- 
lų ir amunicijos saugyklas, Revere tapo tartum ne- 
oficialiu prieš britus nusiteikusių jėgų informacijos 
centru. Jis visus pažinojo. Logiška, kad būtent pas jį 
arklidžių berniukas nubėgo tą 1775 metų balandžio 
18-osi0s popietę, atsitiktinai nugirdęs dviejų britų ka- 
riškių pokalbį apie tai, jog rytojaus popietė kai kam 
velniškai brangiai kainuos. Taip pat nestebina ir tai, 
kad kai Revere tą naktį pajudėjo į Leksingtoną, jis 
jau žinojo, kaip paskleisti naujieną kaip galima toliau 
ir plačiau. Sutikęs žmones keliuose, jis juos stabdy- 
davo ir pasakodavo žinią, bendraudamas labai natū- 
raliai ir laisvai. Priartėjęs prie miesto, jis jau tiksliai 
žinodavo, į kurias duris pasibelsti, kas yra vietos ne- 
reguliariosios kariuomenės vadas, kas — svarbiausi 
miesto veikėjai. Daugumą jų jis jau anksčiau buvo su- 
tikęs. O jie taip pat jį pažinojo ir gerbė. 

O Viljamas Deivesas? Fišeriui atrodė neįtikėtina, 
kad Deivesas galėjo nujoti visas septyniolika mylių iki 
Leksingtono ir pakeliui nesikalbėjo nė su vienu ŽžŽmo- 
gumi. Aišku ir tai, kad jis neturėjo nė vieno Revere 
talentų, nes beveik nėra jokių aprašymų, kad kas nors 

jį būtų prisiminęs iš tos nakties. „Visame Polio Reve- 
re šiaurinio maršruto kelyje miestų vadai ir kompani- 
jų vadovai nuolat kėlė aliarmą, - rašo Fišeris. - Vilja- 
mo Deiveso pietiniame kelionės lanke iki vėlumos nie- 
kas nealiarmavo. Bent jau viename mieste to visai ne- 
buvo. Deivesas nepažadino miesto tėvų ar neregulia- 
riosios kariuomenės vadovų tokiuose miestuose, kaip 
antai: Roksburis, Bruklinas, Vatertaunas ar Valtha- 
mas“. Kodėl? Kadangi Roksburis, Bruklinas, Vatertau- 
nas ar Valthamas - tai ne Bostonas. O Deivesas, at- 
rodo, buvo paprastas visuomenės būrio Žmogus, vadi- 
nasi, kaip ir dauguma mūsų, sykį išvykęs iš miesto, ku- 
riame gyvena, nežinojo, į kurias duris belstis. Regis, 
tik viena maža bendruomenė Deiveso kelyje suprato 
žinią. Tai buvo keli fermeriai iš Valthamo Farms apy- 
linkės. Tačiau tik vien kelių šių namų pasirengimo su- 
tikti pavojų nepakako aliarmui sukelti. Iš lūpų į lūpas 
sklindančias epidemijas sukelia Ryšių palaikytojai. Vil- 
jamas Deivesas viso labo buvo tik paprastas žmogus. 


6. 


Be abejo, būtų klaidinga manyti, kad Ryšių palai- 
kytojai yra vieninteliai žmonės, galintys sukelti socia- 
lines epidemijas. Rodžeris Horčovas išsiuntė tuziną 
faksų, reklamuodamas naują savo dukters draugo res- 
toraną. Tačiau ne jis atrado šį restoraną. Kažkas ki- 

tas jam pasakė. Tam tikrame Hush Puppies pakilimo 
taške šiuos batus pastebėjo Ryšių palaikytojai, kurie 
toli ir plačiai paskleidė žinią apie Hush Puppies grį- 
žimą. Bet kas Ryšių palaikytojams apie juos pasakė? 
Gali būti, kad šią informaciją jie sužinojo visai atsi- 
tiktinai. Pažindami labai daug Žmonių, jie išgirsta apie 
naujus dalykus visur, kur pasirodo. Tačiau jei atidžiau 
patyrinėtume socialines epidemijas, paaiškėtų, kad 
taip pat yra Žmonių, kuriais mes pasikliaujame, no- 
rėdami užmegzti ryšius su kitais žmonėmis, ir yra 
žmonių, kuriais pasitikime, kai norime gauti naujos 
informacijos. Esama tiek žmonių žinovų, tiek infor- 
macijos specialistų. 

Kartais, be abejo, abu šiuos sugebėjimus turi tie 
patys žmonės. Pavyzdžiui, dalį ypatingos Polio Reve- 
re galios sudarė tai, kad jis nebuvo tik kontaktinis as- 
muo; jis nebuvo tik žmogus, turėjęs didžiausią pavar- 
džių ir telefonų numerių kartoteką kolonijiniame 
Bostone. Jis taip pat aktyviai dalyvavo renkant infor- 
maciją apie britus. 1774 metų rudenį jis subūrė slap- 
tą grupę, kuri reguliariai rinkdavosi Žaliojo drakono 
tavernoje, turėdama aiškų tikslą stebėti britų kariuo- 
menės judėjimą. Tų metų gruodį grupė sužinojo, kad 
britai ketina užgrobti amuniciją, kolonijinės neregu- 
liariosios kariuomenės saugomą slaptavietėje prie įva- 
žiavimo į Portsmuto uostą, penkiasdešimt mylių į 
šiaurę nuo Bostono. Šaltą gruodžio 13-osios rytą Re- 
vere per gilų sniegą jojo į šiaurę, kad perspėtų vie- 

tos kariuomenę, jog britai jau kelyje. Jis gavo infor- 
maciją ir perdavė ją kitiems. Polis Revere buvo Ry- 
šių palaikytojas. Bet taip pat jis buvo ir Žinovas — O 
tai yra antroji iš trijų žmonių rūšių, platinančių iš lū- 
pų į lūpas sklindančias epidemijas. 

Žodis žinovas (angl. Maven) kilęs iš jidiš kalbos 
ir reiškia „tą, kuris kaupia Žinias“. Pastaraisiais me- 
tais ekonomistai praleido daug laiko studijuodami Ži- 
novus dėl šios akivaizdžios priežasties: jei prekyboje 
labai daug reiškia informacija, tai Žmonės, turintys 
daugiausiai informacijos, turi būti labai svarbūs. Pa- 
vyzdžiui, kai kada prekybos centrai, norėdami padi- 
dinti tam tikro produkto pardavimą, prie jo priklijuo- 
ja reklaminį lipduką su tokiu, pavyzdžiui, užrašu: 
„Kasdien maža kaina!“ Kaina, žinoma, ta pati, tik 
produktas tampa labiau matomas. Prekybininkai pa- 
stebėjo, jog taip darant produkto pardavimas nuolat 
didėja, tarsi iš tiesų jis būtų pigiau parduodamas. 

Rimtai pagalvojus, ši informacija kelia nerimą. Pa- 
grindinė prielaida, galiojanti pardavimui arba preky- 
bai mažesnėmis kainomis prekybos centruose, yra ta, 
jog mes, vartotojai, esame labai sąmoningi prekių kai- 
nų atžvilgiu ir atitinkamai reaguojame: daugiau per- 
kame, kai kainos mažesnės, ir mažiau - kai kainos di- 
desnės. Bet jei pirksime ko nors daugiau netgi nesu- 
mažintomis kainomis, kas gi sukliudys prekybininkams 
niekada nemažinti kainų? Kas sutrukdys jiems mus ap- 
gaudinėti, kai kas kartą įėję į prekybos centrą susidur- 

sime su bereikšmiais užrašais „kasdien maža kaina“? 
Atsakymas štai toks: nors dauguma iš mūsų nepaiso 
kainų, visi mažmenininkai žino, kad į jas žiūri tik la- 
bai maža žmonių grupė. Bet jeigu jiems užkliūva, tar- 
kim, reklama, kuri iš tiesų nėra reklama, jie būtinai ką 
nors daro. Jei parduotuvė per dažnai naudojasi triu- 
kais, kad padidintų prekybą, būtent šie žmonės tai pa- 
stebės ir pasiskųs vadovams bei pasakys savo draugams 
ir pažįstamiems, kad jie vengtų šios parduotuvės. Šie 
žmonės yra sąžiningos prekybos sargai. Per dešimt ar 
daugiau metų, nuo tada, kai ši žmonių grupė buvo nu- 
statyta pirmą kartą, ekonomistai toli pažengė juos stu- 
dijuodami. Jie pastebėjo, kad šių Žmonių yra visose gy- 
venimo srityse bei kiekvienoje socialinėje-ekonominėje 
grupėje. Vieni juos vadina budriaisiais kainų saugoto- 
Jais, kiti - rinkos žinovais. 

Linda Prais, Nebraskos universiteto marketingo 
profesorė ir Žinovų tyrinėjimo pionierė, padarė inter- 
viu su daugeliu klientų vaizdo įrašus. Viename jų pui- 
kiai apsirengęs vyriškis labai pakiliai pasakoja, kaip 
jis vaikšto apsipirkti. Štai tas interviu fragmentas: 


Kadangi nuolat seku finansinę spaudą, pradėjau paste- 
bėti tam tikras tendencijas. Klasikiniu pavyzdžiu gali 
būti kava. Kai prieš dešimt metų įvyko pirmoji kavos 
krizė, sekiau informaciją apie šalčius Brazilijoje ir apie 
tai, kaip ilgainiui tai galėtų paveikti kavos kainą. Taigi 
nusprendžiau kaupti kavos atsargas. 

Sioje interviu vietoje vyro veidą nušviečia plati 
šypsena. 


Viskas baigėsi tuo, kad aš sukaupiau maždaug trisde- 
šimt penkias-keturiasdešimt dėželių kavos. Ir pirkau jas 
tomis juokingomis kainomis, kai trijų svarų dėžutės kai- 
navo 2,79 ar 2,89 dolerio... Šiandien tokio pat svorio 
dėžutė kainuoja apie 6 dolerius. Man dėl to buvo la- 


bai smagu. 


Ar pastebite šiuo atveju tam tikrą maniją? Jis ga- 
li prisiminti kavos dėželių, kurias pirko prieš dešimt 
metų, kainas centų tikslumu. 

Tačiau pagrindinis dalykas yra tas, jog Žinovai nėra 
pasyvūs informacijos rinkėjai. Esmė ne ta, kad jie ma- 
niakiškai stengiasi geriausiai nupirkti dėžutę kavos. Iš 
kitų juos skiria tai, kad sykį sužinoję, kaip gerai nu- 
pirkti, jie nori ir kitiems apie tai papasakoti. „Žino- 
vas yra toks žmogus, kuris turi informacijos apie dau- 
gybę įvairių produktų, kainų ar prekybos vietas. Jis 
mėgsta pradėti diskusijas su vartotojais ir atsako į 
klausimus, - teigia Prais. - Jiems patinka padėti ki- 
tiems prekyvietėse. Jie platina kuponus. Jie vedasi jus 
į parduotuves. Jie gali nueiti už jus apsipirkti... Jie 1š- 
platina keturis kartus daugiau kuponų nei kiti žmonės. 
Tai asmenys, pratinantys kitus žmones prie prekybos 
vietų ir turintys gerą nuovoką apie prekes. Jie žino, kur 
mažmeninės prekybos parduotuvėse yra tualetai. Tai 

jiems būdingas tam tikras išmanymas“. Jie yra daugiau 
nei ekspertai. Ekspertas, Prais žodžiais, „kalbės apie 
automobilius, nes jam patinka automobiliai. Bet jis ne- 
kalba apie mašinas dėl to, kad myli jus ir nori padėti 
jums apsispręsti. Tuo tarpu Rinkos žinovas kalba. Šie 
žmonės turi daugiau socialinių motyvacijų“. 

Prais teigia, jog gerokai daugiau nei pusė ameri- 
kiečių pažįsta tokių Žinovų arba žmonių, pagal api- 
būdinimą panašių į Žinovus. Faktiškai ji pagrindė šią 
koncepciją, stebėdama vieną žmogų, kai mokėsi dok- 
torantūroje. Tas vyras buvo toks įsimintinas, kad jo 
asmenybė tapo pagrindu plačiai rinkos tyrimų sričiai. 

„Aš rašiau daktaro darbą Teksaso universitete, — 
pasakoja Prais. - Tuo metu nesuvokiau, kad sutikau 
puikų Žinovo pavyzdį. Jis žydas. Buvo Velykos ir aš 
ieškojau kumpio. Paklausiau jo, o jis pasakė, na, Ži- 
nai, aš esu žydas, bet yra viena kulinarijos parduotu- 
vė, į kurią vertėtų nueiti, ir kaina, kurią vertėtų su- 
mokėti. - Prais pradeda juoktis, tai prisiminusi. — Tu- 
rėtum su juo susipažinti. Jo vardas Markas Alpertas“. 


7. 


Markas Alpertas yra smulkus, energingas vyras, 
kuriam šiek tiek per penkiasdešimt. Jis tamsiaplau- 
kis, su atsikišusia nosimi ir mažomis, degančiomis, 
protingomis akimis. Kalba greitai ir tiksliai, absoliu- 

čiai įsitikinęs. Tai toks Žmogus, kuris nesakytų, kad 
vakar buvo karšta. Jis pasakytų, kad vakar tempera- 
tūra buvo pakilusi iki 87 laipsnių (pagal Farenheitą). 
Jis nevaikšto laiptais. Jis jais bėgioja kaip mažas ber- 
niukas. Toks jausmas, kad jis domisi viskuo ir viską 
nori Žinoti. Regis, jei šio garbingo amžiaus žmogui 
padovanotumėte vaikišką chemijos komplektą, jis lai- 
mingas tuoj pat atsisėstų ir sukurtų kokį nors keistą 
naują mišinį. 

Alpertas užaugo JAV centrinėje dalyje. Jis yra sū- 
nus Žmogaus, turėjusio pirmąją prekių su nuolaido- 
mis parduotuvę Šiaurės Minesotoje. Daktaro laipsnį 
jis gavo Pietų Kalifornijos universitete, o dabar dės- 
to Teksaso universiteto Biznio administravimo mokyk- 
loje. Tačiau tarp jo statuso ir jo, kaip Žinovo, suge- 
bėjimų iš tiesų nėra jokio ryšio. Jei Alpertas būtų san- 
technikas, jis taip pat tiksliai ir išsamiai išmanytų rin- 
kos dėsnius. 

Mes susitikome Austine per priešpiečius restora- 
ne ant ežero kranto. Aš atėjau pirmas ir užėmiau sta- 
lelį. Jis atėjo vėliau ir įkalbėjo mane pasikeisti stalelį 
į tą, kuris atrodė geresnis. Jis iš tiesų buvo geresnis. 
Aš paklausiau, kaip jis pasirenka pirkinius, ir jis pra- 
dėjo kalbėti. Paaiškino, kodėl turi kabelinę televizi- 
ją, O ne satelitinę, išdėstė savo vertingą nuomonę apie 
Leonardo Maltino naująjį kino filmų gidą, pasakė pa- 
vardę Manheteno Park Central viešbučio kontaktinio 
asmens, kuris gali būti labai naudingas prireikus su- 

daryti gerą sandorį. („Malkolmai, viešbučio naktis 
kainuoja devyniasdešimt devynis dolerius. O lupikiš- 
ka kaina - šimtas aštuoniasdešimt devyni doleriai!“). 
Jis paaiškino, kas ta lupikiška kaina (prašoma pra- 
dinė mažmeninė kaina, dėl kurios galima derėtis). Jis 
parodė į mano magnetofoną. „Aš manau, tavo juos- 
telė pasibaigė“, — pasakė jis. Taip ir buvo. Paaiški- 
no, kodėl neturėčiau pirkti Audi magnetofonų. („Jie 
vokiški, o turėti su vokiečiais reikalų yra tikras var- 
gas. Kurį laiką jie duodavo pirkinio garantijas, bet 
dabar to nebedaro. Dilerių tinklas nedidelis, taigi 
sunku gauti priežiūros paslaugas. Man patinka vai- 
ruoti Audi, bet nepatinka juos turėti“. Jis man pata- 
rė, kuo turėčiau važinėti - Mercury Mystigue, nes jie 
važiuoja taip, kaip daug brangesni europietiški seda- 
nai. „Jie nėra labai perkami, taigi gali gauti už ne itin 
didelę kainą. Reikia pirkti per agentus paprastai dvi- 
dešimt penktą mėnesio dieną. Žinai...“) Tada jis pra- 
dėjo nepaprastai ilgą, tarpais linksmą pasakojimą 
apie tai, kaip kelis mėnesius ieškojo nusipirkti nau- 
ją televizorių. Jei jums ar man būtų reikėję įgyti to- 
kią patirtį - kaip grąžinti televizorių, palyginti smul- 
kiausias elektronines detales, išstudijuoti smulkiomis 
raidėmis surašytas garantijas, manau, būtų pragariš- 
kas vargas. Akivaizdu, kad Alpertą tai džiugino. Pa- 
gal Prais, Žinovai - tai tokie žmonės, kurie godžiai 
skaito leidinį vartotojams Consumer Reports. Alper- 
tas priklauso tiems Žinovams, kurie rašo į Consumer 

Reports, norėdami juos pataisyti. „Kartą jie parašė, 
kad Audi 4000 buvo pagaminta Volkswagen Dasher 
pagrindu. Tai buvo aštuntojo dešimtmečio pabaigo- 
je. Tačiau Audi 4000 yra didesnis automobilis ir aš 
parašiau jiems laišką — jie patyrė fiasko su Audi 5000. 
Consumer Reports įtraukė juos į sąrašą automobilių, 
kurių nevertėtų pirkti dėl problemų su akseleratoriu- 
mi. Apie tai buvau skaitęs literatūroje ir pamaniau, 
kad tai neteisinga informacija... Taigi parašiau jiems 
ir paprašiau patikslinti šį dalyką. Aš jiems pateikiau 
informacijos, į kurią vertėtų atsižvelgti, tačiau jie ne- 
atsakė ir tai mane labai supykdė. Jie mano, kad yra 
aukščiau už visus“. Jis papurtė galvą iš pasipiktinimo. 
Jis žinojo daugiau nei paprastas žinovas. 

Reikėtų pripažinti, kad Alpertas nėra koktus visa- 
žinis. Be abejo, jis galėtų toks tapti. Net pats Alper- 
tas taip mano. „Prekybos centre aš stovėjau šalia vai- 
kinuko, kuris turėjo rodyti savo identifikacinę korte- 
lę, kad galėtų nusipirkti cigarečių, - pasakojo man Al- 
pertas. - Labai knietėjo jam pasakyti, kad man diag- 
nozavo plaučių vėžį. Tam tikra prasme toks troškimas 
pasitarnauti ir daryti įtaką gali nuvesti per toli. Gali- 
ma tapti įkyruoliu. Aš stengiuosi būti pasyvus Žinovas... 
Reikia nepamiršti, kad Žmonės patys daro sprendimus. 
Tai jų gyvenimas“. Alpertą gelbsti tai, jog jis nesiekia 
pasirodyti. Jo domėjimasis prekyvietėmis vyksta savai- 
me, viską apsvarstant. Tai ne vaidyba. Tai labai pana- 
šu į instinktyvų Horčovo ir Veisberg visuomeniškumą. 


MAŽUMOS TAISYKLĖ 93 
TTT mmm 


Vienu metu Alpertas ėmė pasakoti sudėtingą istoriją 
apie tai, kaip geriausiai panaudoti kuponus nuomojant 
vaizdajuostes iš Blockbuster.: Tada jis stabtelėjo tarsi tik 
dabar suvokęs, ką šneka, ir pratrūko juoku. „Matai, 
galima sutaupyti visą dolerį! Per metus aš, ko gero, bū- 
čiau galėjęs sutaupyti visam buteliui vyno“. Alpertas 
yra beveik patologiškai paslaugus. Tik sau jis negali pa- 
dėti. „Žinovas yra toks žmogus, kuris nori išspręsti ki- 
tų Žmonių problemas iš esmės spręsdamas savo pa- 
ties“, - sakė Alpertas. Ir tai yra tiesa, nors aš tikiu, kad 
teisingas ir priešingas teiginys: Žinovas yra toks žmo- 
gus, kuris tenkina savo emocinius poreikius, spręsda- 
mas kitų Žmonių problemas. Alpertui tam tikrą pasi- 
tenkinimą teikia žinojimas, kad po mūsų susitikimo aš 
nusipirksiu televizorių arba automobilį ar išsinuomo- 
siu viešbučio kambarį Niujorke, apsiginklavęs tomis ži- 
niomis, kurias jis man suteikė. 

„Markas Alpertas yra nuostabiai nesavanaudiškas 
žmogus, — pasakė man jo kolega iš Teksaso universi- 
teto Leigas MakAlisteris. — Turiu pripažinti, kad jis 
man sutaupė penkiolika tūkstančių dolerių, kai aš pir- 
mą kartą atvykau į Austiną. Jis man padėjo derėtis 
perkant namą, nes išmano prekybos nekilnojamuoju 
turtu taisykles. Man reikėjo skalbyklės su džiovintu- 
vu — jis man padėjo sudaryti sandorį. Man reikėjo au- 
tomobilio Volvo, nes norėjau būti panašus į Marką, 
jis rado interneto svetainę, kurioje buvo nurodytos 
Volvo automobilių kainos visoje Teksaso valstijoje, ir 

vyko su manimi pirkti mašinos. Jis man padėjo susi- 
gaudyti visų Teksaso universiteto pensijų planų labi- 
rinte. Jis viską supaprastino, nes turi tvarkingus duo- 
menis. Toks yra Markas Alpertas. Toks yra Markas 
Žinovas. Telaimina jį Dievas. Tokių žmonių dėka mes 
turime puikią amerikietiškąją sistemą“. 


8. 


Kodėl tokie žmonės kaip Markas Alpertas yra la- 
bai svarbūs epidemijų kilimui? Akivaizdu, kad jie Ži- 
no tokių dalykų, kurių nežino kiti. Jie skaito daugiau 
žurnalų ir laikraščių nei mes ir, ko gero, yra vienin- 
teliai žmonės, kurie skaito visokį šlamštą, atkeliaujantį 
paštu. Markas Alpertas išmanė elektronikos prietai- 
sus. Jeigu televizijos ar vaizdo kamerų rinkoje įvyktų 
didelis perversmas, o jūs būtumėte jo draugas, galiu 
lažintis, kad kaipmat apie tai praneštų. Žinovai turi 
žinių ir socialinių įgūdžių, reikalingų iš lūpų į lūpas 
sklindančioms epidemijoms kilti. Iš kitų žmonių Ži- 
novus išskiria ne tai, kad jie daug žino, bet tai, kaip 
jie perduoda žinias. Tas faktas, kad Žinovai nori pa- 
dėti be jokios priežasties, o tik todėl, kad nori padė- 
ti, kaip paaiškėja, yra nepaprastai efektyvus būdas pa- 
traukti kieno nors dėmesį. 

Tai, be abejo, iš dalies paaiškina, kodėl praneši- 
mas, kurį Polis Revere nešė jodamas tą vidurnaktį, 

buvo toks reikšmingas. Žinia apie britų žygį neatėjo 
faksu arba elektronine žinute. Ji nebuvo pranešta per 
vakaro žinias tarp komercinių reklamų. Ją nešė žmo- 
gus savanoris, šaltą naktį jojantis ne kokiais nors as- 
meniniais reikalais, bet susirūpinęs savo bendruome- 
nės laisve. Hush Puppies atveju, ko gero, tie batai pa- 
traukė Ryšių palaikytojų dėmesį būtent dėl to, kad tai 
nebuvo kokia nors sąmoninga komercinė mados ten- 
dencija. Galbūt madų Žinovas nuvyko į Rytinį kaimelį 
ieškodamas naujų idėjų ir pamatė, kad tuos tikrai 
šaunius Hush Puppies galima nusipirkti kokioje nors 
nukainotų prekių parduotuvėje už labai mažą kainą, 
ir papasakojo apie tai savo draugams, kurie nusipir- 
ko šiuos batus sau, nes toje asmeninėje, nesuintere- 
suotoje, išmanančio Žinovo nuomonėje yra kažkas to- 
kio, kas verčia visus suklusti. O kodėl tokie populia- 
rūs Zagat restoranų gidai? Iš dalies todėl, kad jie 1š- 
moningai padeda orientuotis visuose kurio nors mies- 
to restoranuose. Bet tikroji jų vertė susijusi su tuo 
faktu, kad apžvalgos rengiamos pagal savanorių - res- 
toranų lankytojų, norinčių savo nuomone pasidalyti 
su kitais — pranešimus. Kažkodėl šios rekomendaci- 
jos yra įtikinamesnis nei ekspertų, kurių darbas yra 
vertinti restoranus, nuomonė. 

Kalbėdamas su Alpertu, paminėjau, kad už kelių 
savaičių ketinu vykti į Los Andželą. Jis nedelsdamas 
pasakė: „Ten, Vestvude, yra vieta, kuri man labai pa- 
tinka. Tai - Century Wilshire, europietiškas viešbutis 

su pusryčiais. Kambariai labai gražūs, baseinas su šil- 
domu vandeniu. Kai buvau ten paskutinį kartą prieš 
penkerius ar šešerius metus, mažiausios kambarių 
kainos siekė per septyniasdešimt dolerių, o liukso 
kambariai kainavo šimtą dešimt. Jei apsistosite savai- 
tei, jie duos jums nuolaidą, be to, turi nemokamų 
skambučių liniją“. Kadangi, šiaip ar taip, jis buvo pir- 
marūšis Žinovas, atvykęs į Los Andželą aš apsistojau 
Century Wilshire, 1 viskas buvo taip, kaip jis sakė, ir 
dar geriau. Grįžęs namo per kelias savaites rekomen- 
davau Century Wilshire — kas, turiu pripažinti, man vi- 
sai nebūdinga - dviem savo draugams. Dar po poros 
mėnesių, kai pradėjau įsivaizduoti, kiek daug Žmonių 
iš tų, kuriems buvau kalbėjęs apie viešbutį, pranešė 
apie jį kitiems, ir kokiam skaičiui tokių žmonių kaip 
aš pats, Markas Alpertas papasakojo apie viešbutį, 
supratau, jog atsidūriau nedidelės iš lūpų į lūpas 
sklindančios epidemijos, kurią pradėjo Markas Alper- 
tas, centre. Alpertas, be abejo, gali ir nepažinti tiek 
žmonių, kiek jų pažįsta tokie Ryšių palaikytojai kaip 
Rodžeris Horčovas, taigi jo pradinė perdavimo galia 
nėra lygiavertė. Bet vėlgi, jei kelionės į Los Andželą 
išvakarėse su jumis kalbėtųsi Rodžeris Horčovas, ka- 
žin ar jis patartų, kur apsistoti. Alpertas visada tai 
darytų. O jeigu Horčovas ir duotų tokią rekomenda- 
ciją, jūs ja pasinaudotumėte, 0 gal ir ne. Tokį pata- 
rimą jūs priimtumėte taip pat rimtai, kaip ir iš bet 
kurio kito draugo. Bet jeigu jums patartų Markas 

Alpertas, jūs visada juo pasinaudotumėte. Ryšių pa- 
laikytojas gali pasakyti dešimčiai draugų, kur apsistoti 
Los Andžele, ir pusė draugų gali paklausyti jo pata- 
rimo. Žinovas gali pasakyti penkiems žmonėms, kur 
apsistoti Los Andžele, tačiau jis papasakos apie vieš- 
butį taip įtikinamai, kad visi pasinaudos jo patarimu. 
Šių asmenybių metodai ir veiklos priežastys skirtin- 
gi. Tačiau abu jie turi galios sukelti iš lūpų į lūpas 
sklindančias epidemijas. 


9. 


Reikia pabrėžti vieną svarbų dalyką - Žinovai nėra 
įkalbinėtojai. Alperto motyvacija - pamokyti ir padėti. 
Jis ne tas žmogus, kuris nori ką nors pergudrauti. Tie- 
są sakant, mums besikalbant būta kelių esminių mo- 
mentų, kai atrodė, kad jis nori iškvosti mane, išsiaiš- 
kinti, ką aš žinau, kad paskui galėtų įtraukti informa- 
ciją į savo duomenų bazę. Būti Žinovu, vadinasi, bū- 
ti mokytoju, gal net studentu. Žinovai yra tikri infor- 
macijos brokeriai, besidalijantys tuo, ką jie žino. Tam, 
kad prasidėtų socialinė epidemija, kai kuriuos Žmo- 
nes reikia įtikinti ką nors veikti. Pavyzdžiui, nemažai 
jaunų žmonių, kurie įsigijo žush Puppies, buvo tie pa- 
tys, kurie kažkada už jokius pinigus nebūtų jų pirkę. 
Panašiai galima įsivaizduoti, kad Poliui Revere per- 
davus savo žinią, visi nereguliariosios kariuomenės 

dalyviai vyrai susirinko ir parengė planą, kaip kitą ry- 
tą pasipriešinti britams. Pasirengimas negalėjo vykti 
labai sklandžiai. Vieni žmonės žinią galėjo sutikti la- 
bai entuziastingai, kiti - suabejoti, ar vietos neregu- 
liariajai kariuomenei pavyks pasipriešinti treniruotai, 
profesionaliai armijai. Tie, kurie asmeniškai nepaži- 
nojo Revere, galėjo suabejoti šios informacijos tiks- 
lumu. Tai, kad galiausiai beveik visi stojo mūšin, ga- 
lima vadinti bendražygių spaudimu. Tačiau bendra- 
žygių spaudimas ne visada yra savaiminis arba nesą- 
moningas procesas. Dažnai tai gali reikšti arba nie- 
ko nereikšti, kad kažkas iš tiesų nuėjo pas vieną tų 
žmonių ir energingai paragino. Socialinėse epidemi- 
jose Žinovai atlieka duomenų banko vaidmenį. Jie 
pateikia informaciją. Ryšių palaikytojai yra visuome- 
nės jungiamoji grandis: jie šią informaciją paskleidžia. 
Tačiau egzistuoja ir atrankinė žmonių grupė - Parda- 
vėjai, kurie sugeba įtikinti, kai nesame linkę tikėti tuo, 
ką girdime. Šie žmonės taip pat yra svarbūs paplin- 
tant iš lūpų į lūpas sklindančiai epidemijai, kaip ir ki- 
tos dvi grupės. Kas tie Pardavėjai? Ir kodėl jie suge- 
ba taip gerai atlikti savo darbą? 

Tomas Gau yra finansų planuotojas iš Torance 
(Kalifornijos valstija), esančio šiek tiek į pietus nuo 
Los Andželo. Jo firma Kavesh and Gau yra didžiau- 
sia šios srities kompanija Pietų Kalifornijoje ir viena 
iš vadovaujančiųjų finansų planavimo firmų šalyje. Jos 
metinis pelnas siekia milijonus. Psichologas Donaldas 

Moinas, daug rašęs sugebėjimo įtikinti tema, patarė 
susirasti Gau, nes Gau yra „kerėtojas“. Toks jis iš tie- 
sų ir yra. Tomas Gau parduoda finansų planavimo pa- 
slaugas, tačiau, jo žodžiais tariant, norėdamas jis galė- 
tų parduoti absoliučiai viską. Norėdami suprasti įtiki- 
nimo sugebėjimų turinčios asmenybės tipą, galėtume 
pradėti nuo tokio asmens kaip Gau. 

Gau - per keturiasdešimt. Jis gerai atrodo, nors 
nėra gražuolis. Jis vidutinio ūgio, liesas, kiek pasišiau- 
šusiais tamsiais plaukais ir ūsais, nevidono veido iš- 
raiškos. Duokit jam arklį ir skrybėlę - tikriausias kau- 
bojus. Jis primena aktorių Semą Eliotą. Kai susitiko- 
me, Gau paspaudė ranką. Tačiau vėliau prisipažino, 
kad paprastai ką nors susitikęs apkabina, arba, jei tai 
moteris, stipriai pabučiuoja. Kaip ir dera puikiam 
pardavėjui, jis kupinas energijos. 

„Aš myliu savo klientus, aišku? Dėl jų neriuosi iš 
kailio, - pasakojo Gau. — Savo klientus vadinu savo 
šeima. Jiems sakau, jog turiu dvi šeimas - žmoną, vai- 
kus ir jus“. Gau šneka greitai, bet laiku ir tinkamai. 
Jis nuolat tai didina pokalbio tempą, tai mažina, be 
to, dažnai kalba retoriškai. „Aš myliu savo darbą. Aš 
myliu savo darbą. Esu darboholikas. Aš ateinu į dar- 
bą šeštą ar septintą valandą ryto, išeinu devintą va- 
karo. Turiu reikalų su dideliais pinigų srautais. Esu 
vienas iš daugiausiai uždirbančių šalyje, bet nesakau 
to savo klientams. Aš čia tam, kad padėčiau Žžmo- 
nėms. Man patinka padėti žmonėms. Man jau nebe- 

reikia dirbti — esu finansiškai apsirūpinęs. Taigi ko- 
dėl aš tiek daug dirbu? Nes man patinka padėti žmo- 
nėms. Aš myliu žmones. Tai — savitarpio santykiai“. 

Gau pabrėžia, kad jo firma teikia klientams aukšto 
lygio paslaugas ir daro tai su tokia kompetencija, ko- 
kios jie sunkiai galėtų tikėtis kur nors kitur. Tame pa- 
čiame vestibiulyje, priešais jo kontorą, yra kompani- 
jos Kavesh and Gau filialas, teisinė firma, tvarkanti 
testamentus ir įgaliojimus turtui valdyti bei visus ki- 
tus juridinius reikalus, susijusius su finansų planavi- 
mu. Gau turi draudimo specialistų, tvarkančių drau- 
dimo reikalus, ir akcijų brokerių, tvarkančių investa- 
vimo reikalus, bei pensijų specialistų vyresnio amžiaus 
klientams. Jo argumentai racionalūs ir nuoseklūs. 
Bendradarbiaudamas su Gau, Moine sudarė, kaip jis 
pats jį vadina, finansų planuotojo vadovą. Moine tei- 
gia, kad puikų pardavėją nuo vidutinioko skiria atsa- 
kymų į potencialių klientų prieštaravimus skaičius ir 
jų kokybė. Jie su Gau susėdo ir į juostelę įrašė visus 
Gau atsakymus, kuriuos paskui sudėjo į knygą. Moi- 
ne ir Gau apskaičiavo, kad yra apie dvidešimt klau- 
simų arba teiginių, į kuriuos finansų planuotojas turi 
būti pasirengęs atsakyti. Pavyzdžiui, vienas jų: „Aš 
pats galiu tai padaryti“. Knygoje išvardyta penkias- 
dešimt galimų atsakymų į šį klausimą. Pavyzdžiui, „Ar 
jūs nepagalvojote, kas bus, jei Žengsite neteisingą 
žingsnį, o šalia nebus žmogaus, kuris jums padėtų?“ 
Arba: „Esu tikras, kad gerai tvarkysite savo pinigus. 

Tačiau ar žinote, kad dauguma Žmonų pergyvena sa- 
vo vyrus? Jei jums kas nors atsitiktų, ar sugebėsite 
pati viską tvarkyti?“ 

Galima įsivaizduoti, kad kažkas nusiperka šią kny- 
gą ir išmokęs visus galimus atsakymus ima spręsti, ko- 
kie atsakymai geriausiai tinka tam tikriems žmonėms. 
Jei tiksliai užrašytumėte tokio Žmogaus bendravimą 
su klientu, suvoktumėte, kad jis kalba Tomo Gau žo- 
džiais. Taigi žmonės, besinaudojantys tokia knyga, tu- 
rėtų taip pat sugebėti įtikinti, kaip ir Tomas Gau. Bet 
ar tikrai taip? Mat Gau sugeba įtikinti kažkuo kitu, 
ne vien žodžiais. Atrodo, jog jis turi kažkokių nenu- 
sakomų savybių, ypatingo žavesio, traukte traukian- 
čio prie jo Žmones. Tai energija, entuziazmas, pa- 
trauklumas. Tai visi šie dalykai ir dar kažkas daugiau. 
Vieną akimirką paklausiau jo, ar jis laimingas, ir jis 
tiesiog pašoko nuo kėdės. 

„Labai. Aš, ko gero, esu pats optimistiškiausias 
žmogus, kokį tik galite įsivaizduoti. Prisiminkite patį 
didžiausią optimistą, kokį pažįstate, ir jo energiją pa- 
didinkite šimtą kartų. Tai aš. Nes, kaip Žinia, pozity- 
viu mąstymu galima labai daug įveikti. Daugybė žmo- 
nių mąsto negatyviai. Kas nors man pasakys, jog aš 
ko nors negaliu padaryti. O aš paklausiu, ką turite 
omenyje sakydami, kad aš to negaliu padaryti? Dau- 
giau nei prieš penkerius metus mes persikėlėme į Aš- 
lendą Oregono valstijoje. Susiradome namą, kuris 
mums labai patiko. Jis jau kuris laikas buvo parduo- 

damas, nes buvo pobrangiai įkainotas. Taigi pasakiau 
žmonai, jog ketinu pasiūlyti už jį ne itin daug. O ji 
atsakė, jog savininkai niekada su tuo nesutiks. Tariau: 
gal ir ne. O ką dėl to prarasime? Blogiausia, ką jie 
gali padaryti, tai yra pasakyti „ne“. Neketinu jų įžeisti, 
tik noriu priversti juos truputėlį pamąstyti, kodėl aš 
taip darau. Ketinu padėti jiems suprasti, ką siūlau. Ir 
žinai ką? Jie priėmė pasiūlymą“. Kai Gau pasakojo 
šią istoriją, visai nesunkiai galėjau įsivaizduoti jį tais 
laikais Ašlende, kažkokiu būdu įkalbantį pardavėją 
atsisveikinti su savo gražiu namu ir parduoti jį už ab- 
surdišką kainą. „Po šimts velnių, - šūktelėjo Gau. — 
Niekada nepasiseks, jei nemėginsi“. 


10. 


Klausimas, kodėl mes kuo nors patikime, yra ne 
toks jau paprastas, kaip gali pasirodyti. Tai supran- 
tame matydami. Bet ne visada akivaizdu, kas yra tas 
„tai“. Panagrinėkime du pavyzdžius, paimtus iš psi- 
chologijos literatūros. Pirmasis — eksperimentas, at- 
liktas 1984 metų prezidento kampanijos metu, kai į 
šį postą pretendavo Ronaldas Reiganas ir Valteris 
Mandeilas. Aštuonias dienas prieš rinkimus grupė 
psichologų, vadovaujamų Brajano Muleno iš Sirakū- 
zų universiteto, į vaizdajuostę įrašinėjo tris naciona- 
lines naktinių Žinių programas, kurias tada, kaip ir 

dabar, vedė Piteris Dženingsas iš ABC, Tomas Bro- 
kavas iš NBC ir Danas Ratheris iš CBS. Mulenas iš- 
samiai peržiūrėjo įrašus ir atrinko visą informaciją 
apie kandidatus. Galiausiai jis turėjo 37 atskirus frag- 
mentus, kurių kiekvieno trukmė - maždaug dvi su pu- 
se sekundės. Tada grupei atsitiktinai parinktų žŽmo- 
nių jie buvo parodyti su išjungtu garsu ir paprašyta 
įvertinti kiekvieno pranešėjo veido išraišką kiekviena- 
me fragmente. Apklausiamieji neturėjo jokio supra- 
timo, kokiame eksperimente dalyvauja ir apie ką kal- 
ba diktoriai. Jie viso labo buvo paprašyti įvertinti 
kiekvieno iš trijų vyrų veido išraišką 21 balo skalėje, 
kur žemiausias vertinimas buvo „ypač neigiamas“, O 
aukščiausias balas - „ypač teigiamas“. 

Gauti nepaprastai įdomūs rezultatai. Danas 
Ratheris, kalbėjęs apie Mandeilą, buvo įvertintas 10,46 
balo - tai beveik absoliučiai neutrali išraiška - ir 10,37 
balo, kai kalbėjo apie Reiganą. Kalbėdamas apie res- 
publikonus, jis atrodė taip pat kaip ir kalbėdamas apie 
demokratus. Tas pats buvo ir su Brokavu, kuris gavo 
11,21 balo, kalbėdamas apie Mandeilą, ir 11,50 balo — 
apie Reiganą. Tačiau Piterio Dženingso iš ABC verti- 
nimai labai skyrėsi. Jo kalba apie Mandeilą pelnė 13,38 
balo, o kalbant apie Reiganą, jo veidas taip nušvito, 
kad jis gavo 17,44 balo. Mulenas ir jo kolegos nėrėsi iš 
kailio, mėgindami tam rasti nekaltą paaiškinimą. Gal, 
pavyzdžiui, taip galėjo atsitikti dėl to, kad Dženingsas 
apskritai ekspresyvesnis nei jo kolegos? Atrodė, kad 

peršasi atsakymas „ne“. Apklausos subjektams taip 
pat buvo parodyti kontroliniai fragmentai, kuriuose 
trys diktoriai kalba apie neabejotinai linksmus ar liūd- 
nus dalykus (Indiros Gandi laidotuvės; perversmas 
įgimtų ligų gydyme). Tačiau Dženingso įvertinimai ne- 
buvo nė kiek aukštesni laimingiems siužetams ar Že- 
mesni liūdniems nei jo kolegų. Faktiškai jis netgi at- 
rodė mažiausiai ekspresyvus iš visų trijų. Be to, Dže- 
ningsas nėra Žmogus su visada laiminga veido išraiš- 
ka. Vėlgi galima teigti netgi priešingai. Už „laimin- 
gus“ fragmentus, kurie buvo panaudoti palyginimui, 
jis gavo 14,13 balo, ir šis balas buvo kur kas mažesnis 
nei Ratherio ir Brokavo. Vienintelė išvada, kurią ga- 
lima padaryti remiantis studija, yra ta, kad Džening- 
sas „savo veido išraiška išreiškė ryškų ir pastebimą ša- 
liškumą“ Reigano atžvilgiu. 

Štai čia ir prasideda įdomioji eksperimentų dalis. 
Paskui Mulenas ir jo kolegos iš daugelio šalies mies- 
tų sukvietė Žmones, kurie reguliariai žiūrėdavo vaka- 
rines žinias, ir klausė jų, už ką jie balsavo. Visais at- 
vejais tie, kurie žiūrėjo ABC, balsavo už Reiganą kur 
kas daugiau nei tie, kurie žiūrėjo CBS ar NBC. Pa- 
vyzdžiui, Klivlende už Reiganą balsavo 75 procentai 
ABC žiūrovų ir 61,9 procento CBS ir NBC žiūrovų. 
Viljamstaune, Masačiusetso valstijoje, už Reiganą 
balsavo 71,4 procento ABC žiūrovų ir 50 procentų 
dviejų kitų kanalų žiūrovų. Erie, Pensilvanijos valsti- 

joje — atitinkamai buvo 73,7 ir 50 procentų. Regis, 
subtilus šališkumas, atsispindėjęs Dženingso veide, 
padarė įtaką ABC žiūrovams. 

Galima įsivaizduoti, kad ABC News sukėlė rimtą 
polemiką šioje studijoje (Mulenas pasakė: „Mano su- 
pratimu, aš esu vienintelis socialinių mokslų atstovas, 
turintis abejotinos garbės Piterio Dženingso būti pa- 
vadintas „asilu“). Tuo sunku patikėti. Instinktyviai 
manau, kad daugumai mūsų gali atrodyti, jog prie- 
žastis visai priešinga, t. y. kad Reigano rėmėjus ABC 
kanalas traukė dėl Dženingso palankumo jam, o ne 
atvirkščiai. Bet Mulenas gana įtikinamai teigia, kad 
tai netiesa. Imkime kitą, akivaizdesnį pavyzdį, tarki- 
me, laidų pasirinkimą. Įrodyta, kad ABC buvo labiau- 
siai Reiganui priešiškas. Taigi buvo galima įsivaizduo- 
ti, kad užkietėję respublikonai nežiūrės ABC žinių, 
o žiūrės konkurentų laidas. O kad atsakytų į klausi- 
mą, ar jo rezultatai buvo paprasčiausias atsitiktinu- 
mas, Maiklo Dukakio ir Džordžo Bušo rinkimų kam- 
panijoje Mulenas pakartojo savo eksperimentą ir ga- 
vo tokius pat rezultatus. „Dženingsas daugiau šypso- 
josi, kalbėdamas apie respublikonų kandidatą negu 
apie demokratų, - pasakojo Mulenas, - o iš telefonu 
padarytos apklausos vėl paaiškėjo, kad ABC žiūrovai 
daugiau balsavo už Bušą“. 

Štai dar vienas įtikinėjimo subtilumo pavyzdys. Bu- 
vo surinkta didelė grupė studentų, kuriems buvo pa- 
sakyta, kad jie dalyvaus rinkos tyrime, atliekamame 

kompanijos, gaminančios labai modernių technologi- 
jų ausines. Kiekvienam jų buvo duotas ausinių kom- 
plektas ir pasakyta, kad kompanija nori ištirti, kaip ge- 
rai jos veikia klausytojui judant — tarkim, šokinėjant 
šokio ritmu arba judinant galvą. Visi studentai klau- 
sėsi Lindos Ronstadt ir The Eagles dainų, 0 po to iš- 
girsdavo diktoriaus komentarą, teigiantį, kad mokes- 
tis už mokslą jų universitete turi būti pakeltas nuo da- 
bartinių 587 dolerių iki 750 dolerių. Trečdaliui buvo 
pasakyta, kad klausydamiesi diktoriaus komentaro, jie 
turi energingai linkčioti galvomis aukštyn-žemyn. Ki- 
tam trečdaliui buvo pasakyta judinti galvas į šonus. 
Paskutinis trečdalis buvo kontrolinė grupė. Jiems bu- 
vo pasakyta nejudinti galvų. Kai eksperimentas baigė- 
si, visiems studentams buvo užduota keletas klausimų 
apie dainų kokybę ir galvos purtymo poveikį. Pabai- 
goje tarsi išsprūsta klausimas, atsakymo į kurį labiau- 
siai laukė eksperimento organizatoriai: „Koks, jūsų 
manymu, būtų nustatytas metinis mokestis už mokslą 
paskutinio kurso studentams?“ 

Atsakymais į šį klausimą taip pat sunku patikėti, 
kaip ir atsakymais į laidų vedėjų apklausą. Studentų, 
nejudinusių galvų, redakcijos pranešimas nepaveikė. 
Jų manymu, 582 doleriai būtų tinkamas mokestis už 
mokslą — kitaip sakant, maždaug toks pat, koks ir bu- 
vo. Tie, kurie klausydamiesi muzikos judino galvas į 
šonus — nors manė, jog paprasčiausiai bando ausinių 
kokybę — smarkiai prieštaravo siūlomam mokesčio di- 

dinimui. Jie norėjo, kad mokestis būtų sumažintas vi- 
dutiniškai iki 467 dolerių per metus. Tuo tarpu tiems, 
kuriems buvo liepta linkčioti galvomis aukštyn - že- 
myn, redakcijos komentaras pasirodė labai įtikinamas. 
Jie norėjo, kad mokestis būtų pakeltas vidutiniškai iki 
646 dolerių. Paprasto galvos judinimo aukštyn ir že- 
myn — neva dėl visai kitos priežasties - pakako, kad 
jie rekomenduotų tokią mokesčių politiką, kuri 1š- 
trauktų pinigus iš jų pačių kišenių. Taigi galiausiai pa- 
aiškėjo, kad galvos linkčiojimas buvo toks pat svar- 
bus, kaip ir Piterio Dženingso šypsena 1984 metų pre- 
zidento rinkimuose. 

Aš manau, kad šiuose dviejuose tyrimuose slypi la- 
bai svarbūs atsakymai į klausimą, kas tokį žmogų kaip 
"Tomas Gau, arba, tiesą sakant, bet kurį mūsų gyveni- 
me egzistuojantį Pardavėją padaro tokį efektyvų. Pir- 
ma priežastis ta, kad maži dalykai gali turėti tokios pat 
didelės įtakos, kaip ir dideli. Eksperimente su ausinė- 
mis redakcijos pranešimas apie mokesčio padidinimą 
neturėjo įtakos tiems, kurie nejudino galvų. Jiems tai 
nepasirodė labai įtikinamas. Tačiau kai tik klausytojai 
pradėjo linksėti, jis tapo labai įtikinamas. Dženings at- 
veju, kaip teigia Mulenas, kieno nors subtilūs signalai 
vieno ar kito politiko naudai paprastai visai neturi 
reikšmės. Bet tam tikrais nepastebimais atvejais žmo- 
nėms žiūrint Žinias nedidelis šališkumas staiga gali su- 
kelti nemažus padarinius. „Žiūrėdami žinias, žmonės 
nesistengia tyčia atmesti kieno nors palankumą ir ne- 

jaučia noro ginčytis dėl pranešėjo veido išraiškos, — aiš- 
kina Mulenas. —- Tai ne tas atvejis, kai kas nors sako: 
tai labai geras kandidatas, nusipelnęs jūsų balso. Tai 
nėra akivaizdus žodinis pranešimas, su kuriuo mums 
automatiškai kyla noras nesutikti. Tai kur kas subtiliau 
ir dėl tos priežasties gerokai labiau užmaskuota, 0 sy- 
kiu ir daug sunkiau tam pasipriešinti“. 

Antroji eksperimento išvada: nežodiniai ženklai 
yra tokie pat svarbūs ar netgi svarbesni nei žodiniai. 
Subtilios detalės, pavyzdžiui, kaip mes ką nors sako- 
me, gali reikšti daugiau nei tai, ką sakome. Juk galų 
gale Dženingsas neįterpė į savo tekstą įvairių Reiga- 
nui palankių komentarų. Faktiškai, kaip minėjau, bu- 
vo atliktas nepriklausomas ABC stebėjimas ir nusta- 
tyta, kad ji labiausiai priešiška Reigano atžvilgiu. Vie- 
na iš eksperimento su ausinėmis autorių —- Gario Wel- 
so iš Albertos universiteto ir Ričardo Petty iš Misu- 
rio universiteto — išvadų buvo ta, jog „televizijos rek- 
lamos būtų pačios efektyviausios, jeigu vaizdas ekra- 
ne (pvz., šokinėjantis kamuoliukas) priverstų nuolat 
vertikaliai judėti televizijos žiūrovų galvas“. Paprasti 
fiziniai judesiai ir jų stebėjimas gali turėti didelės įta- 
kos Žiūrovų jausmams ir mintims. 

Trečia ir galbūt svarbiausia eksperimento išvada 
yra ši: įtikinimas dažnai pasiekiamas mums nesupran- 
tamais būdais. Tai nereiškia, kad šypsenos ir linkčioji- 
mai perteikia nesuvokiamus pranešimus. Jie yra aiš- 
kūs ir matomi. Tačiau jų poveikis nepaprastai subti- 

lus. Jei paklaustumėte tų, kurie linkčiojo galvas, ko- 
dėl jie norėjo, kad mokestis už mokslą taip daug pa- 
brangtų — iki tokios ribos, kad tai būtų nebe jų kiše- 
nėms - nė vienas iš jų neatsakytų, kad taip atsitiko to- 
dėl, kad jis linksėjo galvą klausydamasis redakcijos ko- 
mentaro. Galbūt jie pasakytų, kad jiems pasirodė, jog 
redakcijos komentaras buvo ypač įžvalgus arba protin- 
gas. Savo reakcijai pateisinti jie surastų kokią nors aki- 
vaizdesnę, logiškesnę priežastį. Panašiai ir ABC žiū- 
rovai, balsavę už Reiganą, niekada, net ir po tūkstan- 
čio metų neprisipažintų, kad jie taip balsavo, nes Pi- 
teris Dženingsas šypsojosi kaskart, kai tik minėjo Pre- 
zidentą. Jie pasakytų, kad jiems patinka Reigano po- 
litika arba jog jiems atrodo, kad jis daro gerą darbą. 
Jiems jokiu būdu neatrodytų, kad toks ginčytinas ir tar- 
si nereikšmingas dalykas kaip diktoriaus šypsena ar 
galvos linkčiojimas galėjo juos įtikinti padaryti tokią 
išvadą. Kitaip tariant, jei norime suprasti, dėl ko to- 
kie žmonės kaip Tomas Gau taip sugeba įtikinti, turi- 
me įžvelgti kai ką daugiau nei akivaizdžią jo iškalbą. 


11. 


Kas atsitinka, kai kalbasi du žmonės? Tai iš tiesų 
esminis klausimas, nes visas įtikinėjimas būtent šio- 
mis sąlygomis ir vyksta. Žinome, kad žmonės kalba 
ir atsikalbinėja. Jie klausosi, pertraukinėja, gestiku- 

liuoja. Su Tomu Gau susitikome vidutinio dydžio kon- 
toroje. Aš sėdėjau priešais jo rašomąjį stalą. Mano 
kojos buvo sukryžiuotos, o ant kelių laikiau blokno- 
tą ir rašiklį. Vilkėjau juodu kostiumu ir mėlynais 
marškiniais. Jis sėdėjo prie stalo kėdėje su aukšta at- 
kalte. Buvo apsimovęs mėlynas kostiumo kelnes, ap- 
sivilkęs šiugždančius baltus marškinius, ryšėjo raudo- 
ną kaklaryšį. Kurį laiką sėdėjo palinkęs į priekį ir pa- 
sidėjęs priešais save alkūnes, paskui atsilošdavo ir 
rankomis mojuodavo ore. Ant tuščio stalo tarp mū- 
sų padėjau vaizdo magnetofoną. Jei parodyčiau mū- 
sų susitikimo vaizdajuostę ir žiūrėtumėte ją kiek su- 
lėtintai, atidžiai stebėdamas mūsų pokalbi, padalytą 
į sekundžių trukmės fragmentus, pamatytumėte kai 
ką kita. Jūs pamatytumėte, kad mudu esame įsitrau- 
kę į tai, ko niekaip kitaip nepavadinsi kaip įmantriu 
ir tiksliu šokiu. 

Šios rūšies tyrimų — vadinamųjų kultūrinių mik- 
roritmų studijų —- pionierius yra Viljamas Kondonas. 
Viename savo žymiausių tyrimo projektų septintaja- 
me dešimtmetyje jis mėgino iššifruoti puspenktos se- 
kundės filmo fragmentą, kuriame moteris per vaka- 
rienę sako savo vyrui ir vaikui: „Visi turėtume kas va- 
karą pareiti namo. Jau mėnesių mėnesius nebuvo to- 
kios vakarienės kaip ši“. Kondonas padalijo filmą į 
atskirus fragmentus, kurių kiekvieno trukmė - maž- 
daug 1/45 sekundės. Juos žiūrėjo daugybę kartų. Štai 
kaip jis tai aprašo: 

Norint atidžiai išstudijuoti šio reiškinio prigimtį, reikia 
rasti natūralistinį arba etologinį priėjimą prie jo. Reikia 
tiesiog sėdėti ir žiūrėti daugybę valandų, kol nepradės 
aiškėti turimo vaizdo veiksmų seka. Tai tarsi skulptūros 
kūrimas... Nuolatinis stebėjimas atskleidžia šią seką iš- 
samiau. Iš pradžių žiūrėdamas šį filmą susidariau klai- 
dingą įspūdį tos aplinkos, kurioje vyksta bendravimas 
tarp žmonių. Tam tikra prasme tai modelis. Tu siunti pra- 
nešimą, kažkas siunčia pranešimą tau. Pranešimai ke- 
liauja pirmyn ir atgal. Tačiau tame žaidime galima įžvelg- 
ti kai ką įdomaus. 


Kondonas pusantrų metų tyrinėjo trumpą juostos 
fragmentą, kol galiausiai savo skvarbiu žvilgsniu pama- 
tė tai, ką visuomet jautė esant: „Žmona pasuka galvą 
tiksliai tada, kai pakyla jos vyro rankos“. Be šių jude- 
sių jis įžiūrėjo kitus mikrojudesius, nuolat pasikarto- 
jančius šablonus, kol suprato, kad, be kalbėjimo ir 
klausymosi, trys aplink stalą sėdintys žmonės taip pat 
dalyvauja tam tikrame procese, kurį jis pavadino „ben- 
dravimo sinchroniškumu“. Jų pokalbis turėjo ritmišką 
fizinę dimensiją. Vieno, dviejų ar trijų 1/45 sekundės 
fragmentų intervale kiekvienas šių žmonių pajudina 
petį, žandą, antakį ar ranką, sulaiko tą judesį, pakeičia 
kryptį ir pradeda vėl iš naujo. Dar daugiau, šie judesiai 
aiškiai atitinka Žmogaus žodžius laike - išryškina, pa- 
brėžia ir detalizuoja artikuliacijos procesą - taip, kad 
galiausiai atrodo, jog kalbėtojas šoka pagal savo paties 
kalbą. Tuo pat metu kiti aplink stalą sėdintys žmonės 

taip pat šoka, tuo pačiu ritmu judindami veidus, pe- 
čius, rankas ir kūnus. Nepasakytum, kad visi jie juda 
vienodai, kaip ne visi vienodai šoka pagal tą pačią me- 
lodiją. Tačiau kiekvieno žmogaus mikrojudesių - kūno 
ir veido pakilimų ir padėties pakeitimų - sulaikymas ir 
pradėjimas buvo labai harmoningas laike. 

Tolesni tyrimai atskleidė, kad ne tik gestai, bet ir 
pokalbio ritmas yra harmoningas. Kalbantis dviem 
žmonėms, jų kalbėjimo garso intensyvumas ir tono 
aukštis pasiekia pusiausvyrą. Susilygina tai, ką ling- 
vistai vadina kalbos dažniu - kalbos garsų skaičius per 
sekundę. Tas pats įvyksta ir su vadinamuoju latenti- 
niu periodu - laiko periodu, skaičiuojamu nuo tos 
akimirkos, kai vienas kalbėtojas nustoja kalbėjęs, iki 
tos akimirkos, kai pradeda kalbėti kitas. Gali būti, 
kad du žmonės pradės pokalbį labai skirtingais ben- 
dravimo šablonais. Bet beveik iš karto jie pasiekia 
bendrą pagrindą. Visi visada taip darome. Net vie- 
nos dienos ar dviejų dienų amžiaus kūdikiai savo gal- 
vytės, alkūnės, klubo ir pėdučių judesius sinchroni- 
zuoja Su suaugusių kalbos šablonu. Buvo nustatytas 
netgi bendravimo tarp žmonių ir beždžionių sinchro- 
niškumas. Taip sukurta gamtos. 

Kai Tomas Gau ir aš susėdome vienas prieš kitą 
jo kontoroje, mes beveik akimirksniu pajutome fizi- 
nę ir bendravimo harmoniją. Mes šokome. Netgi 
anksčiau nei pradėjo mėginti įtikinti mane savo Žo- 
džiais, jis užmezgė ryšį su manimi savo judesiais ir 


MAŽUMOS TAISYKLĖ 113 


kalbos maniera. Taigi kodėl mano susitikimas su juo 
buvo kitoks, daug labiau užvaldantis dėmesį, nei su- 
sitikimai ir pokalbiai, vykstantys mano gyvenime kas- 
dien? Esmė ne ta, kad Gau sąmoningai stengėsi su- 
siderinti su manimi. Kai kurie vadovėliai, mokantys 
prekybos paslapčių, rekomenduoja užmegzti tarpusa- 
vio ryšį mėginant mėgdžioti savo klientų elgesio ir 
kalbėjimo manierą. Tačiau buvo įrodyta, kad tai ne- 
veiksminga. Tik tiek, kad Žmonės patogiau jaučiasi, 
ir nieko daugiau. Tai per daug akivaizdi apgavystė. 
Mes kalbame apie ypatingą tam tikros rūšies re- 
fleksą, esminį psichologinį sugebėjimą, kurį mažai iš- 
manome. Taip kaip yra su visais ypatingais Žmonių su- 
gebėjimais, kai kurie Žmonės yra daug labiau tai įval- 
dę nei kiti. Viena iš asmenybės, turinčios didžiulę įti- 
kinėjimo galią, savybių yra ta, kad toks Žmogus suge- 
ba įtraukti kitus į savo ritmą ir diktuoti bendravimo są- 
lygas. Kai kuriose knygose teigiama, kad studentai, tu- 
rintys aukštą sinchroniškumo su savo dėstytojais laips- 
nį, yra labiau patenkinti, entuziastingi, besidomintys ir 
nerūpestingi. Mano bendravimo su Gau atveju aš jau- 
čiausi esąs suvedžiojamas, be abejo, ne seksualine, bet 
bendrąja prasme, jaučiau, kad mūsų pokalbis vyksta 
pagal jo, o ne mano diktuojamas sąlygas. Jutau, kad 
esu sinchronizuojamas su juo. „Tai žino įgudę muzi- 
kantai ir geri oratoriai, - sako Džozefas Kapela, Pen- 
silvanijos universiteto Anenbergo bendravimo mokyk- 
los dėstytojas. — Jie žino, kada minios tiesiogiai sin- 

chronizuoja su jais: judesiais, linkčiojimais ir tyla su- 
telkto dėmesio momentais“. Sunku su šiuo keistu reiš- 
kiniu sutikti, nes nesinori būti valdomam. Buvau at- 
sargus. Tačiau, kalbant apie Pardavėjus, esmė ta, kad 
tam tikra prasme jiems neįmanoma atsispirti. ,, Tomas 
gali sukurti pasitikėjimo atmosferą ir savitarpio ryšį 
per penkias ar dešimt minučių, tuo tarpu daugumai 
žmonių tam prireiktų pusvalandžio“, - sako Moine 
apie Gau. 

Esama ir kito, dar svarbesnio viso to aspekto. Kai 
kalbasi du Žmonės, jie ne tik patiria fizinę ir aurų har- 
moniją. Jie taip pat įsitraukia į vadinamąją judinamų- 
jų raumenų mimikriją. Jei parodysite žmonėms besi- 
šypsančių ir susiraukusių veidų nuotraukas, žiūrėda- 
mi į jas jie taip pat nusišypsos ar susirauks, nors jų rau- 
menų pokyčiai galbūt bus tokie trumpalaikiai, kad juos 
bus galima užfiksuoti tik elektroniniais sensoriais. Jei 
plaktuku pataikyčiau į savo nykštį, daugelio tai matan- 
čių Žmonių veiduose atsirastų grimasa: jie mėgdžiotų 
mano emocinę būseną. Techniniu požiūriu tai vadina- 
ma įsijautimu. Mes imituojame vieni kitų emocijas, no- 
rėdami išreikšti paramą ir rūpestį, ir netgi dar svar- 
biau —- būdą bendrauti vieniems su kitais. 

Savo nuostabioje 1994 metais išleistoje knygoje 
Emocinė įtaka psichologai Elainas Hatfildas ir Džo- 
nas Kaciopo bei istorikas Ričardas Rapsonas svarsto 
dar giliau. Jie teigia, kad mimikrija taip pat yra vie- 

nas būdų, kuriuo mes užkrečiame vieni kitus savo 
emocijomis. Kitais žodžiais tariant, jei aš šypsausi, o 
jūs matydami mane besišypsantį atsakote man šypse- 
na, net jei tai visai mažytis šypsnys, užtrunkantis ne 
daugiau nei kelias milisekundes, ir tai nėra tik mano 
emocijų atkartojimas ar pabrėžimas. Tai taip pat gali 
būti būdas, kuriuo aš galiu jums perduoti savo pasi- 
tenkinimą. Emocijos užkrečia. Tam tikra prasme tai 
grynai intuityvus reiškinys. Visi esame patyrę, kaip pa- 
kyla nuotaika, atsidūrus šalia gerai nusiteikusio žmo- 
gaus. Tačiau jei gerai pamąstysite, šis pastebėjimas yra 
gana radikalus. Dažniausiai apie savo veido išraiškas 
galvojame kaip apie savo vidinės būsenos atspindį. 
Jaučiuosi laimingas, taigi šypsausi. Jaučiuosi liūdnas, 
taigi susiraukiu. Emocijos sklinda iš vidaus į išorę. Ta- 
čiau užsikrėtimas emocijomis taip pat vyksta ir at- 
virkščiai. Jei galiu priversti jus šypsotis, galiu priversti 
jus jaustis laimingam. Jei galiu priversti jus susirauk- 
ti, galiu priversti jus liūdėti. Šiuo atveju emocijos 
sklinda iš išorės į vidų. 

Jei pagalvosime apie galimybę perduoti emocijas 
iš išorės į vidų, 0 ne iš vidaus į išorę — galėsime su- 
prasti, kodėl vieni žmonės gali turėti didžiulę įtaką ki- 
tiems. Pagaliau kai kurie moka labai gerai reikšti emo- 
cijas ir jausmus, vadinasi, jų emocijos yra kur kas la- 
biau užkrečiamos nei kitų. Psichologai šiuos žmones 
vadina „siuntėjais“. Siuntėjai turi ypatingų asmeninių 

savybių. Jie taip pat skiriasi psichologiškai. Pavyzdžiui, 
mokslininkai, studijuojantys veidus, teigia, kad žmo- 
nės labai skiriasi veido raumenų išdėstymu, jų forma, 
taip pat - tai labai nuostabu - netgi jų vyravimu. „Ši 
situacija nelabai skiriasi nuo medicininės, - sako Ka- 
ciopo. - Yra nešėjų, labai išraiškingų Žmonių, ir yra 
ypač imlių žmonių. Emocinis užkrečiamumas nėra li- 
ga. Tačiau jo poveikis - toks pats“. 

Hovardas Frydmanas, Kalifornijos universiteto Ri- 
versaide psichologas, norėdamas įvertinti šį sugebė- 
jimą perduoti emocijas ir užkrėsti jomis kitus, sukū- 
rė vadinamąjį „Emocinio bendravimo testą“. Teėstuo- 
tis gali pats žmogus. Testą sudaro trylika klausimų, 
kaip antai: ar gali išlikti ramus girdėdamas gerą šo- 
kių muziką; kaip garsiai juokiesi; ar mėgsti liesti drau- 
gus su jais kalbėdamasis; ar sugebi siųsti gundančius 
žvilgsnius; ar tau patinka būti dėmesio centre. Aukš- 
čiausias galimas testo įvertinimas — 117 balų, o vidu- 
tinis, pasak Frydmano, - maždaug 71. 

Ką reiškia gauti aukštą įvertinimą? Norėdamas 
atsakyti į šį klausimą, Frydmanas atliko įdomų eks- 
perimentą. Jis surinko kelis tuzinus žmonių, gavusių 
labai aukštą šio testo įvertinimą — daugiau kaip 90 
balų, ir kelis tuzinus tokių, kurie gavo labai žemus 
įvertinimus — mažiau nei 60 balų, ir paprašė, kad jie 
užpildytų anketą, rodančią, kaip jie jautėsi „tuo mo- 
mentu“. Tada visus, kurie gavo aukštus įvertinimus, 

pakvietė į atskirus kambarius ir kiekvieną jų supora- 
vo su dviem, gavusiais žemus įvertinimus. Jiems bu- 
vo liepta sėdėti kambaryje kartu dvi minutes. Jie ga- 
lėjo žiūrėti vieni į kitus, bet negalėjo kalbėtis. Pasi- 
baigus sesijai, jų vėl buvo paprašyta užpildyti išsamią 
anketą apie tai, kaip jie jautėsi. Frydmanas nustatė, 
kad tik per dvi minutes, nepasakę nė vieno žodžio, 
tie, kurie gavo žemus balus, perėmė aukštą įvertini- 
mą gavusiųjų nuotaikas. Jeigu charizmatinis asmuo iš 
pradžių buvo prislėgtas, o neekspresyvus Žmogus — 
laimingas, antrosios minutės pabaigoje neekspresyvus 
žmogus irgi tapdavo prislėgtas. Tačiau priešingas 
veiksmas nevykdavo. Tik charizmatiškas Žmogus sa- 
vo emocijomis galėjo užkrėsti kitus kambaryje esan- 
čius Žmones. 

Ar taip pasielgė ir Tomas Gau? Susitikus su juo 
mane labiausiai veikė jo balsas. Jo balso diapazonas 
prilygo operos dainininko diapazonui. Kartais jis at- 
rodydavo rūstus. (Tuomet jo mėgstamiausias posakis 
būdavo „Atleiskit?“ ). Kartais jis tingiai ir lengvai tęs- 
davo žodžius. Kitais kartais kalbėdamas sukikendavo. 
Kiekvienu atveju jo veidas atitinkamai nušvisdavo, 
lengvai ir greitai pereidamas iš vienos būsenos į kitą. 
Jo kalboje nebuvo dviprasmiškumo. Viskas buvo ma- 
tyti jo veide. Be abejo, aš negalėjau matyti savo vei- 
do, bet, spėju, kad jis puikiai atspindėjo jo veido iš- 
raišką. Šioje situacijoje įdomu prisiminti eksperimen- 


118 VIRSMO TAŠKAS 
mmm "—— ———— ——— >, — 


tą su linkčiojimais ir ausinėmis. Tai buvo pavyzdys, 
kaip žmonės yra įtikinami iš išorės vidun išoriniu ges- 
tu, darančiu įtaką vidiniam apsisprendimui. Ar aš link- 
čiojau, kai Tomas Gau linkčiojo? Ar purčiau galvą, kai 
Gau purtė savąją? Vėliau paskambinau Gau ir papra- 
šiau, kad jis atliktų Hovardo Frydmano charizmos tes- 
tą. Kai klausimas po klausimo peržiūrėjome jų visą są- 
rašą, jis pradėjo kikenti. Priėjęs 11 klausimą - „Mano 
labai prasti sugebėjimai pantomimoje ir tokiuose žai- 
dimuose kaip šarados, - jis garsiai nusijuokė. — Aš tai 
puikiai sugebu! Aš visada išsprendžiu šaradas!“ Jis su- 
rinko 116 taškų iš 117 galimų. 


12, 


Ankstyvą 1775 metų balandžio 19-osios rytą vyriš- 
kis iš Leksingtono, Masačiusetso valstijos, pradėjo 
rinkti miestiečius. Jų amžius buvo nuo šešiolikos iki 
šešiasdešimties ir jie nešėsi kas muškietą, kas kardą, 
kas pistoletą. Tą rytą pasigirdus aliarmui, jų būrys di- 
dėjo, kaskart prisijungiant nereguliariosios kariuome- 
nės kuopoms iš aplinkinių miestų. Dedhamas atsiuntė 
keturias kuopas. Iš Lyno žmonės vyko į Leksingtoną 
patys. Miestuose toliau į vakarus, kuriuose naujiena 
buvo išgirsta tik ryte, fermeriai taip skubėjo dalyvauti 
Leksingtono mūšyje, kad net tikrąja to žodžio pras- 

me paliko savo plūgus laukuose. Daugelyje miestų be- 
maž visi vyriškos lyties gyventojai buvo susirinkę į mū- 
šį. Vyrai neturėjo uniformų, taigi buvo apsirengę pa- 
prastais drabužiais: apsiaustais, kurie saugojo nuo 
ankstyvo ryto vėsos, 0 jų galvas dengė plačiabrylės 
skrybėlės. 

Kai kolonistai skubiai pajudėjo Leksingtono link, 
reguliarioji britų kariuomenė (kaip jie buvo vadina- 
mi) išsirikiavusi taip pat marširavo miesto link. Pra- 
švitus pirmieji kareiviai blyškioje šviesoje visur aplink 
matė figūras — ginkluotus vyrus, bėgančius gretimais 
laukais ir lenkiančius į Leksingtoną skubančius bri- 
tus. Kai reguliarioji kariuomenė priartėjo prie mies- 
to centro, tolumoje pasigirdo mušamų būgnų garsai. 
Galiausiai britai priartėjo prie Leksingtono bendruo- 
menės karių ir dvi priešiškos stovyklos susidūrė akis 
į akį: keli šimtai britų karių stojo prieš mažiau nei 
šimtą nereguliariosios kariuomenės karių. Iš pradžių 
britai pasirodė geriausiai - trumpo sąmyšio metu nu- 
šovė septynis nereguliariosios kariuomenės karius. Ta- 
čiau tai buvo tik pirmasis iš keleto tą dieną įvykusių 
mūšių. Kai britai pajudėjo Konkordo link, tikslingai 
ieškodami ginklų ir amunicijos slaptavietės, apie ku- 
rią buvo girdėję, jie vėl susidūrė su nereguliariąja ka- 
riuomene, ir šį kartą jie buvo visiškai sumušti. Tai bu- 
vo Amerikos revoliucijos pradžia, karo, pareikalavu- 
sio daugelio žmonių gyvybių ir sunaikinusio visą ame- 

rikiečių koloniją, pradžia. Kai amerikiečiai kolonistai 
kitais metais paskelbė nepriklausomybę, Žinia buvo 
sutikta kaip visos tautos pergalė. Tačiau ne iš karto. 
Viskas prasidėjo šaltą pavasario rytą kaip iš lūpų į Iū- 
pas perduodamos informacijos epidemija, iš mažo ar- 
klidžių berniuko pasklidusi po visą Naująją Angliją, 
ir savo kelyje pasikliovusi nedideliu skaičiumi nepa- 
prastų žmonių: keliais Pardavėjais ir ypač genialiu 
žmogumi - Žinovu ir Ryšių palaikytoju. 


Užkibimo faktorius 


„SEZAMO GATVĖ“, „MĖLYNIUKO 
UŽUOMINOS“ IR MOKYMOSI VIRUSAS 


Septintojo dešimtmečio pabaigoje televizijos pro- 
diuserė Joana Ganz Kuney sumanė pradėti epidemi- 
ją. Savo taikiniu ji pasirinko trejų, ketverių ir penke- 
rių metų amžiaus vaikus, užkrėtimo priemone - te- 
leviziją, O „virusu“, kurį ji norėjo išplatinti, - raštin- 
gumą. Laida turėjo trukti valandą ir planuota ją ro- 
dyti penkias dienas per savaitę, turint viltį, kad jei ta 
valanda bus pakankamai prikaustanti dėmesį, ji ga- 
lės tapti mokymo virsmo tašku: padės nepasiturinčių 
šeimų vaikams, pradedantiems lankyti pradinę mo- 
kyklą, taip pat per žiūrinčius laidas vaikus perduoti 
mokslo išmintį nežiūrintiems ir taip užkrėsti vaikus 
bei jų tėvus, tikintis poveikio dar ilgai po to, kai vai- 
kai jau bus nustoję žiūrėti šią laidą. Galbūt Kuney ir 
neketino vartoti būtent tokių sąvokų arba savo tiks- 
lus apibūdinti būtent taip. Bet iš esmės tai, ką ji no- 
rėjo padaryti, buvo galima pavadinti siekiu užkrėsti 
vaikus mokymosi virusu ir pasinaudoti juo kaip prie- 

mone paplitusioms skurdo ir neraštingumo epidemi- 
joms įveikti. Savo idėją ji pavadino Sezamo gatve (Ke- 
liu į sėkmę). 

Ši idėja buvo bet kuriuo požiūriu rizikinga. Tele- 
vizija yra puikus būdas labai paprastai ir nebrangiai 
pasiekti daugelį žmonių. Ji linksmina ir akina, bet 
nėra labai tinkama mokymo priemonė. Harvardo 
universiteto psichologas Džeraldas Leseris, kartu su 
Kuney kūręs Sezamo gatvę, teigia, jog kai jam pirmą 
kartą pasiūlė dalyvauti projekte dar septintojo de- 
šimtmečio pabaigoje, jis buvo nusiteikęs skeptiškai. 
„Aš visada buvau įsitikinęs, kad mokymo sėkmė la- 
bai priklauso nuo vaiko pažinimo, — pasakoja jis. — 
Stengiesi rasti vaiko stipriąsias vietas, kad galėtum 
jomis pasinaudoti. Stengiesi suprasti vaiko silpnybes, 
kad galėtum jas apeiti. Galiausiai imi mokyti vaiką 
kaip individualybę... Televizija neturi galimybių ir ga- 
lių tai daryti“. Geras mokymas yra interaktyvus. Ja- 
me vaikas dalyvauja individualiai. Tam panaudojami 
visi pojūčiai ir atsižvelgiama į patį vaiką. O televizi- 
ja yra tik kalbanti dėžė. Eksperimentais patvirtinta, 
kad vaikai, kurių prašoma paskaityti ištrauką, 0 po 
to jos pagrindu atlikti testą, visada gauna aukštesnius 
įvertinimus, nei tie, kurie medžiagą ta pačia tema 
žiūri vaizdajuostėje. Švietimo ekspertai apibūdina te- 
leviziją kaip „nekeliančią didelio pasitikėjimo“. Te- 
levizija — tai tarsi tam tikra slogos atmaina, kuri gali 

žaibiškai pasklisti tarp gyventojų, bet sukelia tik ne- 
stiprų šniurkščiojimą nosimis ir pranyksta per dieną. 

Tačiau Kuney, Leseris ir trečiasis jų partneris Loi- 
das Morisetas iš Niujorko Markle fondo visgi nutarė 
šią idėją išbandyti. Jie pasitelkė kai kuriuos kūrybiš- 
kiausius to laikotarpio protus, pasinaudojo komerci- 
nių reklamų metodais, norėdami supažindinti vaikus 
su skaičiais. Pamokoms apie alfabetą jie panaudojo 
šeštadienio rytais transliuojamų animacinių filmukų 
ištraukas, pasikvietė įžymybes, kad šie padainuotų ir 
pašoktų bei suvaidintų komediniuose etiuduose, aiš- 
kinančiuose vaikams bendradarbiavimo privalumus 
arba jų pačių emocijas. Sezamo gatvės siekiai buvo 
aukštesni, o pastangos rimtesnės nei bet kurių kitų 
laidų vaikams, 0 ypač svarbu tai, kad laida pavyko. 
Iš esmės laidos mokomoji vertė buvo kas kartą tikri- 
nama, o be to, Sezamo gatvė sulaukė daugiau rimto 
akademikų dėmesio nei bet kuri kita televizijos isto- 
rijoje egzistavusi laida. Įrodyta, kad ji pagerino jau- 
nųjų žiūrovų skaitymo ir mokymosi įgūdžius. Labai 
mažai rastume pedagogų ir vaikų psichologų, netikin- 
čių, kad laida savo užkrečiančias Žinias sugebėjo pa- 
skleisti kur kas toliau už namų tų vaikų, kurie regu- 
liariai žiūrėjo laidą. Sezamo gatvės kūrėjai atliko kai 
ką nepaprasto, o pasakojimas apie tai, kaip jie tai pa- 
darė, yra nuostabi antros Virsmo taško taisyklės — Už- 
kibimo faktoriaus — iliustracija. Jie suprato, kad ne- 
daug, bet esmingai keisdami savo idėjų pristatymo iki- 

mokyklinukams būdus, jie sugebės įveikti silpnąsias 
televizijos, kaip mokymo priemonės, puses. Taigi jie 
padarė kai ką tikrai įsimintino. Sezamo gatvė sulau- 
kė sėkmės, nes ji įrodė, kaip televiziją padaryti pa- 
trauklią. 


Pagal Mažumos taisyklę, apie kurią rašiau ankstes- 
niame skyriuje, vienas svarbiausių epidemijų veiksnių 
yra paties pranešėjo natūra. Batų pora, perspėjimas ar- 
ba infekcija ar naujas filmas gali būti labai užkrečian- 
tys ir greitai išplisti, jei yra susiję su ypatinga asmeny- 
be. Šie faktai rodo, kad ir pranešimas buvo vertas to, 
kad jis būtų paskleistas. Taip Polis Revere pradėjo iš 
lūpų į lūpas sklindančią epidemiją fraze „Britai atei- 
na“. Jei vietoj šios Žinios į tą vidurnakčio žygį jis būtų 
išvykęs tam, kad praneštų žmonėms, jog savo sidab- 
rakalio dirbtuvėse jis parduoda alavinius puodus, net 
ir jis, būdamas nepaprastai talentingas, nebūtų galė- 
jęs sudominti Masačiusetso kaimų gyventojų. 

Panašiai pasielgė ir Rodžeris Horčovas: išsiuntė 
pranešimus faksu visiems savo draugams, pranešda- 
mas apie restoraną, į kurį jį nusivedė duktė, taip mė- 
gindamas sukelti iš lūpų į lūpas sklindančią epidemi- 
ją. Suprantama, kad ji kiltų ir pats restoranas turėjo 
būti geras, galintis padaryti įspūdį ten apsilankan- 

tiems žmonėms. Epidermnijoms didelės reikšmės turi 
pranešėjai - žmonės, paskleidžiantys kokią nors žinią. 
Bet pats pranešimo turinys taip pat svarbus. O ta ypa- 
tinga savybė, kurios reikia, kad pranešimas sėkmin- 
gai išplistų, yra „užkibimas“. Ar pranešimas — arba 
maistas, kino filmas ar koks nors produktas - yra įsi- 
mintinas? Ar jis toks įsimintinas, kad iš tiesų gali su- 
kelti kokį nors pokytį ar paskatinti veikti? 

Atrodo, užkibimas turėtų būti labai paprastas da- 
lykas. Daugelis mūsų, norėdami būti tikri, kad bus at- 
siminta tai, ką mes kalbame, sakome tai pakeltu to- 
nu, garsiai, kartodami tai, ką norime pasakyti. Taip 
pat daro ir pardavėjai. Reklamos versle galioja toks 
principas: kad reklamuojama prekė būtų įsidėmėta, 
ją reikia pamatyti mažiausiai šešis kartus. Tą daro, 
pavyzdžiui, Coca-Cola arba Nike, galintys išleisti šim- 
tus milijonų dolerių rinkodarai ir būdami pajėgūs rek- 
lamuotis visoje žiniasklaidoje. Tačiau grupelei žŽmo- 
nių, turinčių nedaug lėšų, vienos valandos programa 
visuomeninėje televizijoje nepavyks sukelti raštingu- 
mo epidemijos. Ar yra kokių nors paprastesnių, sub- 
tilesnių ir lengvesnių būdų, galinčių priversti ką nors 
„užkibti“? 

Panagrinėkime pačią rinkodarą. Kompanija per- 
ka reklamą žurnale arba išsiunčia ją paštu, pridėda- 
ma kuponą, kurį ji nori gauti atgal iš skaitytojo, su- 
segtą kartu su apmokėjimo už jų gaminį čekiu. Pra- 
nešimų siuntimas vartotojams nėra sudėtingoji stra- 

teginės rinkodaros dalis. Sunkiau priversti skaitytoją 
stabtelėti, perskaityti reklamą, ją įsiminti ir imtis 
veiksmų. Norėdami išsiaiškinti, kokios reklamos yra 
efektyviausios, rinkodaros specialistai atlieka išsamius 
tyrimus. Jie sukuria daugybę įvairių tos pačios rekla- 
mos variantų ir išplatina juos daugybėje įvairių miestų 
vienu metu, o paskui palygina atsakymų į kiekvieną 
jų procentą. Tradiciniai reklamuotojai yra susidarę 
nuomonę apie tai, kas daro reklamą veiksmingą: hu- 
moras, spalvinga grafika, įžymybių atsiliepimai. Tie- 
sioginiai prekiautojai, priešingai, turi labai mažai iš- 
ankstinių nuostatų, nes grąžinamų kuponų skaičius 
arba skaičius žmonių, kurie, paveikti komercinės te- 
levizijos reklamos, skambina numeriu 800, pateikia 
jiems objektyvų ir patikimą efektyvumo įvertinimą. 
Reklamos pasaulyje tiesioginiai prekiautojai yra tik- 
rieji „užkibimo“ tyrinėtojai, o kai kurios labiausiai in- 
triguojančios išvados apie tai, kaip pritraukti varto- 
tojus, buvo padarytos remiantis jų darbo praktika. 
Pavyzdžiui, aštuntajame dešimtmetyje legendinis 
strateginės rinkodaros specialistas Lesteris Vunderma- 
nas konfliktavo su firma McCann Erickson iš Mediso- 
no aveniu dėl Columbia Record Club reklamos. Colum- 
bia klubas tada, kaip ir dabar, buvo vienas didžiausių 
klubų pasaulyje, praktikuojančių užsakymus paštu, o 
Vundermanas tvarkė kompanijos reklamą nuo tada, 
kai ji buvo įkurta šeštajame dešimtmetyje. Tačiau Co- 
lumbia nusprendė pasamdyti firmą McCann, kad ši su- 


UŽKIBIMO FAKTORIUS 127 
TE 


kurtų keliolika komercinių televizijos reklamų, kurios 
būtų kaip priedas prie spausdintų strateginės rinko- 
daros reklamų, kurias kūrė Vuldermanas. Tai nebuvo 
vėlaus vakaro komercinės reklamos su nemokamu nu- 
meriu 800. Tai buvo standartinės trumpalaikės televi- 
zijos reklamos, skirtos įtikinimui sustiprinti. Visiškai 
suprantama, kad Vuldermanas nusiminė. Jis tvarkė 
Columbia reklamos reikalus dvidešimt metų ir jam ne- 
patiko mintis, kad nors ir mažą reikalų dalį jis turėtų 
perleisti varžovui. Jis taip pat nebuvo įsitikinęs, kad 
McCann reklama duos naudos. Kad išspręstų šią prob- 
lemą, jis sugalvojo testą. Jis pasiūlė klubui išplatinti 
10 sukurtą reklamą vietiniams žurnalams TV gidas ir 
Paradas dvidešimt šešiose žiniasklaidos rinkose viso- 
se Jungtinėse Valstijose. Trylikoje iš tų rinkų firmai 
McCann galėtų būti leista transliuoti savo „įtikinan- 
čias“ televizijos reklamas. Kitose trylikoje rinkų Vun- 
dermanas rodytų savo sukurtas komercines reklamas. 
Tas, kieno komercinės reklamos pelnys daugiausia at- 
siliepimų į TV gidas ir Paradas reklamas, laimės teisę 
į visą reklamą. Columbia sutiko ir po mėnesio rezul- 
tatai buvo apibendrinti. Vuldermano rinkose atsiliepi- 
mų buvo iki 80 procentų, tuo tarpu McCann atsiliepi- 
mų procentas siekė tik 19,5. Vundermanas laimėjo 
triuškinančiu rezultatu. 

Vundermano sėkmės paslaptis buvo jo vadinamoji 
„brangenybių medžioklė“. Savo meniniam direktoriui 
jis liepė kiekvienos TV gido 1 Parado reklamos užsa- 

kymo kupono kampe įdėti mažą auksinę dėžutę. Pas- 
kui jo firma sukūrė keliolika komercinių televizijos re- 
klamų, kuriose buvo pranešta apie „Auksinės dėžu- 
tės“ paslaptį. Žiūrovams buvo paaiškinta, jog jei jie 
savo TV gido ir Parado numeriuose sugebės rasti auk- 
sinę dėžutę, jie ten galės įrašyti bet kokio Columbia 
įrašo pavadinimą ir tą įrašą gauti veltui. Pagal Vul- 
dermano teoriją, „auksinė dėžutė“ buvo tam tikra ki- 
birkštis. Ji suteikė žiūrovams priežastį ieškoti rekla- 
mų TV gide ir Parade. Ji sukūrė ryšį tarp Columbia 
pranešimų, kuriuos žiūrovai matė per televiziją, ir tų, 
kuriuos jie skaitė žurnale. Vuldermanas rašo, kad 
auksinė dėžutė „skaitytoją ar žiūrovą padarė interak- 
tyvios reklaminės sistemos dalimi. Žiūrovai buvo ne 
tik publika, bet ir dalyviai. Tai buvo tarsi dalyvavimas 
žaidime... Kampanijos efektyvumas buvo stulbinantis. 
1977 metais jokios daugelyje žurnalų spausdinamos 
Columbia reklamos nebuvo pelningos. 1978-aisiais 
„auksinę dėžutę“ papildžius televizijos reklama, visų 
žurnalų reklamos davė pelną ir negirdėtą apyvartą“. 

Šioje istorijoje įdomu tai, kad pagal visus lūkes- 
čius testą turėjo laimėti McCann kompanija. „Auksi- 
nės dėžutės“ idėja atrodo visai triviali. Columbia į ją 
žiūrėjo taip skeptiškai, kad Vundermanas turėjo su- 
gaišti kelerius metus, kol įkalbėjo išbandyti šią idėją. 
Tuo tarpu McCann buvo viena Medisono aveniu nu- 
mylėtinių - firma, pagarsėjusi savo kūrybiškumu ir rei- 
kalo išmanymu. Dar daugiau - McCann naudojo ke- 

turis kartus daugiau eterio laiko nei Vundermanas. Sa- 
vo reklamoms jie buvo nusipirkę geriausią laiką, tuo 
tarpu Vundermano reklamos ėjo pirmomis valando- 
mis po vidurnakčio. Ankstesniame skyriuje rašiau, kad 
epidemijos iš dalies priklauso nuo to, kiek Žmonių pa- 
siekia informacija, ir tuo požiūriu McCann gerokai pir- 
mavo. McCann visus svarbiausius dalykus atliko gerai. 
Bet jie neturėjo to mažo galutinio akcento, tos „auk- 
sinės dėžutės“, kuri priverstų užkibti už jų reklamos. 

Atidžiai patyrinėjus idėjas ar pranešimus, kurie su- 
kelia epidemijas, gana dažnai, nors ir ne visada, pa- 
aiškėja, kad įsimintinus juos padaro tokie maži ir pa- 
prasti dalykai, kaip Vundermano „auksinė dėžutė“. 
Panagrinėkime, pavyzdžiui, vadinamuosius baimės 
eksperimentus. Juos septintajame dešimtmetyje atli- 
ko Hovardas Levantalis, norėjęs sužinoti, ar jis gali 
įtikinti grupę paskutinio kurso studentų iš koledžo 
prie Jeilo universiteto pasiskiepyti nuo stabligės. Jis 
suskirstė juos į kelis pogrupius ir kiekvienam jų įtei- 
kė septynių puslapių bukletą, kuriame buvo aiškina- 
mas stabligės pavojus, skiepijimosi svarba ir tai, kad 
universitetas visiems studentams, kuriems tai rūpi, 
siūlo nemokamai pasiskiepyti nuo stabligės studentų 
miestelio sveikatos centre. Buvo keli bukletų varian- 
tai. Kai kuriems studentams buvo įteikta „didelės bai- 
mės“ versija, kur stabligė buvo aprašyta dramatiškai, 
ir buvo išspausdinta spalvotų nuotraukų vaiko, ken- 
čiančio nuo stabligės priepuolio, bei kitų stabligės au- 

kų su šlapimo kateteriais, tracheotomijos žaizdomis 
ir į nosį įstatytais vamzdeliais. „Mažos baimės“ ver- 
sijoje stabligės riziką aprašančio teksto kalba buvo 
švelnesnė, nebuvo ir nuotraukų. Levantalis norėjo iš- 
tirti, kaip skirtingi bukletai paveiks studentų požiūrį 
į stabligę ir jų nusiteikimą pasiskiepyti. 

Rezultatus iš dalies buvo galima nuspėti. Vėliau 
studentams užpildžius anketas, paaiškėjo, kad jie vi- 
si buvo gerai įsisąmoninę stabligės pavojingumą. Ta- 
čiau tie, kuriems buvo įteikti „didelės baimės“ ver- 
sijos bukletai, labiau patikėjo stabligės pavojingumu 
bei skiepijimosi svarba ir rodė didesnį norą pasiskie- 
pyti. Tačiau visi šie skirtumai išgaravo, kai Levanta- 
lis patikrino, kiek studentų iš tiesų nuėjo ir pasiskie- 
pijo. Praėjus vienam mėnesiui po eksperimento vos 
3 procentai studentų iš tiesų buvo nuėję į sveikatos 
centrą pasiskiepyti. Dėl kažkokios priežasties studen- 
tai užmiršo viską, ką buvo sužinoję apie stabligę, ir 
jų žinojimas nevirto veiksmais. Eksperimentas nepa- 
vyko. Kodėl? 

Jei nieko nežinotume apie Užkibimo faktorių, ga- 
lėtume padaryti išvadą, kad studentams įteiktuose 
bukletuose stabligė buvo nepakankamai motyvuotai 
išaiškinta. Galėtume suabejoti, ar bandant juos pagąs- 
dinti buvo pasirinktas teisingas būdas, o gal stabligę 
visuomenėje gaubė gėdingumo šydas, neleidęs stu- 
dentams pripažinti, kad jie rizikuoja, o gal jiems kė- 
lė nepasitikėjimą pats medicininis aptarnavimas. Bet 

kuriuo atveju, tas faktas, kad tik 3 procentai studen- 
tų atsiliepė į raginimą, rodė, kad kelias iki tikslo dar 
vra tolimas. Tačiau Užkibimo faktorius rodo ką kita. 
Problema gludėjo visai ne bendroje informacijos kon- 
cepcijoje. Ko gero, šiai kampanijai trūko tik nedide- 
lės auksinės dėžutės. Iš tiesų, kai Levantalis padarė 
eksperimentą iš naujo, pakako vieno mažo pakeitimo, 
kad skiepijimosi procentas padidėtų iki 28. Perversmą 
padarė pridėtas studentų miestelio žemėlapis, kuria- 
me buvo apibrauktas universiteto sveikatos centro pa- 
statas ir aiškiai nurodytos skiepijimosi valandos. 

Šio tyrimo rezultatai įdomūs dviem aspektais. Pir- 
ma, iš tų 28 procentų pasiskiepijusių studentų skaičius 
iš „didelės baimės“ ir „mažos baimės“ grupių buvo vie- 
nodas. Visa papildoma informacija, pateikta „didelės 
baimės“ buklete, pasirodė nereikšminga. Nė nežiūrė- 
ję į kraują stingdančius paveikslėlius, studentai žino- 
jo, kokia pavojinga yra stabligė ir ką jie turėtų daryti. 
Antra, paskutinio kurso studentai, be abejo, žinojo, 
kur yra sveikatos centras ir neabejotinai ne sykį ten 
buvo lankęsi. Vargu ar kas nors iš jų pasinaudojo že- 
mėlapiu. Trumpai tariant, kad žinia apie stabligės pa- 
vojų išplistų, nereikėjo naujos ar papildomos informa- 
cijos lavinos, o tik subtilaus, bet ryškaus pokyčio ją pri- 
statant. Studentams reikėjo sugalvoti, kaip savo gyve- 
nime rasti laiko su stablige susijusiems reikalams. Že- 
mėlapis ir nurodytas skiepijimosi laikas pakeitė buk- 
letą: iš abstrakčios paskaitos apie riziką - paskaitos, 

nesiskiriančios nuo begalės kitų paskaitų, kurias jie iš- 
klausė savo studijų metais, jis virto praktišku ir asme- 
nišku patarimu. O kai tik patarimas tapo praktiškas 
ir asmeniškas, jis tapo įsimintinas. 

Iš Levantalio baimės eksperimentų ir Vunderma- 
no darbo su Columbia Records galima daryti rimtas 
išvadas apie tai, kaip pradėti ir paskleisti socialines 
epidemijas. Visuomenėje esti daugybė Žmonių, agre- 
syviai siekiančių dėmesio. Tik per praeitą dešimtme- 
tį reklamoms skirtas laikas valandos trukmės vienoje 
tipiškoje televizijos laidoje pailgėjo nuo šešių iki de- 
vynių minučių ir toliau kasmet ilgėja. Niujorko firma 
Media Dynamics skaičiavo, kad vidutinis amerikietis 
dabar per dieną išgirsta 254 įvairias komercines rek- 
lamas, t. y. beveik 25 procentais daugiau nei aštun- 
tojo dešimtmečio viduryje. Dabar veikia milijonai in- 
terneto tinklalapių, kabelinės televizijos reguliariai 
transliuoja per 50 kanalų, o žvilgtelėję į žurnalų sky- 
rių bet kuriame knygyne, suprasite, kad kiekvieną sa- 
vaitę ir mėnesį išeina tūkstančiai žurnalų, kimšte pri- 
kimštų reklamų ir visokios informacijos. Reklamos 
versle šis informacijos perteklius sukelia vadinamąją 
chaoso problemą, o dėl šio chaoso vis sunkiau ir sun- 
kiau „užkibti“ už bet kokio pranešimo. Coca-Cola su- 
mokėjo 33 milijonus dolerių už teisę būti 1992-ųjų 
Olimpiados rėmėja, tačiau nepaisant milžiniško rekla- 
mos bumo, tik apie 12 procentų televizijos žiūrovų su- 
prato, kad Coca-Cola buvo oficialusis Olimpiados ne- 

alkoholinis gėrimas, o dar 5 procentai manė, kad tik- 
rasis rėmėjas buvo Pepsi-Cola. Remiantis studija, ku- 
rią atliko viena reklamos tyrimų firmų, tais atvejais, 
kai dviejų su puse minutės trukmės reklaminės per- 
traukos metu rodomos bent keturios skirtingos 15 se- 
kundžių trukmės komercinės reklamos, bet kurios 
šios trukmės reklamų efektyvumas sumažėja beveik 
iki nulio. Mes paprasčiausiai neatsimename daug ko, 
kas sakoma, ką perskaitome ar pamatome. Informa- 
cijos amžiuje iškilo dėmesio pritraukimo problema. 
Tačiau Levantalio ir Vundermano pavyzdžiai rodo, 
kad turi būti paprasti būdai, padidinantys „užkibimą“ 
ir leidžiantys sąmoningai naudoti jį reklaminiame pra- 
nešime. Šis faktas neabejotinai svarbus prekiautojams, 
mokytojams ir vadovams. Ko gero, niekas nenuveikė 
daugiau norėdamas pailiustruoti galimybę panaudoti 
„užkibimo“ faktorių — nei vaikų mokomoji televizija, 
ypač Sezamo gatvės kūrėjai, vėliau ir šios programos 
inspiruota laida „Mėlyniuko užuominos“. 


2: 


Sezamo gatvė labiausiai išpopuliarėjo dėl tokių kū- 
rybos genijų kaip Džimas Hensonas ir Džo Raposo 
bei Frankas Ozas, sugebėjusių intuityviai pajusti, kaip 
pasiekti vaikų širdis. Tai buvo televizijos atsakymas 
Beatričei Potter, L. Frankui Baumui ir dr. Seuss. TA- 

čiau būtų klaida manyti, kad Sezamo gatvės projek- 
tas buvo paremtas tik intuicija. Faktiškai šią laidą iš- 
skirtinę padarė visai kiti dalykai — o būtent tai, kiek 
sąmoningai ir kruopščiai buvo sumanytas galutinis 
produktas. Sezamo gatvė buvo kuriama remiantis vie- 
na labai svarbia idėja: vaikus galima išmokyti, jeigu 
sugebama išlaikyti jų dėmesį. 

Gali pasirodyti, jog tai akivaizdu, bet taip nėra. 
Daugelis televizijos kritikų iki šiol teigia, kad televi- 
Zzija pavojinga tuo, jog ji gali tapti nenugalimu įpro- 
čiu — vaikai ir netgi suaugusieji Žiūri ją tarsi zombiai. 
Šiuo požiūriu įprastinė televizija — tai smurtas, ryš- 
kios šviesos, didelis triukšmas ir juokai, dinamišku- 
mas, kintantys vaizdai, perdėtos emocijos ir visi kiti 
dalykai, būdingi komercinei televizijai, ir visa tai pa- 
deda išlaikyti žiūrovo dėmesį. Kitaip tariant, tam, kad 
žiūrėtume televiziją, nebūtina suprasti arba įsiminti, 
ką žiūrime. Štai ką turi omenyje daugelis žmonių, sa- 
kydami, kad televizija yra pasyvi. Mes žiūrime, nes vi- 
Si šios terpės triukai bei garsai mus stimuliuoja. O kai 
pasidaro nuobodu, mes nustojame žiūrėję arba per- 
jungiame kanalą. 

Tačiau pirmieji septintojo ir aštuntojo dešimtmečio 
televizijos tyrinėtojai, o ypač Danielis Andersonas iš 
Masačiusetso universiteto, ėmė suvokti, kad ikimokykli- 
nukai žiūri televizorių visai ne taip. „Manyta, kad vaikai 
sėdi, įdėmiai žiūri į ekraną ir puikiai jaučiasi tokioje ap- 
linkoje, - pasakojo Elizabeta Lorč, Amhersto koledžo 

psichologė. — Tačiau kai pradėjome atidžiai stebėti, ką 
vaikai veikia, supratome, kad jie dažniausiai tik Žžvilgteli 
į ekraną. Buvo ir kitų variantų — vaikai ne tik sėdėjo ir 
įdėmiai žiūrėjo, bet ir žaidė, paskirstydami savo dėmesį 
skirtingiems užsiėmimams. Ir tai nėra atsitiktinumas. Bu- 
vo galima numanyti, kas skatina juos vėl pažvelgti į ek- 
raną, žinoma, ne trivialūs kadrai, ne kokie nors blyksniai 
ar staigūs judesiai. Pavyzdžiui, kartą Lorč perredagavo 
Sezamo gatvės epizodą, sumaišydama tam tikrų pagrin- 
dinių scenų tvarką. Jei vaikai būtų domėjęsi vien tik 
blyksniais ir staigiais judesiais, jie nebūtų pastebėję skir- 
tumo. Galų gale laidoje buvo dainų ir lėlių marionečių, 
ryškių spalvų, veiksmo ir kitokių dalykų, kurie Sezamo 
gatvę paversdavo nuostabiu reginiu. Tačiau pakeitimas 
padarė poveikį. Vaikai nustojo žiūrėti. Jie visai nenorė- 
jo Žiūrėti to, ko negalėjo suprasti. 

Kitame eksperimente Lorč ir Danas Andersonas 
parodė Sezamo gatvės epizodą dviem penkiamečių 
grupėms. Tačiau antros grupės vaikai buvo sukviesti 
į kambarį, kuriame ant grindų buvo daugybė įdomių 
žaislų. Kaip ir reikėjo tikėtis, kambaryje be žaislų vai- 
kai žiūrėjo laidą apie 87 procentus laiko, tuo tarpu 
vaikai, turėję žaislų, žiūrėjo tik apie 47 procentus lai- 
dos laiko. Žaislai vaikus blaško. Tačiau kai abi gru- 
pės buvo įvertintos pagal tai, kokią laidos dalį vaikai 
prisiminė ir suprato, įvertinimai buvo vienodi. Šis re- 
zultatas apstulbino abu tyrinėtojus. Jie suprato, kad 
vaikai Žiūrėjo televizorių kur kas išmintingiau nei bu- 

vo galima įsivaizduoti. „Mes padarėme išvadą, kad 
penkiamečiai vaikai grupėje, kurioje buvo žaislų, žiū- 
rėjo laidą su tam tikra strategija, paskirstydami savo 
dėmesį tarp žaidimo su žaislais ir žiūrėjimo, taigi jie 
matė tas programos dalis, kurios jiems suteikė dau- 
giausia informacijos. Ši strategija buvo tokia efekty- 
vi, kad ir žiūrėdami dėmesingiau vaikai nebūtų galė- 
ję gauti daugiau informacijos“. 

Jei sulygintume šiuos eksperimentus - tyrimą su 
žaislais ir tyrimą su perredaguota laida —- galėtume 
padaryti gana radikalią išvadą apie vaikus ir televizi- 
ją. Vaikai nežiūri, kai yra raginami, ir nusisuka, kai 
jiems nuobodu. Jie žiūri, kai supranta, ir nusisuka, kai 
nesusigaudo. Šiuos dalykus labai svarbu suvokti, no- 
rint verstis mokomąja televizija. Taigi norėdami su- 
žinoti, ar vaikai ko nors išmoksta 1š televizijos laidų, 
ir ko jie išmoksta, turite įsidėmėti, ką jie Žiūri. O no- 
rėdami sužinoti, ko vaikai neišmoksta, taip pat turi- 
te įsidėmėti, ką jie žiūri. Ikimokyklinukai yra tokie iš- 
mintingi televizijos žiūrovai, kad juos stebint galima 
nustatyti, ar programos vaikams yra patrauklios. 

Pirmaisiais laidos Sezamo gatvė gyvavimo metais 
tyrimams vadovavo psichologas Edas Palmeris iš Ore- 
gono, kurio specializacija buvo televizijos panaudoji- 
mas mokymui. Kai septintojo dešimtmečio pabaigo- 
je buvo įkurta Vaikų televizijos studija, Palmeris la- 
bai tiko šiam darbui. „Aš buvau vienintelis akademi- 
kas, atliekantis vaikų televizijos tyrimus“, - pasakoja 

jis juokdamasis. Palmeriui buvo duota užduotis aka- 
deminiu požiūriu įvertinti, ar parengta mokymo pro- 
grama, sukurta Sezamo gatvei, iš tiesų pasiekia jau- 
nųjų Žiūrovų protus. Tai buvo svarbi užduotis. Tarp 
Sezamo gatvės projekto dalyvių buvo tokių, kurie sa- 
kė, kad be Edo Palmerio laida nebūtų gyvavusi nė 
vieno sezono. 

Palmerio išradimas buvo vadinamasis „dėmesio 
blaškytojas“. Televizoriaus ekrane jis rodydavo Seza- 
mo gatvės epizodą, 0 jo apačioje leisdavo skaidres, 
keisdamas jas kas septynios su puse sekundės. „Mes 
turėjome tokią galybę skaidrių, kokią tik galima įsi- 
vaizduoti, - pasakojo Palmeris. — Ir žmogų, skriejan- 
tį gatve su ištiestomis rankomis, aukštą pastatą, ant 
raibuliuojančio vandens plūduriuojančių lapų, vaivo- 
rykštę, per mikroskopą darytą nuotrauką, Esčerio 
kompiuteriu nupieštą piešinį. Planavome panaudoti 
įvairių originalių dalykų“. Tada ikimokyklinukai bū- 
davo kviečiami į kambarį po du ir liepiama jiems Žiū- 
rėti televizijos laidą. Palmeris ir jo asistentai sėdėda- 
vo nuošalėje su pieštukais ir popieriumi, tyliai stebė- 
dami, kada vaikai žiūri Sezamo gatvę, o kada jie pra- 
randa susidomėjimą ir ima Žiūrėti vaizdus skaidrėse. 
Kas kartą keičiantis skaidrei, Palmeris ir jo asisten- 
tai pasižymėdavo pastabą, taigi baigiantis laidai, jie 
turėdavo vos ne kas sekundę pasižymėti, kokios ban- 
domojo epizodo dalys išlaikė žiūrovų dėmesį, o ko- 
kios — ne. „Dėmesio blaškytojas“ matavo „užkibimą“. 

„Mes paimdavome didelio formato (2x3 pėdų) 
popierių diagramoms braižyti ir suklijuodavome ke- 
lis tokius lakštus, - pasakoja Palmeris. - Prisimena- 
te, mes turėjome duomenų taškus, užrašytus kas sep- 
tynias su puse sekundės, - maždaug keturi šimtai 
duomenų taškų vienai programai. Visus tuos taškus 
sujungdavome raudona linija ir ta diagrama primin- 
davo Volstryto akcijų biržos ataskaitos kreivę. Jei ji 
staiga ar palaipsniui krisdavo, mes sušukdavome, oi, 
kas ten atsitiko. Kitais kartais kreivė išsilaikydavo pa- 
čiame viršuje ir mes sakydavome: žiūrėkite, šis frag- 
mentas tikrai patraukia vaikų dėmesį. Šių „dėmesio 
blaškytojo“ įvertinimų procentus įrašėme į lentelę. 
Kai kuriais atvejais rezultatai siekdavo 100 procen- 
tų. Vidutinis dėmesys daugumai laidų buvo maždaug 
85-90 procentų. Prodiuseriai būdavo laimingi, gavę 
tokį rezultatą. Jei įvertinimas — vos 50 procentų, jie 
turėdavo viską daryti iš pradžių“. 

Palmeris ištyrinėjo kitas laidas vaikams, kaip antai: 
animaciniai filmukai Zomas ir Džeris arba Kapitonas 
Kengūra, ir palygino vaikams įdomias jų dalis su jiems 
įdomiomis Sezamo gatvės dalimis. "Tai, ką sužinojo Pal- 
meris, perdavė laidos prodiuseriams ir kūrėjams, kad 
jie patobulintų laidą. Pavyzdžiui, standartinis mitas 
apie televizijos laidas vaikams visada buvo toks: vai- 
kai mėgsta stebėti žvėrelius. „Prodiuseriai atsinešda- 
vo katę, skruzdėdą ar ūdrą, rodydavo juos ir leisdavo 

jiems bėgioti aplink, - pasakoja Palmeris. - Kūrėjams 
atrodė, kad vaikams tai turėtų būti įdomu. Tačiau „dė- 
mesio blaškytojas“ rodė, kad kas kartą vaikai reaguo- 
davo į tai kaip į bombą“. Daug pastangų buvo įdėta į 
Sezamo gatvės personažą, vardu Žmogus iš alfabeto, 
kuris mėgo vartoti kalambūrus. Palmeris įrodė, kad 
vaikai jo nekenčia. Jis buvo nenatūralus. Pagal „dėme- 
sio blaškytoją“, joks Sezamo gatvės segmentas neturė- 
jo būti ilgesnis kaip keturios minutės, o galbūt opti- 
mali trukmė - trys minutės. Jis versdavo prodiuserius 
supaprastinti dialogus ir atsisakyti kai kurių metodų, 
būdingų suaugusiųjų televizijai. „Savo nuostabai suži- 
nojome, kad mūsų žiūrovams ikimokyklinukams nepa- 
tinka, kai suaugusiųjų personažai pradeda vaidingus 
ginčus, — prisimena jis. - Jiems nepatikdavo, kai vie- 
nu metu kalbėdavo du ar trys žmonės. Tai būdinga 
prodiuseriams - jie mėgsta išryškinti triukšmingo są- 
myšio scenas, tikėdamiesi sukelti žiūrovų susidomėji- 
mą. Vaikai paprastai tokių vaizdų nežiūri. Vaikai, 
užuot atkreipę dėmesį į signalą, kad vyksta kažkas įdo- 
maus, suprasdavo, kad vyksta kažkas nemalonaus ir 
nustodavo domėtis. 

„Įdomu tai, kad po trijų ar keturių bandymų mū- 
sų segmentai retai kada būdavo žiūrimi mažiau nei 
aštuoniasdešimt penkis procentus. Beveik niekada ne- 
būdavo taip, kad koks nors segmentas būtų žiūrimas 
tik 50-60 procentų. O jei taip ir atsitikdavo, jį įsidė- 

mėdavome. Ar žinote Darvino teoriją apie tai, kad 
išgyvena tik stipriausieji? Mes turėjome mechanizmą 
geriausiems epizodams nustatyti ir galėjome nuspręs- 
ti, kas turėtų likti“. 

Tačiau pats svarbiausias iš visų dalykų, kuriuos 
Palmeris kada nors nustatė padedamas „dėmesio 
blaškytojo“, buvo suprastas pačioje pradžioje, dar 
prieš Sezamo gatvei pasirodant per televiziją. „Tai bu- 
vo 1969 metų vasarą ir iki išleidimo į eterį datos dar 
buvo likę pusantro mėnesio, — prisimena Leseris. — 
Buvome parengę penkias vienos valandos trukmės 
laidas ir sumanėme patikrinti jas dar prieš transliuo- 
jant per televiziją“. Palmeris jas nuvežė į Filadelfiją 
ir per trečią liepos mėnesio savaitę parodė jas ikimo- 
kyklinukų grupėms šešiasdešimtyje įvairių miesto šei- 
mų. Tai buvo sunkus laikotarpis. Filadelfiją buvo apė- 
musi karščio banga ir dėl to laidos peržiūrai atrinkti 
vaikai buvo neramūs ir nedėmesingi. Taip pat tą sa- 
vaitę Mėnulyje nusileido Apolonas II, taigi supranta- 
ma, kad kai kuriems vaikams buvo įdomiau stebėti 
šį istorinį momentą, nei žiūrėti Sezamo gatvę. Palme- 
rio „dėmesio blaškytojo“ išvados buvo pačios pras- 
čiausios. „Tai, ką sužinojome, vos nesugriovė mūsų 
planų“, —- pasakojo Leseris. 

Problema buvo ta, kad pačioje laidos sumanymo 
pradžioje buvo nutarta, jog visi fantastiški laidos ele- 
mentai turi būti atskirti nuo realių scenų. Taip buvo 
nuspręsta, primygtinai reikalaujant daugeliui vaikų psi- 

chologų, kurie manė, kad fantazijų ir realybės jungi- 
mas vaikus klaidintų. Taigi lėlės marionetės buvo ro- 
domos tik kartu su kitomis marionetėmis, 0 scenose, 
nufilmuotose pačioje Sezamo gatvėje, vaidino tik re- 
alūs suaugusieji ir vaikai. Tačiau Filadelfijoje Palme- 
ris nustatė, kad vaikai visai prarasdavo susidomėjimą, 
vos tik būdavo pereinama prie gatvėje vykstančių sce- 
nų. „Įsivaizdavome, kad gatvėje nufilmuota medžiaga 
taps jungiamąja grandimi, - pasakojo Leseris. — Pla- 
navome kartas nuo karto grįžti į gatvę. Ji turėjo su- 
jungti visą laidą. Tačiau ten veikė ir kalbėjo tik suau- 
gusieji, o vaikams tai nebuvo įdomu ir jie atsipalaida- 
vo. Vaikų dėmesys padidėdavo, kai ekrane vėl pasiro- 
dydavo lėlės marionetės. Be abejo, mes negalėjome ši- 
taip prarasti savo auditorijos“. Palmerio rezultatus Le- 
seris vadina posūkio tašku Sezamo gatvės istorijoje. Ži- 
nojome, kad jei epizodus gatvėje paliksime tokius, ko- 
kie jie yra, laida gali žlugti. Laiko buvo visai nedaug. 
Laidos testavimą atlikome vasarą, 0 į eterį turėjome 
išeiti rudenį. Reikėjo sugalvoti, ką daryti“. 

Leseris nusprendė nepaisyti mokslininkų patari- 
mų. „Sumanėme parašyti laiškus visiems vaikų psi- 
chologams ir pranešti, jog sutinkame su jų nuomone 
dėl fantazijos ir realybės sujungimo. Tačiau mes vis 
tiek ketiname daryti laidą. Jei to nedarysime, mes 
pražuvę“. Taigi prodiuseriai iš naujo nufilmavo visas 
gatvės scenas. Hensonas su savo bendradarbiais su- 
kūrė lėles, kurios galėjo vaikščioti ir kalbėti su suau- 

gusiaisiais ir kartu su jais dalyvauti gatvės gyvenime. 
„Tada ir atsirado Didelis paukštis, Niurgzlys Oskaras 
bei Šnarpšlys“, — pasakoja Palmeris. Tai, ką dabar lai- 
kome Sezamo gatvės esme: pūkuotų monstrų ir rim- 
tų suaugusiųjų meniškas derinys - atsirado iš despe- 
ratiško troškimo atkreipti į save dėmesį. 


Tačiau „dėmesio blaškytojas“, nepaisydamas visų 
savo privalumų, nėra labai tikslus instrumentas. Jis tik 
parodo, kad vaikas supranta, kas vyksta ekrane, ir to- 
dėl kreipia į tai dėmesį. Tačiau jis neatskleidžia, ką 
vaikas supranta, tiksliau, - neparodo, ar vaikas atkrei- 
pia dėmesį į tai, į ką turėtų atkreipti. 

Pakalbėkime apie du Sezamo gatvės segmentus, 
vadinamuosius vizualinio sujungimo pratimus: seg- 
mentus, kuriuose vaikams aiškinama, kad skaitymas 
yra atskirų garsų jungimas. Viename epizode, pava- 
dintame „Apkabinimu“, moteriškos giminės lėlė ma- 
rionetė prieina prie ekrano centre matomo žodžio 
HUG (APKABINIMAS). Ji atsistoja už raidės „H“, 
tiksliai ją ištaria, paskui prieina prie „U“, o vėliau 
ir prie „G“. Tą patį ji daro dar kartą, judėdama iš 
kairės į dešinę ir tardama kiekvieną raidę atskirai, 
o paskui — visas kartu, kad pasakytų žodį „hug“. 
Taip jai darant, pasirodo lėlė Monstras Heris ir taip 
pat pakartoja šį Žodį. Segmentas baigiasi tokiu epi- 
zodu: Monstras Heris apkabina mielą mažą mergai- 
tę lėlytę. 

Kitame segmente, pavadintame „Oskaro susilie- 
jantys žodžiai“, Niurgzlys Oskaras ir Pigioji lėlė Žžai- 
džia žaidimą „Išardomi žodžiai“ —- renka ir ardo žo- 
džius. Oskaras pradeda, kviesdamas raidę „C“, kuri 
iššoka iš apatinio kairiojo ekrano kampo. Oskaras sa- 
ko lėlei, kad raidė „C“ tariama „ke“. Tada iš apati- 
nio dešiniojo kampo iššoka raidės „at“ ir Pigioji lė- 
lė garsiai taria raides „at“ (tariama kaip „eat“). Os- 
karas ir Pigioji lėlė vienas per kitą taria „ke“ ir „eat“, 
kas kartą greitindami tempą, kol garsai susilieja ir 
pasigirsta žodis „cat“ — „katė“ (tariama kaip „keat“). 
Tuo pat metu raidės ekrano apačioje taip pat susi- 
jungia į žodį „cat“. Dvi lėlės kelis kartus pakartoja 
žodį „cat“, o tada žodžio vaizdas su trenksmu pra- 
nyksta. Toliau viskas vyksta iš naujo, tik šį sykį su Žo- 
džiu „bat“. 

Abu šie segmentai yra linksmi ir įdomūs, patrau- 
kiantys vaikų dėmesį. „Dėmesio blaškytojas“ juos įver- 
tina puikiai. Bet ar iš tiesų jie moko skaitymo pagrin- 
dų? Šis klausimas kur kas sunkesnis. Norėdami į jį at- 
sakyti, Sezamo gatvės prodiuseriai aštuntojo dešimtme- 
čio viduryje pasikvietė grupę Harvardo universiteto 
mokslininkų, vadinamųjų akių judesių fotografavimo 
ekspertų, vadovaujamų psichologės Barbaros Flag. 
Akių judesių tyrimai remiasi idėja, kad Žmogaus akis 
sugeba vienu metu sutelkti dėmesį tik į labai mažą sritį. 
Tai vadinama matymo lauku. Skaitydami kiekvienu at- 
skiru momentu galime aprėpti maždaug vieną pagrin- 

dinį žodį ir keturias raides į kairę bei penkiolika rai- 
džių į dešinę. Peršokame nuo vieno tokio teksto ga- 
balėlio prie kito, stabtelėdami ties juo tiek, kiek rei- 
kia, kad suprastume kiekvieną žodį. Priežastis, kodėl 
galime tiksliai sufokusuoti tiek nedaug teksto, yra ta, 
kad dauguma mūsų akių sensorių - receptorių, apdo- 
rojančių mūsų matomą vaizdą, yra susitelkę mažame 
plotelyje pačiame tinklainės viduryje, vadinamojoje 
tinklainės duobutėje. Štai kodėl skaitydami vedžioja- 
me akimis - negalime suvokti daug informacijos apie 
žodžių formą, spalvą ar struktūrą, kol į juos nesukon- 
centruojame tinklainės duobutės. Pavyzdžiui, pamė- 
ginkite dar sykį perskaityti šį skyrelį, įdėmiai žiūrėda- 
mi tiesiai prieš save į puslapio vidurį. Tai neįmanoma. 

Jei galite atsekti, kur link juda kieno nors tinklai- 
nės duobutė ir ką ji fiksuoja, vadinasi, galite ypač tiks- 
liai pasakyti, į ką būtent tas asmuo žiūri ir kokią in- 
formaciją jis iš tiesų gauna. Netenka stebėtis, kad žmo- 
nėms, kuriantiems komercines reklamas, labai svarbu 
atsekti, į ką Žmonės kreipia dėmesį. Alaus reklamai 
panaudojus gražios merginos modelį, labai svarbu ži- 
noti, ar vidutinis dvidešimt dvejų metų vyras iš tiksli- 
nės žiūrovų auditorijos įsidėmi tik modelį, ar jo akys 
krypsta į alaus skardinę. Sezamo gatvė 1975 metais 
kreipėsi į Harvardo universitetą dėl tos pačios prie- 
žasties. Jie norėjo sužinoti, ar žiūrėdami „Oskaro su- 
siliejančius žodžius“ arba „Apkabinimą“, vaikai žvel- 
gė į žodžius ir juos išmoko, ar tik stebėjo lėles? 

Eksperimentas buvo atliekamas su dvidešimt vie- 
nu ketverių ir penkerių metų amžiaus vaiku, kuriuos 
savaitei į Harvardo Švietimo mokyklą atvežė tėvai. 
Vienas po kito jie buvo sodinami į senovinę kirpėjo 
kėdę su minkšta atrama galvai maždaug trijų pėdų at- 
stumu nuo 17 colių spalvoto televizoriaus ekrano. A 
Gulf d Western infraraudonųjų spindulių ekranas bu- 
vo pastatytas šiek tiek kairiau ir tiksliai nustatytas 
kiekvieno vaiko tinklainės judesiams stebėti. Paaiškė- 
j0, epizodas „Hug“ (Apkabinimas) turėjo didžiulį pa- 
sisekimą. 75 procentai viso dėmesio buvo skiriama 
raidėms. Dar svarbiau, kad 83 procentai ikimokykli- 
nukų dėmesį į raides perkeldavo iš kairės į dešinę, 
taip mėgdžiodami tikrąjį skaitymo procesą. Tuo tar- 
pu „Oskaro susiliejantys žodžiai“ patyrė visišką ne- 
sėkmę. Tik 35 procentai viso dėmesio buvo skirta rai- 
dėms ir nė vienas ikimokyklinukas neskaitė raidžių iš 
kairės į dešinę. Kodėl? Mat raidės buvo ekrano apa- 
čioje. Kaip tvirtina beveik visi akių judesių tyrinėto- 
jai, žmonės žiūrėdami televizorių sutelkia dėmesį į ek- 
rano centrą. Tačiau šis dalykas iš tiesų yra antraeilis, 
palyginti su faktu, kad vaikai žiūrėjo ne į raides, 0 į 
Oskarą, panašiai kaip jauni vyrai žiūrėjo į modelį, o 
ne į alaus skardinę. „Oskaras buvo labai aktyvus - jis 
kėlė daug triukšmo antrajame plane, o žodžiai nuo 
jo buvo labai toli. Jis daro daug judesių burna ir ran- 
komis. Rankose jis laiko įvairius daiktus. Visa tai 
linksmina. Vaikai visai nekreipia dėmesio į raides, nes 

pats Oskaras yra įdomus“ — pasakoja Flag, prisimin- 
dama „Oskaro susiliejančius žodžius“. Užtat Oskaras 
įsirėžia į atmintį, o pamoka - ne. 


3. 


Tokia buvo Sezamo gatvės istorija. Atkreipus rim- 
tą dėmesį į medžiagos struktūrą ir formatą, buvo ga- 
lima gerokai padidinti susidomėjimą laida. Tačiau ar 
įmanoma sukurti dar labiau įsimintiną laidą nei Se- 
zamo gatvė? Tokį klausimą paskutinio dešimtmečio vi- 
duryje uždavė trys jauni televizijos prodiuseriai iš Nic- 
kelodeon transliacijos tinklo Manhetene. Išties įdomus 
klausimas. Šiaip ar taip, Sezamo gatvė buvo septinto- 
jo dešimtmečio kūdikis, o per tris dešimtmečius ge- 
rokai pasikeitė supratimas apie tai, kaip veikia vaikų 
protas. Vienas Nickelodeon prodiuserių - Todas Kes- 
leris buvo prisidėjęs prie Sezamo gatvės kūrimo ir pa- 
liko laidą ne itin patenkintas. Jam nepatiko skubota 
žurnalinė laidos forma. „Man patinka Sezamo gatvė 
— sako jis. — Bet aš visada tikėjau, kad vaikai sugeba 
ilgiau nei trumpam sukaupti dėmesį ir jie galėtų iš- 
sėdėti ramūs pusę valandos“. Tradicinės laidos vai- 
kams jam atrodė per daug statiškos. „Kadangi ne vi- 
sa auditorija labai gerai suvokia žodinę informaciją 
ar netgi yra vaikų, dar nemokančių kalbėti, labai svar- 
bu istoriją perteikti vaizdais, — tęsė jis. - Privalome 

pasinaudoti vizualinės informacijos priemonės priva- 
lumais tam, kad istorija patrauktų ir būtų įsimintina. 
Dabar daugelyje vaikams skirtų laidų vien tik kalba- 
ma ir jauniesiems žiūrovams sunku išlaikyti dėmesį 
ir nepradėti nuobodžiauti“. Keslerio kolegė Andžela 
Santomero užaugo kartu su Sezamo gatve ir ją kama- 
vo panašūs būgštavimai. „Mes norėjome pasimokyti 
iš Sezamo gatvės ir žengti pirmyn, - pasakojo Santo- 
mero. — Televizija yra puiki priemonė mokyti. Tačiau 
žmonės iki šiol dar netyrinėjo visų jos galimybių — 
naudojosi jomis mechaniškai. Aš tikėjau, jog galime 
šią situaciją pakeisti“. 

Taigi pasirodė laida Mėlyniuko užuominos. Ji trun- 
ka ne visą valandą, o tik pusę, neturi kelių veikėjų — 
vaidina tik vienas tikras aktorius Stivas, per dvidešimt 
metų skaisčiaveidis vyrukas chaki spalvos kelnėmis ir 
regbio marškinėliais, atliekantis laidos vedėjo vaidme- 
nį. Čia išsiverčiama be žurnalinio formato. Kiekvieną 
epizodą sudaro vienas pasakojimas apie animacinio 
šuns, vardu Mėlyniukas, žygius. Rodomi plokštuminiai 
dvimačiai vaizdai, labiau panašūs į vaizdo kadrus nei 
į televizijos laidą. Veiksmas vyksta lėtai. Tekstas per- 
traukiamas gana ilgomis pauzėmis. Šioje laidoje visai 
nėra nei humoro ir žodžių žaismo, nei to išmintingu- 
mo, būdingo Sezamo gatvei. Vienas laidos animacinių 
veikėjų — pašto dėžutė - taip ir vadinasi - Pašto dėžu- 
tė. Kiti du nuolatiniai veikėjai - kastuvas ir kibiras — 
vadinami Kastuvu ir Kibiru. O Mėlyniukas, neabejo- 

tina filmo žvaigždė, taip vadinamas dėl to, kad yra mė- 
lynos spalvos. Suaugusiesiems, žiūrintiems šią laidą, 
sunku nesistebėti, kaip galima pristatyti ją kaip tobu- 
lesnę už Sezamo gatvę. Tačiau taip yra. Per kelis mė- 
nesius po savo debiuto 1996 metais Mėlyniuko užuo- 
minos pagal reitingus sutriuškino Sezamo gatvę. Atli- 
kus testą su „dėmesio blaškytoju“, laida gavo aukštes- 
nius vaikų dėmesio pritraukimo įvertinimus nei jos 
konkurentė. Alabamos universiteto mokslininkė Dže- 
nings Bryant atliko tyrimus su 120 vaikų, daugeliu pa- 
žintinių testų palygindama nuolatinius Mėlyniuko 
užuominų žiūrovus su kitų mokomųjų laidų žiūrovais. 

„Po šešių mėnesių pradėjome pastebėti visai ki- 
tokius rezultatus, — pasakoja Bryant. - Beveik visi 
mąstymo lankstumo ir gebėjimo spręsti problemas 
vertinimai statistiškai smarkiai skyrėsi. Jei teste bū- 
davo šešiasdešimt klausimų, Mėlyniuko užuominų žiū- 
rovai tiksliai atsakydavo į penkiasdešimt iš jų, o kon- 
trolinė grupė - į trisdešimt penkis“. Mėlyniuko užuo- 
minos yra galbūt viena labiausiai įsimintinų kada nors 
sukurtų televizijos laidų. 

Kaip atsitiko, kad laida, kuri neatrodė labai pa- 
traukli, traukė dėmesį netgi labiau nei Sezamo gatvė? 
Atsakymas paprastas - Sezamo gatvė, kokia gera ji be- 
būtų, turi daug subtilių, bet ne tokių jau nereikšmin- 
gų trūkumų. Pagalvokite, pavyzdžiui, jau vien apie tai, 
kokią problemą sukėlė troškimas sukurti išmintingą 
laidą. Nuo pat pradžių buvo siekiama, kad Sezamo gat- 

vė patiktų tiek vaikams, tiek ir suaugusiesiems. Ši idė- 
ja buvo paremta mintimi, jog viena iš rimtų kliūčių, 
su kuria susiduria vaikai - ypač vaikai iš mažesnes pa- 
jamas turinčių šeimų - yra ta, jog tėvai neskatina jų 
mokytis ir patys nedalyvauja jų lavinimo procese. Se- 
zamo gatvės kūrėjai norėjo sukurti tokią laidą, kurią 
motinos žiūrėtų kartu su savo vaikais. Štai kodėl lai- 
doje yra tiek daug elementų suaugusiesiems, nuolat 
vartojami kalambūrai ir tokie popstiliaus elementai 
kaip Baisenybių teatras arba Samuelio Beketo paro- 
dija „Elmo belaukiant“. (Pagrindinis laidos kūrėjas 
Lou Bergeris sako, kad priežastis, dėl kurios jis suti- 
ko dirbti Sezamo gatvėje, buvo epizodas apie varlę Ker- 
mitą, kurį jis pamatė 1979 metais žiūrėdamas laidą 
kartu su savo sūnumi. „Tai buvo viena tų kvailų pasa- 
kų, kurioje buvo ieškoma sielvartaujančios princesės. 
Kermitas bėga pas princesę (marionetę) ir sako (čia 
Bergeris kalba, puikiai pamėgdžiodamas Kermitą): 
„Atleiskite, gal jūs esate sielvartaujanti moteriškos gi- 
minės princesė?“ O ji atsako: „O kas čia per daiktas? 
Kostiumas su kelnėmis?“ Prisimenu, kaip aš pama- 
niau: „Nuostabu. Turiu ten dirbti“. 

Problema ta, kad ikimokyklinukai nesupranta to- 
kių juokų, ir toks humoras, koks yra įmantriame ka- 
lambūre apie „sielvartaujančią“ princesę, juos tik trik- 
do. Puikus to pavyzdys yra Sezamo gatvės epizodas 
„Rojus“ (vardas), kuris buvo rodomas 1997 metais 
Kalėdų išvakarėse. Epizodas prasideda nuo scenos, 

kai Didelis paukštis bėga prie niekada anksčiau Se- 
zamo gatvėje nematytos laiškanešės. Laiškanešė įtei- 
kia Dideliam paukščiui paketą ir šis iš karto pasime- 
ta. „Jei jūs čia esate pirmą kartą, iš kur žinote, kad 
aš esu Didelis paukštis“, — klausia jis. 


LAIŠKANEŠĖ: Na, turite sutikti, kad tą nesunku su- 
prasti! [Plačiu gestu ji rodo į Didelį paukštį| 

DIDELIS PAUKŠTIS: Nejaugi? [Žiūri į save]. O. aš 
matau. Paketas yra Dideliam paukščiui, 0 aš ir esu 
didelis paukštis. Kartais aš tai užmirštu. Aš ir esu 
toks, koks yra mano vardas. Didelis paukštis yra di- 


delis paukštis. 


Didelis paukštis nuliūsta. Jis supranta, kad visi kiti 
turi vardus — pavyzdžiui, Oskaras arba Šnarpšlys, o 
jo vardas - tai tik jo apibūdinimas. Jis klausia laiš- 
kanešės, koks yra jos vardas. Ji atsako: Imogena. 


DIDELIS PAUKŠTIS: „Tai bent! Koks gražus vardas. 
[Ilgesingai žiūri į kamerą]. Norėčiau turėti tikrą var- 
dą kaip, pavyzdžiui, jūs, o ne tokį, kuris paprasčiau- 
siai pasako, kas aš esu, tarsi būčiau koks obuolys 


arba kėdė ar kas nors panašaus“. 


Paskui prasideda naujo vardo Dideliam paukščiui 
paieškos. Šnarpšlio padedamas, sutiktųjų Sezamo gat- 
vėje jis klausinėja, ką šie galėtų pasiūlyti - Zakledak- 

lis, Bučas, Bilas, Omaras, Laris, Semis, Ebenezeris, 
Džimas, Napoleonas, Lancelotas, Rokis, kol pasiren- 
ka Rojų. Tačiau tada, kai visi jau pradeda jį vadinti 
naujuoju vardu, Didelis paukštis supranta, kad šis 
vardas jam visai nepatinka. „Kažkodėl! jis man neat- 
rodo tinkamas, — sako jis. — Manau, kad padariau di- 
delę klaidą“. Ir jis vėl grįžta prie savo vardo. „Nors 
Didelis paukštis ir nėra įprastas vardas, — daro jis 1š- 
vadą, - visgi tai mano vardas ir man patinka, kaip visi 
mano draugai jį taria“. 

Bent jau išoriškai šis epizodas atrodė puikus. Prie- 
laida yra įdomi ir konceptuali bei patraukli. Joje atvi- 
rai kalbama apie emocijas ir, kitaip nei kitose laidose 
vaikams, sakoma, kad nieko blogo, jei ne visada jau- 
čiamės laimingi. Iš esmės tai linksmas epizodas. 

Atrodo, kad jis turėjo sulaukti sėkmės, tiesa? 

Ne, netiesa. Sezamo gatvės kūrėjai atliko istorijos 
apie Rojų testą ir gauti rezultatai juos labai nuvylė. 
Pirmasis segmentas, kuriame pasirodo Šnarpšlys ir 
Didelis paukštis, buvo geras. Kaip ir buvo galima ti- 
kėtis, žiūrovai susidomėjo. O paskui reikalai supras- 
tėjo. Prasidėjus scenoms gatvėje, jau pirmą sekundę 
susidomėjimas nukrito iki 80 procentų. Trečią sekun- 
dę - iki 78 procentų. Ketvirtą jis siekė 40 procentų, 
paskui 50, vėliau — 20. Po laidos vaikai šaipėsi iš to, 
ką matė. „Mes jiems uždavėme labai specifinių klau- 
simų ir laukėme protingų atsakymų, — pasakojo Roz- 
mary Truglio, Sezamo gatvės vedančioji tyrinėtoja. — 

Apie ką buvo ši laida? Šešiasdešimt procentų žinojo. 
Ką norėjo padaryti Didelis paukštis? Penkiasdešimt 
trys procentai žinojo. Koks buvo naujasis Didelio 
paukščio vardas? Dvidešimt procentų žinojo. Kaip 
pabaigoje jautėsi Didelis paukštis? Penkiasdešimt pro- 
centų žinojo“. Palyginimui galime pasakyti, kad kita 
laida, kurios testą Sezamo gatvės kūrėjai atliko tuo pa- 
čiu metu, buvo įvertinta 90 procentų, o atsakymai į 
klausimus, pateiktus po jos, buvo teisingi. 

Ši istorija paprasčiausiai nepadarė vaikams jokio 
įspūdžio. Ji nepatraukė jų dėmesio. 

Kodėl laida patyrė nesėkmę? Iš esmės problema 
slypi pačioje jos prielaidoje — pagrindiniame pokšte, 
kad Didelis paukštis nenori būti vadinamas dideliu 
paukščiu. Tokio žodžių žaismo ikimokyklinukai pa- 
prasčiausiai nesupranta. Mokydamiesi kalbos, jie da- 
ro daugelį prielaidų apie žodžius ir jų reikšmes, ku- 
rių viena svarbiausių yra ta, kurią psichologė Elena 
Markman vadina tarpusavio neigimu. Paprastai sa- 
kant, tai reiškia, kad mažiems vaikams sunku patikė- 
ti, jog koks nors objektas gali turėti du skirtingus pa- 
vadinimus. Markman teigia, kad vaikai daro natūra- 
lią prielaidą, jog jei kokiam nors objektui ar žmogui 
suteikiamas antras apibūdinimas, tai tas apibūdinimas 
turi būti susijęs su to objekto antrine savybe ar ypa- 
tybe. Galima suvokti, kokia svarbi ši prielaida vaikui, 
susiduriančiam su ypatinga užduotimi kiekvienam pa- 
saulyje egzistuojančiam dalykui suteikti pavadinimą. 


UŽKIBIMO FAKTORIUS 153 


Vaikas, kuris mokosi žodį dramblys, yra absoliučiai 
tikras, kad tai yra kai kas kita nei šuo. Su kiekvienu 
nauju žodžiu vaiko supratimas apie pasaulį darosi 
tikslesnis. Ir atvirkščiai, jei nebūtų tarpusavio neigi- 
mo, vaikas galvotų, kad dramblys paprasčiausiai ga- 
lėtų būti kitas šuns pavadinimas, ir tada su kiekvie- 
nu nauju žodžiu pasaulis pasidarytų dar painesnis. 
Tarpusavio neigimas padeda vaikui aiškiai mąstyti. 
„Tarkim, - rašo Markman, - vaikas, kuris jau Žino Žo- 
džius „obuolys“ ir „raudonas“, išgirsta, kaip kažkas 
sako apie obuolį „apvalus“. Pagal tarpusavio neigimo 
teoriją vaikas gali atmesti objektą (obuolį) ir jo spal- 
vą (raudoną), kaip galimą žodžio „apvalus“ reikšmę, 
ir gali mėginti nagrinėti objektą, kaip turintį dar kitą 
savybę, kurią reikia įvardyti“. 

Tačiau tai taip pat reiškia, kad vaikas turės prob- 
lemų su objektais, turinčiais du vardus, arba su Ob- 
jektais, keičiančiais vardus. Tarkim, vaikui sunku su- 
vokti, kad ąžuolas tuo pat metu yra ir ąžuolas, ir me- 
dis. Labai galimas daiktas, kad tuo atveju jis padarys 
išvadą, jog žodis „medis“ reiškia ąžuolų rinkinį. 

Taigi idėja, kad didelis paukštis nebenori būti vadi- 
namas Dideliu paukščiu, o nori būti vadinamas Roju- 
mi, beveik garantuotai suglumins ikimokyklinukus. 
Kaip kas nors, turintis vieną vardą, gali nuspręsti turėti 
kitą vardą? Didelis paukštis sako, kad vardas Didelis 
paukštis paprasčiausiai tik apibūdina tipą to gyvūno, 
kuriuo jis yra, O jis nori ypatingo vardo. Jis nenori būti 


154 VIRSMO TAŠKAS 
mmm ——————————————— 


medžiu. Jis nori būti ąžuolu. Tačiau trejų ir ketverių 
metukų vaikai nesupranta, kad medis gali būti ir ąžuo- 
las. Tiek, kiek jie apskritai supranta, kas vyksta, jiems 
gali pasirodyti, kad Didelis paukštis nori pasikeisti ir 
tapti kuo nors kitu, pavyzdžiui, kokiu nors kitu gyvūnu 
ar kita gyvūnų rūšimi. O kaipgi jis tai galėtų padaryti? 
Esama ir gilesnės problemos. Sezamo gatvė yra žur- 
nalinio pobūdžio. Tipiška laida susideda iš mažiausiai 
keturiasdešimties atskirų segmentų, kurių nė vienas 
nėra ilgesnis nei trys minutės. Tai scenos gatvėje su ak- 
toriais ir lėlėmis marionetėmis, animaciniai kadrai ir 
trumpi epizodai, nufilmuoti už studijos ribų. Tik to- 
kiuose pasakojimuose kaip „Rojus“, sukurtuose pasku- 
tinio dešimtmečio pabaigoje, laidos kūrėjai pirmą kar- 
tą mėgino kai kurias dalis sujungti į vieną temą. O di- 
džiojoje dalyje ankstesnių laidų visi segmentai būdavo 
absoliučiai atskiri. Naujose Sezamo laidose iš esmės gy- 
vos gatvės scenos buvo sujungtos su animaciniais epi- 
zodais ir filmuotomis ištraukomis iš laidų archyvų. 
Laidos kūrėjai turėjo savų priežasčių būtent taip 
kurti Sezamo gatvę. Jie manė, kad ikimokyklinukai te- 
sugeba sukaupti dėmesį tik į labai trumpus ir koncen- 
truotus segmentus. ,„Mes stebėjome, kaip maži vaikai 
žiūri laidas, 1r supratome, kad jiems patinka juokingi 
epizodai, - sako vienas iš laidos kūrėjų Loidas Mori- 
setas. — Tai turėjo labai didelės įtakos pirmosioms 
Sezamo gatvės laidoms. Atrodė, kad vaikams patinka 
juokingi, sąlyginai trumpi sąmojai“. Dar didesnį įspū- 

dį Sezamo gatvės kūrėjams kėlė televizijos komercinės 
reklamos. Septintasis dešimtmetis buvo Medisono ave- 
niu aukso amžius, ir tuo metu atrodė visiškai prasmin- 
ga, jog jeigu 60 sekundžių televizijos reklama galėjo 
keturmečiams vaikams įsiūlyti pusryčių košę, ji taip pat 
gali jiems įsiūlyti ir alfabetą. Tam tikra prasme Džimas 
Hensonas ir marionetės pasirodė laidos kūrėjams pa- 
trauklūs dėl to, kad septintajame dešimtmetyje Henso- 
nas buvo labai populiarus reklamos versle. Daugelis jo 
žymiausių marionečių buvo sukurtos reklaminėms 
kampanijoms: Didelis paukštis iš tiesų yra septynių pė- 
dų aukščio slibino, kurį Hensonas sukūrė La Čoy ko- 
mercinėms reklamoms, variacija; Sausainis Milžinas — 
tai Frito-Lay beisbolo kamuoliuko metikas; Groveris — 
reklaminių IBM filmų herojus. (Hensono šeštojo ir 
septintojo dešimtmečio komercinės reklamos su ma- 
rionetėmis yra nepaprastai juokingos, bet jos tamsios 
ir prastos kokybės, o tai, suprantama, buvo ištaisyta 
kuriant Sezamo gatvę. ) 

„Aš manau, kad komercinėje reklamoje svarbiau- 
sia yra tai, jog ji visa turi būti apie vieną dalyką, — 
teigia vienas pirmųjų Sezamo gatvės prodiuserių Se- 
mas Gibonas. - Turi būti reklamuojama viena idėja. 
Mintis apie tai, kad Sezamo gatvę reikia suskirstyti į 
pakankamai mažus gabalus, nagrinėjančius vieną mo- 
komąją užduotį, tarkim, asmeninio laiško rašymą, di- 
dele dalimi yra pasisavinta būtent iš komercinių rek- 
lamų metodikos“. 

Tačiau ar teorija apie mokymą komercinių rekla- 
mų pavyzdžiu yra teisinga? Danielis Andersonas sa- 
ko, jog pagal naujausius tyrimus vaikai iš tiesų ne- 
mėgsta komercinių reklamų taip, kaip kad mes įsi- 
vaizduojame, nes komercinės reklamos „nepasakoja 
istorijų, O istorijos jauniems Žmonėms yra reikšmin- 
gos ir svarbios“. Iš pradžių Sezamo gatvė nebuvo pa- 
sakojamojo pobūdžio: pagal sumanymą tai buvo ne- 
susijusių segmentų rinkinys. „Pirmosioms Sezamo gat- 
vės laidoms įtakos turėjo ne tik reklamos, - pasakoja 
Andersonas. - Būta taip pat teorinės prielaidos, iš da- 
lies paremtos įtakingo vaikų psichologo Piageto idė- 
ja, kad ikimokyklinio amžiaus vaikai nesugeba sekti 
ištęsto pasakojimo“. Tačiau nuo septintojo dešimtme- 
čio pabaigos ši idėja apvirto aukštyn kojomis. Trejų, 
ketverių ar penkerių metų vaikai gali nesugebėti sekti 
sudėtingų siužetų ar atskirų jų dalių. Bet dabar psi- 
chologai tiki, kad, be jokios abejonės, jie labai mėgs- 
ta pasakojamąją formą. „Tai vienintelis būdas, lei- 
džiantis jiems suvokti pasaulį ir savo patirtį jame, - 
teigia Niujorko universiteto psichologas Džeromas 
Bruneris. - Jie nesugeba pritaikyti teorijų, įvairius da- 
lykus aiškinančių priežasties ir pasekmės bei santy- 
kių terminais, taigi jie viską perteikia pasakojimais, 
o mėgindami suteikti prasmę savo gyvenimui, savo 
patirtį jie taip pat išdėsto pasakojimais, taip suteik- 
dami pagrindą tolesniems apmąstymams. Jei pasako- 

jime jie ko nors negali suvokti, jie to ir neprisimena, 
taigi tie dalykai netinka jų tolesniems apmąstymams“. 
Devintojo dešimtmečio pradžioje Bruneris dalyva- 
vo labai įdomiame projekte, pavadintame „Pasakoji- 
mai iš vaikiškos lovelės“, kuris smarkiai pakeitė dau- 
gelio vaikų psichologijos žinovų požiūrius. Pagrindi- 
nė projekto dalyvė buvo dvejų metų mergaitė iš New 
Haveno, vardu Emilė, kurios abu tėvai — universite- 
to profesoriai - pradėjo pastebėti, kad jų dukrelė 
prieš užmigdama kalbasi pati su savimi. Norėdami su- 
žinoti, apie ką ji kalba, į jos lovytę jie įdėjo mažą ka- 
setinį magnetofoną ir penkiolika mėnesių po kelias 
naktis per savaitę įrašinėjo tiek tai, ką jie kalbėdavo 
su Emile, guldydami ją į lovytę, tiek ir tai, ką prieš 
užmigdama ji kalbėdavo pati su savimi. Paskui visus 
įrašus — iš viso 122 — analizavo grupė lingvistų ir psi- 
chologų, vadovaujamų Katerinos Nelson iš Harvar- 
do universiteto. Jie išsiaiškino, kad Emilės pokalbiai 
su savimi buvo sudėtingesni nei jos pokalbiai su tė- 
vais. Tiesą sakant, jie buvo gerokai sudėtingesni. Vie- 
na tos grupės narė Karol Fleišer Feldman, su kuria 
susitikome aptarti Emilės įrašų, vėliau rašė: 


Iš esmės jos kalba su savimi yra kur kas turtingesnė ir 
sudėtingesnė nei su suaugusiaisiais, kad ji privertė vi- 
sus mus, studijuojančius kalbos vystymąsi, pradėti gal- 
voti, kad ligšiolinėje literatūroje pateikiami kalbos įsi- 


savinimo aprašymai galbūt nepakankamai teisingai įver- 

tina mažo vaiko lingvistinius sugebėjimus. Nes kai tik 
šviesos užgęsdavo ir jos tėvai išeidavo iš kambario, 
Emilė pradėdavo demonstruoti stulbinantį kalbos for- 
mų meistriškumą, kurio mes niekada nebūtume galėję 


tikėtis klausydamiesi jos kasdienės kalbos. 


Feldman turėjo omenyje žodyną ir gramatiką, o 
svarbiausia —- Emilės monologų struktūrą. Ji kurdavo 
istorijas ir pasakojimus, išaiškindama ir sisteminda- 
ma savo patirtį. Kartais tai būdavo lingvistų vadina- 
mieji pasaulietiniai pasakojimai. Ji kurdavo istorijas, 
kuriose mėgindavo įvykius, veiksmus ir jausmus su- 
jungti į vieną struktūrą. Šis procesas — tai svarbiau- 
sia vaikų protinio vystymosi dalis. Štai istorija, kurią 
32 mėnesių Emilė pasakojo sau, ir kurią aš pateiksiu 
visą, norėdamas pademonstruoti, kokia būna sudėtin- 
ga vaikų kalba, kai jie lieka vieni: 


Rytoj, kai mes pabusime, pirmiausia aš, paskui tėtis, 
mama ir tu, valgysime pusryčius valgysime pusryčius 
kaip paprastai, o tada mes žaisime, o paskui, kai tik 
ateis tėtė, pas mus ateis Karlas ir tada mes šiek tiek 
pažaisime. O tada mes abu - Karlas ir Emilė - nueisi- 
me su kuo nors prie mašinos ir važiuosime į vaikų dar- 
želį (šnibžda), o kai mes ten nuvažiuosime, mes visi iš- 
lipsime iš mašinos, eisime į vaikų darželį, tėvelis mus 


pabučiuos, tada eidamas pasakys, 0 po to mes pasaky- 

sime viso gero, tada jis važiuos į darbą, o mes žaisime 
vaikų darželyje. Argi nebus smagu? Kartais aš einu į 
vaikų darželį, nes tai būna vaikų darželio diena. Kar- 
tais visą savaitę aš pasilieku su Tanta. Ir kartais mes 
žaidžiame mamą ir tėtį. Bet paprastai, kartais, aš, hmm, 
0... einu į vaikų darželį. Bet šiandien aš eisiu į vaikų 
darželį ryte. Ryte, kai paprastai yra tėtis, mes valgysi- 
me pusryčius kaip ir paprastai valgome, o tada mes... 
o tada mes... žaisime. O po to mes būsime, tada su- 
skambės durų skambutis, ir įeis Karlas, o tada Karlas, 


4 V, 


Emilė pasakoja apie savo penktadienio dienotvar- 
kę. Tačiau tai nėra konkretus penktadienis. Tai yra va- 
dinamasis idealus penktadienis, jos išsvajotas penk- 
tadienis, kai įvyksta visa tai, ko ji nori. Tai yra, kaip 
savo komentare apie šį segmentą rašo Bruneris ir 
Džoana Lukarielo, 


nuostabus pasaulio kūrimo aktas... ji vartoja paryškin- 
tas intonacijas, ištęsia svarbiausius žodžius ir tam tikra 
prasme mėgdžioja kinuose vartojamos frazės „O štai ir 
mes“ versiją (ją jos draugas Karlas iš tiesų ištaria jei- 
damas pro duris). Ji, tarsi norėdama pabrėžti, kad vis- 
ką žino iki smulkmenų, dėsto savo monologą ritmin- 
gai, tarsi dainuodama. O kalbėdama pati su savimi, ji 
laisvai įterpia komentarus, kai įvykių eiga pakrypsta 
smagia linkme („Argi nebus linksma“). 

Skaitant apie šį pasakojamosios formos reikšmės 
įrodymą, sunku nesistebėti, kaip Sezamo gatvė galėjo 
sulaukti sėkmės. Ši laida vengė būtent tų metodų, ku- 
rie buvo patys svarbiausi siekiant patraukti mažus vai- 
kus. Jos patrauklumas kiek sumažėjo dėl to, kad joje 
vyravo tik suaugusiesiems suprantami juokai. Tačiau 
laida vis vien turėjo pasisekimą. Sezamo gatvės genia- 
lumas buvo tas, kad puikiais tekstais ir marionečių ši- 
luma bei charizma jai pavyko įveikti tai, kas kitu at- 
veju būtų buvę neįveikiama. Sykiu paaiškėjo, kaip ga- 
lima sukurti dar patrauklesnę laidą vaikams nei Se- 
zamo gatvė. Reikėjo, kad jos tekstai turėtų tikslią 
prasmę — be jokio žodžių žaismo arba komedinių ak- 
centų, kurių vaikai nesupranta. Ir reikėjo mokyti vai- 
kus galvoti taip, kaip jie patys save moko galvoti — 
pasakojamąja forma. Kitaip tariant, reikėjo sukurti 
Mėlyniuko užuominas. 


4. 


Visi Mėlyniuko užuominų epizodai yra tokios pa- 
čios struktūros. Laidos vedėjas Stivas supažindina au- 
ditoriją su galvosūkiu, kuriame dalyvauja animacinis 
šuo Mėlyniukas. Vienos laidos užduotis yra atspėti 
Mėlyniuko mėgstamiausią istoriją, kitoje — mėgsta- 
miausią maistą. Norėdamas padėti auditorijai išspręsti 
galvosūkį, Mėlyniukas pateikia daugelį užuominų - 

įvairių objektų, kuriuos jis įspaudžia viena letenėle. 
Kol žiūrovai mėgina išsiaiškinti užuominas, Stivas su 
jais žaidžia įvairius žaidimus - sprendžia minigalvosū- 
kius, kurie savo tema yra susiję su pagrindiniu galvo- 
sūkiu. Pavyzdžiui, laidoje apie Mėlyniuko mėgstamiau- 
sią istoriją, viename iš minigalvosūkių Stivas ir Mėly- 
niukas sėdi susėdę su Trimis lokiais, kurių dubenėliai 
su koše sumaišyti, ir kviečia auditoriją padėti nustaty- 
ti, kam priklauso mažasis, vidutinis ir kam didysis du- 
benėliai - kuris meškai Mamai, kuris meškinui Tėčiui, 
o kuris meškiukui Vaikui. Tęsiantis laidai, Stivas ir Mė- 
lyniukas keliauja iš vienos animacinės scenos į kitą — 
iš svetainės į sodą, į nuostabias vietas peršokdami ma- 
giškus tarpdurius ir vesdami žiūrovus per atradimų pa- 
saulį, kol galiausiai istorijos pabaigoje Stivas grįžta į 
svetainę. Ten, kaip ir kiekvienos laidos kulminacijos 
akimirką, jis atsisėda į patogią kėdę pamąstyti - be 
abejo, Mėlyniuko užuominų pasaulyje kėdė turi savo 
pavadinimą. Tai Mąstymo kėdė. Jis apsvarsto tris Mė- 
lyniuko užuominas ir mėgina rasti atsakymą. 

Iki šios vietos laida, be abejo, radikaliai nutolusi 
nuo Sezamo gatvės. Tačiau nusigręžę nuo dalies Se- 
zamo gatvės palikimo, Mėlyniuko užuominų kūrėjai vė- 
liau naudojo ir tas Sezamo gatvės dalis, kurios jiems 
atrodė labiausiai nusisekusios. Faktiškai jie ne tik pa- 
sinaudojo jomis. Jie išsirinko kai kuriuos dėmesį pri- 
kaustančius elementus ir pasistengė padaryti juos dar 
patrauklesnius. Pirmoji mintis buvo ta, kad kuo la- 

biau kas nors vaikus patraukia — ir intelektualiai, ir 
fiziškai — tuo labiau jiems tai atrodo įsimintina ir pra- 
sminga. „Aš pastebėjau, kad kai kurie Sezamo gatvės 
segmentai sulaukia didelės vaikų atsakomosios reak- 
cijos dėl to, kad juose to prašoma, —- pasakoja Da- 
nielis Andersonas, dirbęs su Nikelodeonu kuriant Mė- 
lyniuko užuominas. — Mano atmintyje įstrigo epizo- 
das, kad tada, kai Kermitas, laikydamas pirštą prie 
ekrano, piešė animacinę raidę, buvo galima pamaty- 
ti, kaip vaikai kelia pirštus ir piešia tą raidę kartu su 
juo. Arba kartais, kai koks nors Sezamo gatvės veikė- 
jas užduodavo klausimą, būdavo galima išgirsti, kaip 
vaikai garsiai į jį atsako. Tačiau kažkodėl Sezamo gat- 
vė nepasinaudojo šia idėja ir jos neplėtojo toliau. Jie 
žinojo, kad kartais vaikai taip darydavo, bet niekada 
nesistengė tuo pasinaudoti, kurdami savo laidą. Prieš 
Melyniuko užuominas Nikelodeonas parengė kelias 
bandomąsias laidas, primygtinai kviesdamas vaikus 
dalyvauti jose, ir štai daugybė faktų liudijo, kad jie 
tai noriai darė. Taigi Mėlyniuko užuominų filosofija 
buvo sukurta, sujungus šias dvi idėjas — kad Žiūrėda- 
mi televizorių vaikai nori būti intelektualiai aktyvūs, 
o turėdami tokią galimybę, jie taip ir elgiasi. 

Taigi Stivą beveik visą laiką matome ekrane, kal- 
bantį tiesiai į kamerą. Kai jis kviečia į pagalbą audi- 
toriją, jis ją kviečia iš tiesų. Jo veidas dažnai rodo- 
mas iš arti — tarsi jis būtų tame pačiame kambaryje 
su savo žiūrovais. Kas kartą, užduodamas klausimą, 

jis daro pauzę. Tačiau tai nėra paprasta pauzė. Tai iki- 
mokyklinuko pauzė, keliais širdies dūžiais ilgesnė nei 
bet kurio suaugusiojo, laukiančio atsakymo. Galiau- 
siai nematoma studijos auditorija sušunka atsakymą. 
Namuose esantis vaikas turi galimybę sušukti savo at- 
sakymą. Kartais Stivas vaidina priblokštą, nesugebantį 
surasti reikiamo atsakymo, kuris gali būti akivaizdus 
namuose esančiai auditorijai, todėl jis maldaujamai 
žvelgia į kamerą. Idėja išlieka ta pati: priversti Žiū- 
rinčius vaikus kalbėti, aktyviai dalyvauti laidoje. Jei 
Mėlyniuko užuominas žiūrėsite kartu su grupe vaikų, 
akivaizdžiai įsitikinsite tokios strategijos sėkme. Jie 
tampa panašūs į kietakakčių jankių sirgalių būrį, ste- 
bintį beisbolo Žaidimą. 

Kitas dalykas, kurį Mėlyniuko užuominos perėmė 
iš Sezamo gatvės, buvo kartojimo idėja. Šis metodas 
sužavėjo vaikų televizijos laidų pionierius. Penkiose 
bandomosiose laidose, kurias 1969 metais į Filadel- 
fiją atvežė Palmeris ir Leseris, buvo vienos minutės 
epizodas „Burtininkė Vanda“ (angliškai Wanda the 
Witch), kuriame ištisai buvo kartojamas garsas „Ww“: 
Wanda the Witch wore a wig in the windy winter in 
Washington... (Burtininkė Vanda dėvėjo peruką vėjuo- 
tą žiemą Vašingtone) ir t. t. „Mes nežinojome, kiek sy- 
kių kartosime šią ištrauką, - pasakoja Leseris. - Mes 
ją rodėme tris kartus pirmadienį, tris kartus antradie- 
nį, tris kartus trečiadienį, praleidome ketvirtadienį, 0 
paskui įdėjome ją į penktadienio laidos pabaigą. Bai- 

giantis trečiadieniui, kai kurie vaikai sakė, kad nebe- 
nori girdėti apie jokią burtininkę Vandą. Kai penk- 
tadienį burtininkė Vanda vėl pasirodė, jie šokinėjo ir 
plojo rankomis. Pasirodo, vaikams Vanda jau buvo 
nusibodusi, tačiau po kurio laiko jos vėl pasiilgo“. 
Netrukus (ir gana atsitiktinai) Sezamo gatvės kū- 
rėjai suprato, kodėl vaikams taip pat patinka kartoji- 
mai. Šį sykį buvo tiriama ištrauka, kur aktorius 
Džeimsas Erlas Džounsas mintinai sakė alfabetą. Pir- 
miniame įraše Džounsas tarp raidžių darydavo ilgas 
pauzes, kadangi pagal scenarijų tarp jų turėjo būti 
įterpta kitų elementų. Tačiau, kaip galite įsivaizduo- 
ti, Džounsas buvo tokia įspūdinga figūra, kad Seza- 
mo gatvės prodiuseriai paliko filmą tokį, koks jis bu- 
vo, ir metai iš metų nuolat jį rodė: ekrane pasirody- 
davo raidė A ar B ir t. t., paskui sekdavo ilga pauzė, 
o tada Džounsas griausmingu balsu ištardavo tą rai- 
dę, ir ji dingdavo. „Mes pastebėjome štai ką: pirmai- 
siais kartais vaikai ištardavo raidę, kai tai padaryda- 
vo Džounsas, - pasakojo Semas Gibonas. - Po kelių 
pakartojimų ją pasakydavo vos tik ji pasirodydavo, 
per pauzę — pirma nei ją ištardavo aktorius. Paskui, 
pakankamai sykių pakartojus, jie jau tardavo ją dar 
prieš jai pasirodant. Vaikai sekė epizodo eigą — pir- 
miausia išmokdavo pačią raidę, paskui išmokdavo su- 
sieti raidę su jos vaizdu, o galiausiai — raidžių seką“. 
Suaugusiam Žmogui nuolatinis kartojimas atrodo nuo- 
bodus, nes reikia vėl ir vėl atkurti tą patį įvykį. Bet 

ikimokyklinukams kartojimas nenusibosta, nes jie kas 
kartą kitaip suvokia tai, ką mato. Vaikų televizijos stu- 
dijoje idėja apie mokymąsi kartojimu buvo pavadin- 
ta Džeimso Erlo Džounso efektu. 

Mėlyniuko užuominos iš esmės yra laida, sukurta, 
pasinaudojant Džeimso Erlo Džounso efektu. Užuot 
vieną po kito rodę naujus epizodus, o paskui dar kar- 
tą kartoją juos vėliau tą patį sezoną, kaip tai daro bet 
kuri kita televizijos laida, Nikelodeonas transliuoja tą 
patį Mėlyniuko užuominų epizodą penkias dienas iš ei- 
lės — nuo pirmadienio iki penktadienio, ir tik paskui 
pereina prie kito epizodo. Kaip galite įsivaizduoti, ši 
mintis ne iš karto kilo Nikelodeonui. Ją įgyvendinti pa- 
dėjo Santomeras ir Andersonas. (Be to, Nikelodeonas 
neturėjo tiek pinigų, kad galėtų sukurti Mėlyniuko 
užuominas visam sezonui.) „Namuose turėjau bando- 
mąją versiją. Tuo metu mano dukra buvo trejų su pu- 
se metukų ir ji žiūrėdavo filmą daugelį kartų, - pasa- 
koja Andersonas. - Aš sekiau ją. Ji žiūrėjo filmą ke- 
turiolika kartų ir jos entuziazmas nė kiek nesumažė- 
jo“. Kai bandomasis filmas buvo testuojamas, atsitiko 
tas pats. Didelei ikimokyklinukų grupei jis buvo rodo- 
mas penkias dienas iš eilės ir per savaitę jų susidomė- 
jimas tik didėjo - išskyrus vyriausių, penkiamečių vai- 
kų, kurių dėmesys pačioje pabaigoje nukrito. Kaip ir 
tie vaikai, kurie žiūrėjo į Džeimsą Erlą Džounsą, taip 
ir šie į kiekvieną pakartotiną rodymą reagavo skirtin- 
gai, kas kartą pagyvėdami vis anksčiau ir atsakydami į 

vis daugiau Stivo klausimų. „Įsigilinus į ikimokyklinu- 
kų pasaulį, pradedi suvokti, kad juos supa daugybė 
jiems nesuprantamų ir neįprastai atrodančių dalykų. 
Taigi ikimokyklinukų varomoji jėga yra ne naujovių pa- 
ieška, kaip kad vyresniems vaikams, bet siekis supras- 
ti ir sugebėti numatyti įvykius, - teigia Andersonas. - 
Jaunesniems vaikams kartojimas yra labai vertingas. 
Jie to reikalauja. Žiūrėdami laidą ne vieną kartą, jie 
ne tik vis geriau ją supranta, kas tam tikru būdu įro- 
do jų sugebėjimus, bet, mano manymu, tik numatyda- 
mi, kas gali įvykti, jie jaučia tikrą teisingo suvokimo ir 
savo vertės pojūtį. O Mėlyniuko užuominos padvigu- 
bina šį pojūtį, kadangi žiūrėdami laidą jie taip pat jau- 
čiasi esą tam tikrų įvykių dalyviai. Jie įsivaizduoja pa- 
dedą Stivui“. 

Be abejo, kartojimas ne visada patinka vaikams. 
Tai, ką jie Žiūri, turi būti pakankamai sudėtinga, kad po 
pakartotino rodymo jie tą dalyką suprastų vis giliau. 
Kita vertus, tai negali būti tiek sudėtinga, kad vaikai iš 
karto suglumtų ir liautųsi žiūrėti. Norėdami surasti šią 
pusiausvyrą, Melyniuko užuominų kūrėjai atliko daug 
tyrimų, panašių į tuos, kurie buvo padaryti su Sezamo 
gatve, tačiau šie tyrimai buvo kur kas intensyvesni. At- 
skira Sezamo gatves laida būdavo tiriama tik vieną kar- 
tą, ir tik ją užbaigus, tuo tarpu Melyniuko užuominos 
testuodavo savo laidas tris kartus prieš pradedant jas 
transliuoti. Sezamo gatvė paprastai testuodavo tik treč- 
dalį savo epizodų, o Melyniuko užuominos — visus. 

Mėlyniuko užuominų tyrėjų grupę lydėjau į vieną 
iš jų savaitinių ekskursijų, kurių tikslas buvo pasikal- 
bėti su ikimokyklinukais. Jai vadovavo Alisa Vailder, 
laidos tyrimų grupės direktorė, gyvo temperamento 
tamsiaplaukė moteris, ką tik baigusi Kolumbijos uni- 
versiteto doktorantūros studijas. Drauge buvo šiek 
tiek per dvidešimt metų moterys - Alison Gilman ir 
Alison Šerman. Tą rytą, kai prisijungiau prie jų, jos 
darbavosi vaikų darželyje Grinvičo kaimelyje. 

Buvo testuojamas tekstas apie gyvūnų elgesį. Iš es- 
mės tai buvo pirminis variantas: paveikslėliai į knygą 
sudėti taip, kaip scena po scenos televizoriaus ekrane 
turėjo plėtotis tikrasis epizodas. Mėlyniuko užuominų 
tyrėjai rodė ekrane Stivą ir sekė su vaikais tekstą, rū- 
pestingai pasižymėdami visus klausimus, į kuriuos jie 
atsakė teisingai, taip pat ir tuos, kurie, kaip atrodė, 
juos trikdė. Pavyzdžiui, vienu momentu Šerman susė- 
do su šviesiaplaukiu penkiamečiu berniuku Vokeriu ir 
ketverių su puse metų mergaite Ana, apsirengusia lan- 
guotu purpuriniu sijonėliu. Ji pradėjo skaityti tekstą. 
Mėlyniukas laikė savo mėgstamiausią gyvūną. Ar jie 
padės mums surasti koks tai gyvūnas? Vaikai įdėmiai 
žiūrėjo į ją. Ji vieną po kito uždavė kai kuriuos pagal- 
binius klausimus, parodė skruzdėdos paveikslėlį. 

„Ką valgo skruzdėda?“ — paklausė ji. 

Vokeris atsakė: „Skruzdėles“. 

Šerman atvertė puslapį su dramblio paveikslėliu 
ir parodė jo straublį. 

„Kas tai?“ 

Vokeris įsižiūrėjo. „Straublys“. 

Ji parodė iltis. „Ar žinote, kas yra šie balti daiktai?“ 

Vokeris vėl pasižiūrėjo. „Šnervės“. 

Ji parodė jiems meškos paveikslėlį, o tada pasi- 
rodė pirmoji Mėlyniuko užuomina - maža dėmelė, 
kurią Mėlyniukas įspaudė savo letena. 

„Tai juoda ir balta“, - pasakė Ana. 

Šerman pasižiūrėjo į juos abu. „Apie kokį gyvū- 
ną Mėlyniukas nori sužinoti?“ Ji padarė pauzę. Ana 
ir Vokeris atrodė pasimetę. Galiausiai Vokeris nu- 
traukė tylą: 

„Gal geriau pateikite kitą užuominą“. 

Kitas užduočių ciklas buvo šiek tiek sunkesnis. 
Vaikams buvo parodytas paukščio paveikslėlis ir jų 
paklausta, ką paukštis daro. Atsakyta! „Čiulba“. Pas- 
kui paklausta, kodėl! jis taip daro. Kalbėta apie beb- 
rus ir kirmėles, vėliau parodytas ledkalnis. Ana ir Vo- 
keris vis dar buvo pasimetę. Galiausiai imta ilgai kal- 
bėti apie žuvis. Šermanas jiems parodė paveikslėlį, 
kuriame maža žuvytė buvo užsimaskavusi jūros dug- 
ne ir stebėjo didelę Žuvį. 

„Kodėl žuvis slepiasi?“ — paklausė Šerman. 

VOKERIS: „Dėl didžiulės Žuvies“. 

ANA: „Nes ji suvalgys ją“. 

Štai ir trečioji Mėlyniuko užuomina. Tai kartoni- 
nė vienos Mėlyniuko letenos įspaudo iškarpa. Šerman 
paėmė letenos įspaudą ir kraipydama artėjo prie Vo- 
kerio ir Anos. 

„Kas taip daro?“ — ji paklausė. 

Vokerio veidas persikreipė nuo susikaupimo. „Tai 
vaikščiojimas, panašus į žmogaus“, - tarė jis. 

„Argi žmogus taip rangosi?“ — paklausė Šerman. 

„Tai krypavimas“, - pasakė Ana. 

Šerman dar sykį priminė visas užuominas iš eilės: 
juoda ir balta, ledas, krypavimas. 

Stojo pauzė. Staiga Vokerio veidas nušvito. „Tai 
pingvinas!“ — sušuko jis, taip parodydamas atradimo 
džiaugsmą. „Pingvinas yra juodas ir baltas. Jis gyve- 
na ant ledo ir krypuoja!“ 

Mėlyniuko užuominos, kaip atradimo istorija, nu- 
siseka tik tada, kai užuominos išdėstomos tinkama 
tvarka. Laida iš pradžių turi būti nesudėtinga - kad 
žiūrovai įgautų pasitikėjimo savimi — 0 tada palaips- 
niui sunkti ir sunkti, siūlyti ikimokyklinukams vis rim- 
tesnes užduotis ir įtraukti juos į pasakojimą. Pirmo- 
sios užduotys apie skruzdėdas ir dramblius turėjo būti 
lengvesnės nei istorijos apie bebrus ir kirminus, o šios 
savo ruožtu turėjo būti lengvesnės nei paskutinė da- 
lis apie žuvis. Laidos „padalijimas į lygius“ suteikia 
vaikams galimybę žiūrėti ją keturis ar penkis kartus: 
kuo toliau, tuo labiau jie sugeba teisingai atsakyti į 
vis sudėtingesnius klausimus, o laidai baigiantis jau 
gali numatyti kiekvieną atsakymą. 

Po rytinio programos testavimo Mėlyniuko užuo- 
minų komanda išnagrinėjo užduočių rezultatus. Iry- 
lika iš dvidešimt šešių vaikų teisingai atsakė, kad 
skruzdėda valgo skruzdėles, tačiau toks atsakymų pro- 

centas buvo per mažas. „Mes pasirinkome sunkią pra- 
džią“, — nusprendė Vailder. Moterys toliau tęsė tyri- 
mą. Užduoties apie bebrus rezultatai sušvelnino Vail- 
der veido išraišką. Kai buvo parodytas bebrų užtvan- 
kos paveikslėlis, vaikai prastai atsakė į pirmąjį kiau- 
simą — ką daro bebras? — bet labai gerai atsakė į ant- 
rąjį, kodėl jis tai daro (19 iš 26 atsakymų). „Sukeisti 
klausimų lygiai“, - tarė Vailder. Ji norėjo, kad iš pra- 
džių būtų lengvesni klausimai. Štai ir klausimas apie 
žuvis: „Kodėl mažoji žuvis slepiasi nuo didelės?“ Šer- 
man pakėlė galvą nuo savo užrašų: „Turiu nuostabų 
atsakymą: „Mažoji Žuvis nenorėjo išgąsdinti didelės 
žuvies. Štai kodėl ji slėpėsi“. Visi pradėjo juoktis. 

Galiausiai atėjo eilė svarbiausiam dalykui. Ar tei- 
singai pasirinkta Mėlyniuko užuominų seka? Vailder 
ir Gilman pateikė užuominas tokia tvarka, kokią lė- 
mė laidos tekstas: ledas, krypavimas, 0 tada juoda ir 
balta. Keturi iš septyniolikos vaikų, su kuriais jos kal- 
bėjosi, įvardijo pingviną po pirmosios užuominos, dar 
šeši — po antrosios, ir keturi — po visų trijų. Vailder 
pasisuko į Šerman, kuri buvo pateikusi užuominas to- 
kia tvarka: juoda ir balta, ledas, krypavimas. 

„I pirmąją užuominą teisingai neatsakė nė vienas 
vaikas iš devynių, - pranešė ši. — Parodžius ledą, iš 
devynių atsakymų vienas buvo teisingas, o po krypa- 
vimo - šeši iš devynių“. 

„Lemiamas argumentas buvo krypavimas? Atro- 
do, tai padėjo, — atsiliepė Vailder. - Tačiau ar per tą 
laiką jie vardijo daug įvairių dalykų?“ 

„O taip, - atsakė Šerman. - Po pirmos užuomi- 
nos aš turėjau atsakymus apie šunis, karves, meškiu- 
kus pandas ir tigrus. Po užuominos „ledas“ aš gavau 
atsakymus apie poliarines meškas ir pumas“. 

Vailder linktelėjo. Šerman pateikta užuominų se- 
ka leido vaikams pačioje laidos pradžioje galvoti la- 
bai plačiai, tačiau joje vis tiek iki galo išliko pingvino 
lūkestis. Jų pasirinkta užuominų seka, atrodžiusi ge- 
riausia rašant scenarijų, netrukus paaiškėjo esanti ne- 
tinkama. Šerman užuominų sekoje slypėjo lūkestis. 
Pirmajame variante to nebuvo. Moterys praleido rytą 
su vaikais ir gavo tai, ko norėjo. Keisti reikėjo nedaug 
ką. Taigi kartais tik tiek ir tereikia - mažo pakeitimo. 


Iš visų šitų „užkibimo“ apibūdinimo pavyzdžių pa- 
aiškėja kai kas visai priešingo, nei intuityviai galėtu- 
me tikėtis. Vundermanas nepasinaudojo geriausiu lai- 
ku savo komercinėms reklamoms, bet nupirko atlie- 
kamą laiką, o toks elgesys prieštarauja visiems rekla- 
mos principams. Jis atsisakė iškalbingų „kūrybiškų“ 
tekstų ir pasirinko iš pažiūros prastą dalyką - „auk- 
sinės dėželės“ paieškas. Levantalis suprato, kad bau- 
ginanti reklama, siekianti išgąsdinti vaikus, kad jie pa- 
siskiepytų nuo stabligės, yra neveiksminga ir kad iš 
tiesų veiksminga pateikti jiems žemėlapį, kurio jiems 
visai nereikėjo tam, kad surastų kliniką, apie kurios 
egzistavimą jie jau anksčiau žinojo. Mėlyniuko užuo- 
minos atsisakė to protingumo ir originalumo, kurie 
Sezamo gatvę padarė pačią mylimiausią, ir sukūrė lė- 

tą tiesioginę laidą, kurios kiekvienas epizodas buvo 
kartojamas po penkis kartus iš eilės. 

Mes visi linkę tikėti, kad, norėdami ką nors pa- 
veikti, turime pabrėžti pateikiamų idėjų būdingąsias 
savybes. Tačiau nė viename iš šių atvejų niekas iš es- 
mės nepakeitė teiginių turinio. Jie padarė savo infor- 
maciją įsimintiną, šiek tiek patobulino savo idėjas 
prieš jas pateikdami: pastatė lėlę už raidžių H-U-G, 
Didelį paukštį įkurdino tarp suaugusių žmonių, kar- 
tojo epizodus ir atskiras scenas daugiau nei vieną kar- 
tą, prisakė Stivui daryti sekunde ilgesnes pauzes po 
kiekvieno klausimo, įdėjo mažytę „auksinę dėžutę“ 
reklaminio skelbimo kampe. Riba tarp priešiškumo 
ir pripažinimo arba, kitaip tariant, tarp išplintančios 
epidemijos ir neplintančių dalykų kartais yra kur kas 
mažesnė, nei gali atrodyti. Sezamo gatvės kūrėjai ne- 
išmetė visos savo programos į šiukšlyną po nesėkmės 
Filadelfijoje. Jie tik papildė ją Dideliu paukščiu, o šis 
labai smarkiai viską pakeitė. Hovardas Levantalis ne- 
mėgino padvigubinti savo pastangų, baugindamas stu- 
dentus ir ragindamas juos pasiskiepyti nuo stabligės. 
Jis tik pametėjo jiems žemėlapį ir galimo skiepijimo- 
si laiką. Mažumos taisyklė sako, kad egzistuoja išskir- 
tiniai žmonės, sugebantys sukelti epidemijas. Reikia 
tik juos surasti. Pamoka apie „užkibimą“ yra tokia 
pat. Esama paprasto būdo, kaip pateikti informaciją, 
kad esant tam tikroms aplinkybėms jai nebūtų gali- 
ma atsispirti. Reikia tik tą būdą rasti. 


KETUR 


= 


Aplinkybių įtaka 
(pirmoji dalis) 


BERNIS GETSAS IR NUSIKALSTAMUMO 
NIUJORKE PADIDĖJIMAS 
IR SUMAŽĖJIMAS 


1984 m. gruodžio 22-ąją, šeštadienį prieš Kalėdas, 
Bernardas Getsas išėjo iš savo buto Grinviče, Manhe- 
tene, ir ėjo į miesto metro stotį ties Keturioliktąja gat- 
ve ir Septintąja aveniu. Tai buvo apie keturiasdešim- 
ties metų lieknas vyriškis smėlio spalvos plaukais ir su 
akiniais. Tą dieną jis buvo apsirengęs džinsais ir vėjo 
neperpučiama striuke. Stotyje jis įlipo į traukinį Nr. 2, 
vykstantį į miesto centrą, ir atsisėdo šalia keturių jau- 
nų juodaodžių vyrukų. Vagone buvo apie dvidešimt 
žmonių, bet dauguma jų sėdėjo kitame gale, vengda- 
mi keturių jaunuolių, nes jie, kaip tvirtino viską matę 
liudytojai, „kvailiojo ir chuliganiškai elgėsi“. Atrodė, 
kad Getsas į tai nekreipė jokio dėmesio. „Kaip laikai- 
si?“ — vienas iš keturių vyrukų, Trojus Kentis, tarė įė- 
jusiam Getsui. Kentis beveik išsitiesęs gulėjo ant vie- 
no iš metro suolų. Jis ir kitas paauglys Baris Alenas 

priėjo prie Getso ir paprašė penkių dolerių. Trečias 
jaunuolis, Džeimsas Ramseuras, gestu parodė į savo 
kišenėje įtartinai pūpsantį daiktą, panašų į ginklą. 

„Ko nori?“ — paklausė Getsas. 

„Duok man penkis dolerius“, - pakartojo Kentis. 

Getsas pasižiūrėjo aukštyn ir, kaip jis pasakojo vė- 
liau, pamatė, kad „Kenti akys spindėjo iš pasitenki- 
nimo savimi... Jo veide švietė plati šypsena“, - o tos 
akys ir ta šypsena kažkaip užvedė Getsą. Jis įsikišo 
ranką į kišenę, ištraukė iš jos chromu padengtą pen- 
kių šūvių Smith and Wesson 0.36 ir iššovė iš jo į visus 
keturis jaunuolius paeiliui. Kadangi ketvirtas grupės 
narys Darelas Keibis dar rėkė gulėdamas ant grindų, 
Getsas priėjo prie jo ir pasakė: „Atrodo, kad gerai lai- 
kaisi. Štai dar viena“ - ir iššovė penktą kulką į Kei- 
bio stuburą, paralyžiuodamas jį visam gyvenimui. 

Per sujudimą kažkas patraukė avarinį stabdį. Visi 
kiti keleiviai nubėgo į kitą vagoną, išskyrus dvi mo- 
teris, kurios buvo sukaustytos panikos. „Ar gerai jau- 
čiatės?“ — mandagiai paklausė Getsas pirmosios. Taip, 
atsakė ši. Antroji moteris gulėjo ant žemės. Ji norė- 
jo, kad Getsas galvotų, jog ji mirusi. „Ar gerai jau- 
čiatės?“ — paklausė jos Getsas du kartus. Ji linktelė- 
jo — taip. Konduktorius, atsiradęs įvykio vietoje, pa- 
klausė Getsą, ar jis policininkas. 

„Ne, — pasakė Getsas. - Aš nežinau, kodėl taip 
padariau. — Jie norėjo mane apiplėšti“. 

Konduktorius paprašė Getso atiduoti ginklą. Pas- 
tarasis atsisakė tai padaryti. Jis praėjo pro duris va- 
gono priekyje, atkabino apsaugos grandinę, nušoko 
žemyn ant bėgių ir pradingo tunelio tamsoje. 

Kitą dieną žinia apie sušaudymą metro vagone su- 
kėlė sensaciją visoje šalyje. Paaiškėjo, kad visi keturi 
jaunuoliai — žinomi nusikaltėliai. Keibis anksčiau jau 
buvo areštuotas už ginkluotą apiplėšimą, Kentis - už 
vagystę. Trys iš jų savo kišenėse turėjo atsuktuvus. At- 
rodė, kad jie įkūnijo būtent tokius jaunus galvažu- 
džius, kurių bijojo beveik visi miestiečiai, o paslap- 
tingas ginkluotas juos nušovęs Žmogus atrodė tarsi 
keršto angelas. Bulvariniai laikraščiai praminė Getsą 
„Metro linčiuotuoju“ ir „Mirties trokštančiųjų šau- 
liu“. Radijo laidose ir gatvėse apie jį buvo kalbama 
kaip apie didvyrį - Žmogų, įgyvendinusį kiekvieno 
niujorkiečio, kuris kada nors buvo apiplėštas, pagąs- 
dintas ar užpultas metro, slaptą troškimą. Naujųjų 
metų išvakarėse, praėjus savaitei po sušaudymo, Get- 
sas atvyko į Naujojo Hempšyro policijos nuovadą. Kai 
jis kaip nusikaltėlis buvo perduotas Niujorkui, pirma- 
jame laikraščio New York Post puslapyje buvo išspaus- 
dintos dvi nuotraukos: vienoje — Getsas su antrankiais 
ir nuleista galva, lydimas į kardomojo įkalinimo vie- 
tą, o kitoje — išleistas iš ligoninės Trojus Kentis - juo- 
das, įžūlus, užsidengęs akis ir sunėręs rankas. Antraš- 
tė skelbė: „Didvyris vedamas su antrankiais, sužeis- 
tas plėšikas išeina į laisvę“. Pradėjus nagrinėti bylą 

dėl kaltinimo užpuolimu ir pasikėsinimo nužudyti, 
Getsas buvo išteisintas. Prie pastato, kuriame jis gy- 
veno, nuosprendžio priėmimo vakarą įvyko triukšmin- 
ga improvizuota gatvės vakaronė. 


Getso atvejis tapo ypatingo, tamsaus Niujorko 
miesto istorijos periodo, kai nusikalstamumas mies- 
te buvo pasiekęs epidemijos mastą, simboliu. Devin- 
tajame dešimtmetyje Niujorke per metus vidutiniškai 
buvo nužudoma daugiau nei 2000 žmonių ir padaro- 
ma 600 000 sunkių nusikaltimų. Požemyje, metro 
traukiniuose vyravo betvarkė. Prieš įsėsdamas į trau- 
kinį Nr. 2, tą dieną Bernis Getsas, matyt, laukė men- 
kai apšviestame perone, iš visų pusių apsuptame tam- 
sių, drėgnų, keverzonėmis išpaišytų sienų. Gali būti, 
kad traukinys vėlavo, kadangi 1984 metais Niujorko 
metro kas dieną įvykdavo gaisras, o kas antrą savai- 
tę — katastrofa. Policijos darytose nusikaltimo scenų 
nuotraukose matyti, kad vagonas, į kurį įsėdo Get- 
sas, buvo purvinas ir prišiukšlintas, o sienos ir lubos 
išmargintos piešiniais. Tačiau toks vaizdas buvo įpras- 
tas, kadangi 1984 metais visi traukinių vagonai, pri- 
klausę valstybiniam 6000 vagonų parkui, išskyrus po 
miesto centrą važinėjančius maršrutinius traukinius, 
nuo viršaus iki apačios, ir iš išorės, ir iš vidaus buvo 

išmarginti piešiniais. Žiemą vagonai būdavo šalti, nes 
tik nedaugelis jų buvo tinkamai šildomi. Vasarą jie 
slogiai prikaisdavo, nes nė viename iš jų nebuvo oro 
kondicionieriaus. Šiais laikais traukinys Nr. 2, dun- 
dėdamas Čambers gatvės link, pasiekia daugiau kaip 
40 mylių per valandą greitį. Tačiau vargu ar trauki- 
nys, kuriuo važiavo Getsas, dardėjo tokiu greičiu. 
1984 metais sistemoje buvo 500 „raudonųjų juostų“ 
— vietų, kuriose dėl bėgių gedimų nebuvo saugu va- 
žiuoti didesniu nei 15 mylių per valandą greičiu. O 
nemokėjimas už važiavimą buvo toks įprastas dalykas, 
kad vežimų kompanija kasmet patirdavo iki 150 mi- 
lijonų dolerių nuostolių. Per metus buvo padaroma 
apie 15 000 sunkių nusikaltimų — ir tas skaičius de- 
šimtmečio pabaigoje galėjo pasiekti 20 000. Elgetų ir 
smulkių vagišių priekabiavimas prie keleivių buvo 
toks paplitęs, kad norinčiųjų važiuoti metro trauki- 
niais sumažėjo iki tokio lygio, kokio nebuvo per visą 
metropolitenų istoriją. Viljamas Bratonas, vėliau ta- 
pęs pagrindine figūra sėkmingoje Niujorko kovoje su 
smurtiniais nusikaltimais, savo autobiografijoje rašo, 
jog po daugybės Bostone pragyventų metų, buvo pri- 
trenktas to, ką pamatė Niujorko metro devintajame 
dešimtmetyje. 


Išlaukęs, regis, begalinėje eilėje, kad galėčiau nusipirkti 
žetoną, pamėginau įmesti jį į sukamojo kryžminio už- 


tvaro skylę ir supratau, kad užtvaras sugadintas sąmo- 

ningai. Negalėdami susimokėti už važiavimą ir įeiti į 
metro, turėjome brautis per užtrenkiamus vartus, ku- 
riuos atidaręs laikė nevalyvos išvaizdos vyriškis su iš- 
tiesta ranka; jis, sugadinęs sukamąjį užtvarą, reikalavo, 
kad važiuojantieji savo žetonus atiduotų jam. Tuo tar- 
pu vienas iš jo bendrininkų iš skylių dantimis traukė už- 
strigusius žetonus, palikdamas ant jų savo seilių. Dau- 
guma žmonių buvo per daug įbauginti, kad susiremtų 
su šiais vyrukais: „Štai, imk tą prakeiktą žetoną, koks 
mano reikalas“. Kiti perlipdavo per sukamųjų užtvarų 
viršų, pralįsdavo pro apačią, apeidavo aplink ar eidavo 
tiesiai nemokėdami. Tai buvo tarsi nauja Dantės Pra- 


garo versija. 


"Toks buvo Niujorkas devintajame dešimtmetyje - 
apimtas vienos iš baisiausių miesto istorijoje nusikals- 
tamumo epidemijų. Tačiau tada netikėtai įvyko epi- 
demijos virsmas. 1990 metais buvęs aukštas nusikals- 
tamumo lygis staiga pradėjo kristi. Žmogžudysčių su- 
mažėjo dviem trečdaliais, sunkių nusikaltimų — per 
pusę. Tuo pat metu nusikalstamumas sumažėjo ir ki- 
tuose miestuose. Bet jokiame kitame mieste taip daug 
ir sparčiai kaip Niujorke. Dešimtmečio pabaigoje 
metro požemiuose būdavo padaroma 75 procentais 
mažiau sunkių nusikaltimų nei dešimtmečio pradžio- 
je. Kai 1996 metais Getsas antrą sykį dalyvavo teis- 
me kaip atsakovas civilinėje byloje, kurią iškėlė Da- 
relas Keibis, spaudoje apie tai nebuvo rašoma, o pats 

Getsas atrodė kaip koks anachronizmas. O tada, kai 
Niujorkas tapo saugiausiu tarp didžiausių šalies mies- 
tų, jau beveik niekas neprisiminė, ką kažkada simbo- 
lizavo Getsas. Atrodė nesuvokiama, kad kas nors ga- 
lėtų pakelti ginklą prieš žmogų metro traukinyje ir už 
tai būtų vadinamas didvyriu. 


Ž. 


Turime pripažinti, jog kalbėti apie nusikalstamumą 
kaip apie epidemiją yra šiek tiek keista. Mes vartoja- 
me pasakymus „prievartos epidemijos“ arba „nusikals- 
tamumo bangos“, tačiau vargu ar mes iš tiesų tikime, 
kad nusikalstamumas paklūsta toms pačioms epidemi- 
jų taisyklėms, kaip, tarkim, Hush Puppies bateliai ar- 
ba Polio Revere žygis. Šios epidemijos vyko dėl sąly- 
ginai aiškių ir paprastų dalykų - gaminio ir žinios. Ki- 
ta vertus, nusikalstamumas nėra koks nors atskiras 
abstraktus dalykas - šis žodis vartojamas nenusakomos 
įvairovės ir sudėtingumo elgesio atvejams apibūdinti. 
Kriminaliniai veiksmai turi rimtų padarinių. Nusikal- 
tėlis ir pats patiria didžiulį stresą. Teigti, kad kas nors 
yra nusikaltėlis, reiškia teigti, kad jis yra blogas ar Žiau- 
rus, pavojingas, nedoras ar nestabilus. Galima pabrėžti 
bet kurią šių savybių kombinaciją, tačiau nė viena iš 
šių psichologinių būsenų nėra ta, kurią vienas žmogus 
galėtų atsitiktinai perduoti kitam. Kitaip sakant, ne- 

atrodo, kad nusikaltėliai būtų kokie nors išskirtiniai 
žmonės, kuriuos galėtų parblokšti užkrečiami epide- 
mijos vėjai. Bet kažkokiu būdu Niujorke būtent taip 
ir įvyko. Nuo paskutinio dešimtmečio pradžios iki vi- 
durio Niujorko mieste gyventojai nebuvo perkeliami 
iš vienos vietos į kitą. Niekas nėjo į gatves ir kiekvie- 
nam potencialiam nusikaltėliui neaiškino skirtumo 
tarp gėrio ir blogio. Ir nusikaltimų bangos pakilimo, 
ir atoslūgio metu mieste gyveno tiek pat psichologiš- 
kai palūžusių žmonių. Bet dėl kažkokios priežasties de- 
šimtys tūkstančių šių Žmonių staiga nustojo elgtis nu- 
sikalstamai. 1984 metais įpykęs metro keleivis, susidū- 
ręs su keturiais juodaodžiais jaunuoliais, praliejo krau- 
ją. Šiais laikais toks pats susidūrimas Niujorko metro 
jau nebesukeltų smurto. Kaip tai atsitiko? 

Į klausimą atsako trečiasis epidemijų plitimo prin- 
cipas — Aplinkybių įtaka. Mažumos taisyklė nagrinėja 
kategorijas žmonių, kurie vaidina svarbiausią vaidme- 
nį paskleidžiant informaciją. Skyriuje apie Sezamo 
gatvę ir Melyniuko užuominas kalbėjome apie užkibi- 
mą, teigdami, jog tam, kad kokios nors idėjos sukel- 
tų epidemijas, jos turi būti įsimintinos ir priversti mus 
veikti. Kalbėjome apie žmones, skleidžiančius idėjas, 
ir aptarėme gerų idėjų savybes. Tačiau šio skyriaus te- 
ma - Aplinkybių įtaka - yra ne mažiau svarbi nei dvi 
pirmosios. Epidemijos priklauso nuo laiko ir vietos 
sąlygų bei aplinkybių, kuriomis jos pasireiškia. Balti- 
morėje sifilis kur kas labiau plinta vasarą nei žiemą. 

Hush Puppies išpopuliarėjo, nes juos avėjo madin- 
giausi Rytinio kaimelio vaikinai. Galima būtų netgi 
teigti, kad Polio Revere žygis tam tikra prasme pa- 
vyko todėl, kad įvyko naktį. Naktį žmonės būna na- 
mie ir miega savo lovose ir todėl juos gerokai leng- 
viau surasti nei tada, kai jie būna išvykę su reikalais 
arba dirba laukuose. O jei mus kas nors pažadina, 
kad kažką praneštų, mes automatiškai suvokiame, kad 
reikalas svarbus. Galima tik įsivaizduoti, koks būtų 
buvęs „Polio Revere popietės žygis“. 

Tai, manau, gana suprantama. Tačiau Aplinkybių 
įtaka rodo, kad labai jautriai reaguojame į aplinky- 
bių pokyčius. O šie, lemiantys epidemijos virsmą, gali 
labai skirtis nuo mūsų įsivaizduojamų. 


3, 


Per dešimtmetį, nuo 1990 metų, smurtinis nusi- 
kalstamumas sumažėjo visose Jungtinėse Valstijose 
dėl daugelio labai paprastų priežasčių. Pradėjo ma- 
žėti nelegali prekyba kokainu, sukeldavusi daugelį nu- 
sikaltimų tarp gaujų ir narkotikų prekeivių. Didžiu- 
lis pagyvėjimas ekonomikoje reiškė, kad daugelis 
žmonių, kurie galėjo būti įtraukti į nusikaltimus, ga- 
vo legalų darbą, o bendras gyventojų senėjimas ro- 
dė, kad buvo mažiau aštuoniolikos-dvidešimt ketve- 
rių metų vyrukų, kurie paprastai padaro didžiąją da- 

lį nusikaltimų. Tačiau atsakymas į klausimą, kodėl nu- 
sikalstamumas Niujorke sumažėjo, visgi yra šiek tiek 
sudėtingesnis. Kai nusikalstamumo epidemija Niujor- 
ke pradėjo slūgti, miesto ekonomika dar nebuvo pra- 
dėjusi klestėti. Ji vis dar buvo sustingusi. Faktiškai 
vargingiausi miesto rajonai ką tik buvo išgyvenę so- 
cialinių pašalpų sumažinimą paskutinio dešimtmečio 
pradžioje. Kokaino epidemijos susilpnėjimas Niujor- 
ke buvo aiškus veiksnys, tačiau, kita vertus, ji nuolat 
silpnėjo jau gerokai anksčiau, nei pradėjo mažėti nu- 
sikalstamumas. Ką galima pasakyti apie gyventojų 
amžiaus senėjimą? Dėl devintajame dešimtmetyje pa- 
didėjusios imigracijos dešimtajame dešimtmetyje Niu- 
jorkas vėl pradėjo jaunėti. Bet kuriuo atveju visos šios 
tendencijos — tai ilgalaikiai pokyčiai, kurie, kaip ga- 
lima spėti, sukelia laipsniškus padarinius. Tačiau nu- 
sikalstamumo mažėjimo Niujorke niekaip nepavadinsi 
laipsnišku. Akivaizdu, kad Niujorko nusikalstamumo 
epidemijos virsme pagrindinį vaidmenį vaidino kaž- 
kas kita. 

Labiausiai intriguojantis kandidatas į tą „kažką ki- 
tą“ yra vadinamoji Išdaužtų langų teorija. Išdaužti lan- 
gal — tai kriminologų Džeimso O. Vilsono ir Džor- 
džo Kelingo sugalvotas terminas. Vilsonas ir Kelin- 
gas teigė, kad nusikalstamumas yra neišvengiamas ne- 
tvarkos padarinys. Jei langas išdaužtas ir paliktas ne- 
sutvarkytas, pro šalį einantys žmonės padarys išvadą, 
kad tai niekam nerūpi ir niekas už tai neatsako. Ne- 

trukus bus išdaužta dar daugiau langų, 0 anarchijos 
nuotaika nuo pastato pasklis“į gatvę, siųsdama signa- 
lus, jog kažkas vyksta. Jie rašo, kad palyginti nedide- 
lės miestų problemos, tokios kaip piešiniai ant sienų, 
netvarka viešose vietose ir agresyvus elgetavimas, pri- 
lygsta išdaužtiems langams ta prasme, jog kviečia da- 
ryti rimtesnius nusikaltimus. 


Užpuolikai ir vagys, nesvarbu mėgėjai ar profesionalai, 
tiki, kad jų šansai būti sugautiems ar bent jau atpažin- 
tiems sumažės, jei jie veiks tose gatvėse, kur potencia- 
lios aukos jau yra įbaugintos esamų sąlygų. Vagis gali 
padaryti išvadą, jog jei kaimynai negali susidoroti su 
įkyriu elgetautoju, pykinančiu praeivius, dar mažiau ti- 
kėtina, jog kas nors iš jų paskambins policijai ir papra- 
šys atpažinti potencialų užpuoliką arba įsikiš, jei žmo- 


gus iš tiesų bus užpultas. 


"Tokia yra nusikalstamumo epidemijų teorija. Pagal 
ją teigiama, kad nusikalstamumas yra užkrečiamas — 
panašiai kaip mados tendencijos — prasidėjęs nuo iš- 
daužto lango jis gali paplisti visoje bendruomenėje. 
Šiose epidemijose virsmo tašku pasitarnauja ne išskir- 
tinės asmenybės kaip Ryšių palaikytoja Lois Veisbegr 
ar Žinovas Markas Alpertas. Juo tampa koks nors fi- 
zinis veiksmas, pavyzdžiui, grafičių piešimas ant sie- 
nų. Akstinas tam tikram elgesiui kilti atsiranda ne dėl 
tam tikros kategorijos žmonių, o dėl aplinkos sąlygų. 

Devintojo dešimtmečio viduryje Niujorko keleivių 
vežimų vadovai pakvietė Kelingą dirbti konsultantu, 
ir šis paragino juos įdiegti Išdaužių langų teoriją. Pa- 
skirdami metro direktoriumi Deividą Guną, jie įsipa- 
reigojo prižiūrėti multimilijardų dolerių vertės metro 
sistemos rekonstrukciją. Daugelis metro šalininkų tuo 
metu patarinėjo Gunui nesirūpinti dėl piešinių ant 
sienų, bet atkreipti dėmesį į svarbesnius dalykus - nu- 
sikalstamumą ir metro patikimumą. Toks patarimas 
atrodė pagrįstas. Rūpinimasis išterliotomis sienomis 
tuo metu, kai visa sistema buvo netoli suirimo, atro- 
dė tiek pat beprasmiškas, kaip beprasmiškas Titani- 
ko denių šveitimas jam artėjant prie ledkalnių. Tačiau 
Gunas neatšlijo. „Piešiniai ant sienų yra sistemos iri- 
mo simbolis, — teigė jis. — Jei mums rūpi organizaci- 
jos ir moralės atkūrimo procesas, turime laimėti mū- 
šį su grafičių piešėjais. Nelaimėję jo, paprasčiausiai 
negalėsime įgyvendinti jokių vadovavimo reformų ir 
fizinių pokyčių. Mes ketiname paleisti naujus trauki- 
nius, kurių kiekvieno vertė apie dešimt milijonų do- 
lerių, ir puikiai žinome, kas galėtų atsitikti, Jei mes 
nieko nepadarytume, kad juos apsaugotume. Jau ki- 
tą dieną jie būtų nusiaubti“. 

Turėdamas tikslą linija po linijos, traukinys po 
traukinio išvalyti metro sistemą, Gunas sudarė naują 
valdymo struktūrą ir nustatė tikslias užduotis bei jų 
įvykdymo grafikus. Jis pradėjo nuo traukinio Nr. 7, 

jungiančio Kvynsą su Manheteno centru, ir nuo eks- 
perimento su naujomis dažų valymo technologijomis. 
Nerūdijančio plieno vagonams nuvalyti buvo naudo- 
jami tirpikliai, o dažyti - perdažomi. Gunas buvo 
griežtas — joks atsitraukimas negalimas: jei sykį va- 
gonas suremontuotas, negalima leisti, kad jame vėl 
siautėtų vandalai. „Mums tai buvo tarsi antras tikėji- 


6 


mas“, — pasakojo Gunas. Pirmosios linijos gale 
Bronkse, kur traukiniai sustoja prieš apsisukdami ir 
grįždami atgal į Manheteną, Gunas įrengė valymo 
stotį. Jei atvykdavo apipaišytas vagonas, piešiniai tu- 
rėjo būti panaikinti. Jei ne, vagonas negalėjo išvykti 
į liniją. Purvinų vagonų, nuo kurių dar nebuvo nuva- 
lyti piešiniai, nebuvo galima išleisti į kelią kartu su 
švariais. Taigi vandalams buvo siekiama perduoti ne- 
dviprasmišką žinią. 

„Mes turėjome aikštelę Harleme, 135-ojoje gatvė- 
je, kur traukiniai stovėdavo per naktį, - pasakoja Gu- 
nas. — Vaikai ateidavo pirmą nakties ir baltai nuda- 
žydavo traukinio šoną. Paskui jie ateidavo kitą naktį, 
kai dažai jau būdavo nudžiūvę, ir padarydavo pieši- 
nio kontūrus. Tada trečią naktį nuspalvindavo pieši- 
nį. Darbas užtrukdavo tris dienas. Mes žinodavome, 
kada vaikai ateis prie vieno iš purvinų traukinių, ir 
palaukdavome, kol jie baigs savo darbą. Tada ateida- 
vome su volais ir uždažydavome jų kūrinius. Vaikai 
puldavo į ašaras, bet mes buvome nepalenkiami - tik 

šiek tiek atleisdavome vadeles ir vėl jas įtempdavo- 
me. Tai buvo perspėjimas jiems: jei norite praleisti tris 
dienas darkydami traukinį, tvarkoj. Bet jūsų kūriniai 
niekada neišvys dienos šviesos“. 

Guno piešinių valymo akcija truko nuo 1984 iki 
1990 metų. Tuo metu keleivių pervežimo vadovai pa- 
kvietė Viljamą Bratoną vadovauti Transporto polici- 
jai, ir prasidėio antras metro sistemos rekonstrukci- 
jos etapas. Kaip ir Gunas, Braitonas buvo Išdaužių 
langų teorijos šalininkas. Iš esmės savo intelektuali- 
niu vadovu jis laiko Kelingą. Taigi jo pirmieji Žings- 
niai policijos vadovo pareigose savo donkichotiškumu 
buvo panašūs į Guno. Kadangi sunkių nusikaltimų 
metro sistemoje buvo padaroma labai daug, Brato- 
nas pirmiausia nusprendė imtis griežtų priemonių ko- 
vai su nemokėjimu už važiavimą. Kodėl? Mat jis ti- 
kėjo, jog kaip ir piešiniai ant sienų, nemokėjimas už 
važiavimą gali būti signalas, atspindintis tą netvarką, 
kuri tarsi ragina daryti daug rimtesnius nusikaltimus. 
Buvo apskaičiuota, kad maždaug 170 000 žmonių per 
dieną įeina į metro be žetonų. Kai kurie iš jų buvo 
vaikai, kurie paprasčiausiai peršokdavo per suktuką. 
Kiti įsiremdavo į užtvarus ir praeidavo, jėga spaus- 
dami juos atgal. O kai vienas po kito žmonės pradė- 
jo nemokėti už važiavimą, kiti —- kurie šiaip jau nie- 
kada nebūtų bandę apeiti įstatymų, taip pat prisidė- 
jo prie jų, teisindamiesi, kad jie nemoka tik todėl, kad 
taip daro daug kas, ir taip problema augo tarsi ride- 

namas sniego kamuolys. Be abejo, nemokėjimą už va- 
žiavimą nebuvo lengva įveikti. Kadangi žetonas tebu- 
vo tik apie 1,25 dolerio vertės, transporto policija ne- 
manė, jog verta gaišti laiką pažeidėjams persekioti, o 
ypač dėl to, kad peronuose ir traukiniuose būdavo 
padaroma daugybė rimtesnių nusikaltimų. 

Bratonas — spalvinga, charizmatinė asmenybė, ap- 
sigimęs lyderis, buvo greitai pastebėtas. Jo žmona pa- 
siliko gyventi Bostone, taigi niekas jam netrukdė dirb- 
ti ilgas valandas. Metro traukiniais jis klajodavo po 
miestą naktimis, kad suprastų, kaip kyla problemos 
ir kaip geriausiai jas įveikti. Pirmiausiai jis pasirinko 
tas stotis, kuriose sukčiavimas su važiavimo Žetonais 
buvo pats didžiausias, ir prie sukamųjų kryžminių už- 
tvarų pastatė dešimtis civilių drabužiais apsirengusių 
policininkų. Komanda vieną po kito sučiupdavo nu- 
sikaltėlius, uždėdavo jiems antrankius ir palikdavo 
stovėti rateliu perone tol, kol susidarydavo „reikiama 
sugautųjų partija“. Mintis buvo kuo viešiau signali- 
zuoti apie tai, kad transporto policija rimtai imasi 
griežtų žygių prieš metro sukčius. Anksčiau policinin- 
kai neskubėdavo persekioti sukčiaujančiųjų metro sto- 
tyse, nes jų areštavimas, vežimas į policijos skyrių, rei- 
kiamų formų pildymas ir laukimas, kol tos formos bus 
sutvarkytos, užtrukdavo visą dieną — ir visa tai dėl nu- 
sikaltimo, kuris paprastai būdavo vertas ne daugiau 
kaip gero pliaukštelėjimo per riešą. Bratonas rekonst- 
ravo miesto autobusą ir įrengė jame kilnojamąjį postą 

su fakso aparatais, telefonais, rašikliais ir prietaisais 
pirštų atspaudams paimti. Greitai bendras arešto lai- 
kas sutrumpėjo iki valandos. Bratonas taip pat atkak- 
liai reikalavo, kad visiems prasižengėliams būtų išra- 
šomi baudos kvitai. Netenka stebėtis, jog kas septin- 
tas areštuotasis būdavo nesusimokėjęs už ankstesnį 
pažeidimą, o kas dvidešimtas nešiojosi kokį nors gin- 
klą. Netrukus policijos pareigūnai įsitikino, jog griež- 
tos priemonės prieš nemokančiuosius už važiavimą 
pasiteisino. „Policininkai klestėjo, - rašo Bratonas. — 
Kiekvienas areštas buvo tarsi nuostabios dėžutės su 
siurprizu atidarymas. Kokį žaisliuką aš ten rasiu? 
Ginklą? Peilį? Teismo orderį? Gal pagavome žmog- 
žudį?.. Po kurio laiko blogi berniukai tapo išmintin- 
gesni ir pradėjo palikinėti savo ginklus namie ir mo- 
kėti už važiavimą“. Bratonui vadovaujant vien tik per 
pirmus tris jo darbo mėnesius trigubai išaugo išvary- 
tųjų iš metro stočių dėl girtumo ar netinkamo elge- 
sio skaičius. Nuo 1990 iki 1994 metų areštų už nusi- 
žengimus, už nedidelius pažeidimus, kurie praeityje 
likdavo nepastebėti, padaugėjo penkis kartus. Brato- 
nas Transporto policiją pavertė organizacija, nepra- 
leidžiančia nė mažiausių metro gyvenimo pažeidimų. 

1994 metais Niujorko meru tapus Rudolfui Džiu- 
lianiui, Bratonas buvo paskirtas Niujorko policijos de- 
partamento viršininku, ir tą pačią strategiją jis pritai- 
kė visam miestui. Savo pareigūnams jis davė nurody- 
mus imtis griežtų priemonių prieš vadinamuosius „gy- 

venimo kokybės“ gadintojus: pavyzdžiui, prieš „lan- 
gų valytojus“, kurie prieidavo prie vairuotojų Niujor- 
ko sankryžose ir reikalaudavo pinigų už automobilių 
langų nuvalymą, bei už kitus nusižengimus. „Ankstes- 
nei policijos administracijai buvo uždėti apribojimų 
antrankiai, — sako Bratonas. — Mes tuos antrankius 
nuėmėme, sustiprinome įstatymų prieš gėrimą ir šla- 
pinimąsi viešose vietose vykdymo kontrolę ir areštuo- 
davome pakartotinai nusižengusiuosius, įskaitant ir 
tuos, kurie mėtydavo gatvėse tuščius butelius arba pa- 
darydavo net palyginti nedidelę žalą turtui... Nusišla- 
pinus gatvėje, buvo galima pakliūti į kalėjimą“. Kai 
mieste pradėjo mažėti nusikalstamumas - taip pat 
greitai ir sparčiai kaip ir metro — Bratonas ir Džiu- 
lianis atkreipė dėmesį į tą pačią priežastį. Jie teigė, 
kad nedideli, iš pažiūros nereikšmingi „gyvenimo ko- 
kybės“ gadintojai tarnavo virsmo tašku smurtiniams 
nusikaltimams. 

Išdaužtų langų teorija ir Aplinkybių įtaka reiškia tą 
patį. Abu šie dalykai paremti prielaida, kad epidemi- 
jos gali išplisti arba pasibaigti, paveiktos menkiausių 
aplinkos detalių. Rimčiau pagalvojus, tai gana radi- 
kali mintis. Prisiminkime, pavyzdžiui, Bernio Getso 
susidūrimą su jaunuoliais iš metro: Alenu, Ramseu- 
ru, Keibiu ir Kenčiu. Pagal kai kuriuos pranešimus, 
bent jau du iš jų prieš incidentą buvo vartoję narko- 
tikus. Jie visi atvyko iš Klaremonto gyvenamųjų na- 
mų kvartalo, esančio vienoje iš baisiausių pietinio 

Bronkso dalių. Tuo metu Keibis buvo kaltinamas gin- 
kluotu apiplėšimu. Kentis anksčiau buvo areštuotas 
už sunkų nusikaltimą — vogto turto pasisavinimą, Ale- 
nas - už mėginimą smurtauti. Alenas, Kenti ir Ram- 
seuras taip pat buvo teisti už įvairių baudžiamųjų nu- 
sižengimų įvykdymą: kriminalinius nusikaltimus ir va- 
gystes. Praėjus dvejiem metams po Getso šūvių met- 
ro, Ramseuras buvo nuteistas dvidešimt penkeriems 
metams už prievartavimą, plėšikavimą, pederastiją, 
seksualinį išnaudojimą, užpuolimus, šaunamojo gin- 
klo panaudojimą nusikalstamiems tikslams ir vogto 
turto pasisavinimą. Nėra ko stebėtis, kad tokie žmo- 
nės smurtinio incidento metu įsisiautėja. 

O štai Getsas. Jis padarė kai ką absoliučiai ne- 
įprasto. Specialybę turintys baltieji paprastai nešau- 
do jaunų juodaodžių metro traukiniuose. Tačiau jei 
atidžiai jį patyrinėsime, pamatysime, kad jis atitinka 
stereotipą Žmogaus, galinčio pratrūkti kilus smurti- 
nėms situacijoms. Jo tėvas buvo atšiauraus būdo 
griežtos drausmės šalininkas ir Getsui dažnai tekda- 
vo patirti jo įniršį. Mokykloje jis buvo iš tų, kuriuos 
klasės draugai mėgdavo paerzinti. Jis likdavo pasku- 
tinis, kai būdavo renkama komanda mokykliniams 
žaidimams, vienišas vaikas, kuris dažnai išeidavo iš 
pamokų apsiašarojęs. Baigęs koledžą, jis dirbo kom- 
panijoje Westinghouse, stačiusioje atominius povande- 
ninius laivus. Bet ten jis dirbo neilgai. Jis nuolat kon- 
fliktuodavo su savo valdžia dėl, jo manymu, prastos 

tvarkos ir aplaidumo, o kartais pažeisdavo kompani- 
jos ir profesinės sąjungos taisykles, atlikdamas tuos 
darbus, kuriuos pagal sutartį jam buvo draudžiama 
daryti. Jis gyveno Manhetene, 14-ojoje gatvėje, netoli 
6-osios aveniu, miesto kvartalo gale, kuris tuo metu 
knibždėjo benamių ir narkotikų prekeivių. Vieną iš 
namo durininkų, su kuriuo Getsas artimai bendravo, 
buvo smarkiai sumušę užpuolikai. Getsas užsidegė 
manija apvalyti savo rajoną. Jis nuolat piktinosi dėl 
neveikiančio laikraščių kiosko, esančio prie jo namo, 
kuriuo valkatos naudojosi kaip šiukšlių konteineriu ir 
išviete. Vieną naktį kažkaip stebuklingai kioskas su- 
degė, o kitą dieną gatvėje visi pamatė Getsą, valantį 
degėsių liekanas. Kartą bendruomenės susirinkime jis 
pasakė, tuo šokiruodamas kitus kambaryje buvusius 
žmones, kad „vienintelis būdas išvalyti šitą gatvę - at- 
sikratyti ispanais ir juodčkiais“. Vieną 1981 metų die- 
ną trys juodaodžiai užpuolė Getsą, įeinantį į Kanalo 
gatvėje esančią metro stotį. Jis bėgo iš stoties, perse- 
kiojamas šios trijulės. Šie nutvėrė elektroninį prietai- 
są, kurį jis nešėsi, sumušė jį patį ir trenkė į veidrodi- 
nį vitrinos stiklą. Po šio smūgio jo krūtinėje visam lai- 
kui liko žaizdos randas. Padedamas budinčio šiukšli- 
ninko, Getsas sugebėjo sutramdyti vieną iš trijų savo 
užpuolikų. Tačiau šis įvykis paliko jam gilų kartėlį. Jis 
praleido šešias valandas stoties pastate, kalbėdama- 
sis su policijos pareigūnais, tuo tarpu jo užpuolikas 
buvo paleistas po dviejų valandų ir galiausiai buvo 

nubaustas tik už lengvą nusikaltimą. Jis kreipėsi dėl 
leidimo turėti ginklą, tačiau prašymas buvo atmestas. 
1984 metų rugsėjį mirė jo tėvas. Dar po trijų mėne- 
sių jis atsisėdo šalia keturių juodaodžių jaunuolių 
metro traukinyje ir šių užkabintas pradėjo šaudyti. 

"Trumpai tariant, tai buvo Žmogus, turintis savo 
vertės pajautimo problemų, giliai išgyvenęs sistemos 
trūkumus, be to, neseniai tapęs ir pažeminimo auka. 
Getso biografė Lilijana Rubin rašo, kad jo pasirinki- 
mas gyventi 14-ojoje gatvėje vargu ar buvo atsitikti- 
nis. „Atrodo, kad Bernį ši aplinka kažkuo viliojo“, — 
rašo ji. Būtent dėl savo trūkumų ir diskomforto ji ta- 
po suprantamu taikiniu jo viduje susikaupusiam įnir- 
šiui. Nukreipus savo įniršį į išorinį pasaulį, jam ne- 
reikėjo spręsti savo vidinio pasaulio problemų. Jis ko- 
neveikė purvą, triukšmą, girtuoklius, nusikalstamumą, 
perpardavinėtojus, narkomanus. Ir visa tai darė ve- 
dinas gerų ketinimų. „Getso kulkos, - daro išvadą 
Rubin, - buvo nukreiptos į taikinius, egzistavusius 
tiek jo praeityje, tiek dabartyje“. 

Jei šitaip galvosime apie tai, kas nutiko traukiny- 
je Nr. 2, suprasime, kad šis sušaudymas buvo neiš- 
vengiamas. Keturi chuliganai susiduria su žmogumi, 
aiškiai turinčiu psichologinių problemų. Tai, kad su- 
šaudymas įvyko metro traukinyje, atrodo kaip atsitik- 
tinis dalykas. Getsas būtų nušovęs tuos keturis vaiki- 
nus, jei būtų sėdėjęs, tarkim, mėsainius pardavinėjan- 
čioje užeigoje. Dauguma oficialių paaiškinimų, pasi- 

taikančių kriminalinėje praktikoje, vadovaujasi tokia 
pat logika. Psichiatrai teigia, kad nusikaltėliai yra 
žmonės su psichinio vystymosi trūkumais - žmonės, 
turėję patologinių santykių su savo tėvais, tie, kuriems 
trūko sektinų pavyzdžių. Esama palyginti naujos lite- 
ratūros, kurioje kalbama apie genus, galinčius arba 
negalinčius daryti įtakos kai kurių individų nusikals- 
tamam polinkiui. Kalbant populiariai, esama daugy- 
bė konservatyvių knygų, kuriose rašoma apie nusikals- 
tamumą kaip apie moralinio nuosmukio padarinius 
— kaltinančių visuomenę, mokyklas ir tėvus už tai, kad 
jie nebemoko vaikų skirti gėrio nuo blogio. Visomis 
šiomis teorijomis paprastai siekiama įrodyti, kad nu- 
sikaltėlis yra asmenybė, išsiskirianti normalios visuo- 
menės elgesio normų nepaisymu. Žmonės su psichi- 
kos vystymosi trūkumais nemoka palaikyti normalių 
santykių. Žmonės, turintys genetinių polinkių smur- 
tui, nesusivaldo tada, kai normalūs žmonės išlieka ra- 
mūs. Žmonės, nemokantys atskirti gėrio nuo blogio, 
nesuvokia, koks elgesys yra tinkamas, o koks ne. 
Žmonės, užaugę varge, be tėvų ar patyrę rasizmo 
smurtą, nepaiso socialinių normų taip, kaip tai daro 
žmonės iš sveikų vidutinės klasės šeimų. Bernis Get- 
sas ir tie keturi banditai iš metro šia prasme buvo įka- 
linti savo pačių nefunkcionaliame pasaulyje. 

Tačiau ką teigia Išdaužių langų teorija ir Aplinky- 
bių įtaka? Absoliučiai priešingai. Jos tvirtina, kad nu- 
sikaltėlis — kurio veiksmai toli gražu nėra paremti 

fundamentaliais, esminiais motyvais, ir kuris gyvena 
savo pasaulyje — iš tiesų yra labai jautrus savo aplin- 
kai, reaguojantis į visų rūšių pavojaus signalus, ir ga- 
lintis greitai padaryti nusikaltimą, remdamasis savitu 
Jį supančio pasaulio suvokimu. Tai nepaprastai radi- 
kali — ir tam tikra prasme neįtikėtina — idėja. Čia slypi 
netgi dar radikalesni aspektai. Aplinkybių įtaka pri- 
klauso nuo aplinkos. Ji teigia, kad elgesys priklauso 
nuo socialinių sąlygų. Tačiau tai labai keista priklau- 
somybė nuo aplinkos. Septintajame dešimtmetyje li- 
beralai iškėlė panašų teiginį, tačiau jie, kalbėdami 
apie aplinkos svarbą, minėjo esminius socialinius 
veiksnius: nusikalstamumas, jų teigimu, buvo sociali- 
nės neteisybės, struktūrinės ekonomikos nelygiateisiš- 
kumo, nedarbo, rasizmo, dešimtmečiais trukusio vals- 
tybinių įstaigų ir socialinio aplaidumo rezultatas. Taigi 
norint sustabdyti nusikalstamumą, reikėjo imtis kai 
kurių tikrai herojiškų žingsnių. Tačiau Aplinkybių įta- 
ka tvirtina, kad iš tiesų didelę reikšmę vaidina maži 
dalykai, kad susirėmimas metro tarp Bernio Getso ir 
tų keturių jaunuolių galiausiai buvo labai mažai su- 
sijęs su painia Getso psichologine patologija, taip pat 
su keturių jaunuolių, kurie jį užkabino, praeitimi ir 
neturtu, bet labai akivaizdžiai susijęs su signalais, ku- 
riuos siuntė piešiniai ant sienų, ir netvarka prie su- 
kamųjų kryžminių užtvarų metro. Aplinkybių įtaka tei- 
gia, kad norint sustabdyti nusikalstamumą, nebūtina 
spręsti dideles problemas. Galima užkirsti kelią nu- 

sikaltimams, paprasčiausiai nukrapščius piešinius nuo 
sienų ir areštuojant nesusimokančiuosius už važiavi- 
mą metro. Nusikaltimų epidemijos turi tokius pat pa- 
prastus ir nesudėtingus virsmo taškus kaip sifilis Bal- 
timorėje arba Hush Pupies batelių mados tendenci- 
ja. Štai ką turėjau omeny, pavadindamas Aplinkybių 
įtaką radikalia teorija. Džiulianis ir Bratonas — toli 
gražu nekonservatyvūs žmonės, kaip jie paprastai api- 
būdinami - nusikalstamumo klausimu jie iš tiesų lai- 
kėsi pačių liberaliausių pozicijų, kad su jomis beveik 
neįmanoma sutikti. Kaip gali būti, kad tai, kas dėjo- 
si Bernio Getso galvoje, neturėjo reikšmės? O jei tai 
tiesa, kad iš tiesų tai neturėjo reikšmės, kodėl šiuo 
faktu taip sunku patikėti? 


4, 


Antrame skyriuje, kuriame aptarinėjau, kokios sa- 
vybės tokį žmogų kaip Markas Alpertas padaro tokį 
svarbų iš lūpų į lūpas sklindančios informacijos epi- 
demijose, aš kalbėjau apie du iš pažiūros prieštarin- 
gus įtikinimo aspektus. Vienas iš jų buvo tyrimas, ku- 
riame paaiškėjo, kad Žmonės, kurie klausėsi Piterio 
Dženingso per ABC, buvo labiau linkę balsuoti už 
respublikonus, nei žmonės, kurie klausėsi Tomo Bro- 
kavo ar Dano Ratherio, nes kažkokiu nesuprantamu 
būdu Dženingsas sugebėjo jiems perteikti savo sim- 

patijas respublikonų kandidatams. Antrajame tyrime 
buvo pademonstruota, kaip charizmatiški žmonės, net 
nieko nesakydami ir tik labai trumpai pasirodydami, 
gali užkrėsti kitus savo emocijomis. Šių dviejų tyri- 
mų išvados atspindi pačią Mažumos taisyklės esmę — 
mūsų prielankumui ir emocijoms, kurias mes laiko- 
me vidinėmis būsenomis, labai stiprų, nors ir nepa- 
stebimą, poveikį daro iš pažiūros nereikšminga kitų 
žmonių įtaka, pavyzdžiui, pranešėjo, kurį mes stebi- 
me keletą minučių per dieną, arba kokio nors žŽmo- 
gaus, šalia kurio mes tylėdami sėdime dvi minutes 
trunkančiame eksperimente. Aplinkybių įtakos esmė 
yra ta, Jog tam tikri dalykai įvyksta tam tikroje ap- 
linkoje - tam tikrais, nebūtinai mums suprantamais, 
būdais mūsų vidinės būsenos priklauso nuo išorinių 
aplinkybių. Psichologai daro daugybę eksperimentų, 
demonstruojančių šį faktą. Pateikiu kelis pavyzdžius. 

Aštuntojo dešimtmečio pradžioje grupė socialinių 
mokslų atstovų iš Stanfordo universiteto, vadovauja- 
mų Filipo Zimbardo, universiteto Psichologijos fakul- 
teto rūsyje nutarė įkurti tariamą kalėjimą. 35 pėdų 
ilgio koridoriaus dalyje jie įrengė kameras. Iš labo- 
ratorijos kambarių jie padarė tris mažas, 6X9 pėdų 
dydžio vienutės, į kurias įstatė juodai nudažytas du- 
ris su plieninėmis grotomis. Drabužinė buvo pavers- 
ta atskiru įkalinimo izoliatoriumi. Mokslininkai įdė- 
jo skelbimą į vietinius laikraščius, kviesdami savano- 
rius vyrus dalyvauti eksperimente. Norą pareiškė 75 

žmonės, iš kurių Zimbardo ir jo kolegos atrinko 21, 
kurie pagal psichologų pateiktą testą atrodė patys 
normaliausi ir sveikiausi. Atsitiktiniu būdu pusė jų 
uniformos ir tamsūs akiniai ir buvo pasakyta, kad jie 
bus atsakingi už tvarką kalėjime. Kita pusė grupės ta- 
po kaliniais. Zimbardo paprašė Palo Alto policijos 
departamentą „areštuoti“ kalinius jų namuose, uždėti 
jiems antrankius, pristatyti juos į stoties pastatą, ap- 
kaltinti fiktyviais nusikaltimais, paimti pirštų atspau- 
dus ir užrištomis akimis pristatyti juos į Psichologi- 
jos fakulteto rūsyje įrengtą kalėjimą. Tada jie turėjo 
persirengti kalėjimo uniformomis su numeriais ant 
krūtinės ir nugaros. Numeriai buvo vienintelė jų at- 
pažinimo priemonė per visą įkalinimo laiką. 
Eksperimento tikslas buvo išsiaiškinti, kodėl ka- 
lėjimai yra tokios bjaurios vietos. Ar taip yra todėl, 
kad jie pilni bjaurių Žmonių, ar todėl, kad kalėjimų 
aplinka yra tokia bjauri, kad joje atsidūrę Žmonės 
tampa bjauriais? Atsakymas į šį klausimą neabejoti- 
nai yra ir atsakymas į klausimą, kilusį Bernio Getso 
ir metro išvalymo atveju - kokią įtaka artimiausia ap- 
linka daro žmonių elgesiui? Tai, ką išsiaiškino Zim- 
anksčiau laikė save pacifistais, greitai įsijautė į sun- 
kiai palenkiamų griežtos drausmės šalininkų vaidme- 
nis. Pirmąją naktį jie pažadino kalinius antrą valan- 
dą ir privertė juos išsirikiavus į eilę priešais sieną da- 

ryti atsispaudimus bei atlikti kitas despotiškas užduo- 
tis. Antros dienos ryte kaliniai sukilo. Jie nusiplėšė 
savo numerius ir užsibarikadavo vienutėse. Atsakyda- 
mi į tai, prižiūrėtojai juos išrengė, apipurškė iš gesin- 
tuvų, o maišto lyderį įmetė į izoliatorių. „Būdavo at- 
vejų, kai mes juos visaip plūsdavome ir žvėriškai rėk- 
davome ant jų, - prisimena vienas prižiūrėtojų. — To- 
kia buvo bendra teroristinė atmosfera“. Tęsiantis eks- 
perimentui, prižiūrėtojai darėsi vis žiauresni. „Mes 
nebuvome pasirengę tokiems intensyviems pokyčiams 
ir tokiam greitam jų Žiaurumo proveržiui“, - pasa- 
kojo Zimbardo. Prižiūrėtojai vertė kalinius sakyti, kad 
jie myli vienas kitą, ir marširuoti po salę su antran- 
kiais ir popieriniais maišais ant galvų. „Tai buvo ab- 
soliučiai priešinga mano dabartiniam elgesiui, - pri- 
simena vienas iš prižiūrėtojų. - Manau, jog Žiauru- 
mo prasme buvau labai kūrybingas“. Po 36 valandų 
vienas kalinys puolė į isteriją ir jį teko paleisti. Dar 
keturis teko paleisti dėl „ypatingos emocinės depre- 
sijos, verksmo, siautėjimo ir stipraus nerimo“. Iš pra- 
džių Zimbardo ketino eksperimentuoti dvi savaites. 
Po šešių dienų eksperimento buvo atsisakyta. „Dabar 
aš suprantu, —- eksperimentui pasibaigus pasakojo vie- 
nas iš kalinių, - kad, nors buvau geros nuomonės apie 
savo psichikos būseną, mano elgesys kalėjime dažnai 
buvo kur kas mažiau valdomas“. Kitas pasakojo: „Aš 
pradėjau jausti, kad prarandu savo tapatybę, kad 
žmogus, kuris savanoriškai patalpino save į šį kalėji- 

mą (man tai buvo kalėjimas ir tebėra kalėjimas iki 
šiol, aš nelaikau to eksperimentu arba kalėjimo imi- 
tacija...), nepanašus į mane, nutolo nuo manęs, kol ga- 
liausiai tapau visai kitu žmogumi. Aš buvau 416-tas 
numeris. Aš iš tiesų tapau savo numeriu, ir 416 iš tie- 
sų sprendė, kaip turiu elgtis“. 

Zimbardo padarė išvadą, kad egzistuoja galios, 
tam tikromis aplinkybėmis galinčios pakeisti mums 
būdingus polinkius. Situacijai šiuo atveju tenka lemia- 
mas vaidmuo. Zimbardo nekalba apie aplinką, apie 
pagrindines išorines įtakas visų mūsų gyvenimuose. 
Jis neneigia, kad tai, kaip mus auklėjo tėvai, daro įta- 
ką mūsų asmenybei, taip pat, kaip veikia mūsų elge- 
sį mokykla, kurią mes lankėme, mūsų draugai, arba 
aplinka, kurioje mes gyvename. Visi šie dalykai yra 
neabejotinai svarbūs. Jis taip pat neneigia, kad, for- 
muojantis asmenybei, genai vaidina svarbų vaidme- 
nį. Dauguma psichologų tiki, kad prigimtis —- geneti- 
ka - lemia maždaug pusę priežasčių, kodėl mes no- 
rime elgtis būtent taip, kaip elgiamės. Jis teigia, kad 
tam tikromis sąlygomis daugelis šių dalykų pranyks- 
ta, kad tam tikrais atvejais galima smarkiai paveikti 
išsilavinusių, normalių Žmonių, gyvenančių geroje ap- 
linkoje, elgesį, paprasčiausiai pakeitus kai kurias jų 
aplinkos detales. 

Tokie patys argumentai, tik galbūt tikslesni, 
trečiajame dešimtmetyje buvo patvirtinti daugelyje 
eksperimentų, kuriuos atliko du Niujorko mokslinin- 

kai - Hugas Hartšornas ir M. A. Mey. Jie savo tiria- 
maisiais pasirinko apie vienuolika tūkstančių mokinių 
nuo aštuonių iki šešiolikos metų amžiaus ir per kelis 
mėnesius pateikė jiems daugybę testų, kurių tikslas 
buvo įvertinti jų sąžiningumą. Šie testai padėjo Hart- 
šornui ir Mey padaryti savo išvadas. Taigi kai kuriuos 
iš jų aš aprašysiu išsamiau. 

Pavyzdžiui, į vieną užduočių rinkinį įėjo paprasti 
gabumų testai, sukurti Švietimo tyrimų institute, iš 
kurio vėliau atsiskyrė mokslininkų grupė, dabar ku- 
rianti universiteto stojamųjų egzaminų testus. Saki- 
nių sudarymo teste vaikų buvo prašoma įrašyti Žo- 
džius į tuščias vietas. Pavyzdžiui, „Vargšas mažas 

neturi nieko ; jis alkanas“. Aritme- 
tikos teste vaikams buvo užduodami tokie klausimai, 
pavyzdžiui: „Jei cukrus kainuoja 10 centų už svarą, 
kiek kainuos penki svarai cukraus“, ir prašoma pa- 
rašyti atsakymus paraštėje. Testams atlikti būdavo 
duodama mažiau laiko, nei paprastai jo reikia, taigi 
dauguma vaikų nespėdavo atsakyti į daugybę klausi- 
mų. Skirtam laikui pasibaigus, testai būdavo suren- 
kami ir įvertinami. Kitą dieną mokiniams būdavo 
duodami analogiški testai su kitokiais tokio pat su- 
dėtingumo klausimais. Tačiau šį kartą mokiniams bū- 
mi, jie turėdavo pagal juos patys įvertinti savo dar- 
bus. Kitaip tariant, Hartšornas ir Mey paspęsdavo 

mokiniams spąstus. Turėdami atsakymus ir daugybę 
neatsakytų klausimų, mokiniai turėdavo puikiausią 
galimybę sukčiauti. O Hartšornas ir Mey, žinodami 
praeitos dienos rezultatus, galėjo palyginti pirmos ir 
antros dienos atsakymus ir suprasti, kiek kiekvienas 
mokinys sukčiauja. 

Kitas užduočių rinkinys, vadinamasis greičio tes- 
tas, gabumus vertino daug paprasčiau. Mokiniams bū- 
davo pateikiamos 56 poros skaičių ir liepiama juos su- 
dėti. Arba jiems būdavo duodama kelių šimtų atsi- 
tiktiniu būdu sudėliotų alfabeto raidžių ir prašoma jas 
peržiūrėti ir pabraukti visas A raides. Kiekvienai už- 
duočiai atlikti mokiniams būdavo skiriama po vieną 
minutę. Paskui jiems pateikdavo kitą ekvivalentiškų 
užduočių seką, bet šiuo atveju laikas visai nebūdavo 
ribojamas, ir jei jie norėdavo, galėdavo dirbti ilgiau. 
Du psichologai atliko daugybę įvairių testų daugybė- 
je įvairių situacijų. Jie liepdavo mokiniams atlikti fi- 
zinių sugebėjimų testus, pavyzdžiui, prisitraukimo ant 
skersinio ar šuolių į tolį, ir slapčia stebėdavo juos, no- 
rėdami sužinoti, ar jie sukčiavo pranešdami savo re- 
zultatus. Jie duodavo mokiniams atlikti testus namuo- 
se, kur jie turėjo puikias galimybes naudotis žodynais 
arba paprašyti pagalbos, ir palygindavo jų rezultatus 
su panašių mokykloje atliktų testų rezultatais, kur 
sukčiavimas buvo neįmanomas. Galiausiai testų rezul- 
tatai buvo surašyti į tris storus tomus, 0 iš jų buvo 
galima susidaryti nuomonę apie vaikų charakterį. 

Netenka stebėtis, kad pirmoji jų išvada yra ta, jog 
sukčiaujama daug. Vienu atveju rezultatai testo, kur 
buvo įmanoma sukčiauti, buvo vidutiniškai 50) procen- 
tų aukštesni nei „sąžiningi“ įvertinimai. Kai Hartšor- 
nas ir Mey pradėjo ieškoti sukčiavimų modelio, kai 
kurie jų atradimai buvo visai akivaizdūs. Protingi vai- 
kai sukčiauja šiek tiek mažiau nei ne tokie protingi. 
Mergaitės sukčiauja maždaug tiek pat, kiek ir berniu- 
kai. Vyresni vaikai sukčiauja daugiau nei jaunesni, o 
vaikai iš stabilių ir laimingų šeimų sukčiauja šiek tiek 
mažiau nei iš nestabilių ir nelaimingų šeimų. Išana- 
lizavus duomenis, galima pastebėti pagrindinius iš tes- 
to į testą pasikartojančio elgesio šablonus. 

Tačiau pastovumas iš tiesų nėra toks didelis, kaip 
galėtumėte tikėtis. Negalima išskirti vienos mažos 
glaudžios sukčiaujančiųjų grupės ir vienos mažos 
glaudžios sąžiningų mokinių grupės. Kai kurie vaikai 
sukčiauja namie, bet ne mokykloje; kai kurie vaikai 
sukčiauja mokykloje, bet ne namie. Tas faktas, kad 
vaikas sukčiavo arba ne, tarkim, žodžių sudarymo tes- 
te, neduoda rimtos priežasties pranašauti, ar jis suk- 
čiavo, tarkime, pabraukdamas A raides greičio teste. 
Hartšornas ir Mey nustatė, jog tai pačiai grupei vai- 
kų davus tą patį testą po šešių mėnesių, vaikai abiem 
atvejais sukčiaus taip pat. Tačiau kai tik pakeisite bet 
kurį iš šių kintamųjų - testo medžiagą arba aplinky- 
bes, kuriomis testas buvo atliktas — sukčiavimo bū- 
dai taip pat pasikeis. 

Hartšornas ir Mey padarė išvadą, kad toks daly- 
kas kaip sąžiningumas nėra fundamentali savybė, ar- 
ba kaip jie jį vadina — „unifikuotas“ bruožas. Jie nu- 
tarė, kad sąžiningumui didelę įtaką daro situacija. 
Jie rašo: 


Dauguma vaikų apgaudinės tam tikromis aplinkybėmis 
ir neapgaudinės kitomis. Melavimas, sukčiavimas ir vo- 
gimas, vertinant pagal šiuose tyrimuose pasitaikiusias 
testų situacijas, yra labai silpnai susiję. Netgi sukčiavi- 
mas klasėje yra labai specifiškas, nes vaikas gali suk- 
čiauti per aritmetikos testą, bet nesukčiauti per rašy- 
mo testą ir t. t. Ar vaikas mėgins apgaudinėti bet ku- 
rioje duotoje situacijoje iš dalies priklauso nuo jo pro- 
tingumo, amžiaus, namų aplinkos ir panašių dalykų, o 
iš dalies nuo pačios situacijos pobūdžio ir nuo jo ypa- 


tingo santykio su ja. 


Tai, mano galva, labai prieštarauja mūsų intuity- 
viam supratimui. Jei aš jūsų paprašyčiau apibūdinti sa- 
vo geriausio draugo charakterį, jūs labai lengvai galė- 
tumėte tai padaryti, ir nesakytumėte tokių dalykų kaip 
„Mano draugas Hovardas yra nepaprastai dosnus, bet 
tik tada, kai ko nors jo prašau aš, o ne tada, kai jo ko 
nors prašo giminaičiai“, arba „Mano draugė Alisa yra 
nepaprastai sąžininga savo asmeniniame gyvenime, bet 
darbe ji gali būti labai sukta“. Jūs tiesiog pasakysite, 
kad jūsų draugas Hovardas yra dosnus, o jūsų draugė 

Alisa sąžininga. Natūralu, kad tada, kai reikalas susi- 
jęS su asmenybe, visi mes natūraliai mąstome absoliuto 
terminais: kad asmuo yra tam tikro būdo arba nėra 
tam tikro būdo. Tačiau Zimbardo ir Hartšornas bei 
Mey teigia, jog tai klaidinga — mąstydami tik įgimtų 
savybių terminais ir pamiršdami situacijos vaidmenį, 
mes apgaudinėjame patys save ir neatskleidžiame tik- 
rųjų žmogiškojo elgesio motyvų. 

Kodėl mes darome šią klaidą? Galbūt tai mūsų 
smegenų struktūros vystymosi rezultatas. Pavyzdžiui, 
antropologai, tyrinėjantys mažąsias afrikietiškas bež- 
džiones (vervet), išsiaiškino, kad šios rūšies beždžio- 
nės labai prastai suvokia kai kurių dalykų reikšmę, 
tarkim, tokį faktą, jog medyje kabo antilopės griau- 
čiai (kas yra neabejotinas signalas, jog netoliese tū- 
no leopardas) arba pitono pėdsakų egzistavimą. Šios 
beždžionės, kaip buvo pastebėta, nerūpestingai šo- 
kuoja tankumynais, ignoruodamos šviežius pitono 
pėdsakų šleifus, ir būna pritrenktos, kai iš tiesų susi- 
duria su pačia gyvate. Tai nereiškia, kad mažosios af- 
rikietiškos beždžionės yra kvailos: jos labai įžvalgios, 
kai dalykas yra susijęs su kitomis tos pačios rūšies 
beždžionėmis. Jos gali išgirsti vyriškos lyties beždžio- 
nės šauksmą ir atpažinti, ar jis sklinda iš jų pačių, ar 
iš kaimyninės bandos. Jei beždžionės girdi iš sielvar- 
to verkiantį mažą beždžioniuką, jos nedelsiant Žiūri 
ne į kūdikio pusę, bet į jo motiną - jos tuoj pat at- 

pažįsta, kieno jis kūdikis. Kitais žodžiais tariant, ma- 
žosios afrikietiškos beždžionės labai gerai sugeba ap- 
doroti tam tikros rūšies beždžionišką informaciją, bet 
ne taip gerai sugeba suvokti kitas informacijos rūšis. 

Tas pats galioja ir žmonėms. 

Pamėginkite išspręsti šį galvosūkį. Tarkim, aš duo- 
du jums keturias kortas, pažymėtas raidėmis A ir D 
bei skaičiais 3 ir 6. Žaidimo taisyklė yra tokia, kad 
kortos su balse kitoje pusėje yra parašytas lyginis skai- 
čius. Kelias kortas jums reikėtų apversti, kad įsitikin- 
tumėte šios taisyklės galiojimu? Atsakymas - dvi kor- 
tas: kortą A ir kortą trys. Tačiau dauguma žmonių, 
kuriems duodamas šis testas, neišsprendžia jo teisin- 
gal. Jie linkę spėti tik A kortą arba A ir šešiukę. Tai 
sunkus klausimas. Tačiau dabar leiskite man užduoti 
kitą klausimą. Tarkime, kad bare geria keturi žmo- 
nės. Vienas geria kokakolą. Vienam yra šešiolika me- 
tų. Vienas geria alų ir vienam yra dvidešimt penkeri. 
Žinodami taisyklę, kad niekam, kam yra mažiau nei 
dvidešimt vieneri metai, neleidžiama gerti alaus, ku- 
rių iš Šių Žmonių identifikacines korteles mes turime 
patikrinti, kad įsitikintume, jog taisyklės laikomasi? 
Šį kartą atsakyti nesunku. Faktiškai esu įsitikinęs, kad 
beveik visi atsakys teisingai: alaus gėrėjo ir šešiolik- 
mečio. Tačiau, kaip pažymi psichologė Leda Kosmi- 
des (sugalvojusi šį pavyzdį), tai toks pat galvosūkis 
kaip ir su A, D, 3 ir 6. Skirtumas tik tas, kad jame 

kalbama apie žmones, o ne apie skaičius, 0 žmonės 
kur kas daugiau žino apie vienas kitą nei apie abst- 
raktų pasaulį. 

Klaida, kurią mes darome galvodami apie asme- 
nybę kaip apie kažką unifikuoto tr visa apimančio, yra 
tarsi tam tikros rūšies informacijos apdorojimo juo- 
da dėmė. Psichologai šią tendenciją vadina Funda- 
mentalia priskyrimo klaida (FPK). Paprastai tariant, 
tai reiškia, jog, kai kalbama apie kitų žmonių elgesio 
įvertinimą, žmonės nuolat daro fundamentalią cha- 
rakterio savybių pervertinimo bei situacijos ir aplin- 
kybių nepakankamo įvertinimo klaidą. Mes visada lin- 
kę ieškoti „charakteringo“ įvykio paaiškinimo ir at- 
metame aplinkybių svarbą. Pavyzdžiui, vieno ekspe- 
rimento metu grupei žmonių buvo liepta stebėti dvi 
panašaus talentingumo krepšinio žaidėjų komandas, 
kurių pirmoji mėtė į krepšį gerai apšviestoje sporto 
salėje, o antroji - blogai apšviestoje (ir, be abejonės, 
daugybę kartų nepataikydavo). Paskui jų buvo prašo- 
ma įvertinti, kaip žaidėjai žaidė. Žaidėjai gerai ap- 
šviestoje sporto salėje buvo įvertinti geriau. Kitame 
eksperimente dalyvavo grupė žmonių, kuriems buvo 
pasakyta, kad jie žais žaidimą-viktoriną. Jie buvo su- 
poruoti ir traukė burtus. Vienas Žmogus gauna kor- 
telę, kurioje parašyta, kad jis bus „Konkurso dalyvis“. 
Kitam pasakyta, kad jis bus „Klausinėtojas“. Tada 
„Klausinėtojo“ prašoma sudaryti sąrašą dešimties 
„sunkių, bet įmanomų atspėti“ klausimų iš tų sričių, 

kuriomis jis ypač domisi ar išmano, taigi kas nors, be- 
sidomintis, pavyzdžiui, ukrainiečių liaudies muzika, 
gali sudaryti keliolika klausimų apie šią muziką. Klau- 
simai pateikiami „Konkurso dalyviui“, o viktorinai pa- 
sibaigus, abiejų šalių prašoma įvertinti viena kitos 
bendrojo išsilavinimo lygį. „Konkurso dalyviai“ visuo- 
met įvertina „Klausinėtojus“ kaip kur kas protinges- 
nius nei jie patys. 

Šios rūšies eksperimentus galima atlikti tūkstan- 
čiais įvairiausių būdų ir beveik visuomet paaiškės toks 
pats atsakymas. Taip atsitinka net tada, kai žmonėms 
pateikiamas aiškus ir tiesioginis elgesio, kurį jūs pra- 
šote įvertinti, aplinkybių išaiškinimas: pirmu atveju, 
kad sporto salė menkai apšviesta; kad „Konkurso da- 
lyvio“ prašoma atsakyti į nepaprastai netikslius ir suk- 
tus klausimus. Galiausiai paaiškėja, jog tai nekeičia 
reikalo esmės. Visi mes turime kažką, kas sukelia ins- 
tinktyvų norą mus supantį pasaulį paaiškinti žmonėms 
įprastų savybių terminais: jis yra geresnis krepšinin- 
kas, šis Žmogus yra protingesnis už mane. 

Mes tai darome, kadangi, kaip ir tos afrikietiškos 
beždžionėlės, esame kur kas labiau pripratę prie as- 
mens apibūdinimų, o ne aplinkybių išaiškinimo. Fun- 
damentali priskyrimo klaida gerokai supaprastina pa- 
saulį ir daro jį suprantamesnį. Pavyzdžiui, paskuti- 
niais metais buvo labai domimasi idėja, kad vienas 
pačių svarbiausių veiksnių, paaiškinančių Žmogaus 
charakterį, yra gimimo eiliškumas šeimoje: vyresni 

broliai ir seserys būna valdingesni ir konservatyves- 
ni, jaunesni - kūrybiškesni ir maištingesni. Tačiau kai 
psichologai iš tiesų mėgino patvirtinti šį teiginį, jų at- 
sakymai buvo tokie pat kaip Hartšorno ir Mey išva- 
dos. Mes pavaldūs gimimo eiliškumo įtakai, tačiau, 
kaip pastebi psichologė Judita Haris savo Auklėjimo 
prielaidose, tik tol, kol esame savo šeimoje. Kai vai- 
kai nutolsta nuo šeimos ir atsiduria kitur, vyresni bro- 
liai ar seserys nebeturi polinkio valdyti, o jaunesni 
broliai ir seserys nebebūna maištingesni nei visi kiti. 
Mitas apie gimimo eiliškumą yra realus Fundamen- 
talios priskyrimo klaidos pavyzdys. Bet galima suprasti, 
kodėl jis mus taip traukia. Daug lengviau apibūdinti 
žmones tik kaip šeimos individus. Tai tam tikros rū- 
šies supaprastinimas. Jei mums nuolat tektų įvertinti 
kiekvieną aplink mus esantį žmogų, kaip sunku būtų 
įprasminti pasaulį! Būtų kur kas sunkiau priimti tūks- 
tančius reikiamų sprendimų, ar mums kas nors pa- 
tinka, ar mes ką nors mylime, ar galime pasitikėti, ar 
norime duoti kam nors patarimą? Psichologas Valte- 
ris Mišelis teigia, jog Žmogaus protas — tai tam tik- 
ros rūšies „redukcinis vožtuvas, kuriantis ir palaikan- 
tis suvokimo nuoseklumą netgi nuolat stebimų rea- 
laus elgesio pokyčių akivaizdoje“. Jis rašo: 


Kai stebime moterį, kuri kai kuriais momentais atro- 
do priešiška ir labai nepriklausoma, o kai kuriais - pa- 
syvi, priklausoma ir moteriška, mūsų redukcinis vožtu- 

vas paprastai verčia mus rinktis iš dviejų sindromų. Mes 
nusprendžiame, kad vienas elgesio modelis papildo ki- 
tą, arba kad abu pasitarnauja trečiam motyvui. Ji tur- 
būt tikrai yra pasyvi frigidiška moteris — 0 gal ji yra šil- 
ta, atsidavusi ir priklausoma moteris, besislepianti po 
agresyvia išore. Tačiau gal gamta yra turtingesnė už mū- 
sų suvokimą, ir visai gali būti, kad dama yra kartu ir 
priešiška, ir labai nepriklausoma, ir pasyvi, ir priklau- 
soma, ir agresyvi, ir šilta, ir frigidiška asmenybė. O tai, 
kokia ji būna bet kuriuo atskiru momentu, be abejo- 
nės, nėra atsitiktinis dalykas ar užgaida - priklauso nuo 
to, su kuo, kada ir kokiomis aplinkybėmis ji būna, taip 
pat ir nuo daugelio kitų dalykų. Tačiau kiekvienas iš Šių 
jos asmenybės aspektų gali būti gana autentiškas ir re- 


alus jos, kaip asmenybės, bruožas. 


Tada charakteris yra ne tai, kuo mes jį laikome, 
arba koks norėtume, kad jis būtų. Tai nėra stabili, 
lengvai identifikuojama artimai susijusių savybių se- 
ka, ir mums tik taip atrodo, nes taip klaidingai su- 
kurtos mūsų smegenys. Charakteris labiau panašus į 
santalką nelabai susijusių ir nepriklausomų įpročių ir 
tendencijų bei interesų, pasireiškiančių tam tikrais 
momentais, aplinkybėmis ir sąlygomis. Priežastis, ko- 
dėl dauguma iš mūsų atrodo turintys pastovų charak- 
terį, yra ta, kad daugelis mūsų puikiai sugeba kon- 
troliuoti savo aplinką. Aš labai smagiai jaučiuosi va- 

karėliuose, todėl jų daug rengiu ir mano draugai gal- 
voja, kad esu linksmas. Tačiau jei aš negalėčiau juo- 
se dalyvauti, jei mano draugai matytų mane ne va- 
karėliuose, bet įvairiomis kitomis aplinkybėmis, ku- 
riomis aš prastai valdausi arba visai nesivaldau - tar- 
kim, susidūręs su keturiais priešiškai nusiteikusiais 
jaunuoliais purviname, apleistame metro vagone - jie 
galbūt nebemanytų, jog esu linksmas. 


Prieš keletą metų du Princetono universiteto psi- 
chologai - Džonas Darlėjus ir Danielius Batsonas - 
nutarė atlikti tyrimus - įkvėpti biblinės istorijos apie 
gerąjį samarietį. Galbūt jūs atsimenate, kad toje is- 
torijoje iš Naujojo testamento Evangelijos pagal Lu- 
ką pasakojama apie keliauninką, kuris buvo sumuš- 
tas, apiplėštas ir paliktas mirti kelio iš Jeruzalės į Je- 
richą šalikelėje. Tiek kunigas, tiek Levitas - garbingi 
ir religingi žmonės - nesustojo prie žmogaus, O „pra- 
ėjo kita kelio puse“. Vienintelis padėjęs Žmogus bu- 
vo samarietis — niekinamos mažumos atstovas. Jis 
„priėjo prie jo ir sutvarstė žaizdas“ ir nunešė jį į uŽ- 
eigos namus. Darlėjus ir Batsonas nutarė pakartoti 
šį tyrimą Princetono Teologijos seminarijoje. Šis eks- 
perimentas vyko pagal Fundamentalios priskyrimo 
klaidos nuostatas ir akivaizdžiai parodė, kaip Aplin- 

kybių įtaka veikia mūsų mąstymą. Šiuo atveju kalba- 
ma apie visų rūšių socialines epidemijas, ne tik apie 
smurtinius nusikaltimus. 

Darlėjus ir Batsonas susitiko su daugeliu semina- 
ristų individualiai, ir kiekvieno iš jų paprašė pareng- 
ti trumpą, improvizuotą kalbą bibline tema, o paskui 
nueiti prie gretimo pastato ir ją pasakyti. Visi studen- 
tai pakeliui į savo kalbos vietą susidūrė su sukniubu- 
siu vyru, kosinčiu ir dejuojančiu. Norėta išsiaiškinti, 
kas sustos ir padės? Kad eksperimento rezultatai būtų 
prasmingesni, Darlėjus ir Batsonas įtraukė į jį tris 
kintamuosius. Pirmiausia, dar prieš prasidedant eks- 
perimentui, jie pateikė studentams anketas su klau- 
simais, kodėl jie pasirinko studijuoti teologiją. Ar jie 
laiko religiją asmeninio ir dvasinio pasitenkinimo 
priemone? Ar jie ieško praktinių būdų kasdieniniam 
gyvenimui įprasminti? Paskui jie pakeitė studentų kal- 
bų temas. Kai kurių buvo paprašyta pakalbėti apie 
dvasininkus profesionalus ir religinį pašaukimą. Ki- 
tiems buvo pateikta gerojo samariečio alegorija. Ga- 
liausiai buvo pakeisti eksperimentatorių kiekvienam 
studentui pateikti nurodymai. Kai kuriais atvejais, iš- 
siųsdamas studentus į kelią, eksperimentatorius pa- 
žiūrėdavo į laikrodį ir tardavo „O, tu vėluoji. Jie ti- 
kėjosi, kad ateisi prieš kelias minutes. Geriau pasku- 
bėtum“. Kitais atvejais jis sakydavo „Dar kelios mi- 
nutės užtruks, kol jie pasirengs su tavimi susitikti, bet 
galbūt jau galėtum eiti“. 

Jei paprašytumėte Žmonių atspėti, kurie semina- 
ristai pasielgė kaip gerasis samarietis (o būtent tai ir 
buvo atlikta paskesnėse studijose), atsakymai būtų ga- 
na dėsningi. Beveik visi pasakytų, kad labiausiai nu- 
siteikę sustoti buvo tie studentai, kurie pasišventė ku- 
nigystei, norėdami padėti žmonėms, ir tie, kurie ką 
tik buvo perskaitę didaktinę alegoriją apie gerąjį sa- 
marietį. Mano manymu, dauguma iš mūsų sutiktų su 
šiomis išvadomis. Iš tiesų nė vienas iš šių veiksnių ne- 
turėjo jokios reikšmės. „Sunku sugalvoti aplinkybes, 
kuriomis akivaizdžiau būtų galima pritaikyti elgesio 
normas, susijusias su pagalba pakliuvusiesiems į bė- 
dą nei tos, kai Žmogus galvoja apie gerąjį samarietį, 
ir visgi tai pastebimai nepadidina noro padėti, - da- 
ro išvadą Darlėjus ir Batsonas. - Iš tiesų kai kuriais 
atvejais tie seminarijos studentai, kurie ketino sakyti 
kalbą, susijusią su didaktine alegorija apie gerąjį sa- 
marietį, skubėdami savo keliu tiesiogine prasme per- 
lipo per auką“. Viskas priklausė tik nuo vienintelio 
dalyko: nuo to, ar studentas skubėjo, ar ne. Iš tos gru- 
pės seminaristų, kurie skubėjo, padėti sustojo 10 pro- 
centų, o iš tos, kurie žinojo, kad atsargoje turi kele- 
tą minučių, sustojo 63 procentai. 

Kitaip tariant, šis tyrimas patvirtina, kad mūsų šir- 
dyje įsitvirtinę įsitikinimai ir tikrasis mūsų minčių tu- 
rinys galų gale yra ne tiek svarbūs, kad nulemtų veiks- 
mus, kiek svarbi yra artimiausia mūsų elgesį veikianti 
aplinka. Žodžiai „O, tu vėluoji“ turėjo tokį didelį po- 


APLINKYBIŲ ĮTAKA (PIRMOJI DALIS) 213 
——— — ————— —————“ — ME 


veikį, kad paprastai gailestingą žmogų padarė abejin- 
gą kančiai - tuo ypatingu momentu pavertė jį visai ki- 
ta asmenybe. Savo esme epidemijos susijusios būtent 
"su šiuo transformacijos procesu. Kai mėginame pada- 
ryti taip, kad idėja, įsitikinimai ar produktas staiga pa- 
plistų, mes stengiamės pakeisti savo auditoriją tam tik- 
ru nelabai pastebimu, bet svarbiu požiūriu: mes sten- 
giamės ją užkrėsti, pavergti savo epidemija, jos prie- 
šiškumą paversti palankumu. Tą galima padaryti ypa- 
tingos rūšies žmonių, turinčių išskirtinių sugebėjimų 
palaikyti ryšius, įtakos pagalba. Tai Mažumos taisyklė. 
Tą galima padaryti, pakeitus informacijos turinį, kad 
žinia taptų tokia įsimintina, jog įsitvirtintų Žmonių 
mintyse ir priverstų juos veikti. Tai Užkibimo faktorius. 
Aš manau, kad abi šios taisyklės turi intuityvią pras- 
mę. Tačiau mes privalome suprasti, kad maži pokyčiai 
gali būti tiek pat svarbūs epidemijų virsmui, nors at- 
rodo, jog šis faktas pažeidžia mumyse įsišaknijusias 
prielaidas apie žmogaus prigimtį. 

Tai nereiškia, kad, paaiškinant mūsų elgesį, mūsų 
vidinės psichologinės būsenos ir asmeninė patirtis nė- 
ra svarbūs. Pavyzdžiui, didžiulis procentas žmonių, 
linkusių į smurtinius veiksmus, iš tiesų turi kokių nors 
psichikos sutrikimų arba praeityje yra patyrę didelių 
neigiamų išgyvenimų. Tačiau didžiulė riba skiria po- 
linkį smurtui nuo faktiško smurtinio veiksmo įvykdy- 
mo. Nusikaltimas yra sąlyginai retas ir netipiškas reiš- 
kinys. Tam, kad jis būtų įvykdytas, turi atsitikti kaž- 

kas daugiau, kažkas papildomo, kas problemų turin- 
tį žmogų patrauktų smurto link, o Aplinkybių įtaka 
būtent ir teigia, kad tie virsmo taškai gali būti labai 
paprasti ir trivialūs, pavyzdžiui, kasdienės netvarkos 
požymiai — piešiniai ant sienų ir nemokėjimas už va- 
žiavimą. Šios idėjos prasmė yra nepaprastai reikšmin- 
ga. Ankstesnis požiūris, kad viskas priklauso nuo po- 
linkio - kad smurtinio elgesio priežastis yra „psicho- 
patinė asmenybė“ arba „sąžiningumo trūkumas“, ar- 
ba nesugebėjimas patirti pasitenkinimą, arba koks 
nors genuose užkoduotas blogis —- yra pats pasyviau- 
sias. Pagal jį, sykį pagavus nusikaltėlį, galima mėgin- 
ti padaryti jį geresnį - duoti jam Prozako, taikyti psi- 
choterapiją, mėginti jį reabilituoti. Tačiau iš tiesų la- 
bai nedaug ką galima nuveikti, kad iš anksto sukliu- 
dytume padaryti nusikaltimą. Senas supratimas apie 
susidorojimą su nusikalstamumo epidemijomis neiš- 
vengiamai veda prie problemos, susijusios su nusikals- 
tamumo prevencijos priemonėmis. Įmontuokite du- 
ryse papildomą užraktą, kad sustabdytumėte vagį, ir 
galbūt taip padrąsinsite jį eiti prie kitų durų. Įkalin- 
kite nusikaltėlius ilgesniam laikui, kad jie turėtų ma- 
žiau galimybių mums pakenkti. Persikelkite į prie- 
miesčius, kad kiek įmanoma atitolintumėte save nuo 
nusikaltėlių. 

Tačiau kai suvokiame, kokios svarbios yra aplin- 
kybės, ir kad virsmo tašku gali pasitarnauti specifi- 
niai ir palyginti nereikšmingi aplinkos elementai, mū- 

sų požiūris gali pasikeisti. Virsmo taškai, susiję su ap- 
linka — tai tokie dalykai, kuriuos galima pakeisti: ga- 
lima sutvarkyti išdaužtus langus ir nuvalyti piešinius 
nuo sienų bei pakeisti veiksnius, labiausiai skatinan- 
čius nusikalstamumą. Nusikalstamumas gali tapti su- 
prantamas. Jo galima išvengti. Tačiau esama plates- 
nio šios problemos aspekto. Judita Haris įtikinamai 
įrodė, kad vaikams daroma bendraamžių ir visuome- 
nės įtaka yra svarbesnė nei šeimos įtaka. Pavyzdžiui, 
tiriant jaunuolių nusikalstamumo ir iškritimo iš mo- 
kyklų procentą, paaiškėjo, kad vaikai, augantys geroje 
išorinėje aplinkoje ir problemiškoje šeimoje, yra ge- 
resni, nei tie, kurie auga blogoje aplinkoje ir geroje 
šeimoje. Iš pirmo žvilgsnio gali pasirodyti, jog to ne- 
gali būti - mat esame įpratę garbinti šeimos įtakos 
svarbą ir galią. Tačiau realybėje tai yra akivaizdus ir 
prasmingas Aplinkybių įtakos atvejis, kuris paprasčiau- 
siai rodo, kad vaikų formavimuisi didžiulę įtaką da- 
ro išorinė aplinka ir kad mūsų artimiausios sociali- 
nės ir fizinės aplinkos ypatybės — gatvės, kuriomis mes 
vaikštome, žmonės, su kuriais susiduriame, - vaidina 
didžiulį vaidmenį formuojant mūsų asmenybę ir el- 
gesį. Galiausiai ne tik aiškiai nusikalstamas elgesys, 
bet ir bet koks kitas elgesys yra jautrus aplinkai. Kad 
ir kaip keistai atrodytų, jei sulyginsime Stanfordo ka- 
lėjimo ir Niujorko metro eksperimentų prasmę, įsiti- 
kinsime, jog jie abu teigia, kad švarioje gatvėje įma- 

noma būti geresniu žmogumi nei prišiukšlintoje, kaip 
galima būti geresniam švariame metro nei metro su 
apipaišytomis sienomis. 

„Tokioje kaip ši situacijoje atsiduri tarsi kovinėje 
aplinkoje, - kupinas kančios telefonu pasakojo Get- 
sas savo kaimynei Myrai Fridman, praėjus kelioms 
dienoms po šaudymo metro. - Negali normaliai gal- 
voti. Netgi atmintis nedirba normaliai. Esi toks susi- 
nervinęs. Iš tiesų pasikeičia net regėjimas. Pasikeičia 
matymo laukas. Pasikeičia galimybės. Pasikeičia asme- 
nybė“. Jis elgėsi, pasak Getso, Žiauriai ir negailestin- 
gal... „Įsivaizduok, kad įveji žiurkę į kampą ir ruošiesi 
j4 papjauti, supranti? Aš reagavau žiauriai ir negai- 
lestingai, būtent taip, kaip ta žiurkė“. 

Be abejo, jis taip elgėsi. Jis buvo žiurkė lindynėje. 


Aplinkybių įtaka 
(antroji dalis) 

1996 metais buvusi aktorė ir dramaturgė Rebeka 
Vels išleido knygą pavadinimu Ya-Ya seserijos dieviš- 
kosios paslaptys. Jos pasirodymas knygynuose netapo 
labai svarbiu literatūrinio pasaulio įvykiu. Anksčiau 
Vels buvo parašiusi knygą „Maži altorėliai visur“, su- 
laukusią tam tikro populiarumo jos gimtajame Sietle 
ir jo apylinkėse. Tačiau ji neprilygo nei Danielei Styl, 
nei Merei Higins Klark. Kai Vels pristatinėjo ką tik 
išleistą knygą Grinviče, Konektikuto valstijoje, salėje 
sėdėjo tik septyni žmonės. Tai šen, tai ten knyga su- 
laukė atsiliepimų, daugiausia teigiamų, tačiau galiau- 
siai jos knyga buvo visai respektabiliai parduota — 
15 000 egzempliorių kietais viršeliais. 

Po metų pasirodė Ya-Ya seserija minkštais virše- 
liais. Pirmasis 18 000 egzempliorių tiražas pralenkė 
lūkesčius - buvo parduotas per kelis mėnesius. Vasa- 
ros pradžioje knygos minkštais viršeliais buvo parduo- 
ta jau 30 000, ir Vels, taip pat ir jos redaktorė, pra- 
dėjo jausti, kad gali įvykti kai kas keisto ir nuosta- 

baus. Vėliau Vels prisiminė savo nuojautas: „Aš pa- 
sirašinėsiu knygas ir bus grupėmis ateinančių mote- 
rų — po šešias ar septynias, kurios prašys pasirašyti 
nuo trijų iki dešimties knygų“. Vels redaktorė Diana 
Reverand kreipėsi į prekybininkus ir pranešė, kad 
atėjo laikas surengti reklaminę kampaniją. Jie New 
Yorker žurnale, kitoje puslapio su turiniu pusėje, 
išspausdino reklamą ir per mėnesį buvo parduota 
60 000 knygų. Važinėdama po šalį iš vieno knygos 
pristatymo į kitą, Vels ėmė pastebėti, kaip keičiasi 
auditorijos sudėtis. „Aš atkreipiau dėmesį, kad atei- 
na motinos su dukterimis. Dukterų amžius beveik ar 
per keturiasdešimt. Motinos buvo tos kartos, kuri 
lankė mokyklą Antrojo pasaulinio karo metais. Pas- 
kui pastebėjau, kad pradėjo ateiti trys kartos, grupe- 
lėmis po maždaug dvidešimt moterų. O tada - ma- 
no didžiuliam pasitenkinimui - ir tai įvyko gerokai 
vėliau — pasirodė paauglės ir penktokės“. 

Ya-Ya seserijos dieviškosios paslaptys dar nebuvo pa- 
tekusios į bestselerių sąrašus. Tai įvyko tik 1998 metų 
vasarį, kai knyga atsidūrė populiarumo viršūnėje - 
48 leidimai bendru 2,5 milijono egzempliorių tiražu. 
Nacionalinės žiniasklaidos dėmesys — straipsniai di- 
džiuosiuose moterų žurnaluose ir pasirodymas televi- 
zijos laidose, padarę iš Vels garsenybę - dar irgi nebu- 
vo prasidėjęs. Tačiau iš lūpų į lūpas sklindančios infor- 
macijos galios dėka jos knyga staiga išpopuliarėjo. ,,Po- 
sūkio taškas greičiausiai įvyko Šiaurės Kalifornijoje ki- 

tą žiemą, išleidus knygą plonais viršeliais, - pasakojo 
Vels. — Situacija pasikeitė, ir į mano knygos pristaty- 
mus staiga pradėjo rinktis po 700-800 žmonių“. 

Kodėl Ya-Ya seserija išplito kaip epidemija? Pažvel- 
gus į praeitį, atsakymas atrodo gana aiškus. Knyga yra 
miela širdžiai ir puikiai parašyta bei prikaustanti dė- 
mesį istorija apie draugystę ir santykius tarp motinos 
ir dukters. Ji suprantama žmonėms. Ji užvaldo. Pasi- 
tarnauja ir tas faktas, kad pati Vels yra aktorė. Ke- 
liaudama po šalį, ji ne tiek skaitydavo ištraukas iš sa- 
vo knygos, kiek jas suvaidindavo, atlikdama kiekvie- 
ną vaidmenį taip įgudusiai, kad jos knygos pristaty- 
mai virsdavo spektakliais. Vels yra klasikinė Pardavė- 
ja. Tačiau esama ir trečio, ne tokio akivaizdaus veiks- 
nio, susijusio su paskutiniu epidemijų principu. Yū- 
Ya sėkmė - tai duoklė Aplinkybių įtakai. O dar tiks- 
liau, tai vieno ypatingo aplinkybių aspekto įtakos įro- 
dymas, o būtent - ypatingo vaidmens, kurį epidemi- 
jose vaidina Žmonių grupės. 


Tam tikra prasme tai akivaizdus pastebėjimas. Vi- 
si, kas kada nors lankėsi kine, žino, kad į kino teatrą 
susirinkusios minios dydis labai veikia mūsų požiūrį 
į tai, ar geras filmas: kimšte prikimštame kino teatre 
komedijos visada yra juokingesnės, o trileriai labiau 

jaudinantys. Psichologai mini panašius atvejus: kai 
žmonių prašome pateikti kolektyvinius įrodymus ar- 
ba priimti kolektyvinius sprendimus, jie pateikia ki- 
tokias išvadas nei tada, kai tuos pačius klausimus už- 
duodame kiekvienam nariui atskirai. Būdami grupės 
nariai, pasiduodame kitų jos narių spaudimui bei pa- 
klūstame visuomeninio elgesio normoms ir bet ko- 
kiai kitai įtakai, kuri gali suvaidinti svarbų vaidme- 
nį, tik pradėjus kilti epidemijai. 

Ar kada nors jums teko pasidomėti, pavyzdžiui, 
kaip prasideda religiniai judėjimai? Paprastai apie 
juos manome kaip apie labai charizmatiškų evange- 
listų, tokių kaip apaštalas Paulius ar Bilis Grehemas, 
arba Braihemas Jangas, veiklos produktą. Tačiau bet 
kokios naujos užkrečiančios ideologijos išplitimas 
taip pat labai priklauso nuo sumanaus grupinės ener- 
gijos panaudojimo. Pavyzdžiui, XVIII a. pabaigoje ir 
XIX a. pradžioje metodistų judėjimas kaip epidemija 
išplito Anglijoje ir Šiaurės Amerikoje, o jo sekėjų 
skaičius Jungtinėse Valstijose per penkerius ar šeše- 
rius metus nuo 20 000 išaugo iki 90 000 žmonių 
XVIII a. devintajame dešimtmetyje. Tačiau metodis- 
tų įkūrėjas Džonas Vesley anaiptol nebuvo charizma- 
tiškiausias savo eros dvasininkas. Ši garbė priklausė 
Džordžui Vitfildui, tokios galios ir charizmos orato- 
riui, apie kurį buvo pasakojama, jog kartą jis užbū- 
rė Benjaminą Frankliną, ir šis paaukojo penkis sva- 
rus, nors, be abejonės, toli gražu nebuvo nuolatinis 

bažnyčios lankytojas. Vesley nebuvo toks puikus te- 
ologas kaip, tarkim, Džonas Kalvinas ar Martinas 
Liuteris. Tačiau jis buvo genialus organizatorius. Ves- 
ley keliaudavo po Angliją ir Šiaurės Ameriką, tūks- 
tančiams Žmonių sakydavo pamokslus po atviru dan- 
gumi. Bet jis ne vien tik meldėsi. Jis taip pat pakan- 
kamai ilgam apsistodavo kiekviename mieste, kad iš 
pačių entuziastiškiausių atsivertėlių suorganizuotų re- 
ligines bendruomenes, kurias savo ruožtu padalyda- 
vo į mažesnes grupes iš maždaug tuzino žmonių. Iš 
atsivertėlių buvo reikalaujama lankytis kas savaitę 
vykstančiuose susirinkimuose ir ištikimai laikytis el- 
gesio normų. Tie, kurie nesugebėdavo gyventi pagal 
metodistų standartus, būdavo šalinami iš grupės. Ki- 
taip tariant, tai buvo grupės, ginančios savo tikslus. 
Per visą savo gyvenimą Vesley nepaliaujamai lankė 
šias grupes, įtvirtindamas metodistų tikėjimo dogmas, 
per metus nujodamas ant žirgo iki keturių tūkstan- 
čių mylių. Jis buvo klasikinis Ryšių palaikytojas, aukš- 
čiausios klasės Polis Revere. Tačiau skirtumas tas, 
kad jis nebuvo žmogus, turintis ryšių su daugeliu ki- 
tų Žmonių. Jis palaikė ryšius su daugeliu grupių, o 
tai yra nedidelis, bet svarbus skirtumas. Vesley su- 
prato, jog norint taip esmingai pakeisti Žmonių tikė- 
jimą ir jų elgesį, kad šie pokyčiai išliktų ir pasitar- 
nautų pavyzdžiu kitiems, reikia sukurti tokią ben- 
druomenę, kurioje šis naujas tikėjimas galėtų būti 
praktikuojamas, gilinamas ir ugdomas. 

Aš manau, jog tai taip pat padeda paaiškinti, ko- 
dėl išpopuliarėjo Y2-Ya seserija. Ya-Ya seserija pirmiau- 
sia pasirodė Šiaurės Kalifornijos Nepriklausomų kny- 
gų pardavėjų bestselerių sąraše. Kaip pasakojo Vels, 
Šiaurės Kalifornija buvo ta vieta, kur į jos knygos pri- 
statymus pirmiausia pradėjo rinktis po 700-800 žmo- 
nių. Ten ir prasidėjo Ya-Ya epidemija. Kodėl? Pagal 
Reverandą, San Francisko srityje yra susitelkusios 
stipriausios knygų mylėtojų draugijos, o Ya-Ya nuo pat 
pradžių tapo leidėjų vadinamąja „knygų mylėtojų kny- 
ga“. Tai buvo emociškai rafinuotas, daugiaplanis ro- 
manas su įdomiais personažais, skatinantis apmąsty- 
mus ir diskusijas, ir knygų mylėtojų draugijos juo su- 
sidomėjo. Moterys, ateinančios į Vels knygos prista- 
tymus, buvo skaitytojų draugijų narės, ir jos pirkda- 
vo daugiau knygos egzempliorių — ne tik savo šeimai 
ir draugams, bet ir kitiems savo draugijų nariams. O 
kadangi Ya-Ya buvo skaitoma ir aptarinėjama grupė- 
se, knyga tapo kur kas populiaresnė. Galiausiai visa- 
da lengviau prisiminti ir vertinti tai, ką dvi valandas 
aptarinėjate su savo draugais. Tai tampa socialiniu 
reiškiniu ir pokalbių objektu. Taip Ya-Ya, radusi sau 
dirvą knygų mylėtojų draugijose, išplito į platesnę iš 
lūpų į lūpas perduodamą epidemiją. 

Vels teigia, kad pristatymų pabaigoje, per klausy- 
mųy-atsakymų sesijas, moterys iš auditorijos jai saky- 
davo: „Mes buvome knygų mylėtojų draugijos narės 
dvejus metus, bet kai perskaitėme jūsų knygą, kažkas 

pasikeitė — perėjome į tokį bendravimą, kuris buvo 
labiau panašus į draugystę. - Moterys man pasipasa- 
kojo, kad jos pradėjo kartu vaikščioti į paplūdimius, 
rengti vakarėlius vienos kitų namuose“. Moterys pa- 
čios pradėjo kurti Y2-Ya seserijos grupes, imituodamos 
tą, kuri buvo aprašyta knygoje, ir atnešdavo Vels sa- 
vo grupių nuotraukas, kad ji ant jų pasirašytų. Ves- 
ley metodistų tikėjimas kaip amalas pasklido po An- 
gliją ir Ameriką, nes jis lankė šimtus bendruomenės 
grupių, o kiekviena grupė priimdavo jo informaciją 
ir dar plačiau ją paskleisdavo. Žinia apie Ya-Ya skli- 
do tokiu pat būdu - nuo vienos skaitytojų grupės ki- 
tai, nuo vienos Ya-Yū grupės kitai, nuo vieno Vels kny- 
gos pristatymo iki kito, kadangi daugiau nei metus ji 
nedarė nieko kito, o tik be perstojo keliavo po šalį. 

Ya-Ya seserijos ir Džono Vesley pavyzdžiai moko, 
kad mažos, glaudžiai susijusios grupės yra pajėgios 
padidinti Žinios ar idėjos virtimo epidemija galimy- 
bę. Tačiau tokia išvada neatsako į daugelį svarbių 
klausimų. Pavyzdžiui, pats žodis grupė yra terminas, 
vartojamas apibūdinti bet kokiai grupei - nuo krep- 
šinio komandos iki Vežėjų sąjungos, nuo dviejų atos- 
togaujančių porų iki Respublikonų partijos. Kokios 
grupės yra pačios efektyviausios, galinčios pasiekti vir- 
smo tašką ir pradėti epidemiją? Ar egzistuoja koks 
nors paprastas būdas, leidžiantis atskirti realų visuo- 
meninį autoritetą nuo grupės, turinčios mažai įtakos? 

Pasirodo, yra. Tai vadinamoji /50-ties taisyklė, ir tai 
nepaprastai įdomus dalykas, rodantis, kokiais keistais 
ir netikėtais būdais aplinkybės veikia socialinių epi- 
demijų paplitimą. 


Ž. 


Pažintinėje psichologijoje esama sąvokos, vadina- 
mos kanalo geba (kanalo gebėjimas perduoti infor- 
maciją), kuri susijusi su mūsų smegenų plotu, skirtu 
tam tikrų rūšių informacijai. Pavyzdžiui, įsivaizduoki- 
me, kad aš jums pagroju daugelį atsitiktinių skirtin- 
gų muzikinių tonų ir paprašau kiekvienam iš jų pri- 
skirti tam tikrą skaičių. Jei pagročiau labai žemą to- 
ną, jūs pažymėtumėte jį vienetu, vidutinio aukštumo 
toną - dvejetu, o aukštą toną — trejetu. Šio testo tiks- 
las yra išsiaiškinti, kiek įvairių tonų jūs galite išskir- 
ti. Žmonės, turintys puikią klausą, be abejo, gali la- 
bai ilgai Žaisti ši žaidimą. Jiems galite pagroti daugy- 
bę tonų, ir jie juos visus sugebės išskirti. Bet dauge- 
liui iš mūsų šis žaidimas yra sunkiai įkandamas. Dau- 
gybė Žmonių gali išskirti tonus tik į maždaug šešias 
kategorijas, paskui ima klysti ir suplaka skirtingus to- 
nus į tą pačią kategoriją. Tai nepaprastai dėsningas 
atradimas. Jei, pavyzdžiui, jums pagročiau penkis la- 
bai aukštus garsus, jūs juos sugebėtumėte atskirti, jei 
pagročiau penkis labai žemus, irgi sugebėtumėte at- 

skirti. Tada jums atrodys, jog jei sujungsiu tuos aukš- 
tus ir žemus garsus ir pagrosiu visus iš karto, jūs iš- 
skirsite juos į dešimt kategorijų, tačiau to padaryti ne- 
sugebėsite. Greičiausiai apsiribosite maždaug šešio- 
mis kategorijomis. 

Ši natūrali riba išryškėja atliekant paprastus testus. 
Jei paprašyčiau išgerti dvidešimt stiklinių šaltos arba- 
tos su skirtingu cukraus kiekiu kiekvienoje stiklinėje 
ir surūšiuoti jas pagal saldumą, jūs sugebėtumėte su- 
skirstyti jas į šešias ar septynias skirtingas kategorijas, 
o paskui pradėtumėte klysti. Arba jei prieš jus esan- 
čiame ekrane labai dideliu greičiu blyksėtų taškai ir 
aš paprašyčiau jūsų suskaičiuoti, kiek jų matote, tei- 
singai suskaičiuotumėte iki maždaug septynių taškų, 
o paskui pradėtumėte spėlioti. „Atrodo, jog mumyse 
yra užkoduoti kažkokie apribojimai: arba jie įsitvirti- 
na mokantis, arba yra įtvirtinti mūsų nervų sistemos 
sandaroje - kažkokia riba, kuri išlaiko mūsų kanalo ge- 
bą šiame diapazone“, - savo žymiajame esė Magiška- 
sis skaičius septyni daro išvadą psichologas Džordžas 
Mileris. Dėl šios priežasties telefonų numeriai suda- 
romi iš septynių skaitmenų. „Belas norėjo, kad nume- 
riai būtų kuo ilgesni, be ne tokie ilgi, kad žmonės ne- 
galėtų jų įsiminti“, - sako Džonatanas Kohenas, žŽmo- 
gaus atminties tyrinėtojas iš Princetono universiteto. 
Jei vietiniai telefono numeriai būtų aštuonių ar devy- 
nių skaitmenų, jie viršytų Žmonių kanalo gebą: rink- 
dami numerius, jie gerokai dažniau klystų. 

Kitaip tariant, mes, žmonės, vienu metu sugeba- 
me apdoroti tik tokį kiekį informacijos. Kai tik per- 
žengiame tam tikrą ribą, pasijuntame priblokšti. Tai, 
ką aš čia aprašinėju, yra vadinamasis intelektualinis 
pajėgumas — mūsų gebėjimas apdoroti naują informa- 
ciją. Bet, gerai pagalvojus, jausmus taip pat galima 
apibūdinti kanalo geba. 

Pavyzdžiui, raskite valandėlę laiko ir sudarykite są- 
rašą visų savo pažįstamų žmonių, kurių mirtis jus labai 
priblokštų. Galimas dalykas, kad jūsų sąraše bus apie 
12 vardų. Bent jau toks yra vidutinis skaičius, kurį pa- 
teikia dauguma žmonių. Šie vardai, pasak psichologų, 
sudaro vadinamąją mūsų simpatijos grupę. Kodėl ji ne 
didesnė? Iš dalies tai susiję su laiku. Peržiūrėję sąrašą, 
greičiausiai pastebėsite, jog tai žmonės, kuriems jūs 
skiriate daugiausia dėmesio — paskambinate telefonu 
ar aplankote, galvojate apie juos ir išgyvenate dėl jų. 
Jei sąrašas būtų dvigubai ilgesnis, jei jame būtų, tar- 
kim, 30 vardų ir dėl to jūs kiekvienam Žmogui 1š šio $ą- 
rašo skirtumėte dvigubai mažiau laiko, ar tebebūtumė- 
te toks pat artimas kiekvienam iš jų? Greičiausiai ne. 
Norėdami būti kieno nors geriausias draugas, pirmiau- 
sia turite skirti tam laiko. Tačiau dar daugiau reikia 
skirti emocinės energijos. Gilus išgyvenimas dėl ko 
nors sekina. Intervale tarp 10 ir 15 Žmonių pasijunta- 
me per daug apkrauti, jaučiamės taip pat, kai turime 
išskirti per daug muzikinių tonų. Taip mes, žmonės, 
esame sutverti. Pažangus biologas S. L. Vašburnas rašo: 

Pagrindinė žmogaus evoliucija vyko anksčiau, nei atsi- 
rado žemės ūkis, tada, kai žmonės gyveno mažomis 
grupėmis ir buvo artimi. Dėl to žmogaus biologija vys- 
tėsi kaip mechanizmas, prisitaikantis prie sąlygų, kurios 
dabar jau neegzistuoja. Išsivystė Žmonės, turintys stip- 
rius jausmus nedideliam skaičiui kitų Žmonių, pripratę 
prie trumpų atstumų ir sąlyginai trumpų laiko periodų; 


ir Šie gyvenimo aspektai vis dar tebėra jiems svarbūs. 


Galbūt pats įdomiausias natūralus ribotumas yra 
tas, kurį galime pavadinti mūsų socialinio kanalo ge- 
ba. Labiausiai įtikinamą socialinio kanalo gebos atve- 
ji pateikė britų antropologas Robinas Dunbaras. Dun- 
baras pradeda nuo paprastų stebėjimų. Didžiausius 
smegenis iš visų žinduolių turi primatai: beždžionės — 
šimpanzės ir babuinai — bei žmonės. Dar svarbiau yra 
tai, kad tam tikra žmogaus ir kitų primatų smegenų 
dalis - smegenų sritis, vadinama naująja smegenų žie- 
ve - yra labai didelė, palyginti su kitais žinduoliais. 
Metų metus mokslininkai ginčijosi, kodėl taip yra. 
Anot vienos teorijos, mūsų smegenys išsivystė todėl, 
kad mūsų protėviai pradėjo rinkti įmantresnį maistą: 
užuot valgę tik žoles ir lapus, jie pradėjo valgyti vai- 
sius, O tam reikėjo daugiau protinių sugebėjimų. No- 
rint rasti vaisių, reikia daug toliau nukeliauti, nei ieš- 
kant žolių, taigi reikia sugebėti mintyse kurti vietovės 
žemėlapius. Reikia rūpintis, kad vaisiai būtų prinokę. 
Reikia nulupti vaisiaus žievę, kad galėtum suvalgyti 

mėsingąją jo dalį ir t. t. Ši teorija problemiška, nes var- 
gu ar pavyks rasti atitikimą tarp primatų smegenų dy- 
džio ir jų mitybos įpročių. Yra žolėdžių primatų su di- 
delėmis smegenimis ir vaisių valgytojų su mažesnėmis 
smegenimis, taip pat kaip yra primatų su maža naują- 
ja smegenų žieve, kurie nukeliauja didelius atstumus 
ieškodami maisto, ir primatų su didelėmis smegenimis, 
kurie maisto randa prie namų. Taigi maisto argumen- 
tas atsiduria aklavietėje. Visgi su kuo yra susijęs sme- 
genų dydis? Dunbaras teigia, jog atsakymas slypi gru- 
pės dydyje. Jei patyrinėsime bet kurią primatų rūšį, - 
bet kurias beždžiones — pastebėsime, kad kuo dides- 
nė naujoji smegenų žievė, tuo didesnis vidutinis gru- 
pės, kurioje jie gyvena, dydis. 

Dunbaras faktais patvirtina, jog smegenys vystosi 
ir tampa didesnės, kad galėtų susidoroti su didesnių 
socialinių grupių problemomis. Dunbaras pastebi, jog, 
priklausydami penkių žmonių grupei, turime palaikyti 
dešimt atskirų tarpusavio santykių: savo santykius su 
kitais keturiais savo grupės nariais ir dar šešis dvipu- 
sius santykius su kitais grupės nariais. Štai ką reiškia 
pažinti visus savo grupės žmones. Turite suprasti gru- 
pės personalinę dinamiką, suderinti įvairias asmeny- 
bes, rūpintis, kad žmonės būtų patenkinti, valdyti sa- 
vo pačių laiko ir dėmesio poreikius ir t. t. Tačiau jei 
priklausote dvidešimties žmonių grupei, turite palai- 
kyti jau 190 abipusių santykių: 19 tarp savęs ir kitų 
grupės narių ir 171, susijusį su kitais grupės nariais. 


APLINKYBIŲ ĮTAKA (ANTROJI DALIS) 229 
TTT (Om 


Taigi grupei padidėjus penkis kartus, kiekis apdoro- 
jamos informacijos, kurios reikia norint „pažinti“ ki- 
tus grupės narius, padidėja dvidešimt kartų. Kitaip ta- 
riant, netgi palyginti nedidelis grupės padidėjimas su- 
kuria gerokai didesnę papildomą socialinę ir intelek- 
tualinę naštą. 

Žmonės bendrauja didžiausiose iš visų primatų so- 
cialinėse grupėse, kadangi jie yra vieninteliai gyvūnai, 
turintys pakankamo dydžio smegenis, galinčias susi- 
doroti su sudėtingomis socialinėmis struktūromis. 
Dunbaras sukūrė lygtį, tinkančią daugumai primatų, 
į kurią jis įtraukė vadinamąjį tam tikrų rūšių gyvūnų 
naujosios smegenų žievės koeficientą — naujosios 
smegenų žievės dydžio ir visų smegenų dydžio santy- 
kį. Pagal šią lygtį galima apskaičiuoti tikėtiną maksi- 
malų gyvūnų grupės dydį. Jei apskaičiuotumėte nau- 
josios smegenų žievės koeficientą Homo sapiens gru- 
pei, gautumėte skaičių 147,8, arba apytiksliai 150. 
„Matyt, skaičius 150 atspindi maksimalų individų 
skaičių, su kuriais mes galime turėti nuoširdžius vi- 
suomeninius santykius, tokius santykius, kai mes su- 
vokiame, kas jie tokie ir kaip jie susiję su mumis. Ki- 
taip tariant, tai skaičius žmonių, su kuriais atsitikti- 
nai susidūrę bare galėtume nesivaržydami išgerti tau- 
relę be kvietimo“. 

Dunbaras nuodugniai ištyrinėjo antropologijos lite- 
ratūrą ir išsiaiškino, kad skaičius 150 joje minimas la- 
bai dažnai. Pavyzdžiui, jis išstudijavo 21 skirtingą me- 

džiotojų ir žemdirbių bendruomenes, apie kurias yra 
išlikę svarbių istorinių faktų, pradedant Australijos 
Valbiri bendruomene, Naujosios Gvinėjos Tauade, 
Grenlandijos Amasalik ir baigiant Ona bendruomene 
iš Siera del Fuego, ir išsiaiškino, kad vidutinis jų kai- 
muose gyvenančių žmonių skaičius buvo 148,4. "Tas 
pats modelis tinka karinėms organizacijoms. „Ilgainiui 
karo strategai atrado apytikslę taisyklę, pagal kurią 
funkcionalūs koviniai daliniai negali būti didesni nei 
200 Žmonių, - rašo Dunbaras. - Tai, mano manymu, 
nėra susiję vien tik su tuo, kaip generolai užnugaryje 
valdo ir koordinuoja kariuomenę, nes, nepaisant visos 
komunikacinių technologijų pažangos, pasiektos nuo 
Pirmojo pasaulinio karo laikų, kuopas sudaro būtent 
tiek žmonių. Labiau panašu į tai, kad iš šimtmečių 
bandymų ir klaidų strategai suprato, jog sunku surinkti 
didesnį nei šis skaičius pakankamai pažįstančių vienas 
kitą vyrų būrį, kad jie galėtų veikti išvien kaip funkcio- 
nalus dalinys“. Be abejo, visgi įmanoma valdyti kariuo- 
menę, susidedančią ir iš daugiau žmonių. Tačiau dides- 
nės grupės turi turėti sudėtingesnę valdymo hierarchiją 
tr įstatymus bei taikyti formalias priemones lojalumui 
ir susitelkimui išlaikyti. Bet kai Žmonių skaičius nevir- 
šija 150, teigia Dunbaras, tuos pačius tikslus galima pa- 
siekti nesunkiai: „Esant tokiam dydžiui galima vado- 
vautis taisyklėmis ir kontroliuoti neteisėtus veiksmus 
asmeninio lojalumo ir vyrų tarpusavio kontaktų pa- 
grindu. Didesnėje grupėje tai tampa neįmanoma“. 

O štai pavyzdys religinės bendruomenės, šimtus 
metų gyvenusios kolonijomis ir besiverčiančios žemės 
ūkiu Europoje, o nuo XX a. pradžios ir Šiaurės Ame- 
rikoje, Jokūbo Huterio garbei pavadintos huteritais. 
Huteritai (turintys tas pačias tradicijas kaip amišai ir 
menonitai) griežtai laikosi taisyklės, kad kas kartą, kai 
kolonijos žmonių skaičius pasiekia 150, ji turi būti pa- 
dalyta į dvi dalis. Taip atsiranda nauja kolonija. „At- 
rodo, kad geriausiai ir efektyviausiai pavyksta valdy- 
ti Žmonių grupes, kuriose yra mažiau nei 150 žmo- 
nių, — sakė man Bilas Grosas, vienas iš huteritų ko- 
lonijos, esančios netoli Spokanės, lyderių. - Kai žmo- 
nių skaičius yra didesnis, jie nebepažįsta vieni kitų“. 
Akivaizdu, jog huteritai neišstudijavo šiuolaikinės 
evoliucijos psichologijos —- 750-ties taisykle jie vado- 
vavosi šimtmečiais. Tačiau jų loginis paaiškinimas ati- 
tinka Dunbaro teoriją. Huteritai tiki, kad pasiekus 
skaičių 150, įvyksta kažkas nenusakomo, bet labai re- 
alaus, kas per naktį kažkokiu būdu gali pakeisti ben- 
druomenę. „Mažesnėse grupėse Žmonės yra gerokai 
artimesni. Jie vieningi, o tai labai svarbi efektyvaus 
ir sėkmingo bendruomenės gyvenimo sąlyga, - teigia 
Grosas. — Jei Žmonių yra per daug, jiems nepakanka 
bendrų darbų, bendrų reikalų. Prasidėjus susvetimė- 
jimui, ima irti artima bičiulystė“. Grosas dėstė savo 
patirtį — jis lankėsi huteritų kolonijose, kurios artė- 
jo prie šio magiško skaičiaus ir savo akimis matė, 
kaip keičiasi reikalai. „Kai grupė pasiekia tokį dydį, 

j0je savaime pradeda formuotis tam tikras klanas. - 
Jis padarė gestą tarsi norėdamas parodyti pasidaliji- 
mą. — Didesnėse grupėse susikuria dar dvi ar trys. 
Nors iš tiesų stengiamės to išvengti, bet kai taip atsi- 
tinka, pats laikas atsiskirti“. 


2: 


Šioje knygoje išsiaiškinome, kad daugelis sąlyginai 
nedidelių pokyčių mus supančioje išorinėje aplinkoje 
gali turėti dramatiškų padarinių mūsų elgesiui ir as- 
menybei. Nuvalykime piešinius nuo sienų ir staiga tie 
žmonės, kurie kitu atveju darytų nusikaltimus, staiga 
nustos tai darę. Pasakykite seminaristui, kad jis turi 
skubėti, ir jis staiga pradės ignoruoti greta esančius 
žmones, akivaizdžiai pakliuvusius į nelaimę. /50-ties 
taisyklė teigia, kad grupės dydis yra dar vienas iš tų sub- 
tilių veiksnių, kurie gali daug ką pakeisti. Huteritų at- 
veju žmonės, noriai dalyvaujantys grupės veikloje, ga- 
li lengvai priimti bendruomenės moralės etiką, kai jų 
skaičius mažesnis nei 150. Didėjant bendruomenei, 
prasideda jos narių pasidalijimas ir susvetimėjimas. 

Jei norima, kad grupės taptų užkrečiančios intor- 
macijos inkubatoriais, kaip tai įvyko Ya-Ya seserijos 
dieviškųjų paslapčių arba ankstyvųjų metodistų baž- 
nyčios atvejais, svarbu, kad jose būtų ne daugiau kaip 
150 narių. Peržengus šią ribą, pradeda atsirasti struk- 

tūrinių pokyčių, trukdančių grupei sutarti ir bendrai 
veikti. Jei, tarkim, nepasiturimose bendruomenėse 
norime atidaryti mokyklų, kurios galėtų sėkmingai 
neutralizuoti žalingą jas supančios aplinkos atmosfe- 
rą, tai reikš, kad galbūt mums bus geriau pastatyti 
daug mažų mokyklų nei vieną ar dvi dideles. !50-ties 
taisyklė teigia, kad greitai besiplečiančių bažnyčių 
kongregacijų nariai arba visuomeninių klubų nariai ar 
bet kurie Žmonės, plėtojantys grupinę veiklą, parem- 
tą bendrų idealų epideminiu išplitimu, turi ypač ge- 
rai suvokti didumo pavojų. 150-ties ribos peržengimas 
yra mažas pokytis, galintis turėti didelės reikšmės. 
Galbūt geriausias organizacijos, sėkmingai išven- 
gusios šios problemos, pavyzdys yra Gore Associates. 
Tai privati, daugiamilijoninės dolerių vertės moder- 
nių technologijų firma, esanti Niuarke, Delavere. 
Gore — tai kompanija, gaminanti vandeniui nepralai- 
dų Gore-Tėx audinį, taip pat Glide vaškuotus siūlus 
dantims valyti, specialią izoliacinę dangą kompiute- 
rių kabeliams ir daugybę įvairių modernių speciali- 
zuotų kasečių, maišelių filtrams bei vamzdžių ir vamz- 
delių automobilių, puslaidininkių, farmacijos ir me- 
dicinos pramonei. Gore firmoje nėra titulų. Jei ten 
dirbančių Žmonių paprašysite jų vizitinės kortelės, joje 
pamatysite tik pavardę, o po ja Žodį Associate (ben- 
dradarbis, kompanionas), nesvarbu, kiek jie uždirba 
arba kokia atsakomybės našta gula ant jų pečių, ar 
kiek ilgai dirba kompanijoje. Žmonės neturi viršinin- 

kų, jie turi globėjus — vadovus, atstovaujančius jų in- 
teresams. Nėra organizacijos schemų, biudžetų, su- 
dėtingų strateginių planų. Atlyginimai nustatomi ko- 
lektyviai. Kompanijos būstinė įsikūrusi neaukštame, 
nepretenzingame raudonų plytų pastate. „Administ- 
racijos“ kontoros įsikūrusios mažuose, kukliai apsta- 
tytuose kambariuose, išsidėsčiusiuose išilgai siauro 
koridoriaus. Gore pastatų kampuose daugiausia 
įrengtos konferencijų salės arba palikta tuščia erd- 
vė, kad niekas negalėtų pasigirti turintis prestižiškes- 
nę kontorą. Aplankęs Gore darbuotoją Bobą Heną 
vienoje iš kompanijos gamyklų Delavere, nesėkmin- 
gai mėginau priversti jį prisipažinti, kokios yra jo pa- 
reigos. Iš to fakto, kad man jį rekomendavo. tikėjau- 
si, kad jis bus vienas iš aukščiausių vadovų. Tačiau 
jo kabinetas nebuvo nė kiek didesnis nei kitų. Savo 
vizitinėje kortelėje jis pavadintas tiesiog „kompanio- 
nu“. Neatrodė, kad jis turi sekretorę, bent jau tokią, 
kuri išsiskirtų iš kitų. Ir jis pats neišsiskyrė iš kitų sa- 
vo apranga, o kai vėl paklausiau jo to paties, galų 
gale plačiai išsišiepęs tepasakė: „Aš esu visur besi- 
kišantis Žmogus“. 

Trumpai tariant, Gore yra labai neįprasta kompa- 
nija su savo įdomia filosofija. Tai didelė, žinoma kom- 
panija, kuri stengiasi elgtis tarsi maža, ką tik įsteigta 
verslo firma. Atsiliepimai rodo, jog jos pastangos la- 
bai sėkmingos. Visada, kai tik verslo ekspertai suda- 
rinėja sąrašus Amerikos kompanijų, kuriose geriau- 

sia dirbti, arba kai konsultantai kalba apie geriausiai 
valdomas kompanijas, (Gore patenka į šiuos sąrašus. 
Jos darbuotojų kaita sudaro apie trečdalį šios pramo- 
nės šakos darbuotojų kaitos vidurkio. Ji buvo pelnin- 
ga 35-erius metus iš eilės, 0 augimo tempų bei pa- 
žangios, labai pelningos gamybos linijos kitos pramo- 
nės kompanijos gali tik pavydėti. Gore sugebėjo su- 
kurti tokį patrauklų ir įsimintiną mažos kompanijos 
įvaizdį, kuris nepasikeitė ir jai išaugus iki milijardi- 
nės dolerių vertės kompanijos su tūkstančiais darbuo- 
tojų. O kaip jie tai padarė? Laikydamiesi (tarp kitų 
dalykų) 150-ties taisyklės. 

Vilbertui „Bilui“ Gorui, ankstesniam kompanijos 
steigėjui, Robino Dunbaro idėjos, be abejo, turėjo ne 
ką didesnę įtaką nei huteritams. Atrodo, jog jis, kaip 
ir jie, šį principą atrado netikėtai, bandydamas ir 
klysdamas. „Mes nuolat įsitikindavome, kad darbuo- 
tojų skaičiui išaugus iki 150-ties, viskas tampa grioz- 
diška“, — prieš kelerius metus jis pasakė žurnalistui, 
ėmusiam iš jo interviu. Taigi kompanijos tikslu tapo 
kiekvienoje gamykloje turėti ne daugiau kaip 150 
darbuotojų. Kompiuteriniame kompanijos išdėstyme 
tai reiškia, kad nė viena gamykla nebuvo pastatyta 
didesnė nei 50 000 kvadratinių pėdų ploto, nes to- 
kio dydžio pastate beveik neįmanoma sutalpinti nors 
kiek daugiau nei 150 Žmonių. 

„Žmonės manęs klausdavo, kaip aš sudarau per- 
spektyvinius planus, —- pasakojo Henas, - o aš atsaky- 

davau, jog tai visai nesunku: mes įrengiame 150-ties 
vietų automobilių stovėjimo aikštelę, ir kai žmonės 
pradeda statyti savo automobilius ant žolės, supran- 
tame, jog atėjo laikas statyti naują gamyklą“. Nauja 
gamykla turi būti nelabai toli. Pavyzdžiui, Goro gim- 
tojoje valstijoje Delavere kompanija turi tris gamyk- 
las, esančias viena kitos regėjimo lauke. Kompanija iš 
viso jų turi 15-ka dvylikos mylių atstumu Delavere ir 
Merilende. Pastatai paprastai turi pakankamai išsi- 
skirti, kad jiems būtų galima suteikti kitą paskirtį. 
„Mes įsitikinome, kad automobilių stovėjimo aikšte- 
les reikia įrengti dideliuose, tarp pastatų esančiuose 
plotuose, - pasakojo man ilgalaikis kompanijos dar- 
buotojas Burtas Čeisas. - Didelei automobilių stovė- 
jimo aikštelei pereiti reikia didelių pastangų - beveik 
tiek pat, kiek tam, kad įliptumėte į savo automobilį ir 
nuvažiuotumėte penkias mylias. Atskiri pastatai sutei- 
kia didelę nepriklausomybę“. Kadangi Gore kompa- 
nija per paskutinius metus išaugo, ji išgyveno beveik 
nuolat vykstantį dalijimo ir perdalijimo procesą. Ki- 
tos kompanijos būtų paprasčiausiai kas kartą 
įsteigusios papildomų padalinių prie pagrindinės ga- 
myklos arba išplėtusios gamybos liniją ar padvigubi- 
nusios pamainų skaičių. Gore stengiasi suskaidyti gru- 
pes į vis mažesnes ir mažesnes dalis. Pavyzdžiui, kai 
aš lankiausi šioje kompanijoje, jie buvo ką tik pada- 
liję savo Gore-Tex aprangos verslą į dvi grupes, kad 
neperžengtų 150-ties ribos. Nuo pradinio verslo — 

Gore-Tex uniformų ugniagesiams ir kareiviams siuvi- 
mo - atsiskyrė labiau į madą orientuotas batų ir kup- 
rinių bei Žygio įrangos verslas. 

Nesunku pastebėti ryšį tarp šios rūšies organizaci- 
nės struktūros ir neįprasto, laisvos formos Gore val- 
dymo stiliaus. Tam tikrą ryšį tarp Žmonių mažose gru- 
pėse, kurį aprašo Dunbaras, iš esmės sudaro grupės 
narių spaudimas: kai žmonės yra pakankamai pažįs- 
tami, pasidaro svarbu žinoti, ką jie apie tave mano. Pri- 
simenate, jis sakė, kad grupė yra pagrindinis karinių 
organizacijų vienetas, nes kai ją sudaro mažiau nei 150 
žmonių, „įsakymai gali būti taikomi, o neteisėtas el- 
gesys kontroliuojamas asmeninio lojalumo ir tiesiogi- 
nių vyrų tarpusavio kontaktų pagrindu“. Tą patį Bilas 
Grosas sakė ir apie savo huteritų bendruomenę. La- 
bai dideli skilimai, kuriuos jie stebi huteritų kolonijo- 
se, atsiranda tada, kai pradeda silpnėti ryšiai tarp kai 
kurių bendruomenės narių. Gore kompanijos mažose 
gamyklose nereikia formalių valdymo struktūrų - jai 
nereikia įprastinių vidutinio ir aukštesnio rango vado- 
vų, nes tokiose mažose grupėse neformalūs asmeniniai 
ryšiai yra efektyvesni. „Tas bendradarbių spaudimas, 
kurį tenka pakelti, jei mes neefektyviai tvarkomės ga- 
mykloje, jei nesudarome sąlygų kompanijos darbuo- 
tojams gerai uždirbti, yra paveikus, — pasakojo ilgalai- 
kis firmos darbuotojas Džimas Bukley. - Taip būna ne- 
didelėse komandose, kur visi pažįsta vieni kitus. Ben- 
dradarbių spaudimas yra kur kas galingesnis nei virši- 

ninko baimė. Daug daug kartų galingesnis. Žmonės 
nori gyventi taip, kaip jie įsivaizduoja“. Didesnėje, 
įprastinio dydžio gamykloje, kaip sakė Bukley, jūs taip 
pat galite patirti spaudimą. Tačiau jis pasireikš tik tam 
tikruose gamyklos baruose. Gore pasižymi tuo, kad 
kiekviena proceso dalis - tiek tam tikro gaminio pro- 
jektavimas, tiek gamyba ir marketingas - atidžiai ste- 
bima viso kolektyvo. „Aš ką tik grįžau iš Lucent Tech- 
nologies Naujajame Džersyje, - pasakojo Bukley. - Tai 
gamykla, gaminanti baterijas mūsų mobiliesiems 
telefonams. Aš ten praleidau visą dieną. Joje dirba 
650 Žmonių. Geriausiu atveju jų gamybininkai pažįsta 
kai kuriuos projektuotojus. Tačiau tik tiek. Jie nepa- 
žįsta nė vieno pardavimo skyriaus darbuotojo. Jie ne- 
pažįsta pardavimo vadybininkų. Jie nežino, kurie yra 
respublikonai, o kurie - demokratai. Jie nepažįsta nė 
vieno iš šių Žmonių, taip pat nežino, kas vyksta kituo- 
se verslo padaliniuose. Įtampa, apie kurią aš kalbėjau, 
atsiranda tada, kai pardavėjai ir gamybininkai gyvena 
tą patį gyvenimą, ir pardavėjas, norintis, kad būtų pa- 
sirūpinta kliento užsakymu, gali nueiti į gamybos sky- 
rių ir pasikalbėti su pažįstamu žmogumi - pasakyti, jog 
jam reikia, kad būtų atliktas šis užsakymas. Taigi ben- 
drauja du žmonės. Vienas stengiasi pagaminti gami- 
nį, kitas - jį parduoti. Jie susėda ir apie tai pasikalba. 
Tai ir yra bendradarbių spaudimas. Lucent gamykloje 
jūs to nepastebėsite. Darbuotojai ten yra atskirti. Ga- 
mybos skyriuje dirba 150 artimai bendradarbiaujančių 
žmonių. Tarp jų pasitaiko kolegų spaudimo, kai taria- 

masi, kaip geriausiai ir novatoriškiausiai dirbti. Tačiau 
taip būna tik to skyriaus viduje. Kiti darbuotojai ne- 
pažįsta vieni kitų. Nuėję į kavinę, pamatysite mažas 
žmonių grupeles, besidalijančias patirtimi“. 

Bukley čia kalba apie vienybės pranašumą, atsi- 
randantį tada, kai kompleksinėje įmonėje visi ben- 
drauja vieni su kitais. Psichologijoje yra sąvoka, ku- 
ri, mano manymu, gerai paaiškina tai, apie ką jis kal- 
ba. Virginijos universiteto psichologas Danielius Vag- 
neris tai vadina transaktyviąja atmintimi (atmintimi, 
egzistuojančia už aktyviosios atminties ribų). Kalbė- 
dami apie atmintį, šiuo atveju mes kalbame ne vien 
apie mūsų galvose saugomas idėjas, įspūdžius ir fak- 
tus. Didelė dalis to, ką mes atsimename, iš tiesų yra 
saugoma už mūsų smegenų ribų. Dauguma iš mūsų 
sąmoningai nesistengia įsiminti reikalingų telefonų 
numerių. Tačiau atsimename, kur galime juos rasti — 
telefonų knygoje ar savo asmeniniame kompiuteryje. 
Arba įsimename numerį, kuriuo galime paskambinti 
į telefonų informacijos biurą. Taip pat dauguma iš 
mūsų nežino, tarkim, Paragvajaus ar kokios nors ki- 
tos nelabai žymios šalies sostinės. Kam vargintis? Kur 
kas lengviau nusipirkti atlasą, kuriame galima rasti šią 
imformaciją. Tačiau galbūt svarbiausia yra tai, jog in- 
formaciją lengviau išsaugoti kartu su kitais žmonėmis. 
Tai tarsi savaime pavyksta poroms. Pavyzdžiui, prieš 
keletą metų Vegneris atliko testą su 59 poromis, ku- 
rios visos draugavo mažiausiai tris mėnesius. Pusei 
grupės buvo leista pasilikti kartu, o pusė porų buvo 

išskirtos, ir jiems buvo priskirtas naujas, nepažįstamas 
partneris. Paskui Vegneris paprašė visų porų perskai- 
tyti 64 teiginius, kurių kiekviename buvo pabrauktas 
koks nors žodis, pavyzdžiui, „Midori yra japoniškas 
melionų likeris“. Poroms buvo leista penkias minutes 
skaityti teiginius, o paskui paprašyta užrašyti kuo dau- 
giau to, ką jie įsiminė. Savaime aišku, j0g tos poros, 
kurios buvo pažįstamos, įsiminė kur kas daugiau da- 
lykų, nei tos, kurios nebuvo pažįstamos. Vegneris tei- 
gia, kad tada, kai žmonės gerai pažįsta vieni kitus, jie 
sukuria jungtinę transaktyviąją atminties sistemą, pa- 
remtą bendra visų žmonių įsiminta informacija. „Tar- 
pusavio santykių tobulinimas dažnai suprantamas 
kaip atsivėrimo partneriui procesas, - rašo jis. - Nors 
galbūt romantiškiau būtų suvokti jį kaip tarpasmeni- 
nių atradimų ir pripažinimo procesą. Jį taip pat gali- 
ma vertinti kaip būtiną transaktyviosios atminties pirm- 
taką“. Transaktyvioji atmintis sudaro dalį to, kas va- 
dinama intymumu. 

Vegneris teigia, kad būtent šios rūšies bendros at- 
minties netekimas padidina skyrybų skausmingumą. 
„Išsiskyrę Žmonės, kenčiantys nuo depresijos ir besi- 
skundžiantys pažintinės funkcijos sutrikimu, gali pra- 
rasti atmintį, — rašo jis. - Kažkada jie galėjo aptari- 
nėti savo išgyvenimus ir suprasti vienas kitą... Kaž- 
kada turėjo galimybę pasinaudoti didelėmis savo part- 
nerio atminties saugyklomis, o dabar to nebeliko... 
Transaktyviosios atminties praradimas prilygsta dalies 
savo pačių atminties praradimui“. 

Šeimoje šis atminties pasidalijimo procesas dar 
ryškesnis. Dauguma mūsų tam tikru momentu prisi- 
mena tik dalį kasdieninių įvykių detalių ir mūsų šei- 
mos gyvenimo istorijų. Bet mes be išlygų Žinome, kur 
rasti atsakymus į savo klausimus —- ar tai būtų mūsų 
sutuoktinio sugebėjimas prisiminti, kur padėjome rak- 
tus, ar mūsų trylikamečio vaiko sugebėjimas išsiaiš- 
kinti, kaip dirba kompiuteris, ar mūsų motinos suge- 
bėjimas prisiminti mūsų vaikystės detales. Galbūt 
svarbiau yra tai, jog kai atsiranda nauja informacija, 
mes žinotume, kas turi būti atsakingas už jos įsimi- 
nimą. Štai kaip atsiranda šeimos kompetencija. Try- 
likametis yra šeimos kompiuterių ekspertas ne tik to- 
dėl, kad jis turi daugiausiai gabumų elektroniniams 
įrengimams arba dėl to, kad jis daugiausiai naudoja- 
si kompiuteriais, bet taip pat ir dėl to, kad pasiro- 
džius naujai informacijai apie šeimos kompiuterį, jis 
yra automatiškai atsakingas už jos įsiminimą. Kom- 
petencija kelia dar didesnę kompetenciją. Kam var- 
gintis, stengiantis įsidėmėti, kaip reikia instaliuoti pro- 
graminę įrangą, jei tai gali padaryti šalia esantis sū- 
nus? Kadangi mūsų protinės energijos kiekis yra ri- 
botas, mes ją koncentruojame į tai, ką sugebame da- 
ryti geriausiai. Netgi šiuolaikinėje šeimoje, kur abu 
sutuoktiniai yra karjeros žmonės, moterys tendencin- 
gai siekia būti vaikų priežiūros „ekspertėmis“, kadan- 
gi jos daug valandų praleido augindamos kūdikį nuo 
jo gimimo, jomis labiau nei vyrais galima pasikliauti, 
įsimenant informaciją apie vaiko priežiūrą, o paskui, 

turėdamos šiuos pradinius įgūdžius, jos tampa dar pa- 
tikimesnėmis vaikų priežiūros ekspertėmis, kol galiau- 
siai — ir dažnai visai be pradinės nuostatos —- moters 
pečius užgula visa intelektualinė atsakomybė už vai- 
ką. „Kai kiekvienas Žmogus turi grupėje pripažintą at- 
sakomybę už tam tikras užduotis ir faktus, neišven- 
giamai pasiekiamas didesnis efektyvumas, - teigia 
Vegneris. — Kiekvieną sritį tvarko mažiausias skaičius 
sugebančių tai daryti žmonių, o atsakomybė už tas sri- 
tis yra tęstinė, o ne tokia, kuri priskiriama kas kartą, 
susidarius tam tikroms aplinkybėms“. 

Kai Džimas Bukley sako, jog darbas Gore firmo- 
je „yra kitokia patirtis“, iš dalies jis nori pasakyti, kad 
Gore turi didelio efektyvumo institucinę transaktyvi- 
ąją atmintį. Štai pavyzdys, kaip vienas Gore darbuo- 
tojas apibūdina „pažinimą“, atsirandantį mažoje ga- 
mykloje: „Kalbama ne apie tai, ar ką nors paprasčiau- 
siai pažįsti. Svarbu, ar tikrai pažįsti tą Žmogų taip ge- 
rai, kad žinai jo įgūdžius, sugebėjimus ir aistras. Ži- 
nai, ką jis mėgsta, ką jis veikia, ką jis nori daryti, ko- 
kioms sritims jis tikrai gabus. O ne tik tiek, kad tas 
žmogus malonus“. Šis kompanionas kalba apie psi- 
chologinės transaktyviosios atminties prielaidas: tai pa- 
kankamai geras kokio nors Žmogaus pažinimas, kai 
žinai, ką jis žino, ir žinai, kad gali pasitikėti, jog jis 
gerai išmano savo specialybės dalykus. Tai tam tik- 
ros rūšies intymumo ir pasitikėjimo, koks paprastai 
būna šeimoje, sukūrimas organizacijos mastu. 

Žinoma, jei jūs turite firmą, gaminančią popieri- 
nius rankšluosčius arba štampuojančią veržles ir varž- 
tus, jums tai galbūt nerūpi. Ne kiekvienai kompani- 
jai reikia tokio susietumo laipsnio. Tačiau tokioje mo- 
dernių technologijų kompanijoje kaip Gore, kuri sa- 
vo rinkos nišoje pasikliauja savo novatoriškais suge- 
bėjimais ir greitu reagavimu į reiklių ir išprususių 
klientų poreikius, šios rūšies visuotinės atminties sis- 
tema yra svarbi. Nuo jos labai priklauso didžiulis 
kompanijos efektyvumas. Vadinasi, bendradarbiauti 
yra lengviau, viską galima atlikti greičiau, galima 
greičiau sukurti darbininkų brigadas ar surasti pro- 
blemų sprendimus. Taigi vienos kompanijos dalies 
žmonės gali pasinaudoti žmonių, dirbančių visiškai 
kitoje jos dalyje, patirtimi ir kompetencija. Kompa- 
nijoje Lucent 150 gamyboje dirbančių žmonių galbūt 
turi savo atminties tinklą. Tačiau kiek labiau efekty- 
vesnė būtų ši kompanija, jeigu, kaip ir kompanijoje 
Gore, visi joje priklausytų tai pačiai transaktyviai sis- 
temai — jeigu tyrimų ir plėtros grupė bendradarbiau- 
tų su projektavimo grupe, o projektavimo - su ga- 
mybos, o gamybos - su pardavimo grupe? „Viena iš 
pirmutinių reakcijų, kurią mes išgirstame, yra: „Žmo- 
gau, jūsų sistema atrodo chaotiška. Kaip po galais jūs 
galite ką nors padaryti, neturėdami akivaizdžios val- 
džios?“ — Tačiau tai ne chaosas. Tai ne problema, — 
sako Burtas Čeisas. —- Sunku su tuo sutikti, kol ten 
nedirbi. Tai pranašumas, kurį sukuria žmonių stiprių- 
jų pusių suvokimas. Tai Žinojimas, kur galima gauti 

geriausią patarimą. Ir jei bent kiek išmanote psicho- 
logiją, tai galite padaryti“. 

Trumpai tariant, Gore sukūrė organizuotą mecha- 
nizmą, kuris gerokai palengvina naujų idėjų ir informa- 
cijos, keliaujančios iš vienos organizacijos dalies į ki- 
tą, paskleidimą - einant nuo vieno žmogaus arba vie- 
nos grupės dalies prie visos grupės iš karto. Tai /50-ties 
taisyklės laikymosi privalumas. Galima pasinaudoti at- 
minties saitais ir bendradarbių spaudimu. Jei Gore bū- 
tų mėginusi pasiekti kiekvieną darbuotoją atskirai, jų 
užduotis būtų buvusi daug sunkesnė, kaip ir Rebekos 
Vels, jei skaitytojai į jos knygos pristatymus būtų lan- 
kęsi ne grupėmis po šešis ir septynis, bet po vieną. Ir 
jei Gore būtų mėginusi sutalpinti visus darbuotojus vie- 
name dideliame kambaryje, taip pat nebūtų buvę efek- 
tyvu. Norėdama pasiekti vienybę, paskleisti specifinę 
kompanijos ideologiją visiems jos darbuotojams, Go- 
re turėjo padalyti kompaniją į mažas, pusiau autono- 
miškas dalis. Čia ir slypi epidemijų paradoksas: norint 
sukurti užkrečiantį judėjimą, dažnai tenka iš pradžių 
sukurti daug mažų judėjimų. Rebeka Vels sako, jog kai 
išplito Y2-Ya epidemija, ji ėmė suprasti, kad iš tiesų vis- 
kas įvyko ne dėl jos ir netgi ne dėl jos knygos: tai ne- 
buvo viena epidemija, susitelkusi į vieną dalyką. Tai 
buvo tūkstančiai skirtingų epidemijų, kurios visos bu- 
vo apėmusios grupes, išaugusias iš Y2-Ya. „Aš pradėjau 
suprasti, - pasakojo ji, - kad šios moterys sukūrė savo 
Ya-Ya pobūdžio santykius, susijusius ne tiek su knyga, 
kiek su jomis pačiomis“. 


Išsami analizė 

Vaikščiojimas oru (angl. airwalking) yra riedlentės 
judesio pavadinimas, kurio metu riedlentininkas pa- 
kyla nuo nuožulniosios plokštumos, paleidžia riedlen- 
tę išslysti iš po savo pėdų, padaro vieną ar du dide- 
lius žingsnius ore ir nusileidžia. Tai klasikinis reginys, 
pagrindinis tradicinio važinėjimosi riedlente elemen- 
tas, kuriuo pasinaudoję du verslininkai, devintojo de- 
šimtmečio viduryje nusprendę pradėti gaminti spor- 
tinius batelius, pavadino kompaniją Airwalk, turėda- 
mi galvoje užkietėjusius riedlentininkus. Airwalk įsi- 
kūrė prie San Diego ir išpopuliarėjo dėka paauglių, 
kurie mėgo riedučiais važinėtis paplūdimiuose. Iš pra- 
džių firma gamino įvairiausių įmanomų spalvų bre- 
zentinius batelius su piešiniais, kurie prigijo kaip tam 
tikros rūšies alternatyvi mada. Jie taip pat gamino ba- 
telius iš zomšos storu padu ir išsipūtusiu viršumi va- 
žinėjimuisi riedlente ir kurie, bent jau iš pradžių, bu- 
vo tokie pat kieti ir nelankstūs kaip ir pati riedlentė. 
Tačiau riedlentininkai taip pamėgo šiuos batelius, kad 

nuolat juos plaudavo ir avėdavo, 0 norėdami batelius 
pranešioti, jais apsiavę važinėdavosi automobiliais. 
Kompanijai Airwalk puikiai sekėsi. Ji rėmė profesio- 
nalius riedlentininkus, o riedlenčių sporto renginių 
stebėjimas tapo kultu, ir po kelių metų jie jau turėjo 
padorų 13 milijonų dolerių metinės apyvartos verslą. 

Kompanijos, aptarnaudamos nedidelę, bet ištiki- 
mą auditoriją, gali išsilaikyti gana ilgai. Tačiau Airwalk 
savininkai norėjo daugiau. Jie siekė, kad jų kompa- 
nijos ženklas būtų žinomas tarptautiniu mastu. Taigi 
paskutiniame dešimtmetyje jie reorganizavo savo ver- 
slą — pakeitė batelių dizainą, išplėtė savo dėmesio lau- 
ką —- prisiminė ne tik riedlenčių, bet ir banglenčių bei 
snieglenčių sportą, kalnų dviračius ir dviračių lenk- 
tynes, rėmė visų šių sporto šakų atstovus ir pavertė 
Airwalk markę aktyvaus, alternatyvaus gyvenimo bū- 
do sinonimu. Jie ėmėsi agresyvios masinės kampani- 
jos, skirtos Jaunimui ir orientuotos į batų parduotu- 
ves. Jie įtikino Foot Locker išbandyti batelius ekspe- 
rimento pagrindu. Jie atliko didelį darbą, kad sudo- 
mintų alternatyvaus roko grupių atlikėjus ir šie avė- 
tų jų bateliais scenoje. Ko gero, svarbiausia, kad jie 
nutarė pasisamdyti mažą reklaminę agentūrą Lambe- 
sis, kad ji apgalvotų jų marketingo kampaniją. Paklu- 
susi Lambesis nurodymams, Airwalk staiga smarkiai 
išpopuliarėjo. 1993 metais jos apyvarta jau siekė 16 
milijonų. 1994 metais ji pardavė produkcijos už 44 
milijonus. 1995-aisiais pardavimas pašoko iki 150 mi- 

lijonų, o dar po metų pasiekė 175 milijonus. Atsidū- 
rusi šiose aukštumose, Airwalk vienos svarbiausių rin- 
kos tyrimų kompanijų buvo įvertinta kaip tryliktas 
„šauniausias“ firmos ženklas pasaulyje tarp paauglių 
ir trečiasis sportinės avalynės po Nike ir Adidas. Kaž- 
kokiu būdu per vienerius ar dvejus metus Airwalk bu- 
vo išjudinta iš ramybės būsenos, kurią ji buvo pasie- 
kusi Pietų Kalifornijos paplūdimiuose. Paskutinis de- 
šimtmetis tapo Airwalk virsmo tašku. 

Iki šiol, apibūdindami epidemijas ir aiškindami jų 
plitimo principus, kalbėjome apie Virsmo tašką. Po- 
lio Revere ir Sezamo gatvės pavyzdžiai, nusikalstamu- 
mas Niujorke ir Gore Associates — kiekvienas iš jų 
iliustruoja Virsmo taško taisyklę. Tačiau tos problemos 
ir situacijos, su kuriomis mes susiduriame kasdienia- 
me gyvenime, ne visada taip tiksliai paklūsta epide- 
mijos principams. Šiame knygos skyriuje norėčiau ap- 
žvelgti ne tokias akivaizdžias problemas ir parodyti, 
kaip idėjos apie Žinovus ir Ryšių palaikytojus bei Už- 
kibimo faktorių ir Aplinkybių įtaką - kiekviena atski- 
rai arba jų kombinacijos — padeda jas išaiškinti. 

Kodėl, pavyzdžiui, išpopuliarėjo Airwalk? Trum- 
piausias atsakymas būtų toks - atsirado Lambesis su 
savo įtaigia reklamine kampanija. Iš pradžių, turėda- 
mas labai mažai lėšų, kūrybingas Lambesis direktorius 
Čadas Farmeris pasirodė su daugeliu įspūdingų vaiz- 
dų - atskirų fotonuotraukų, kuriose Airwalk vartoto- 
jai kaip nors keistai elgėsi su savo bateliais. Vienoje 

iš jų jaunuolis užsidėjęs Airwalk batelį ant galvos, 0 j0 
raišteliai nukarę žemyn tarsi kasos, lyg tie batraiščiai 
būtų apkirpti kirpėjo. Kitoje odiniais drabužiais apsi- 
rengusi mergaitė vietoj veidrodžio laiko prieš save švy- 
tintį Airwalk batelį iš vinilo ir dažosi prieš jį lūpas. Rek- 
lamos buvo išklijuotos skelbimų lentose ir statybvietėse 
bei išspausdintos alternatyviuose žurnaluose. Kompa- 
nijai Airwalk augant, Lambesis pasirodė per televizi- 
ją. Vienoje iš ankstyvųjų Airwalk reklamų kameros 
vaizdas slenka miegamojo grindimis, ant kurių netvar- 
kingai išmėtyti drabužiai. Tada kamera stabteli po 10- 
va, 0 oras tuo tarpu prisipildo niurnėjimo ir pūškavi- 
mo bei girgždančių lovos spyruoklių garso. Galiausiai 
kamera išlenda iš palovio ir pamatome jauną, šiek tiek 
apstulbusį jaunuolį su Airwalk bateliu rankoje, aukš- 
tyn-žemyn šokinėjantį ant lovos ir nesėkmingai besi- 
stengiantį užmušti lubomis vaikščiojantį vorą. Rekla- 
mos buvo labai vaizdingos, skirtos viso pasaulio jau- 
nimui patraukti. Jos buvo turtingos detalių ir prikaus- 
tančios dėmesį. Visose jose pasirodė agresyvūs, šiek 
tiek apkiautę antiherojai. Ir dėl savotiško savo įman- 
trumo jos buvo juokingos. Tai buvo puikios reklamos. 
Ilgainiui, pasirodžius pirmosioms Airwalk reklamoms, 
šios kampanijos įvaizdį kopijavo kitos firmos, mėgin- 
damos būti „šaunios“. Tačiau Lambesis kampanija bu- 
vo stipri ne tik dėl savo darbais sudaryto įvaizdžio. 
Airwalk paplito, nes jos reklama buvo sukurta aiškiai 
remiantis epidemijų plitimo principais. 

Galbūt geriausiai galima suprasti, ką padarė Lam- 
besis, panagrinėjus sociologų vadinamąjį difuzijos mo- 
delį - detalų, akademišką požiūrį į užkrečiančių idė- 
jų ar gaminių arba naujovių plitimą tarp gyventojų. 
Viena žymiausių difuzijos studijų yra Briuso Rajano 
ir Nilo Groso atlikta hibridinių javų sėklų išplitimo 
analizė Gryne apygardoje, Ajovos valstijoje, ketvirta- 
jame dešimtmetyje. Naujos javų sėklos buvo pradė- 
tos sėti Ajovoje 1928 metais, ir jos buvo visais atžvil- 
giais pranašesnės už tas sėklas, kurias fermeriai anks- 
čiau sėjo dešimtmečiais. Bet jos pamėgtos ne iš kar- 
to. Iš 259 fermerių, kuriuos studijavo Rajanas ir Gro- 
sas, tik nedaug kas naujas sėklas ėmė sėti 1932 ir 
1933 metais. 1934-aisiais tą daryti surizikavo 16 fer- 
merių, 1935 metais jais pasekė 21, paskui 36, o dar 
po metų — 61, vėliau 46, 36, 14 ir 3, kol galiausiai 
1941-aisiais visi, išskyrus du iš 259 tiriamųjų, ferme- 
riai sėjo naujas sėklas. Kalbant difuzijos tyrimų ter- 
minais, nedaugelis fermerių, pradėję bandyti hibridi- 
nes sėklas pačioje ketvirtojo dešimtmečio pradžioje, 
buvo Novatoriai, linkę rizikuoti. Šiek tiek didesnė gru- 
pė, užsikrėtusi nuo jų, buvo Ankstyvieji įsisavintojai. 
Tai buvo lyderiai, turėję įtakos visuomenės nuomo- 
nei, gerbiami, mąstantys žmonės, kurie stebėjo ir ana- 
lizavo, ką daro tie laukiniai Novatoriai, o paskui pa- 
sekė jų pavyzdžiu. Tada, 1936, 1937 ir 1938 metais, 

hibridines sėklas jau sėjo daugybė fermerių. Tai bu- 
vo Ankstyvoji ir Vėlyvoji dauguma, sąmoninga ir skep- 
tiška, kuri niekada nebūtų bandžiusi nieko, ko pir- 
miausiai neišbandė labiausiai gerbiami fermeriai. Jie 
užsikrėtė sėklų virusu ir galiausiai pernešė jį Atsilie- 
kantiems, kurie labiausiai iš visų laikėsi tradicijų ir ne- 
matė reikalo skubiai keistis. Jei šią progresiją pavaiz- 
duotume grafiškai, pamatytume, jog ji suformuoja 
puikią epidemijos kreivę — iš pradžių lėtai kylančią, 
pasiekiančią virsmo tašką ties ta vieta, kai sėklas pra- 
deda sėti Ankstyvieji įsisavintojai, tada staigiai kylan- 
čią, kai tai pradeda daryti dauguma, ir krentančią, kai 
pakrikai prisijungia Atsiliekantieji. 

Žinia, pateikta šiame pavyzdyje - naujos sėklos — 
buvo labai užkrečianti ir įsimintina. Galų gale ferme- 
riai savo akimis nuo pavasarinės sėjos iki rudens der- 
liaus nuėmimo galėjo matyti, jog naujosios sėklos kur 
kas geresnės už senas. Sunku įsivaizduoti, kaip šis 
ypatingas atradimas galėjo nepaplisti. Tačiau daugeliu 
atveju naujos idėjos išplinta ir tampa užkrečiančiomis 
gana sunkiai. 

Tarkim, verslo konsultantas Džefris Muras, pasi- 
naudodamas šiuolaikinių technologijų pavyzdžiu, įro- 
dinėja, kad esama esminio skirtumo tarp Žmonių, ge- 
neruojančių idėjas, ir daugumos žmonių, kurie galiau- 
siai jomis susidomi. 

Šios dvi grupės iš lūpų į lūpas sklindančių epide- 
mijų aplinkoje gali egzistuoti greta. Tačiau jos ne itin 


GANDAI, SPORTINIAI BATELIAI IR VERTIMO GALIA 251 


sutaria. Pirmosios dvi grupės - Novatoriai ir Anksty- 
vieji įsisavintojai — yra svajotojai. Jie nori revoliuci- 
nių pokyčių, ko nors tokio, kas kokybiškai juos išskir- 
tų iš konkurentų. Tai tie žmonės, kurie perka nauju- 
tėlaites technologijas anksčiau, nei jos būna išbandy- 
tos arba patobulintos, arba anksčiau, nei nukrenta jų 
kainos. Jie turi mažas kompanijas. Jie tik pradeda 
verslą. Jie nusiteikę didelei rizikai. Ankstyvoji daugu- 
ma, atvirkščiai, — tai didelės kompanijos. Jiems ten- 
ka rūpintis, kaip bet kokie pokyčiai paveiks jų tiekė- 
jų ir skirstytojų kompleksinę struktūrą. „Jei svajoto- 
jų tikslas yra atlikti kokybinį šuolį, pragmatikų tiks- 
las yra pasiekti santykinį pagerėjimą —- pelningą, ap- 
skaičiuojamą, nuspėjamą pažangą, - rašo Muras. - Jei 
imasi diegti naują projektą, jie nori žinoti, kaip ki- 
tiems žmonėms pasisekė tai padaryti. Žodis rizika jų 
žodyne turi neigiamą prasmę - jis reiškia ne galimy- 
bę ar įdomumą, bet labiau progą iššvaistyti pinigus 
ir laiką. Prireikus jie gali surizikuoti, tačiau tuo atve- 
ju pirmiausia jie imsis visų reikalingų atsargumo prie- 
monių ir labai gerai pasirengs“. 

Muras teigia, kad Ankstyvųjų įsisavintojų ir Anks- 
tyvosios daugumos požiūriai iš esmės skiriasi. Inova- 
cijos nepersiduoda nuo vienos grupės kitai sklandžiai 
ir be jokių pastangų. Tarp jų Žiojėja gili bedugnė. Įvai- 
rūs šiuolaikinių technologijų gaminiai neprigyja, taip 
niekada ir nepaplisdami plačiau, o tik tarp Ankstyvųjų 
įsisavintojų, nes juos gaminančios kompanijos nesu- 

geba rasti būdo, kaip tą idėją, kuri yra labai priimti- 
na Ankstyviesiems įsisavintojams, paversti tokia, kuri 
būtų labai priimtina Ankstyvajai daugumai. 

Muro knygoje kalbama išimtinai apie pažangias 
technologijas. Tačiau, be jokios abejonės, jo argu- 
mentai tinka taip pat ir kitokioms socialinėms epi- 
demijoms. Hush Puppies atveju Manheteno centro 
vaikinai, iš naujo atradę šiuos batelius, avėjo juos bū- 
tent todėl, kad Hush Puppies buvo tapatinami su pa- 
senusiu, kičiniu šeštojo dešimtmečio įvaizdžiu. Jie 
avėjo juos išimtinai todėl, kad niekas kitas nenorėjo 
jų avėti. Madoje jie ieškojo revoliucingų apraiškų. Jie 
buvo nusiteikę rizikuoti, norėdami išsiskirti. Tačiau 
dauguma iš mūsų, priklausančių Ankstyvajai ar Ve- 
lyvajai daugumai, nenori daryti revoliucingų pareiš- 
kimų arba apskritai rizikuoti madose. Taigi kaip Hush 
Puppies peržengė bedugnę, skyrusią vieną grupę nuo 
kitos? Lambesis kompanija gavo užduotį pasiekti, 
kad bateliai, kurie buvo labai populiarūs tarp Pietų 
Kalifornijos riedlentininkų, taptų madingi ir patrauk- 
lūs viso pasaulio paaugliams - net ir tiems, kurie nie- 
kada gyvenime nevažinėjo riedučiais ir nemanė, kad 
važinėjimasis riedučiais yra ypač šaunus dalykas, ir 
tiems, kuriems praktiškai nereikėjo nei storų puspa- 
džių, su kuriais būtų lengva išlaikyti riedlentę, nei 
storai pamušto batelių viršaus, kuris sušvelnintų oro 
skrydžių smūgius. Savaime aišku, kad ši užduotis taip 
pat nebuvo lengva. Kaip jie tai padarė? Kaip atsi- 

tinka, kad visi keisti, išskirtiniai dalykai, kuriuos da- 
ro labai šaunūs vaikinai, tampa vyraujančiomis ma- 
dų tendencijomis? 

Štai čia, mano manymu, ir vaidina pagrindinį vaid- 
menį Ryšių palaikytojai, Žinovai ir Pardavėjai. Skyriuje 
apie Mažumos taisyklę kalbėjau apie tai, kaip jų ypa- 
tingas visuomeniškumas gali sukelti epidemijas. "Tai- 
gi galima būtų daug išsamiau pakalbėti apie tai, ką 
jie daro. 

Tai tie žmonės, kurių dėka naujovės gali įveikti šią 
bedugnę. Tai vertėjai: jie naują idėją ar informaciją 
išverčia į tokią kalbą, kurią visi puikiai supranta. Tek- 
saso universiteto profesorius Markas Alpertas, kurį 
aš aprašiau kaip ypač gerą Žinovą, yra tas žmogus, 
kuris gali ateiti į jūsų namus ir parodyti jums, kaip 
instaliuoti, pataisyti arba valdyti labai sudėtingą pro- 
graminę įrangą. Tomas Gau, puikiausias Pardavėjas, 
labai paslaptingą mokesčių įstatymo bei pensijų pla- 
navimo sritį gali išaiškinti tokiais žodžiais, kurie turi 
itin didelę emocinę prasmę. Ryšių palaikytoja Lois 
Veisberg priklauso daugeliui įvairių pasaulių - poli- 
tikos, teatro, aplinkos apsaugos, muzikos, teisės, me- 
dicinos ir kt. — ir atlieka tarpininkės tarp įvairių sO- 
cialinių sluoksnių vaidmenį. Viena iš pagrindinių fi- 
gūrų firmoje Lambesis buvo DyDy Gordon, buvusi 
firmos rinkos tyrimų vadovė, kuri teigė, jog toks pat 
procesas pasireiškia periodiškai užvaldančių jaunimą 
madų tendencijose. Novatoriai išbando ką nors nau- 

jo. Paskui koks nors paauglys Žinovas, Ryšių palaiky- 
tojas ar Pardavėjas tai pamato ir pritaiko. „Šie jau- 
nuoliai tuos dalykus priartina prie žmonių, palaikan- 
čių vyraujančias tendencijas. Jie stebi, ką daro tie la- 
bai keisti jaunuoliai, ir kai ką patobulina. Jie prade- 
da tai daryti patys šį tą pakeitę, kad būtų patogu nau- 
doti. Galbūt koks nors vaikinas atraitoja savo džinsų 
klešnes ir jų apačioje pritvirtina susuktą juostelę, nes 
nori, kad visi pastebėtų jį - mokyklos dviratininką - 
pasiuntinį. Na, vertėjai mėgsta stebinti. Bet jie nenau- 
dos paprastos, o nusipirks Vėlcro lipnią juostelę. Štai 
istorija apie lėlės — kūdikio — marškinėlius. Viena 
mergaitė pradėjo nešioti labai mažus, aptemtus marš- 
kinėlius — tiesiog nuėjo į žaislų parduotuvę Zoys 4 Us 
ir nusipirko Barbės marškinėlius. Kitoms mergaitėms 
tai pasirodė įdomu. Bet jos galbūt jų nepirko. Jos pa- 
žiūrėjo į tuos marškinėlius ir pasakė, jog tai šiek tiek 
keistoka. Bet galima kai ką pakeisti ir padaryti įdo- 
mų dalyką. Tada jie išpopuliarės“. 

Galbūt geriausiai šį vertimo procesą galima išnag- 
rinėti studijuojant gandus, kurie, be abejo, yra patys 
užkrečiamiausi iš visų socialinių pranešimų. Sociolo- 
gas Gordonas Alportas savo knygoje Gandų psicho- 
logija aprašo gandą apie kinų tautybės dėstytoją, 
kuris 1945 metais, visai prieš pat Japonijos kapitu- 
liaciją Antrojo pasaulinio karo pabaigoje, vasaros 
atostogų metu keliavo per Meino valstiją. Dėstyto- 
jas turėjo kelionių vadovą, kuriame buvo parašyta, 

kad nuostabų aplinkinių vietovių vaizdą galima pa- 
matyti nuo tam tikros kalvos viršūnės. Taigi jis su- 
stojo mažame miestelyje pasiklausti kelio. Po šito ne- 
kalto pokalbio greitai pasklido gandas: japonų šni- 
pas užlipo į kalvą, kad padarytų regiono nuotraukų. 
„Paprasti, nepagražinti šio gando faktai, kuriuose sly- 
pi „tiesos grūdas“, — rašo Alportas, — iš pat pradžių 
buvo iškreipti... trimis aspektais“. Visų pirma istorija 
buvo suniveliuota. Įvairios esminės detalės, kurios ga- 
lėtų padėti suprasti tikrąją įvykio reikšmę, buvo at- 
mestos. Alportas pažymi, kad net nebuvo paminėtas 
„Svečio mandagus ir drovus priėjimas prie vietinio gy- 
ventojo, kurio jis pasiteiravo informacijos; tas faktas, 
kad svečio tautybė tiksliai nebuvo žinoma, ...tas fak- 
tas, kad svečias visai nesislėpė nuo kelyje sutiktų žmo- 
nių ir galėjo būti lengvai atpažintas“. Paskui istorija 
buvo sureikšminta. Likusios detalės buvo labiau išryš- 
kintos. Žmogus tapo šnipu. Žmogus, panašus į azi- 
jietį, tapo japonu. Vietovės apžiūra tapo šnipinėjimu, 
dėstytojo rankose buvęs ekskursijų vadovas - fotoapa- 
ratu. Galiausiai įvyko asimiliacijos procesas: istorija 
buvo taip pakeista, kad įgautų daugiau prasmės tiems, 
kurie skleidė gandus. „Sąvoka atostogaujantis kinas 
destytojas negalėjo rasti vietos daugumos fermerių gal- 
vose, nes jie nežinojo, kad kai kurie Amerikos uni- 
versitetai samdo kinų mokslininkus ir kad jie, kaip ir 
kiti dėstytojai, turi teisę į vasaros atostogas, — rašo 
Alportas. —- Novelės verta situacija norom nenorom 

buvo supaprastinta ir pateikta labiausiai priimtinos in- 
formacijos forma“. O kokios gi buvo tos informaci- 
jos formos? 1945 metais kaimiškoje Meino valstijo- 
je - tada faktiškai kiekviena šeima turėjo sūnų arba 
kitą giminaitį, dalyvaujantį karo veiksmuose, vienin- 
telis būdas tokią istoriją padaryti reikšmingą buvo 
susieti ją su karu. Taip azijietis tapo japonu, ekskur- 
sijų vadovas — fotoaparatu, o apylinkių apžvalga — 
šnipinėjimu. 

Psichologai nustatė, kad šis iškraipymo procesas 
beveik visuotinai stebimas plintant gandams. Buvo at- 
likti atminties eksperimentai, kuriuose tiriamiems 
žmonėms buvo liepta perskaityti istoriją arba pažiū- 
rėti į paveikslą, o paskui sugrįžti po kelių mėnesių ir 
atkurti tai, kas jiems buvo parodyta. Neišvengiamai 
pasireiškė tam tikras suniveliavimas. Dauguma deta- 
lių būdavo praleidžiama, kitos labiau sureikšminamos. 
Viename klasikiniame pavyzdyje tiriamiesiems buvo 
parodytas šešiakampis, padalytas trimis linijomis, ant 
kurio viršaus buvo nubraižyti septyni vienodo dydžio 
apskritimai. Vienas tipiškas tiriamasis, praėjus ke- 
liems mėnesiams, prisiminė kvadratą, padalytą dviem 
linijomis, su 38 aplink išdėstytais mažais apskritimais. 
„Buvo pastebėta tendencija bet kokį paveikslą ar is- 
toriją Mintyse priartinti prie ko nors, kas tiriamajam 
buvo pažįstama iš jo paties gyvenimo, kas tiko jo kul- 
tūrai, o svarbiausia prie to, kas jam turėjo ypatingos 

emocinės reikšmės, — rašo Alportas. - Suteikdami 
kam nors prasmę, Žmonės stengėsi ją sutirštinti arba 
sureikšminti, kad pasiektų kažkokią visumą, geresnę 
baigtį - paprastesnę, reikšmingesnę formą“. 

Štai ką turime omenyje, kalbėdami apie vertimą. 
Norėdami padaryti idėją užkrečiančią, Žinovai, Ryšių 
palaikytojai ir Pardavėjai pakeičia ją, atmeta pašalines 
detales, o kitas sureikšmina taip, kad pati Žinia įgau- 
tų didesnę prasmę. Jei koks nors Žmogus nori pra- 
dėti epidemiją — ar ji būtų susijusi su bateliais, ar su 
tam tikru elgesiu, ar su programine įranga - tas žmo- 
gus turi kokiu nors būdu pasitelkti Ryšių palaikytojus, 
Žinovus ir Pardavėjus: jis turi rasti kokių nors žmo- 
nių ar priemonių, kurie galėtų Novatorių Žinią išversti 
į tokią kalbą, kuri būtų suprantama visiems. 


2. 


Puikų šios strategijos veikimo pavyzdį turime iš 
Baltimorės, miesto, apie kurio problemas su narko- 
tikais ir ligomis jau rašiau šioje knygoje. Baltimorės, 
kaip ir daugelio kitų bendruomenių, kur gyvena daug 
narkomanų, miesto valdžia kas savaitę tam tikru lai- 
ku į atkampias senamiesčio vietas siunčia furgoną, pa- 
krautą tūkstančiais naujų švirkštų. Idėja tokia: už 
kiekvieną grąžintą panaudotą adatą narkomanai ne- 
mokamai gauna naują. Iš pirmo žvilgsnio atrodo, kad 

adatų keitimas yra geras būdas AIDS įveikti, kadangi 
pakartotinas senų, ŽIV infekuotų, adatų panaudoji- 
mas padeda plisti virusams. Tačiau visiškai nesunku 
nustatyti, jog šis metodas turi kai kurių akivaizdžių 
trūkumų. Viena vertus, narkomanai nėra patys orga- 
nizuočiausi ir patikimiausi žmonės. Taigi kokia garan- 
tija, kad jie reguliariai ateis prie adatų prikrauto fur- 
gono? Antra, dauguma narkomanų, vartojančių he- 
roiną, per dieną su viena adata leidžiasi narkotiką 
mažiausiai penkis ar šešis kartus - jei ne daugiau - 
kol atšimpa adatos galelis. Taigi reikia daug adatų. 
Kaip furgonas, atvažiuojantis kartą per savaitę, gali 
aprūpinti adatomis narkomanus, kurie švirkščiasi 
narkotikus vos ne kas valandą? O kas jei furgonas 
atvažiuos antradienį, o iki šeštadienio vakaro narko- 
manas jau bus dingęs? 

Norėdami išnagrinėti, kaip veikė adatų keitimo 
programa, Džonso Hopkinso universiteto mokslinin- 
kai paskutinio dešimtmečio viduryje ėmė važinėti fur- 
gonuose, kad galėtų pasikalbėti su žmonėmis, atne- 
šančiais adatas. Juos nustebino tai, ką jie sužinojo. Jie 
išsiaiškino, kad narkomanai atneša savo nešvarias 
adatas keisti ir gauna naujas taip pat, kaip mes per- 
kame pieną: nueiname į parduotuvę tada, kai ji ati- 
daryta, ir nusiperkame tiek pieno, kad jo pakaktų vi- 
sai savaitei. Jie pastebėjo, kad keli narkomanai atei- 
na kiekvieną savaitę su kuprinėmis, prigrūstomis tri- 

mis ar keturiais šimtais adatų - kur kas daugiau, nei 
jiems patiems reikia. Paskui šie vyrai gatvėse parduo- 
da švarias adatas po dolerį už kiekvieną. Kitaip ta- 
riant, furgonas buvo tam tikros rūšies didmenininkas. 
Tikrieji mažmenininkai buvo šie keli žmonės - aukš- 
čiausios rūšies keitikai, kurie šmižinėjo gatvėmis ir 
nardė po požemines perėjas, rinkdami nešvarias ada- 
tas ir užsidirbdami kukliam pragyvenimui iš parduo- 
tų naujų adatų, kurias jie gaudavo mainais už senas. 
Iš pradžių atskiriems programos koordinatoriams ki- 
lo įtarimas. Ar jie iš tikrųjų norėjo, kad už mokesčių 
mokėtojų pinigus pirktos adatos tarnautų narkomanų 
įpročiams? Tačiau vėliau jie suprato, kad netikėtai at- 
sitiktinai rado sprendimą, kuris galėjo pašalinti adatų 
keitimo programos ribotumą. „Tai kur kas geresnė sis- 
tema, — teigia Džonso Hopkinso viešosios sveikatos 
mokyklos dėstytojas Tomas Valente. - Daugelis žmo- 
nių švirkščiasi narkotikus penktadienio ir sekmadienio 
vakarais, ir, išeidami iš namų, jie ne visada raciona- 
liai pagalvoja, kad jiems reikia švarių švirkštų. Tuo me- 
tu negalima pasikeisti adatų pagal keitimo programą 
ir, be abejonės, jų negalima gauti požeminėse perėjo- 
se, kur narkomanai švirkščiasi narkotikus. Tačiau šau- 
nieji keitikai gali ten būti tuo laiku, kai Žmonės leidžia- 
si narkotikus ir jiems reikia švarių švirkštų. Jie teikia 
paslaugas 24 valandas per parą, 7 dienas per savaitę, 
ir tai mums nieko nekainuoja“. 

Vienas iš tyrinėtojų, važinėjusių furgonuose, bu- 
vo epidemiologas Tomas Džangas. Jis susitikdavo su 
keitikais ir su jais kalbėdavosi. Jis padarė išvadą, jog 
jie atstovauja labai išskirtinei ir ypatingai grupei. „Visi 
jie palaiko labai gerus ryšius, - pasakojo Džangas. — 
Jie žino Baltimorę iš vidaus ir iš išorės. Jie žino, kur 
galima gauti bet kokios rūšies narkotikų ir adatų, pa- 
žįsta gatves. Pasakyčiau, kad jie ypač socialiai susiję. 
Jie turi daugybę kontaktų... Turėčiau pripažinti, kad 
po visu tuo slypi finansiniai ar ekonominiai motyvai. 
Tačiau, be abejonės, yra ir noras padėti žmonėms“. 

Argi tai nėra kažkur girdėta? Šie šaunieji keitikai 
yra Baltimorės narkotikų pasaulio Ryšių palaikytojai. 
Džonso Hopkinso universiteto mokslininkai norėtų 
panaudoti šiuos keitikus prieš narkotikus nukreiptai 
epidemijai. O kas jei tiems patiems Žmonėms, gerai 
pažįstantiems gatves, turintiems socialinių ryšių ir 
pasižymintiems altruizmu, duoti prezervatyvų ir 
paprašyti juos išdalyti arba suteikti jiems tam tikros 
informacijos apie sveikatą, kurią būtinai turi Žinoti 
narkomanai? 

Atrodo, kad šie šaunieji keitikai turi sugebėjimų 
peržengti prarają tarp medicinos specialistų ir dau- 
gumos narkotikų vartotojų, kurie yra beviltiškai at- 
skirti nuo informacijos ir institucijų, galinčių išgel- 
bėti jų gyvybes. Regis, jie sugeba sveikatos propaga- 
vimo idėjas išversti į tokią kalbą, kurią gali suprasti 
visi narkomanai. 

3. 


Firmos Lambesis tikslas buvo suteikti tokią paslau- 
gą kompanijai Airwalk. Akivaizdu, kad jiems nebuvo 
lengva rasti Žinovų, Ryšių palaikytojų ir Pardavėjų, ku- 
rie galėtų paskleisti žinią apie Airwalk. Mažytė rekla- 
mos agentūra stengėsi įsiūbuoti tarptautinę reklamos 
kampaniją. Tačiau jie tegalėjo pradėti epidemiją, ku- 
rioje jų reklamos kompanija atliktų vertėjo vaidme- 
nį, būdama tarpininkė tarp Novatorių ir visų kitų 
žmonių. Jie suprato, jog gerai atlikę savo užduotį, ga- 
lėtų būti tie, kurie iškelia, ir pritaiko modernias jau- 
nimo idėjas ir padaro jas priimtinas daugumai. Jie ga- 
li suvaidinti Ryšių palaikytojo, Žinovo ir Pardavėjo 
vaidmenį. 

Pirmiausia Lambesis parengė programą, kaip įsi- 
skverbti į jaunimo rinką, kurią Airwalk norėjo užka- 
riauti. Kadangi jie norėjo išversti Novatorių idėjas vy- 
raujančių mados tendencijų sekėjams, pirmiausia pa- 
tys turėjo išsiaiškinti, kokios yra tos idėjos. Tyrimams 
atlikti jie pasamdė DyDy Gordon, anksčiau dirbusią 
Converse sportinių batelių kompanijoje. Gordon yra 
nuostabi moteris, rami ir sąmoninga. Ji gyvena stačia- 
kampiame, baltu tinku grubiai nutinkuotame moder- 
niame ir originaliame name Holivudo kalvose, pusiau- 
kelėje tarp senovinių Madonos ir Aldouso Hukslėjo 
namų. Jos skonis yra nepaprastai eklektiškas: vieną 
dieną ji gali žavėtis nežinoma hiphopo grupe arba se- 

nu Piterio Selerso filmu, kitą — nauju japonišku elek- 
troniniu prietaisu arba tam tikru baltos spalvos atspal- 
viu, staiga nežinia kodėl nusprendusi, kad jis labai gra- 
žus. Dirbdama Converse kompanijoje, Gordon atkrei- 
pė dėmesį į baltaodes Los Andželo paaugles, besiren- 
giančias kaip Meksikos gangsteriai - savo uniformą jos 
vadino „žmonų mušėjų“ apranga — balti aptempti 
marškinėliai su išlindusiomis liemenėlių petnešėlėmis, 
ilgi šortai, vieno dydžio visiems tinkančios puskojinės 
be užkulnio ir dušo sandalai. „Aš pasakiau, kad ši ma- 
da išpopuliarės, - prisimena Gordon. - Labai daug 
kas taip rengiasi. Mes turime gaminti dušo sandalus“. 
Taigi jie nupjovė Converse sportinio batelio užkulnį, 
ant jo uždėjo sandalo padą ir pardavė pusę milijono 
šių Converse batų porų. Gordon puikiausiai jaučia, ko- 
kiose Londono, Tokijo ar Berlyno vietose, baruose ar 
klubuose lankytis, kad sužinotų naujausias madų ten- 
dencijas. Kartais ji atvažiuoja į Niujorką ir valandų va- 
landas stebi Soho ir Rytinio kaimelio šaligatviais vaikš- 
čiojančius Žmones, fotografuoja viską, ką neįprasto pa- 
mato. Gordon yra išskirtinių, neapibūdinamų dalykų, 
vadinamų šauniais, Žinovė. 

Dirbdama Lambesis, Gordon subūrė jaunų, nuo- 
vokių korespondentų tinklą Niujorke ir Los Andžele, 
Čikagoje ir Dalase bei Sietle, taip pat ir kitose pasau- 
lio vietose, pavyzdžiui, Tokijuje ir Londone. Tai buvo 
tos kategorijos žmonės, kurie paskutinio dešimtmečio 

pradžioje Rytiniame kaimelyje būtų avėję Hush Pup- 
pies batelius. Jie visi atitiko ypatingą asmenybės kate- 
goriją: jie buvo Novatoriai. 

„Šie jaunuoliai tam tikra prasme yra atstumtieji, — 
sako Gorgon. Jie visada manė esą kitokie. Jei paklaus- 
tumėte, kokios problemos juos jaudina, šie naujų ma- 
dos tendencijų pradininkai kalbėtų apie išskirtinius da- 
lykus, pavyzdžiui, bakteriologinį karą arba terorizmą. 
Jie domisi globalinėmis problemomis, tuo tarpu vyrau- 
jančių mados tendencijų sekėjai galvoja apie savo ant- 
svorį, mirštančius savo senelius arba mokymosi rezul- 
tatus. Tarp naujų mados tendencijų pradininkų sutik- 
site daugiau aktyvistų - turi daugiau pomėgių. Aš ieš- 
kau individualistų, kurie, be abejonės, išsiskiria iš ki- 
tų, kurie atrodo kitaip nei jų bendraamžiai“. 

Gordon niekada nesiliauja domėtis pasauliu. „Aš 
susidūriau su madų tendencijų pradininkais, atrodan- 
čiais kaip paprastas vaikinas Džo, - tęsė ji. - Pama- 
tau klube paprastą vaikiną Džo, klausantį kokios nors 
senamadiškos grupės grojimo, ir sakau sau: „O Vieš- 
patie, ką tas vaikinas čia daro“, ir tai mane suintri- 
guoja. Taigi prieinu ir sakau, klausyk, negi tau iš tik- 
rųjų patinka ši grupė? Kodėl? Ar suprantate, ką tu- 
riu omenyje? Aš viską stebiu. Jei matau paprastą vai- 
kiną Džo, sėdintį kavinėje, o visi aplink jį yra mėly- 
nai dažytais plaukais, aš prasibraunu prie jo, nes man 
rūpi sužinoti, ką šis paprastas vaikinas veikia su žmo- 
nėmis mėlynai dažytais plaukais?“ 

Turėdama savo nuolatinius Novatorius korespon- 
dentus įvairiose vietose, Gordon susitikdavo su jais 
tris keturis kartus per metus ir pasikalbėdavo apie tai, 
kokios muzikos jie klausosi, kokias televizijos laidas 
žiūri, kokius drabužius perka, kokie jų tikslai ir troš- 
kimai. Informacija ne visada būdavo tiksli, taigi ją rei- 
kėdavo interpretuoti. Įvairiose šalies vietose išryškė- 
davo vis kitokios idėjos, kurios kartais plisdavo iš ry- 
tų į vakarus, o kartais iš vakarų į rytus. Tačiau turė- 
dama platesnį vaizdą ir galėdama palyginti faktus nuo 
Austino iki Sietlo ir nuo Sietlo iki Los Andželo, o 
nuo Los Andželo iki Niujorko ir stebėdama, kaip mė- 
nuo po mėnesio jie kinta, Gordon galėjo susidaryti 
naujų mados tendencijų kilimo ir plitimo šalyje vaiz- 
dą. O lygindama tai, ką kalbėjo ir darė jos Novato- 
riai, su tuo, ką mados tendencijų sekėjai kalbėjo ir 
darė po trijų mėnesių, po pusmečio ar po metų, ji ga- 
lėjo nuspėti, kokiomis idėjomis dauguma galėjo už- 
sikrėsti nuo „šaunuolių“. 

„Pakalbėkime apie vyrus, darančius makiažą, - sa- 
ko Gordon. - Ar žinot, kaip Kurtas Kobainas, ta dvi- 
lytė asmenybė, dažydavosi nagus su markeriu Magic 
Marker? Pirmiausia mes tai pamatėme šiaurės vaka- 
ruose, 0 paskui pamažu ši mada paplito Los Andže- 
le ir Niujorke bei Austine, nes ten yra populiariau- 
sių muzikos scenų. Paskui palengva mada paplito ir 
kitose šalies dalyse. Daug laiko praėjo, kol ja užsi- 
krėtė pagrindinių tendencijų sekėjai“. 

Gordon atradimai tapo standartu Airwalk kampa- 
nijai. Jei ji rasdavo naujų tendencijų, idėjų ar koncep- 
cijų, kuriomis Novatoriai užsidegdavo visoje šalyje, tas 
koncepcijas firma panaudodavo savo kuriamose 
Airwalk reklamose. Sykį Gordon pastebėjo, kad nau- 
jų madų kūrėjai staiga pradėjo domėtis Tibetu ir Da- 
lai Lama. Įtakinga repo grupė Beastie Boys labai vie- 
šai aukojo pinigus Tibeto laisvės kampanijai ir savo 
koncertų metu kviesdavo vienuolius į sceną, kad šie 
galėtų už tai padėkoti. Gordon prisimena, kad 
Beastie Boys grupei tai gerai pavykdavo. Taigi 
Lambesis padarė labai juokingą Airwalk reklamą, ku- 
rioje jaunas vienuolis, avintis Airwalk batelius, sėdi 
mokykliniame suole ir rašo testą. Jis žiūri žemyn į savo 
kojas, nes ant batelių šonų — „špargalkos“. (Kai to- 
kios reklamos plakatai buvo išklijuoti San Franciske, 
Lambesis buvo priversta juos nuimti, nes Tibeto vie- 
nuoliai užprotestavo - esą jie neliečia savo kojų, juo- 
lab nesukčiauja per testus.) Kai į madų kūrėjų stebė- 
jimo lauką pateko Džeimsas Bondas, Lambesis pasam- 
dė Džeimso Bondo filmų direktorių, kad šis nufilmuo- 
tų daugelį komercinių reklamų, kuriose Airwalk bate- 
liais apsiavę veikėjai neįtikinamiausiais būdais išsigel- 
bėdavo nuo beveidžių piktadarių. Kai naujų madų kū- 
rėjai pradėjo demonstruoti ironišką susidomėjimą kai- 
mo klubų kultūra ir dėvėti senus Fredo Pery ir Izodo 
golfo marškinėlius, Airwalk pagamino batelį iš medžia- 

gos, iš kurios paprastai buvo daromi lauko teniso ka- 
muoliukai, o Lambesis išspausdino reklamą, kurioje 
batelis buvo metamas į orą ir atmušamas teniso rake- 
te. „Vienu metu mes pastebėjome, kad jaunimas la- 
bai domisi ateities technologijomis, — pasakoja Gor- 
don. - Paklauskite bet kokių vaikų, ką jie išrastų, jei 
sugebėtų tai daryti, ir jie visada kalbės apie išradimus, 
kurie padarytų gyvenimą be rūpesčių. Na, supranta- 
te, sugalvoji ką nors, nuspaudi mygtuką - ir gauni, ką 
nori. Taigi mes pasiūlėme Airwalk naujas technologi- 
jas —- užapvalintus puspadžius ir kombinuotas medžia- 
gas — tinklelius ir orui pralaidžias bei specialų Gore- 
Tex stiliaus audinį, kuriuos sluoksniais dėjome vieną 
ant kito“. Jei peržiūrėtumėte šio svarbaus periodo Air- 
walk reklamas, tai faktiškai susidarytumėte tikrą vaiz- 
dą apie to laikotarpio jaunimo užgaidas, susižavėjimus 
ir interesus: pamatytumėte 30-ties sekundžių kung fu 
parodijas, televizijos laidų su Beat poezija ištraukas, 
X failų pobūdžio komercinę reklamą, kurioje ateiviai 
konfiskuoja Airwalk batelius iš jaunuolio, važiuojan- 
čio automobiliu į Rosvelą Naujajame Meksike. 
Esama dviejų paaiškinimų, kodėl ši strategija bu- 
vo tokia sėkminga. Pirmasis yra akivaizdus. Lambesis 
reaguodavo į įvairias labai užkrečiančias madų tenden- 
cijas vos tik joms užgimus. Jų naujoji reklaminė kam- 
panija ir ją atitinkantys bateliai (sėkmės atveju) pasi- 
rodydavo tuo pat metu, kai šios tendencijos būdavo ką 

tik atėjusios į madą. Kitaip tariant, Lambesis prisišlie- 
davo prie socialinių epidemijų gamindama Airwalk ba- 
telius, atitinkančius kiekvieną naują tarp jaunimo pra- 
ūžiančią madų bangą. „Svarbiausia tinkamai pasirinkti 
laiką, — teigia Gordon. - Stebime naujų madų entu- 
ziastus. Matome, ką jie daro. Batelių gamyba užtrun- 
ka metus. Po metų, jei teisingai pasirinkome mados 
tendenciją, bateliai kaip tik laiku pasiekia vyraujančios 
mados gerbėjų daugumą. Taigi jei ateities technologi- 
jose įžvelgiate tam tikras tendencijas, jei daugelyje 
miestų matote pakankamai daug madų entuziastų, 
perkančių ergonomiško dizaino daiktus, arba labai 
aukštus batus, arba mažus nešiojamuosius kompiute- 
rius, o kai jų prašote pakalbėti apie ateities išradimus, 
jie visi kalba apie skraidančius automobilius — galite 
pradėti tikėti, kad po pusmečio visi, įskaitant ir mo- 
čiutes, domėsis tuo, kuo jie domisi dabar“. 

Tačiau Lambesis nebuvo tik pasyvi šių procesų ste- 
bėtoja. Jų reklamos taip pat padėjo išplatinti idėjas, 
apie kurias jie sužinojo iš Novatorių. Pavyzdžiui, Gor- 
don teigia, kad naujų madų kūrėjų idėjas ne visada 
pavyksta paversti vyraujančia mados tendencija, nes 
ji nepakankamai plačiai įsitvirtina tam tikroje kultū- 
roje: „Ji per mažai pastebima tiek muzikoje, tiek fil- 
muose, tiek mene ir madoje. Paprastai, kai norima ką 
nors išpopuliarinti, tai tarsi gija perveria viską — at- 
sispindi populiariose televizijos laidose, išradimuose, 

muzikoje, kurios mėgstame klausytis, netgi medžia- 
gose, iš kurių norime siūdintis drabužius. Tai mato- 
ma visur. Tačiau tai, kas neprigyja, matoma tik ku- 
rioje nors vienoje iš šių sričių“. Lambesis tam tikras 
idėjas paskleisdavo visur, kartu pateikdavo ir būtiną 
vertimą. Gordon tyrimai parodė, kad novatoriškas 
jaunimas labai domisi Dalai Lama ir visais kitais rim- 
tais dalykais, susijusiais su Tibeto okupacija. Taigi 
Lambesis panaudojo vieną labai paprastą šios temos 
motyvą — Tibeto vienuolį — ir parodė jį juokingoje, 
šiek tiek šelmiškoje situacijoje. Novatoriai labai iro- 
niškai žvelgė į kaimo klubų kultūrą. Lambesis tą po- 
Žiūrį sušvelnino — pavertė batelį teniso kamuoliuku. 
Novatoriai domėjosi filmais apie kung fu. Taigi 
Lambesis sukūrė reklamą, parodijuojančią kung fu, 
kurioje Airwalk herojus savo riedlente atremia pikta- 
darius kovų menų specialistus — Lambesis kung fu 
motyvą pritaikė jaunimo kultūrai. Atostogaujančio ki- 
nų mokslininko atveju, pagal Aportą, su situacija su- 
siję faktai neturėjo jokios reikšmės miestelio žmo- 
nėms; taigi jie sukūrė interpretaciją, kuri turėjo pras- 
mę — mokslininkas buvo šnipas — o kad ši nauja in- 
terpretacija būtų įtikinama, „su situacija nederančios 
detalės buvo išmestos, įvykiai sureikšminti taip, kad 
atitiktų pasirinktą temą, o visas epizodas supapras- 
tintas, kad atitiktų grupės, kurioje pasklido gandas, 
jausmus ir mintis“. Būtent tai ir darė Lambesis. Iš No- 

vatorių jie pasisavindavo užuominas apie naujas kul- 
tūros tendencijas —- užuominas, kurias vyraujančių 
tendencijų sekėjai galbūt ir galėjo įžvelgti, bet nesu- 
gebėjo padaryti jų prasmingų —- ir sušvelnindavo ar- 
ba paryškindavo bei supaprastindavo jas, suteikdami 
joms suprantamesnę formą. Lambesis suteikė toms 
užuominoms specifinę prasmę, kurios jos anksčiau 
neturėjo, ir šiuos naujus pojūčius įprasmino batų po- 
roje. Vargu ar gali stebinti tai, kad gandas apie 
Airwalk 1995 ir 1996 metais taip greitai pasklido. 


4. 


Tačiau Airwalk epidemija tęsėsi neilgai. 1997 me- 
tais kompanijos sėkmė ėmė mažti. Firma turėjo ga- 
mybos problemų ir sunkumų vykdant užsakymus. Pa- 
grindinėse vietovėse Airwalk nesugebėjo pateikti pa- 
kankamai gaminių naujųjų mokslo metų sezono pra- 
džiai, ir kažkada buvę ištikimi jos gaminių platinto- 
jai pradėjo nuo jos nusigręžti. Sykiu kompanija nu- 
stojo „jausti“ naujausias mados tendencijas, kuriomis 
ji ilgai ir sėkmingai naudojosi. „Iš pradžių Airwalk 
gaminiai buvo kuriami kryptingai ir išradingai. Ba- 
teliai būdavo labai modernūs, - pasakojo Čadas Far- 
meris. - Mes sugebėjome išlaikyti mados entuziastų 
dėmesį. Tačiau gaminys pradėjo prastėti. Kompani- 

ja vis labiau ir labiau paisė Pardavimo skyriaus dar- 
buotojų nuomonės, ir gaminys savo išvaizda primi- 
nė monotonišką, daugumos vartojamą daiktą. Visi 
norėjo dirbti Prekybos skyriuje. Susitikę mažose gru- 
pėse, darbuotojai iki šiol stebisi, kaip atsitiko, kad 
pardavimas sumažėjo. Tačiau reikia klausti, kas atsi- 
tiko populiariam gaminiui?“ Lambesis strategija bu- 
vo paremta Novatorių mėgiamų batelių populiarini- 
mu tarp daugumos. Bet staiga Novatoriai nustojo do- 
mėtis Airwalk bateliais. „Mes padarėme kitą didžiu- 
lę klaidą, - pasakė buvęs Airwalk prezidentas Ly Smi- 
tas. - Anksčiau mes naudojome skirstymo strategiją, 
kai mažos, nepriklausomos pagrindinės riedlenčių 
sporto parduotuvės — 300 mažų specializuotų parduo- 
tuvių — jų dėka iš esmės mes ir išpopuliarėjome - tu- 
rėjo savo išskirtines gaminių linijas. Jie nenorėjo, kad 
mūsų produkcija būtų parduodama dideliuose preky- 
bos centruose. Taigi mes skirstėme savo gaminius. Pa- 
grindinėms savo parduotuvėms pažadėjome, kad 
joms nereikės konkuruoti su dideliais prekybos cen- 
trais. Viskas labai gerai veikė“. Mažoms parduotu- 
vėms tiekėme techninio važinėjimosi batelius: įvai- 
raus dizaino, geresnių medžiagų, su storesniais pa- 
mušalais, įvairiais įklotais, su įvairių gumų mišiniu, 
brangesniu batelių viršumi. „Mes gaminome specia- 
lų modelį riedlentininkams - the Tony Hawk - gero- 
kai tvirtesnį ir patvaresnį už kitus. Jo mažmeninė kai- 

na buvo apie 80 dolerių“. Tuo tarpu tie bateliai, ku- 
riuos Airwalk tiekdavo į Kinney's ar Champs, ar 
Foot Locker, buvo ne tokie įmantrūs, ir jų mažmeni- 
nė kaina — apie 60 dolerių. Novatoriai visada nori 
avėti kitokiais, labiau išsiskiriančiais, bateliais nei visi 
kiti. O pagrindinių mados tendencijų sekėjai džiau- 
gėsi, galėdami avėti tokius pačius batelius kaip ir ma- 
dingiausias jaunimas. 

Tačiau tada, kai Airwalk pasiekė savo sėkmės vir- 
šūnę, ji pakeitė strategiją. Kompanija nustojo tiekti 
savo batelius specializuotoms parduotuvėms. „Tada 
naujų madų žinovai pradėjo ignoruoti šį modelį, - tei- 
gia Farmeris. - Jie ateidavo į savo pamėgtas specia- 
lizuotas parduotuves, kur anksčiau pirkdavo savo šau- 
nias prekes, ir pradėjo suprasti, kad tokių batelių ga- 
lima nusipirkti J C Penney parduotuvėse. Staiga susi- 
darė tokia situacija, kai Lambesis pradėjo versti ma- 
dų sekėjų daugumos kalbą tai pačiai madų sekėjų 
daugumai. Epidemija baigėsi.“ 

„Mano vadybininkas, atsakingas už gaminių pel- 
ningumą pagal kategorijas, kartą manęs paklausė, kas 
atsitiko, - pasakoja Smitas, — 0 aš jam atsakiau, ar 
esi matęs Forestą Gampą? Kvailį pažinsi iš kvailo el- 
gesio, šaunuolį —- iš šaunaus elgesio. Puikių gaminių 
gamintojai gerbia savo pirkėjus, 0 mes nustojome tai 
daryti. Aš pats asmeniškai esu pažadėjęs kai kurioms 
iš tų mažų parduotuvių, kad mes joms pristatysime 

specialių gaminių, bet... nepristatėme. Tada viskas ir 
prasidėjo. Šiame pasaulyje visa informacija sklinda iš 
lūpų į lūpas. Išsiplėtę turėjome skirti daugiau dėme- 
sio detalėms ir išlaikyti gerą vardą. Jei kas nors, tar- 
kim, būtų pasakęs, jog jūs, vyručiai, pigiai parduoda- 
te savo prekes ar pataikaujate daugumai, ar sukčiau- 
jate, mes būtume galėję atsikirsti - ne, mes taip ne- 
sielgiame. Mes turėjome savo vertę turintį įvaizdį, bet 
po truputėlį ją pigiai išpardavėme pagrindinių mados 
tendencijų sekėjų daugumai, o kai išpardavėme ją vi- 
są, — jis padarė pauzę — kas atsitiko tada? Vieną kartą 
nusipirkę mūsų batelių porą vargu ar kada nors be- 
norėsite pirkti kitą“. 


RR 


Išsami analizė 


SAVIŽUDYBĖS, RŪKYMAS 
IR PAIEŠKA CIGAREČIŲ, 
PRIE KURIŲ NEPRIPRANTAMA 


Ne taip seniai Ramiojo vandenyno pietuose esan- 
čiame Mikronezijos salyne septyniolikos metų vaiki- 
nas, vardu Sima, su šeima gyvenęs senelio name, su- 
sipyko su savo tėvu. Jis - griežtas ir reiklus žmogus — 
vieną ankstų rytą pakėlė jį iš lovos ir liepė surasti bam- 
bukinę kartį su metaliniu antgaliu, naudojamą duon- 
medžio vaisių derliui nuimti. Sima valandų valandas 
visame kaime nesėkmingai ieškojo įrankio, o sugrįžęs 
tuščiomis rankomis, rado įsiutusį tėvą. Dabar šeima 
badaus, pasakė jis sūnui, įniršęs mojuodamas mačete. 
„Dink iš čia ir kur nori gyvenk“. 

Sima paliko senelio namus ir sugrįžo į savo gim- 
tąjį kaimą. Pakeliui jis sutiko savo keturiolikmetį brolį 
ir pasiskolino iš jo rašiklį. Po dviejų valandų, susirū- 
pinęs, kur dingo Sima, brolis išėjo jo ieškoti. Jis pri- 
ėjo prie tuščio šeimos namo ir įdėmiai įsižiūrėjo pro 
langą. Tamsaus kambario viduryje jis pamatė Simą, 
kybantį pasikorusį kilpoje. Jis buvo negyvas. Jo prieš- 
mirtiniame laiške buvo parašyta: 

Mano gyvenimas baigiasi šią akimirką. Šiandien yra 
mano sielvarto diena, taip pat kančios diena tiems, ku- 
rie liūdės dėl manęs. Bet ši diena - šventė Tėtei. Šian- 
dien Tėtė išvarė mane. Ačiū už tai, kad taip mažai ma- 
ne mylėjai. Sima. 

Perduokit mano atsisveikinimus mamai. Mama, ta- 
vo berniukas daugiau tavęs nenervins ir nekels tau rū- 


pesčių. Labai myliu. Sima. 


Septintojo dešimtmečio pradžioje savižudybė Mik- 
ronezijos salyne buvo beveik negirdėtas dalykas. Bet 
dėl kažkokių nesuprantamų priežasčių nuo tada sa- 
vižudybių atvejų pradėjo smarkiai daugėti — jų skai- 
čius tai didėjo, tai mažėjo - kol devintojo dešimtme- 
čio pabaigoje savižudybių skaičius vienam gyventojui 
Mikronezijoje buvo didesnis nei bet kurioje kitoje pa- 
saulio vietoje. Jungtinėse Valstijose savižudybių skai- 
čius tarp vaikinų nuo 15 iki 24 metų yra maždaug 22 
atvejai šimtui tūkstančių gyventojų. Mikronezijos sa- 
lose — apie 160 atvejų šimtui tūkstančių gyventojų - 
daugiau nei septynis kartus didesnis. Pasiekus tokį ly- 
gį, savižudybė tampa beveik įprastu dalyku ir ją gali 
paskatinti menkiausias incidentas. Sima nutraukė sa- 
vo gyvenimą, nes tėvas rėkė ant jo. Išplitus savižudy- 
bių epidemijai Mikronezijoje, tai nebeatrodė neįpras- 
ta. Paaugliai nusižudydavo, pamatę savo merginas su 
kitais vaikinais arba netgi dėl to, kad jų tėvai neduo- 
davo jiems daugiau pinigų alui. Vienas devyniolikme- 

tis pasikorė, nes tėvai jam nenupirko mokslo baigi- 
mo mantijos. Vienas septyniolikmetis nusižudė dėl vy- 
resnio brolio priekaištų, kad jis per daug triukšmau- 
ja. Tai, kas vakarietiškoje kultūroje yra gana retas, at- 
sitiktinis ir labai patologiškas reiškinys, Mikronezijo- 
je tapo paauglystės ritualu su savo ypatingomis tai- 
syklėmis ir simbolika. Iš esmės visos salyne įvykusios 
savižudybės yra identiškos Simos istorijos variacijos. 
Auka beveik visuomet yra vyriškos lyties. Jam dar nė- 
ra dvidešimties metų, jis nevedęs ir gyvena su tėvais. 
Neapgalvoti incidentai visada nutinka namų aplinko- 
je, pavyzdžiui, susipykus su merginomis ar tėvais. Iš 
trijų ketvirtadalių atvejų auka niekada anksčiau nė 
nebandė nusižudyti, net negrasino nusižudysianti. 
Priešmirtiniai laiškai daugiausia rodo ne depresiją, 
bet tam tikrą įžeistą išdidumą ir savęs gailėjimąsi, 
protestą prieš blogą elgesį su jais. Nusižudoma pa- 
prastai savaitgalio naktį, neretai po išgėrimo su drau- 
gais. Beveik visais, išskyrus kelis atvejus, auka atlie- 
ka veiksmus tokia pat seka, tarsi egzistuotų koks nors 
griežtas nerašytas protokolas, nurodantis, kaip tinka- 
mai nutraukti savo gyvenimą. Jaunuolis randa nuo- 
šalią vietą ar tuščią namą, pasiima virvę ir pasidaro 
kilpą, bet neužsiveržia jos pats, kaip tai daro vaka- 
riečiai. Jis vieną virvės galą pririša prie apatinės me- 
džio šakos, lango ar durų rankenos ir palinksta į prie- 
kį, kad dėl kūno svorio kilpa tvirtai užveržtų kaklą. 
Tada jis netenka sąmonės. Žmogus miršta dėl kvėpa- 


276 VIRSMO TAŠKAS 
mm 2 


vimo ir širdies veiklos išnykimo. Mikronezijoje, kaip 
rašo antropologas Donaldas Rubinšteinas, šie ritua- 
lai tapo tam tikru vietinės kultūros reiškiniu. Daugė- 
jant savižudybių, šia idėja užsikrėsdavo vis jaunesni 
ir jaunesni berniukai, o pats savižudybės aktas taip 
transformavosi, kad tai, kas atrodė neįmanoma, ta- 
po įmanoma. Pasak Rubinšteino, Mikronezijoje išpli- 
tusi epidemija aprašyta daugelyje puikių straipsnių. 


Savižudybės idėja tarp paauglių plačiai paplito tam tik- 
rose Mikronezijos bendruomenėse ir yra populiari pas- 
tarojo meto vietos autorių sukurtose ir radijo stočių 
transliuojamose dainose bei piešiniuose ant marškinė- 
lių ir mokyklų sienų. Daugelis jaunuolių, mėginusių nu- 
sižudyti, pasakojo, kad pirmą sykį jie apie tai išgirdo 
būdami 8 ar 10 metų. Jie mėgino pamėgdžioti šį aktą 
ir eksperimentavo žaisdami. Pavyzdžiui, vienas vienuo- 
likmetis bandė pasikarti savo name ir buvo rastas jau 
be sąmonės su išlindusiu liežuviu. Vėliau jis aiškino, 
kad norėjo tik „pamėginti“ kartis. Jis teigė nenorėjęs 
mirti, nors ir žinojo, kad rizikuoja. Apie tokius mėgi- 
nimus mėgdžioti savižudybę tarp penkiamečių ir šešia- 
mečių berniukų pastaruoju metu buvo pranešta iš Tru- 
ko. Neseniai Mikronezijoje mirė keli paaugliai neabe- 
jotinai per tokius eksperimentus. Taigi savižudybių idėja 
šiose bendruomenėse įgyja netgi tam tikro patrauklu- 
mo, o mirties aktas neatrodo toks reikšmingas. Dar 


daugiau — savižudybės tarp jaunesnių berniukų įgavo 

tam tikrą eksperimento ir netgi vos ne pramogos ele- 
mentų formą. 


Šios pastraipos turinys tam tikra prasme labai 
šiurpus. Sunku įsivaizduoti, kad savižudybė galėtų 
tapti tokiu įprastu reiškiniu. Tačiau didžiausią šiurpą 
kelia tai, kad visa tai atrodo labai girdėta — susidu- 
riame su užkrečiama savęs naikinimo epidemija, pa- 
sireiškiančia tarp jaunimo. 

Beprasmiški veiksmai kažkokiu būdu tapo svarbia 
jaunimo saviraiškos forma. Mikronezijos paauglių sa- 
vižudybių epidemija labai panaši į paauglių rūkymo 
epidemiją Vakarų šalyse. 


Paauglių rūkymas yra vienas iš bauginančių šiuo- 
laikinio gyvenimo reiškinių. Niekas iš tiesų nežino, 
kaip jį įveikti, ar netgi, tiesą sakant, kas per reiški- 
nys. Pagrindinė judėjimo prieš rūkymą prielaida bu- 
vo ta, kad tabako kompanijos įkalba paauglius rūky- 
ti, meluodamos jiems, jog rūkymas yra gerokai pa- 
trauklesnis ir kur kas mažiau žalingas, nei jis iš tiesų 
yra. Imdamiesi spręsti šią problemą, apribojome ci- 
garečių reklamą, kad tabako kompanijoms būtų sun- 
kiau meluoti. Padidinome cigarečių kainas, sukūrėme 
įstatymą, draudžiantį pardavinėti cigaretes nepilname- 

čiams, taip apsunkindami paauglių galimybę nusipirk- 
ti cigarečių. Rengėme visuomenines sveikatingumo 
kampanijas per televiziją ir radiją bei Žurnaluose, 
stengėmės supažindinti paauglius su rūkymo žala. 

Tačiau pakankamai akivaizdu, kad visa tai nėra la- 
bai efektyvu. Kodėl, pavyzdžiui, mes galvojame, kad 
esminis dalykas, norint įveikti rūkymą, yra pažintis su 
patiriama rizika rūkant? Harvardo universiteto eko- 
nomistas V. Kip Viskusi neseniai grupę rūkančiųjų 
paprašė atspėti, kiek metų vidutiniškai sutrumpėja gy- 
venimas, nuolat rūkant nuo dvidešimt vienerių me- 
tų. Jų spėjimas —- devyneri metai. 

Teisingas atsakymas yra apie šešerius septynerius 
metus. Taigi rūkaliai rūko ne todėl, kad jie neįverti- 
na rūkymo rizikos. Jie rūko net tada, kai tą riziką per- 
vertina. Tuo pat metu neaišku, ar apskritai efektyvu, 
kai paauglius nerūkyti ragina suaugusieji. Bet kurio 
paauglio tėvai jums pasakys, kad kuo labiau suaugu- 
sieji smerkia juos už rūkymą ir pasakoja jiems apie 
rūkymo žalą, tuo labiau, kaip paradoksalu bebūtų, jie 
nori tai išbandyti. Jei patyrinėsime paskutinio dešimt- 
mečio ar panašaus laikotarpio rūkymo tendencijas, 
įsitikinsime, kad būtent taip ir įvyko. Niekada anks- 
čiau judėjimas prieš rūkymą nebuvo garsesnis ar ryš- 
kesnis. Visgi visi ženklai rodo, kad visa prieš rūkymą 
nukreipta informacija tarsi atšoka nuo jaunimo. Nuo 
1993 iki 1997 metų rūkančių koledžų studentų skai- 
čius išaugo nuo 22,3 procento iki 28,5. 1991-1997 me- 
tų laikotarpiu rūkančių vidurinių mokyklų mokinių 

skaičius pašoko iki 32 procentų. Faktiškai nuo 1988 
metų bendras rūkančių paauglių skaičius Jungtinėse 
Valstijose išaugo iki 73 procentų. Kai kurios viešos 
sveikatingumo programos paskutiniais metais žlugo, 
neatlikusios savo misijos, kaip ir nebuvo laimėtas ka- 
ras prieš rūkymą. 

Iš šios patirties nereikia daryti išvados, kad turė- 
tume pasiduoti ir nebemėgintume kovoti su rūkymu. 
Mintis paprasčiausiai yra ta, kad mūsų bandymai su- 
vokti rūkymo priežastis nebuvo labai prasmingi. Štai 
kodėl įdomu panagrinėti savižudybių epidemiją Mik- 
ronezijoje kažkuo panašią į rūkymo problemą. Tai 
mums suteikia galimybę pamėginti į jaunimo rūkymą 
pažvelgti kitaip. O gal rūkymas nepavaldus raciona- 
liems rinkos dėsniams, o pavaldus tos pat rūšies pa- 
slaptingoms ir sudėtingoms socialinėms taisyklėms ir 
ritualams, kurie valdo paauglių savižudybes? Jei rū- 
kymas iš tiesų yra epidemija, panaši į Mikronezijos 
savižudybių epidemiją, kaip tai keičia būdus, kuriais 
turėtume kovoti su šia problema? 


Ža 


Pagrindinis mokslininkų, tyrinėjančių savižudybes, 
pastebėjimas yra tas, kad kai kuriose vietose, susida- 
rius tam tikroms aplinkybėms, vieno žmogaus pasi- 
kėsinimas į savo gyvybę gali užkrėsti kitus. Savižudy- 


280 VIRSMO TAŠKAS 
EEE ||| —----——————--—- 


bės veda prie savižudybių. Šios srities pionierius yra 
Kalifornijos universiteto San Diege sociologas Dei- 
vidas Filipsas, atlikęs daugelį vienas už kitą įdomes- 
nių ir vis labiau neįtikėtinų savižudybių tyrimų. Iš pra- 
džių jis sudarė sąrašą visų savižudybių istorijų, apie 
kurias buvo rašoma šalies svarbiausių laikraščių pir- 
muosiuose puslapiuose per dvidešimties metų laiko- 
tarpį —- nuo penktojo dešimtmečio pabaigos iki sep- 
tintojo dešimtmečio pabaigos. Tuomet šį sąrašą jis 
sulygino su to paties laikotarpio savižudybių statisti- 
ka. Jis norėjo sužinoti, ar tarp Šių dviejų reiškinių 
esama kokio nors ryšio. Be abejonės, ryšys buvo. Ne- 
trukus po to, kai spaudoje pasirodydavo istorijos apie 
savižudybes, padaugėdavo savižudybių tose vietovė- 
se, kurias pasiekdavo šis laikraštis. Visos valstybės 
mastu taip pat išaugdavo tokių istorijų procentas. 
(Merlinos Monro mirtį sekė laikinas 12 procentų sa- 
vižudybių skaičiaus padidėjimas visos šalies mastu.) 
Paskui Filipsas pakartojo savo eksperimentą, tirda- 
mas autoavarijas. Jis paėmė pirmojo puslapio savižu- 
dybių istorijas iš Los Angeles Times ir San Francisko 
Chronicle ir sulygino jas su nelaimingais atsitikimais 
Kalifornijos valstijos keliuose. Jis pastebėjo, kad mo- 
delis buvo tas pats. Tą dieną, kai būdavo plačiai 
skelbiama apie savižudybę, nelaimingų atsitikimų ke- 
liuose skaičius būdavo vidutiniškai 5,9 procento di- 
desnis už tikėtiną. Praėjus dviem dienoms po savižu- 
dybės aprašymo, mirčių dėl eismo avarijų padaugė- 

davo 4,1 procento. Po trijų dienų jos būdavo 3,1 pro- 
cento didesnės, nei prognozuojama, o po keturių die- 
nų — 2,1 procento. (Po dešimties dienų eismo nelai- 
mių skaičius paprastai normalizuojasi.) Filipsas pada- 
rė išvadą, kad vienas iš būdų, kuriais žmonės įvykdo 
savižudybę, yra tyčinis automobilių sudaužymas ir kad 
žmones, linkusius į tokius dalykus, plačiai publikuo- 
jami savižudybės atvejai paveikia taip, kaip ir tuos, 
kurie nusižudo įprastesniais būdais. 

Tas užkrečiamumas, apie kurį kalba Filipsas, nė- 
ra racionalus ir netgi nebūtinai sąmoningas. Tai ne- 
panašu į įtikinamą argumentą. Tai kai kas gerokai 
subtilesnio. „Kai aš laukiu prie šviesoforo degant rau- 
donai šviesai, kartais galvoju, kodėl man nesurizika- 
vus ir neperėjus gatvės, — sako jis. - Kai taip padaro 
kas nors kitas, aš seku iš paskos. Tai tam tikras pa- 
mėgdžiojimas. Aš tarsi gaunu leidimą iš kito asmens, 
atliekančio draudžiamą veiksmą. Ar toks sprendimas 
sąmoningas? Negaliu pasakyti. Galbūt vėliau aš ga- 
lėčiau pamąstyti apie tai, tačiau abejoju, ar tą akimir- 
ką kas nors iš mūsų supranta, kiek toks mūsų spren- 
dimas yra sąmoningas ir kiek ne. Žmonių sprendimai 
yra subtilūs, sudėtingi ir nelabai suprantami dalykai“. 
Savižudybės atveju, kaip teigia Filipsas, kokio nors Žy- 
maus Žmogaus apsisprendimas nutraukti savo gyvy- 
bę turi tokį patį poveikį: jis duoda kitiems Žmonėms, 
ypač tiems, kurie jaučiasi pažeidžiami ir sunkiai pri- 
ima sprendimus dėl nesubrendimo ar psichikos ligų, 

leidimą taip pat padaryti veiksmą, nesuderinamą su 
socialinio elgesio normomis. „Istorijos apie savižudy- 
bes yra tarsi natūrali reklama, kaip galima tam tikru 
būdu išspręsti savo problemas, - tęsia Filipsas. - Jos 
patraukia nelaimingus žmones, kuriems sunku apsi- 
spręsti, nes jie yra prislėgti. Jie gyvena su savo kan- 
čia. Esama daugybės istorijų, pasakojančių, kaip įvai- 
riai žmonės reaguoja į tokią būseną. Galbūt tą savait- 
galį atvyko evangelistų dvasininkas Bilis Grehemas ir 
sprendimas išklausyti jo pamokslą būtų religinė re- 
akcija. Arba kas nors gali pasiūlyti pažiūrėti fantas- 
tinį filmą — tai kitokios rūšies reakcija. Savižudybių 
istorijos siūlo kitokią alternatyvą“. Filipso aprašyti lei- 
dimo davėjai yra Pardavėjų, apie kuriuos aš kalbėjau 
2-ame skyriuje, funkciniai ekvivalentai. Kaip ir Tomas 
Gau savo gebėjimu įtikinti galėjo tapti virsmo tašku 
iš lūpų į lūpas perduodamos informacijos epidemijo- 
je, taip tie Žmonės, apie kurių savižudybes labai pla- 
čiai skelbiama visuomenei ir kurių mirtys duoda ki- 
tiems „leidimą“ mirti, tampa savižudybių epidemijų 
virsmo taškais. 

Tačiau kalbant apie šį leidimo davimą, įdomiau- 
sia, kad tai yra ypač išskirtinis dalykas. Savo studijo- 
je apie nelaimingus eismo įvykius Filipsas nustatė aiš- 
kius modelius. Istorijas apie savižudybes sekė tokių 
avarijų padidėjimas, kur auka buvo pats vairuotojas. 
Istorijos apie savižudybes kartu su Žmogžudystėmis 
vedė prie kelių mašinų susidūrimų, kurių aukos bu- 

vo ir vairuotojai, ir keleiviai. Istorijos apie nusižudžiu- 
sius jaunus Žmones sukeldavo eismo avarijas, kurio- 
se nukentėdavo jauni žmonės. Istorijos apie nusižu- 
džiusius vyresnius žmones sukeldavo daugiau eismo 
nelaimių, kuriose nukentėdavo vyresni žmonės. Šios 
tendencijos pasireiškė daugeliu atvejų. Pavyzdžiui, 
naujienų pranešimai apie daugelį savižudybių suside- 
ginant aštuntojo dešimtmečio pabaigoje Anglijoje se- 
kė 82 tokios pat rūšies savižudybes kitais metais. Ki- 
taip tariant, pirminiu savižudybės aktu suteikiamas 
„leidimas“ nėra bendras kvietimas savižudybėms. Iš 
esmės tai labai detali nurodymų seka, skirta tam tik- 
riems Žmonėms tam tikromis aplinkybėmis, apsispren- 
džiantiems mirti vienu ar kitu būdu. Tai ne gestas. Tai 
kalba. Kito tyrimo mokslininkų grupė iš Anglijos 
septintajame dešimtmetyje apklausė 135 žmones, ku- 
rie buvo pristatyti į centrinę psichiatrijos ligoninę po 
mėginimo nusižudyti. Mokslininkai išsiaiškino, kad 
šios grupės žmonės buvo stipriai socialiai susiję - dau- 
gelis iš jų priklausė tiems patiems socialiniams sluoks- 
niams. Jie padarė išvadą, kad tai nebuvo atsitiktinu- 
mas. Pasak jų, savižudybė — tai slapta kalba, supran- 
tama tais pačiais principais besivadovaujantiems žmo- 
nėms. Autoriaus išvadas verta pacituoti ištisai: 


Daugelis pacientų, mėginusių nusižudyti, priklauso tam 
tikrai bendruomenės daliai, kurioje į save nukreipta ag- 


resija paprastai laikoma tam tikru informacijos prane- 

šimo būdu. Šioje grupėje į tokį poelgį žiūrima kaip į su- 
prantamą ir atitinkantį kitus egzistuojančius elgesio šab- 
lonus... Jei tai tiesa, vadinasi, individas, tam tikromis ap- 
linkybėmis paprastai būdamas nusivylęs, nori kitiems 
pranešti apie savo sunkumus. Jam nereikia naujai išra- 
dinėti būdų, kaip perduoti tą informaciją... Individas, va- 
dovaudamasis „mėginimo nusižudyti principais“ gali at- 
likti veiksmą, turintį iš anksto suformuotą prasmę - jam 
tereikia ją pritaikyti. Iš esmės šis procesas panašus į tą, 


kuriame asmuo vartoja šnekamąją kalbą. 


Būtent tai ir vyksta Mikronezijoje, tik daug sudė- 
tingesniu lygmeniu. Jei savižudybę Vakaruose galima 
prilyginti grubiai kalbai, Mikronezijoje tai tapo nepa- 
prastai brangiai kainuojančia informacijos perdavimo 
forma, turtinga prasmių ir niuansų, kuria naudojasi 
patys įtikinamiausi leidimo davėjai. Rubinšteinas ap- 
rašo keistą savižudybių modelį, paplitusį Mikronezi- 
jos Ebeye saloje, kurios bendruomenę sudaro maž- 
daug 6000 žmonių. Nuo 1955 iki 1965 metų visoje sa- 
loje nebuvo nė vieno savižudybės atvejo. 1966 metų 
gegužę aštuoniolikos metų vaikinas pasikorė kalėjimo 
kameroje, kurioje sėdėjo areštuotas už dviračio vagys- 
tę, tačiau neatrodė, kad šis įvykis turėtų didelį povei- 
kį. Vėliau, 1966 metų lapkritį, žuvo R., charizmatiš- 
ka vienos iš turtingiausių salos šeimų atžala. R. susi- 
tikinėjo su dviem moterimis ir su kiekviena iš jų tu- 
rėjo po vieną mėnesio kūdikį. Negalėdamas apsispręs- 

ti, kurią iš jų pasirinkti, jis iš nevilties pasikorė. Abi 
jo mylimosios, pirmą kartą išgirdusios apie viena ki- 
tos egzistavimą, apalpo ant jo kapo. 

Praėjus trims dienoms po R. mirties, nusižudė dvi- 
dešimt dvejų metų vaikinas, kenčiantis nuo santuo- 
kinių problemų, taip padidindamas savižudybių skai- 
čių iki dviejų per savaitę toje bendruomenėje, kurio- 
je per praeitus 12 metų įvyko tik viena savižudybė. 
Salyno medikas rašė: „Žuvus R., daug vaikinų mąstė 
apie jį ir sakė, kad jis juos kvietė nusižudyti“. Per ki- 
tus dvylika metų įvyko dar dvidešimt penkios savižu- 
dybės ir daugelis jų įvykdavo po tris ar keturias per 
kelias savaites. „Keli jaunuoliai, planavę ar mėginę 
nusižudyti, pasakojo matę viziją — su visomis ankstes- 
nėmis aukomis plaukioja apie salą valtis, 0 Iš jos mi- 
rusieji šaukia potencialias aukas prisijungti prie jų“, 
— 1975 metais rašė saloje apsilankęs antropologas. 
Vėl kartojosi istorijos, panašios į R. savižudybę. Štai 
savižudžio M., vidurinės mokyklos mokinio, kuris tu- 
rėjo vieną merginą pensione, o kitą Ebeye saloje, po- 
mirtinis laiškas. Kai pirmoji jo mergina parvažiavo na- 
mo, susidarė sudėtinga situacija, kuri, Ebeye salos 
jaunimo supratimu, buvo pakankama priežastis savo 
gyvybei nutraukti: „Geriausi linkėjimai M. ir C. 
(dviem merginoms). Buvo malonu draugauti su jumis 
abiem“. Jis nežinojo, ką dar pasakyti, nes R. jau bu- 
vo sukūręs prielaidas savo poelgiui. Ebeye salos epi- 
demijoje R. buvo virsmą sukėlęs asmuo, Pardavėjas, 

kurio patirtis „išsėmė“ juo sekusiųjų patirtį. Jo asme- 
nybės įtakingumas ir mirties aplinkybės metų metus 
ragino kitus sekti jo pavyzdžiu. 


3. 


Ar paauglių rūkymas pavaldus tai pačiai logikai? 
Norėdamas geriau suprasti paauglių rūkymo priežas- 
tis, keliems šimtams Žmonių pateikiau anketas, pra- 
šydamas jų aprašyti savo pirmuosius patyrimus, susi- 
jusius su rūkymu. Tai nebuvo mokslinė studija. Pavyz- 
dys neatspindėjo situacijos visose Jungtinėse Valsti- 
jose. Daugiausiai tai buvo žmonės beveik ar šiek tiek 
per trisdešimt, gyvenantys dideliuose miestuose. Vis 
dėlto jų atsakymai buvo įspūdingi ir būtent todėl, kad 
visi jie buvo labai panašūs. Atrodė, kad rūkymas su- 
kelia ypatingus vaikystės prisiminimus — gyvus, aiš- 
kius, emocingus. Viena moteris prisimena, kad jai pa- 
tikdavo atidaryti močiutės rankinę, iš kurios pasklis- 
davo „švelnus pigių Winston cigarečių kvapas, sumi- 
šęs su vaistinėje pirktų lūpų dažų ir cinamono kva- 
pais“. Kita prisimena: „Sėdžiu ant užpakalinės auto- 
mobilio Chrysler sėdynės ir užuodžiu nuostabų sieros 
ir tabako kvapų mišinį, atsimušantį nuo vairuotojo 
lango ir besiskverbiantį į mano šnerves“. Rūkymas 
beveik visiems daugiausia buvo susijęs su tuo pačiu 
dalyku: rafinuotumu. Tai galioja net ir tiems Žmo- 


SAVIŽUDYBĖS, RŪKYMAS IR PAIEŠKA CIGAREČIŲ 287 
ri ——— ————  —, i 


nėms, kurie dabar nekenčia rūkymo, kurie mano, kad 
tai bjaurus ir pavojingas įprotis. Apie rūkymą, kaip 
ir apie savižudybes, kalbama labai nuosekliai. Štai du 
atsakymai, aprašantys vaikystės atsiminimus: 


Mano mama rūkė ir nors aš šito nekenčiau - neken- 
čiau kvapo - jos nagai buvo ilgi ir nusmailinti, 0 lūpos 
putlios ir išlenktos, visada padažytos, o kai rūkydavo, 
ji atrodydavo tokia elegantiška ir nerūpestinga, kad bu- 
vo aišku, jog vieną dieną ir aš užsirūkysiu. Mama ma- 
nydavo, kad nerūkantys žmonės yra ištižėliai. Juokda- 
masi ji sakydavo, kad nors ir prasmirsti, rūkymas pa- 
deda galvoti. 

Mano geriausia draugė Suzana buvo airių ir anglų 
kilmės. Jos tėvai, priešingai nei mano, buvo jaunatviš- 
ki, atlaidūs ir liberalūs. Prieš pietus jie gerdavo kok- 
teilius. Ponas O'Sulivanas buvo su barzda ir dėvėjo 
megztinius su aukštomis atlenkiamomis apykaklėmis. 
Ponia O'Sulivan šlepsėdavo aplink, apsiavusi šlepetes, 
liekna ir apsirengusi juodai, 0 jos apranga tiko prie jos 
juodų kaip degutas plaukų. Ji labai ryškiai dažydavosi 
akis, būdavo šiek tiek per tamsiai įdegusi ir visada, fak- 
tiškai visada jos išpuoselėtose rankose kadarodavo 1!- 


gas kandiklis su cigarete. 


Štai tokie pasakojimai apie rūkymą, ir jie tokie iš- 
raiškingi, kaip ir pasakojimai apie savižudybę. Šioje 
epidemijoje taip pat yra virsmą sukeliančių žmonių, 


288 VIRSMO TAŠKAS 
m ——— ————— 2 “—-———— 


Pardavėjų, duodančių leidimą. Mano apžvalgos res- 
pondentai vis aprašydavo kokį nors ypatingą asmenį, 
kuris vienaip ar kitaip sužadino jų norą rūkyti. 


Kai aš buvau maždaug devynerių ar dešimties metų, 
mano tėvai namų ruošos darbams nusamdė anglę mer- 
giną Megę, kuri vieną vasarą atvažiavo ir apsigyveno 
pas mus. Jai buvo gal dvidešimt metų. Ji atrodė labai 
seksualiai, o ypač kai su bikiniu maudydavosi Kemp- 
belo baseine. Subrendę vyrai žavėdavosi ja, kai ji, už- 
sidėjusi savo bikinį. stovėdavo ant rankų žemyn galva. 
Buvo pasakojama, kad kartą neriant į vandenį, nusmu- 
ko jos bikinio viršutinė dalis, o kai tik ji paniro, ponas 
Karpenteris nėrė jai iš paskos. Megė rūkė ir aš mal- 
daudavau jos duoti ir man parūkyti. 

Pirmasis rūkantis vaikinas, kurį aš pažinau, buvo Bi- 
lis G. Mes susidraugavome penktoje klasėje, kai mūsų 
Niujorko priemiestyje pradėjo ryškėti pagrindinės gar- 
senybės - sportininkai, lyderiai, intelektualai. Bilis bu- 
vo nepaprastai šaunus. Jis pirmasis iš vaikinų pradėjo 
draugauti su merginomis, rūkė cigaretes ir marihuaną, 
gėrė stiprius alkoholinius gėrimus ir klausėsi narkoma- 
nų mėgiamos muzikos. Aš netgi prisimenu save, sėdintį 
viršuje jo sesers miegamajame - jo tėvai buvo išsisky- 
rę (vėlgi pirmieji), 0 jo mamos niekada nebūdavo na- 
mie - ir atrinkinėjantį sėklas iš kažkokio indo ir dedantį 
ant albumo Dėkinga mirtis viršelio... Mane traukė vi- 
sas tas blogis, ta tariamoji branda ir tam tikras patvir- 


tinimas. jog Žmogus vienu metu gali būti visoks. 

Pirmasis mano atmintyje įstrigęs rūkantis asmuo bu- 
vo mergaitė, vardu Pam P. Susipažinau su ja, kai mu- 
du mokėmės dešimtoje klasėje. Kai kartu važiuodavo- 
me mokykliniu autobusu Greit Neke, galvodavau, kad 
ji yra pati šauniausia, kadangi gyvena apartamentuose 
(Greit Neke nebuvo daug apartamentų). Pam atrodė 
daug vyresnė nei 15-kos metų. Mes sėdėdavome auto- 
buso gale ir pūsdavome dūmus pro langą. Ji mane iš- 
mokė, kaip įtraukti dūmus, kaip rankomis siūtus marš- 
kinius susirišti ant liemens, kad atrodytum šauniai ir 
kaip dažytis lūpas. Ji turėjo odinį švarką. Jos tėvas re- 
tai būdavo namie. 


Rimto palaikymo sulaukia idėja, kad aršūs rūko- 
riai pasižymi tam tikromis jiems visiems būdingomis 
bendromis savybėmis. Įtakingas britų psichologas 
Hansas Eisenkas teigia, kad rimtus rūkorius nuo ne- 
rūkančiųjų galima atskirti iš labai paprastų charakte- 
rio ypatybių. Aršiausias rūkorius, pagal Eisenką, yra 
ekstravertas, 


labai visuomeniškas, mėgstantis pobūvius, turintis daug 
draugų. Jam reikia žmonių, su kuriais galėtų pasikalbė- 
ti..., trokšta jaudinančių potyrių, nepraleidžia šansų, aki- 
mirksniu imasi veiksmų ir iš esmės yra impulsyvi asme- 
nybė... Jam patinka judėti ir veikti, jis linkęs į agresyvu- 
mą ir greitai praranda savitvardą; nepasižymi gebėjimu 


gerai valdyti savo jausmų ir ne visada yra patikimas. 

Daugybėje studijų, atliktų po novatoriško Eisen- 
ko darbo, šis rūkančio žmogaus paveikslas buvo pa- 
pildytas. Buvo teigiama, kad rimti rūkoriai turi daug 
didesnį potraukį lytiniams santykiams nei nerūkantie- 
ji. Jie greičiau subręsta lytiškai; jie turi didesnį „po- 
reikį“ seksui ir juos labiau traukia priešinga lytis. Pa- 
vyzdžiui, tarp devyniolikos metų amžiaus nerūkančių 
baltųjų merginų, lankančių koledžus, 15 procentų bu- 
vo turėjusios lytinių santykių, tuo tarpu to paties am- 
žiaus rūkančių baltųjų koledžų studenčių - 55 pro- 
centai. Vyriškos giminės statistika, pagal Eisenką, yra 
maždaug tokia pati. Daug aukštesni yra ir vadinamieji 
jų „antisocialiniai“ rodikliai: jie kur kas blogiau el- 
giasi ir yra maištingesni bei nepaklusnesni. Jie daro 
greitus sprendimus, labiau rizikuoja. Vidutinis rūkan- 
tis šeimos narys išleidžia 73 procentais daugiau pini- 
gų kavai ir nuo dviejų iki trijų kartų daugiau alui nei 
vidutinis nerūkantis šeimos narys. Įdomu ir tai, kad 
rūkaliai sąžiningiau kalba apie save negu nerūkantieji. 
Moksliniame straipsnyje Rūkymas: Dirbtinė aistra Dei- 
vidas Krogas rašo apie psichologų atliekamus vadi- 
namuosius melo testus, į kuriuos jie įtraukia nenu- 
ginčijamus teiginius, pavyzdžiui, „Aš ne visada sakau 
tiesą“ arba „Kartais esu šaltas savo sutuoktiniui“, ir 
jeigu testo dalyviai nuolat neigia šias tiesas, manoma, 
kad iš esmės jie nesako tiesos. Rūkantieji gerokai 
sąžiningiau atsako į šiuos testų klausimus. „Viena 

teorija, — rašo Krogas, - teigia, kad taip yra dėl to, 
jog ne per daug gerbdami kitus ir būdami per daug 
nepaklusnūs, jie tampa santykinai abejingi kitų žŽmo- 
nių nuomonei apie juos“. 

Šie vertinimai, be abejo, netaikomi visiems rūkan- 
tiesiems. Tačiau iš esmės pagal juos galima gana tiks- 
liai prognozuoti rūkančiųjų elgesį, ir kuo daugiau kas 
nors rūko, tuo labiau tikėtina, kad jis ar ji atitiks šį 
profilį. „Įdomumo dėlei, - rašo Krogas, - aš kvies- 
čiau skaitytojus patiems įsitikinti rūkančiųjų asmeny- 
bės apibūdinimo tikslumu, atliekant tokį eksperimen- 
tą. Kada nors nueikite į kokį nors aktorių, roko mu- 
zikantų ar šukuosenų meistrų atsipalaidavimo vaka- 
rėlį, o kitą kartą į inžinierių —- statybininkų, elektrikų 
ar kompiuterių programuotojų, ir stebėkite, kiek daug 
juose rūkoma. Jei jūsų patirtis bus bent kiek panaši 
į mano, turėtumėte pamatyti didžiulį skirtumą“. 

O štai dar vienas atsakymas į mano anketą. Ar ga- 
lima aiškiau apibūdinti ekstravertą? 


Kai buvau visai mažas, vienintelis rūkantis žmogus ma- 
no aplinkoje buvo mano senelis. Jis buvo suktas ir gud- 
rus, puikus Runyono (žymaus amerikiečių rašytojo, ra- 
šiusio apie Brodvėjaus ir Niujorko nusikaltėlių pasau- 
Iį) aprašyto tipažo atstovas. Jis imigravo iš Lenkijos dar 
būdamas berniukas ir didžiąją savo gyvenimo dalį dir- 
bo stikliumi. Mano mama dažnai sakydavo, kad kai ji 


pirmą kartą buvo pakviesta pietauti ir susipažino su juo, 

jai atrodė, kad bet kuriuo momentu jis gali nutraukti 
staltiesę nuo stalo, palikdamas ant jo tik stalo įrangą, 
vien tam, kad palinksmintų publiką. 


Rūkančios asmenybės reikšmingumą sunku per- 
vertinti. Jei sujungsite visas ekstraverto savybes - at- 
virą nepaklusnumą, seksualinį brandumą, sąžiningu- 
mą, impulsyvumą, kitų nuomonės nepaisymą, sensa- 
cijų troškimą — gausite beveik tobulą asmenybės, trau- 
kiančios daugelį paauglių, apibūdinimą. Namų ruo- 
šos pagalbininkė Megė ir Pam P iš mokyklinio auto- 
buso bei Bilis G. su savo Dėkingos mirties įrašais — 
visi jie buvo nepaprasti šaunuoliai. Tačiau jie buvo 
šaunūs ne todėl, kad rūkė. Tos pačios maištingo ir i1m- 
pulsyvaus charakterio savybės, polinkis rizikuoti ir ki- 
tų nuomonės nepaisymas bei ankstyvas subrendimas, 
kurios taip traukė prie jų bendraamžius paauglius, 
taip pat beveik neišvengiamai rodė, kad juos patrauks 
maksimalaus paauglystės maištingumo, rizikos, impul- 
syvumo, kitų nepaisymo ir ankstyvo subrendimo iš- 
raiška — cigaretė. Iš pažiūros tai paprasta. Tačiau tai 
esminis dalykas, norint išsiaiškinti, kodėl taip sunku 
kovoti su rūkymu. Paskutiniais dešimtmečiais judėji- 
mas prieš rūkymą kaltino tabako kompanijas, kad jos 
reklamuoja rūkymą kaip šaunų įprotį. Buvo išleista 
daugybė milijonų dolerių valdiškų pinigų, mėginant 
įtikinti paauglius, kad rūkymas visai nėra šaunus da- 
lykas. Bet esmė ne ta. Rūkymas niekada nebuvo šau- 

nus. Šaunūs buvo ir yra rūkoriai. Rūkymo epidemi- 
jos prasideda taip pat, kaip prasidėjo savižudybių epi- 
demija Mikronezijoje arba kaip prasideda iš lūpų į 
lūpas sklindančios informacijos epidemijos, arba 
AIDS epidemija - dėl ypatingos Pam P, Bilio G. ir 
Megės bei rūkalių, panašių į R. ir Tomą Gau ar Ga- 
etaną Dugasą įtakos. Šiuo atveju, kaip ir visais kitais, 
epidemijos plitimą skatina labai maža grupė - kele- 
tas išskirtinių Žmonių. 


4, 


Tačiau paauglių rūkymo epidemija nėra tik pa- 
prasta Mažumos taisyklės iliustracija. Tai taip pat la- 
bai gera Užkibimo faktoriaus iliustracija. Galų gale tas 
faktas, kad daugybė paauglių, bendraudami su kitais 
paaugliais, išbando cigaretes, pats savaime nėra toks 
baisus. Problema - faktas, pavertęs rūkymą svarbiau- 
siu sveikatos priešu - yra ta, kad daugelio šių paaug- 
lių eksperimentai su cigaretėmis tęsiasi tol, kol jie už- 
kimba. Kai kuriems Žmonėms rūkymo patirtis būna 
tokia įsimintina ir galinga, kad jie negali nustoti rū- 
kę. Tai tampa įpročiu. 

Svarbu atskirti šias dvi koncepcijas —- užkrečiamu- 
mą ir užkibimą, nes jie vyksta pagal labai skirtingus 
modelius ir strategijas. Lois Veisberg yra užkrečianti 
asmenybė. Ji pažįsta tiek daug žmonių ir sukiojasi to- 

kioje daugybėje įvairių sferų, kad sugeba paskleisti in- 
formaciją ar idėją tūkstančiais įvairių adresų tuo pat 
metu. Lesteris Vundermanas ir Melyniuko užuominų 
kūrėjai, priešingai, yra užkibimo specialistai: jie turi 
talentą sukurti įsimintinus pranešimus, galinčius pa- 
keisti žmonių elgesį. Užkrečiamumas dažniausiai pri- 
klauso nuo pranešėjo. Užkibimas pirmiausia yra pa- 
ties pranešimo savybė. 

Tas pats yra ir su rūkymu. Ar paauglys užsikrės 
šiuo įpročiu, priklausys nuo to, ar jis turės kontaktų 
su vienu iš tokių Pardavėjų, kurie paaugliams duoda 
„leidimą“ antisocialiai elgtis. Tačiau ar paaugliui taip 
patiks cigaretės, kad jis ir toliau jas rūkys, priklauso 
nuo visai kitokių kriterijų. Pavyzdžiui, neseniai pa- 
skelbtoje Mičigano universiteto studijoje tvirtinama, 
jog didelė žmonių grupė apklausta, siekiant išsiaiš- 
kinti, kaip jie jautėsi, rūkydami savo pirmąją cigare- 
tę. „Mes sužinojome, kad pirmoji patirtis su tabaku 
beveik visiems sukėlė vienokį ar kitokį pasibjaurėji- 
mą, — teigė Ovide Pomerleau, vienas iš projekto ty- 
rėjų. — Tačiau kai kas išskyrė būsimus rūkorius iš tų, 
kurie daugiau niekada nebenorėjo rūkyti. Kai kuriems 
būsimiems rūkoriams ši patirtis suteikė tam tikro ma- 
lonumo - kažkokį jaudulį ir malonius pojūčius gal- 
voje“. Skaičiai stulbina. Iš tų Žmonių, kurie kelis kar- 
tus paeksperimentavo su cigaretėmis, bet daugiau nie- 
kada neberūkė, tik maždaug ketvirtis, surūkę pirmą- 
ją cigaretę, pajuto bent šiokį tokį malonų „pakylėji- 
mą“. Iš buvusiųjų rūkorių - žmonių, kurie kurį laiką 

rūkė, bet vėliau sugebėjo atsispirti šiam įpročiui — 
apie trečdalis buvo pajutę malonų jaudulį. Iš žmonių, 
kurie nebuvo smarkūs rūkoriai, maždaug pusė gerai 
prisiminė savo pirmąją cigaretę. Tačiau iš tų, kurie rū- 
kė smarkiai, 78 procentai prisiminė pajutę malonų 
jaudulį jau nuo pirmojo dūmo. Kitaip tariant, kiek bet 
kuris atskiras asmuo galiausiai „užkimba“, labai pri- 
klauso nuo pirminės reakcijos į nikotiną. 

Tai labai svarbus pastebėjimas, ir būtent tai labai 
dažnai užmirštama karštoje diskusijoje, nukreiptoje 
prieš rūkymą. Pavyzdžiui, tabako pramonė metų me- 
tus buvo puolama už tai, kad ji neigė priklausomy- 
bės nuo nikotino galimybę. Toks jos požiūris, be abe- 
jonės, yra absurdiškas. Tačiau priešinga mintis, ku- 
rią dažnai kelia kovotojai prieš rūkymą - kad niko- 
tinas yra mirtinai pavojingas ir pavergia visus, kurie 
sueina su juo į kontaktą - yra taip pat absurdiškas. 
Tik apie trečdalis visų paauglių, pamėginusių už- 
traukti cigaretę, pradeda nuolat rūkyti. Nikotinas gali 
tapti nenugalimu įpročiu, tačiau tik kai kuriems žmo- 
nėms ir tik tam tikrą laiką. Be to, paaiškėjo, kad net- 
gi nuolatinių rūkorių polinkis labai smarkiai skiria- 
si. Rūkymo ekspertai anksčiau galvodavo, kad nuo 
90 iki 95 procentų visų rūkančiųjų rūko nuolat. Ta- 
čiau prieš keletą metų federalinės vyriausybinės na- 
cionalinės sveikatos apsaugos apžvalgoje rūkymo 
klausimai buvo ištyrinėti smulkiau ir savo nustebimui 
mokslininkai išsiaiškino, kad penktadalis visų rūko- 

rių rūko ne kas dieną. Kitaip tariant, milijonai ame- 
rikiečių sugeba nuolat rūkyti „neužkibdami“ — tai 
žmonės, kurie užsikrečia rūkymu, bet nepripranta. 
Paskutinius penkerius metus šie vadinamieji „nerim- 
ti rūkoriai“ buvo išsamiai tyrinėjami. Didelę darbo 
dalį atliko Pitsburgo universiteto psichologas Saulas 
Šifmanas, nerimtais rūkoriais vadinantis žmones, su- 
rūkančius ne daugiau kaip penkias cigaretes per die- 
ną, bet rūkančius mažiausiai keturias dienas per sa- 
vaitę. Šifmanas rašo: 


Nerimti rūkoriai diena iš dienos surūko nevienodą ci- 
garečių skaičių, 0 jų rūkymo laikotarpius dažnai per- 
traukia visiškos abstinencijos dienos. Šie nerimti rūko- 
riai teigia, kad jiems visai nesunku laikas nuo laiko pri- 
silaikyti šios abstinencijos ir kad susilaikydami nuo rū- 
kymo, jie beveik nepatiria jokių rūkymo nutraukimo 
simptomų... Kitaip nei nuolatiniai rūkoriai, kurie vos 
nubudę griebiasi cigaretės, kad papildytų per naktį at- 
siradusį nikotino trūkumą, nerimti rūkoriai pirmąją die- 
nos cigaretę surūko tik po kelių valandų. Trumpai ta- 
riant, visi tyrimo metu nustatyti indikatoriai rodo, kad 
šie rūkoriai netampa nikotino vergais ir kad jiems nė- 


ra sunku atsipalaiduoti nerūkant arba mesti rūkyti. 


Šifmanas nerimtus rūkorius prilygina išgeriantiems 
tik kompanijose. Tai Žmonės, galintys valdyti savo 
įpročius. Jis teigia: 

Dauguma šių žmonių niekada smarkiai nerūkė. Aš juos 
vadinu šiek tiek atsilikėliais. Visi rūkoriai iš pradžių rū- 
ko kartas nuo karto, bet palaipsniui vis labiau klimps- 
ta į rūkymo priklausomybę. Mūsų surinktais duomeni- 
mis, ankstyvajame rūkymo etape nerimti rūkoriai nesi- 
skyrė nuo kitų pradedančiųjų. Ilgainiui atsirado skirtu- 
mas, kai rimti rūkoriai rūkė vis daugiau, o rūkantys ne- 


nuolat tokie ir liko. 


Kas skiria rimtą rūkorių nuo nerimto? Galbūt ge- 
netiniai veiksniai. Pavyzdžiui, Alanas Kolinsas iš Ko- 
lorado universiteto neseniai bandymams paėmė ke- 
lias įvairių pelių veislių grupes ir kiekvienai grupei 
švirkštė vis didesnį nikotino kiekį. Kai pelė gauna tok- 
sinį nikotino kiekį (nikotinas galų gale yra nuodas), 
ji patiria priepuolį — jos uodega sukietėja ir ji prade- 
da beprotiškai lakstyti po savo narvelį; jos galva pra- 
deda trūkčioti ir drebėti, kol galiausiai nuvirsta aukš- 
tielninka. Kolinsas norėjo įsitikinti, ar skirtingos pe- 
lių veislės gali atlaikyti skirtingus nikotino kiekius. 
Taip ir buvo. Pelių veislė, geriausiai toleruojanti ni- 
kotiną, galėjo atlaikyti maždaug du ar tris kartus di- 
desnį nikotino kiekį nei ta veislė, kurios pelės išgriū- 
davo prie mažiausios dozės. „Tai maždaug toks pat 
diapazonas kaip ir alkoholiui“, - sakė Kolinsas. Pas- 
kui jis visas peles suleido į narvelius ir davė joms gerti 
iš dviejų buteliukų: viename buvo pripilta paprasto 
sacharino tirpalo, o kitame — sacharino tirpalo, į ku- 

rį buvo įdėta nikotino. Šį sykį jis norėjo įsitikinti, ar 
yra koks nors ryšys tarp kiekvienos veislės genetinės 
tolerancijos nikotinui, ir to kiekio nikotino, kurį jos 
savanoriškai gali suvartoti. Jis dar sykį įsitikino — ry- 
šio esama. Faktiškai ryšys buvo beveik tobulas. Kuo 
didesnė pelės genetinė tolerancija nikotinui, tuo dau- 
giau ji išgerdavo iš buteliuko su nikotinu. Kolinsas 
mano, kad pelės smegenyse esama tam tikrų genų, 
kurie valdo nikotino apdorojimą. Jie nulemia, kaip 
greitai nikotinas sukelia apsinuodijimą, kiek malonu- 
mo suteikia, kokios rūšies jaudulį sukelia. Taip pat jis 
mano, kad kai kurios pelių veislės turi genų, kurių 
dėka jos labai gerai pakelia nikotiną ir sugeba patir- 
ti daugiausia malonumo, o kai kurios turi genų, ku- 
rie nikotiną priima kaip nuodą. 

Akivaizdu, kad žmonės - ne pelės, o gerti atskies- 
tą nikotiną iš buteliuko, tupint narvelyje, yra ne tas 
pats, kas užsidegti Marlboro cigaretę. Bet jei esama 
nors ir nedidelio panašumo tarp procesų, vykstančių 
pelių ir mūsų smegenyse, šios išvados atitinka Pomer- 
leau tyrimus. Žmonės, kurie nepatiria malonumo pir- 
mą kartą užtraukę dūmą ir kuriems visa ši patirtis at- 
rodo tokia siaubinga, kad jie niekada daugiau nebe- 
nori rūkyti, galbūt ir yra tie, kurių organizmai yra la- 
bai jautrūs nikotinui ir kurie negali atlaikyti net ma- 
žiausių jo dozių. Nerimti rūkoriai galbūt yra žmonės, 
turintys genų, padedančių jiems patirti malonumo iš 
nikotino vartojimo, bet neleidžiančių atlaikyti dide- 

lių jo dozių. Tuo tarpu smarkūs rūkoriai galbūt yra 
žmonės, kurių genai palankūs abiem šiais atvejais. 
Nenorime pasakyti, kad vien tik genais galima paaiš- 
kinti suvartojamo nikotino kiekį. Kadangi, kaip Žinia, 
nikotinas išblaško nuobodulį ir sumažina įtampą, 
žmonės, pakliuvę į nuobodžias ar stresines situacijas, 
visada rūko daugiau. Mes paprasčiausiai norime pa- 
sakyti, kad rūkyti priprantama dėl visiškai kitokių 
priežasčių, nei užsikrečiama rūkymu. Jei ieškome vir- 
smo taškų kare prieš rūkymą, turime nuspręsti, ku- 
rias šios epidemijos sritis mums geriausiai seksis ata- 
kuoti. Ar vertėtų mėginti rūkymą padaryti mažiau už- 
krečiantį ir mėginti sustabdyti Pardavėjus, platinančius 
rūkymo virusą? Ar užuot stengęsi pasiekti, kad rūky- 
mas nebūtų toks patrauklus dalykas, ieškotume bū- 
dų, kaip visus rūkorius paversti rūkančiais tik kartas 
nuo karto? 


S. 


Mėginkime pirma aptarti užkrečiamumą. Yra dvi 
galimos rūkymo paplitimo sustabdymo strategijos. 
Pirmoji — užkirsti kelią Megei ir Biliui G., duodan- 
tiems leidimą rūkyti. Akivaizdu, kad tai pats sunkiau- 
sias iš visų būdų: labiausiai nepriklausomi, anksčiau- 
siai subręstantys, maištingiausi paaugliai yra mažiau- 
siai linkę klausyti protingų perspėjimų apie žalą svei- 

katai. Antra galimybė - įtikinti visus tuos, kurie seka 
žmonėmis, panašiais į Megę ir Bilį G., kad jie ieško- 
tų šaunumo kitur, šiuo atveju mokytųsi iš suaugusiųjų 
kitų dalykų. 

Tačiau tai taip pat nėra lengva. Iš tiesų labai ti- 
kėtina, kad ši strategija gali pasirodyti netgi sunkes- 
nė už pirmąją dėl labai paprastos priežasties, kad pa- 
prastai tėvai neturi jokios įtakos vaikams. 

Be abejo, šiuo faktu sunku patikėti. Tėvai dažnai 
būna įsitikinę, kad jie gali formuoti savo vaikų asme- 
nybę ir jų elgesį. Tačiau, kaip 1998 metais išleistoje sa- 
vo knygoje „Auklėjimo prielaidos“ puikiai įrodinėja 
Judita Haris, šiam įsitikinimui patvirtinti labai trūks- 
ta įrodymų. Pamąstykime, pavyzdžiui, apie pastangų, 
kurias psichologai dėjo, metų metus mėgindami atsa- 
kyti į klausimą, kokią įtaką tėvai turi savo vaikams, re- 
zultatus. Akivaizdu, kad jie perduoda genus savo pa- 
likuonims, o genai vaidina svarbų vaidmenį lemiant, 
kuo mes tampame. Ankstyvoje vaikystėje tėvai apgo- 
bia mus meile ir švelnumu; anksti netekę emocinio pa- 
laikymo, vaikai būna nepataisomai nuskriausti. Tėvai 
suteikia vaikams maisto ir namus ir kiekvieną dieną 
rūpinasi, kad jie būtų saugūs, sveiki ir laimingi. Tai su- 
prantama. Tačiau ar daro vaiko asmenybei ilgalaikį po- 
veikį tėvų nervingumas ir nepatyrimas, ir priešingai — 
patikimumas ir kompetencija? Ar jūsų vaikas bus in- 
telektualus ir Žingeidus, jei jūsų namai bus pilni kny- 

gų? Ar tai, kad jūs matysite savo vaiką tik dvi valan- 
das per dieną, palyginti su aštuoniomis, turės įtakos 
jūsų vaiko asmenybei? Kitaip tariant, ar tam tikra so- 
cialinė aplinka, kurią mes sukuriame savo namuose, 
turi rimtos įtakos tam, kokie bus mūsų vaikai, kai jie 
suaugs? Daugelyje išsamių ir gerai parengtų studijų 
apie dvynius - ypač apie dvynius, kurie po gimimo bu- 
vo atskirti ir augo ne kartu - genetikai įrodė, kad dau- 
gumą mums būdingų charakterio savybių — draugiš- 
kumą, ekstraversiją, nervingumą, atvirumą ir kt. — 
maždaug per pusę lemia mūsų genai ir per pusę - ap- 
linka, ir visuomet būdavo daroma prielaida, kad ap- 
linka, daranti tokią didelę įtaką mūsų gyvenimui, yra 
mūsų namų aplinka. Tačiau problema ta, kad psicho- 
logai niekaip negali nustatyti auklėjimo įtakos. 
Viena iš didžiausių ir kruopščiausių šios rūšies stu- 
dijų, pavyzdžiui, yra vadinamasis Kolorado įvaikini- 
mo projektas. Aštuntojo dešimtmečio viduryje grupė 
mokslininkų iš Kolorado universiteto, vadovaujama 
vieno iš vedančiųjų pasaulio genetikų Roberto Plo- 
mino, surinko 245 nėščias moteris iš Denverio srities, 
kurios turėjo ketinimų savo vaikus atiduoti įvaikinti. 
Vėliau jie lankė vaikus jų naujuose namuose, regu- 
liariais intervalais per visą vaikystę duodami jiems at- 
likti daugelį asmenybės ir protinių gebėjimų testų ir 
tuos pačius testus pateikdami juos įvaikinusiems įtė- 
viams. Palyginimui tų pačių testų rinkinį grupė patei- 


302 VIRSMO TAŠKAS 
mm“ — — ——— — 2 —> 


kė panašiai 245 tėvų grupei ir jų biologiniams vai- 
kams. Šioje palyginamoje grupėje išaiškėjo tokie re- 
zultatai, kokių ir buvo galima tikėtis. Kalbant apie 
protinius gebėjimus ir tam tikrus asmenybės aspek- 
tus, biologiniai vaikai pasirodė pakankamai panašūs 
į savo tėvus. Tačiau įvaikintų vaikų rezultatai buvo ab- 
soliučiai keisti. Jų įvertinimo balai neturėjo nieko 
bendra su juos įvaikinusių įtėvių rezultatais: šie vai- 
kai savo asmenybe ir protiniais gebėjimais nebuvo 
daugiau panašūs nei į tuos žmones, kurie juos augi- 
no, maitino, rengė, skaitė jiems, juos mokė ir mylėjo 
šešiolika metų, nei į bet kuriuos du atsitiktinai pa- 
rinktus Žmones iš gatvės. 

Kai susimąstai, ganėtinai įdomus atradimas. Dau- 
guma iš mūsų tiki, kad mes panašūs į savo tėvus tam 
tikros paveldėtos genų kombinacijos dėka, o dar svar- 
biau — auklėjimo dėka, nes tėvai daugeliu atvejų au- 
gina mus pagal savo įvaizdį. Tačiau jei ši priežastis 
tokia svarbi, jei auklėjimas tiek daug reiškia, kodėl 
tada įvaikinti vaikai visai nėra panašūs į savo įtėvius? 
Kolorado studijoje nėra teigiama, kad viską galima 
paaiškinti genais ir kad aplinka neturi reikšmės. Prie- 
šingai, visi rezultatai įtikinamai rodo, kad formuojant 
asmenybę ir protinius gebėjimus, aplinka vaidina to- 
kį pat svarbų - jei ne svarbesnį — vaidmenį nei pa- 
veldimumas. Studija tiesiog teigia, kad ši aplinkos įta- 
ka yra nedaug susijusi su tėvais. Tai yra kai kas kita, 
ir Judita Haris teigia, kad tai bendraamžių įtaka. 

Kodėl, klausia Haris, neseniai imigravusių tėvų 
vaikai beveik niekada neišlaiko savo tėvų akcento? 
„Kaip atsitinka, kad kurčių tėvų vaikai sugeba išmok- 
ti kalbėti taip pat gerai ir greitai, kaip ir vaikai, ku- 
rių tėvai kalbasi su jais nuo pat jų gimimo dienos? Į 
šį klausimą visada buvo atsakoma, kad kalbos įgūdžiai 
yra įgyjami iš šalies — jog tai, ką vaikai išgirsta iš ki- 
tų vaikų, yra tiek pat ar netgi labiau svarbu išmoks- 
tant kalbėti, kaip ir tai, ką jie išgirsta namie. Haris 
teigia, kad ta aplinka, kuri apskritai padeda vaikams 
tapti tuo, kuo jie tampa, ir kuri formuoja jų charak- 
terį ir asmenybę, yra jų bendraamžių aplinka. 

Šis teiginys, savaime suprantama, sukėlė daug dis- 
kusijų populiarioje spaudoje. Esama pagrįstų argu- 
mentų apie tai, kur ir kokiu mastu šis teiginys gali 
būti taikomas. Tačiau, be abejo, jis tinka kalbant ir 
apie paauglių rūkymą. Gerai žinomas tas faktas, kad 
rūkorių vaikai daugiau nei dvigubai dažniau linkę rū- 
kyti nei nerūkančiųjų. Tačiau, jei vadovausimės Ha- 
ris logika, tai nereiškia, kad tėvų, rūkančių savo vai- 
kų akivaizdoje, pavyzdžiu paseks jų vaikai. Tai pa- 
prasčiausiai reiškia, kad rūkorių vaikai iš savo tėvų 
paveldi genus, kurie sužadina polinkį į nikotiną. Iy- 
rimai su įvaikintais vaikais parodė, kad tie iš jų, ku- 
riuos augino rūkoriai, nėra labiau linkę patys tapti 
rūkoriais nei tie, kuriuos augino nerūkantys įtėviai. 
„Kitaip tariant, auginimo variantai (t. y. ar tėvai rū- 


304 VIRSMO TAŠKAS 
mm —— — ———— —————7>737——— 


kė, ar ne, ar laikė namuose cigaretes, ar ne) iš es- 
mės neturėjo reikšmės sulaukus to laiko, kai vaikai 
tampa suaugusiaisiais, - rašo psichologas Deividas 
Rowe 1994 metais išleistoje savo knygoje, apibendrin- 
damas tyrimus tema Šeimos įtakos ribos. - Tėvų vaid- 
muo yra pasyvus - jie perduoda genų rinkinį, susiju- 
sį su rūkymo rizika, tačiau jie neturi socialinės įta- 
kos savo atžaloms“. 

Pagal Rove ir Haris, procesas, pagal kurį paaug- 
liai užsikrečia rūkymo įpročiu, yra išimtinai susijęs su 
bendraamžių grupe. Tai ne suaugusiųjų elgesio pa- 
mėgdžiojimas ir todėl rūkančių paauglių daugėja tuo 
metu, kai rūkančių suaugusiųjų skaičius mažėja. Pa- 
auglių rūkymas susijęs su paauglyste, kai dalijamasi 
emocine patirtimi ir vartojama išraiškinga paauglių 
kalba bei atliekami paauglių ritualai, kurie pašali- 
niams atrodo tokie pat nesuvokiami ir neracionalūs, 
kaip ir paauglių savižudybių ritualai Mikronezijoje. 
Kaip galime tikėtis, kad susiklosčius tam tikroms ap- 
linkybėms, koks nors suaugusiųjų įsikišimas galėtų tu- 
rėti tam įtakos? 

„Jūs pasensite ir susiraukšlėsite bekalbėdami pa- 
augliams apie rūkymo žalą sveikatai! Jūs tapsite im- 
potentais! Jūs numirsite! Tai beprasmiška, - daro iš- 
vadą Haris. — Tai suaugusiųjų propaganda; tai suau- 
gusiųjų argumentai. Būtent todėl, kad suaugusieji ne- 
pritaria rūkymui, teigdami, jog tai pavojinga ir gėdin- 
ga, paaugliai ir nori rūkyti“. 

6. 


Jei mėginimas sukliudyti Pardavėjų pastangoms — 
mėginimas įsibrauti į vidinį paauglių pasaulį - neat- 
rodo ypač efektyvi strategija, nukreipta prieš rūkymą, 
tai kaip yra su pripratimu rūkyti? Virsmo taškų pa- 
ieška šiuo atveju labai skiriasi. Kaip jau rašiau anks- 
čiau, mes manome, kad viena iš priežasčių, kodėl kai 
kurie, paeksperimentavę su cigaretėmis, daugiau nie- 
kada nerūkė, o kai kurie visam gyvenimui tapo šio 
žalingo įpročio vergais, yra ta, kad žmonės galbūt pa- 
sižymi labai skirtinga įgimta tolerancija nikotinui. Jei 
pasaulis būtų tobulas, smarkiems rūkoriams mes duo- 
tume piliulių, kurios sumažintų jų toleranciją nikoti- 
nui, tarkime, iki kartkartėmis rūkančiųjų lygio. Tai bū- 
tų puikus būdas išvengti užkibimo. Deja, mes neži- 
nome, kaip tai padaryti. Mes turime tik nikotino 
pleistrus, kurie lėtai aprūpina organizmą nuolatinė- 
mis nikotino dozėmis, taip padėdami rūkoriams gauti 
savo narkotiko dozę išvengiant su rūkymų susijusių 
pavojų. Tai strategija, nukreipta prieš pripratimą, kuri 
padėjo milijonams rūkorių. Tačiau visiškai aišku, kad 
pleistrams toli iki tobulumo. Labiausiai rūkoriai pa- 
žvalėja, kai gauna narkotikų „smūgį“ — greitai įtrauk- 
dami didelę dozę, užvaldančią jų pojūčius. Heroino 
vartotojai nesilašina heroino į venas nuolat: jie susi- 
leidžia jį du, tris ar keturis kartus per dieną, kaskart 

įsišvirkšdami didelę dozę. Rūkoriai tam tikra prasme 
daro tą patį. Jie įtraukia dozę, padaro pauzę, paskui 
įtraukia kitą. Tačiau pleistras nuolat aprūpina orga- 
nizmą narkotikais visą dieną, o tai yra ganėtinai nuo- 
bodus nikotino įtraukimo būdas. Atrodo, kad pleist- 
rai ne ką geresni virsmo taškai kovoje su rūkymo epi- 
demija nei pieno kokteiliai SlimFast (Liesėk greitai) 
kovoje su nutukimu. Ar yra geresnių būdų? 

Mano manymu, yra dvi galimybės. Pirmoji rodo 
ryšį tarp rūkymo ir depresijos; jis buvo nustatytas vi- 
sai neseniai. 1986 metais Minesotoje ambulatoriškai 
tiriant psichinius ligonius buvo nustatyta, kad pusė jų 
rūkė gerokai daugiau nei vidutiniškai. Po dvejų me- 
tų Kolumbijos universiteto psichologas Aleksandras 
Glasmanas nustatė, kad 60 procentų rimtų rūkorių, 
kuriuos jis tyrinėjo kaip visai kito projekto dalį, bu- 
vo patyrę didžiulę depresiją. Savo tyrimus jis pratęsė 
su 3200 atsitiktinai parinktų suaugusiųjų, 1990 me- 
tais Amerikos medicinos asociacijos žurnale paskelb- 
damas šių tyrimų studiją. Pasak jo, iš tų, kuriems ko- 
kiu nors jų gyvenimo momentu buvo diagnozuoti stip- 
rūs psichikos sutrikimai, 74 procentai kada nors rū- 
kė ir 14 metė rūkyti. Iš tų, kuriems niekada nebuvo 
diagnozuoti psichikos sutrikimai, 53 procentai kokiu 
nors savo gyvenimo momentu rūkė ir 31 procentas 
sugebėjo mesti rūkyti. Didėjant psichinėms proble- 
moms, ryšys su rūkymu didėja dar stipriau. Apie 80 

procentų alkoholikų rūko. Beveik 90 procentų šizof- 
renikų rūko. Vienoje ypač šiurpioje studijoje grupė 
britų psichiatrų palygino grupės paauglių nuo dvyli- 
kos iki penkiolikos metų amžiaus, turinčių emocinių 
ir elgesio problemų, rūkymo įpročius su to paties am- 
žiaus paauglių grupe iš pagrindinių mokyklų. Pusė 
problemiškų vaikų net tokiame jauname amžiuje jau 
surūkydavo daugiau nei po 21 cigaretę per savaitę, 
tuo tarpu pagrindinėse mokyklose rūkė 10 procentų 
mokinių. Kitaip tariant, mažėjant bendram rūkančiųjų 
procentui, šis įprotis labiausiai paplitęs tarp proble- 
miškiausių ir žemiausių visuomenės sluoksnių. 

Yra daugybė teorijų, nagrinėjančių, kodėl rūkymas 
taip artimai susijęs su emocinėmis problemomis. Pir- 
moji teigia, kad tie patys dalykai, kurie kai kuriuos 
žmones skatina pradėti rūkyti - tarkim, žema savigar- 
ba arba nesveika ir nelaiminga atmosfera namuose — 
sukelia ir depresiją. Tačiau dar labiau glumina kai ku- 
rie pirminiai įrodymai, kad šios dvi problemos gali tu- 
rėti tas pačias genetinės ištakas. Pavyzdžiui, manoma, 
j0g depresija bent jau iš dalies yra susijusi su tam tik- 
rų pagrindinių cheminių elementų gamybos smege- 
nyse sutrikimais, ypač tokių neurotransmiterių kaip 
serotoninas, dopaminas ir norepinephrinas. Šios che- 
minės medžiagos valdo nuotaiką, su kuria susiję pa- 
sitikėjimo, gebėjimo ir malonumo pojūčiai. Tokie vais- 
tai kaip Zoloft arba Prozac yra efektingi, nes jie ska- 

tina smegenis gaminti daugiau serotonino: kitaip ta- 
riant, jie kompensuoja serotonino trūkumą, dėl ku- 
rio kenčia kai kurie į depresijas linkę Žmonės. Pasi- 
rodo, kad nikotinas daro tą patį su kitais dviem pa- 
grindiniais neurotransmiteriais - dopaminu ir nore- 
pinephrinu. Trumpai kalbant, į depresijas linkę rū- 
koriai iš esmės vartoja tabaką kaip pigų būdą savo 
depresijai gydyti, padidindami smegenyse tam tikrų 
cheminių medžiagų, kurios joms reikalingos, kad ga- 
lėtų normaliai funkcionuoti, kiekį. Šis poveikis yra 
pakankamai stiprus ir kai rūkoriai, turėję psichikos 
problemų, meta rūkyti, jie smarkiai rizikuoja nu- 
grimzti į depresiją. Tai pripratimas, turintis stiprius 
padarinius: kai kuriems rūkoriams sunku mesti rū- 
kyti ne tik todėl, kad jie pripratę prie nikotino, bet 
ir todėl, kad be nikotino jie rizikuoja susirgti psichi- 
kos liga. 

Tai rimtas faktas. Tačiau jis taip pat leidžia daryti 
prielaidą, kad tabakas galbūt turi svarbią silpną vie- 
tą: jei rūkorius galima išgydyti nuo depresijos, galbūt 
jų žalingą įprotį taip pat galima kur kas lengviau 
įveikti. Pakankamai aišku, kad ši prielaida verta dė- 
mesio. Devintojo dešimtmečio viduryje mokslininkai 
iš dabar vadinamosios Glaxo Wellcome farmacijos fir- 
mos visos šalies mastu atliko didelį eksperimentą su 
nauju antidepresantu, vadinamu bupropionu, kai di- 
deliam savo nustebimui jie pradėjo gauti informaci- 

ją, susijusią su rūkymu. „Pradėjau išgirsti pacientus 
sakant tokius dalykus: „Aš nejaučiu poreikio rūkyti“ 
arba „Aš surūkau mažiau cigarečių“, arba „Cigare- 
tės man nebeatrodo tokios skanios“, - pasakojo kom- 
panijos psichiatrijos poskyrio viršininkas Andrius 
Džonsonas. — Galite įsivaizduoti, kad žmogus, turin- 
tis tokias kaip mano pareigos gauna visokiausių pra- 
nešimų, taigi aš nekreipiu į juos didelio dėmesio. Ta- 
čiau šie pranešimai ateidavo nuolat. Buvo labai ne- 
įprasta“. Tai įvyko 1986 metais, anksčiau nei buvo nu- 
statytas ryšys tarp depresijos ir rūkymo. Taigi iš pra- 
džių kompanija sutriko. Tačiau greitai jie suprato, kad 
bupropionas veikė kaip nikotino pakaitalas. „Dopa- 
minas, kurį išskiria nikotinas, patenka į priekinę sme- 
genų žievės sritį, —- aiškina Džonsonas. - Tai smege- 
nų malonumo centras. Tai ta vieta, iš kurios, mūsų 
įsitikinimu, ateina malonumo, gerovės pojūčiai, susi- 
ję su rūkymu, ir tai viena iš priežasčių, kodėl taip sun- 
ku mesti rūkyti. Nikotinas taip pat didina norepi- 
nephrino kiekį ir dėl tos priežasties tada, kai mėgi- 
name mesti rūkyti ir gauname mažiau norepinephri- 
no, tampame nervingi ir irzlūs. Bupropionas daro dvi- 
gubą poveikį. Jis didina dopamino kiekį. Taigi rūko- 
riai nebejaučia poreikio rūkyti, o be to, jis pakeičia 
tam tikrą norepinephrino kiekį, taigi šie žmonės ne- 
pasidaro nervingi ir nepatiria kitų rūkymo nutrauki- 
mo simptomų“. 

Glaxo Wellcome išbandė vaistus - dabar pardavi- 
nėjamus Zyban pavadinimu - labai aršiems rūkoriams 
(surūkantiems daugiau nei 15 cigarečių per dieną) ir 
gavo nuostabių rezultatų. Tyrimų metu 23 procentai 
rūkorių, išklausiusių konsultacijų prieš rūkymą kur- 
są ir gavusių placebą, metė rūkyti po keturių savai- 
čių; 36 procentai iš tų, kurie išklausė konsultacijų kur- 
są ir naudojo pleistrus, metė rūkyti po keturių savai- 
čių. Tačiau iš tų, kurie vartojo Zyban, metusiųjų rū- 
kyti skaičius sudarė 49 procentus, o iš labai aršių rū- 
korių, kuriems buvo duodami tiek pleistrai, tiek Zy- 
ban, po mėnesio metė rūkyti 58 procentai. Įdomu tai, 
kad Zoloft ir Prozac, vaistai su serotonino pagrindu, 
nepadeda rūkoriams atsisakyti šio įpročio. Kitaip ta- 
riant, neužtenka vien pakelti nuotaiką, bet ją reikia 
pakelti taip, kaip tai daro nikotinas, o būtent taip vei- 
kia tik Zyban. Nenorime tvirtinti, kad tai puikūs vais- 
tai. Kaip ir visos kitos priemonės, padedančios mesti 
rūkyti, mažiausiai jie padeda aršiausiems rūkoriams. 
Tačiau sėkmingas vaisto vartojimas įrodė, kad galima 
rasti rūkymo virsmo tašką: nukreipę savo pastangas 
į depresiją, galime pasinaudoti svarbia šio žalingo 
įpročio silpnąja vieta. 

Kalbant apie pripratimą rūkyti, yra ir kitas poten- 
cialus virsmo taškas, kurio akivaizdumu galime įsiti- 
kinti, jei prisiminsime, kas atsitinka paaugliams, kai 
jie pradeda rūkyti. Iš pradžių, tik pradėję eksperimen- 

tuoti su cigaretėmis, visi paaugliai yra nerimti rūko- 
riai. Jie rūko tik atsitiktinėmis progomis. Dauguma 
jų greitai meta cigaretes ir niekada daugiau neberū- 
ko. Nedaugelis iš jų paskui kartas nuo karto rūko 
daugelį metų nepriprasdami. Maždaug trečdalis tam- 
pa nuolatiniais rūkoriais. Tačiau šis periodas yra įdo- 
mus tuo, kad paaugliams iš paskutinės grupės prirei- 
kia apie trejų metų, kad iš atsitiktinių rūkančiųjų jie 
taptų nuolatiniais rūkoriais — tai vyksta apytiksliai 
tarp penkiolikos ir aštuoniolikos metų amžiaus, 0 pas- 
kui kitus penkerius-septynerius metus įprotis palaips- 
niui stiprėja. „Tie, kas nuolat rūko vidurinėje mokyk- 
loje, nesurūko po pakelį per dieną, - teigia žalingų 
įpročių tyrinėtojas iš Kalifornijos universiteto San 
Franciske Nylas Benovičius. — Tokie jie tampa sulau- 
kę dvidešimt ir daugiau metų“. 

Taigi pripratimas prie nikotino toli gražu neatsi- 
randa akimirksniu. Dauguma Žmonių pripranta prie 
cigarečių per ilgą laiką, o vien tai, kad paaugliai rū- 
ko būdami penkiolikos, visai nereiškia, kad jie pripras 
rūkyti. Turime maždaug trejus metus jiems sustabdy- 
ti. Kita, netgi dar labiau intriguojanti, išvada yra ta, 
kad pripratimas prie nikotino nekinta pagal tiesinę 
proporciją, t. y. negalima tvirtinti, kad jei jums rei- 
kia vienos cigaretės per dieną, jūs esate labai nedaug 
pripratęs rūkyti, jei jums per dieną reikia dviejų, jūs 
esate pripratęs šiek tiek daugiau. O jei per dieną su- 

rūkote dešimt cigarečių, esate dešimt sykių labiau pri- 
klausomas nuo nikotino nei tuo atveju, kai per die- 
ną jums užtenka vienos cigaretės. Taigi peršasi išva- 
da, kad pripratimo prie cigarečių virsmo taškas yra 
tarsi koks slenkstis — taigi, jei surūkote mažiau nei 
tam tikrą skaičių cigarečių, jums visai nepavojinga pri- 
prasti, tačiau kai tik viršysite šį magišką skaičių - jau 
tapsite priklausomas nuo nikotino. Šis teiginys pade- 
da išsamiau apibūdinti rūkorius mėgėjus — tai tokie 
žmonės, kurie paprastai niekada nesurūko tiek, kad 
peržengtų šį pripratimo slenkstį. Kita vertus, smarkiai 
rūkantis Žmogus yra tas, kuris tam tikru metu per- 
žengia šią ribą. 

Kas gi tas pripratimo slenkstis? Na, niekas neti- 
ki, kad jis yra vienodas visiems žmonėms. Tačiau Be- 
novičius ir Džekas Heningfildas, bene didžiausi niko- 
tino ekspertai pasaulyje, pateikė kai kurių moksliškai 
pagrįstų pastebėjimų. Jie teigia, kad mėgėjai yra to- 
kie žmonės, kurie gali surūkyti iki penkių cigarečių 
per dieną ir nepriprasti prie rūkymo. Tai leidžia ma- 
nyti, kad penkiose cigaretėse esantys maždaug 4-6 
miligramai nikotino galbūt ir yra netoli pripratimo 
slenksčio. Štai kodėl Heningfildas ir Benovičius siū- 
lo iš tabako kompanijų reikalauti mažinti nikotino 
kiekį cigaretėse tiek, kad net rimčiausi rūkoriai - tie, 
kurie surūko, tarkim, 30 cigarečių per dieną - nega- 
lėtų gauti daugiau nei 5 miligramus nikotino per 24 

valandas. Prestižinio medicinos žurnalo New England 
Journal of Medicine vedamajame straipsnyje šie moks- 
lininkai teigia, jog toks nikotino kiekis apsaugotų dau- 
gumą jaunų Žmonių nuo pripratimo rūkyti arba su- 
mažintų tokio pripratimo galimybę. Sykiu tokio niko- 
tino kiekio pakaktų skoniui ir jutimui stimuliuoti. Ki- 
taip tariant, paaugliai ir toliau eksperimentuotų su ci- 
garetėmis dėl visų tų pačių priežasčių, dėl kurių jie 
tai visada darė — šis įprotis užkrečiamas, nes šaunūs 
vaikinai rūko, nes jie irgi nori būti tokie pat šaunūs. 
Tačiau jei nikotino kiekis bus mažesnis nei priprati- 
mo prie rūkymo slenkstis, tai netaps žalingu įpročiu. 
Rūkymas bus mažiau panašus į sunkų gripą, o labiau 
į paprastą peršalimą: lengvai pasigaunamas, bet ir ne- 
sunkiai įveikiamas. 

Svarbu suvokti šių dviejų pripratimo veiksnių per- 
spektyvą. Iki šiol judėjimas prieš rūkymą buvo nu- 
kreiptas į cigarečių kainas, cigarečių reklamos ribo- 
jimą, pokalbius apie sveikatą radijo ir televizijos lai- 
dose, cigarečių pardavimo nepilnamečiams draudimą, 
informacijos apie rūkymo žalą kalimą į mokinių gal- 
vas. Tuo metu, kai buvo plėtojama ši plati ir, atrodo, 
visapusiška bei ambicinga kampanija, paauglių rūky- 
mas augo milžiniškais tempais. Mes buvome apsėsti 
idėjos pakeisti požiūrį į tabaką visuomenės mastu, ta- 
čiau nesugebėjome paveikti tų grupių, kurių požiūrį 
į jį labiausiai reikėjo keisti. Mes buvome apsėsti idė- 

ja sukliudyti rūkančių Pardavėjų įtakai. Tačiau kuo to- 
liau, tuo labiau aiškėjo, kad Pardavėjų įtakos negali- 
me įveikti. Trumpai tariant, turime suvokti, kad prob- 
lemą reikia spręsti iš esmės. Turime tik surasti užki- 
bimo virsmo taškus, 0 jie mus atves prie pripratimo 
slenksčio, kurį galėsime įveikti. 

Antroji pripratimo strategijos pamoka yra ta, kad 
ji leidžia racionaliau pažvelgti į paauglių eksperimen- 
tus. Maksimalistinis požiūris į kovą su narkotikais re- 
miasi prielaida, kad eksperimentavimas prilygsta pri- 
pratimui. Mes nenorime, kad mūsų vaikai kada nors 
susidurtų su heroino, marihuanos ar kokaino varto- 
jimo pavojais, kadangi manome, jog pagunda šioms 
medžiagoms yra tokia stipri, kad net mažiausios do- 
zės užtektų polinkiui sužadinti. Tačiau ar žinote, ko- 
kia yra eksperimentų su nelegaliais narkotikais sta- 
tistika? Pagal 1996 metais atliktą piktnaudžiavimo 
narkotikais apžvalgą 1,1 procento apklaustųjų prisi- 
pažino, kad jie yra bent sykį bandę heroino. Bet tik 
18 procentų iš to 1,1 procento vartojo jį praėjusiais 
metais ir tik 9 procentai buvo naudoję jį praėjusį mė- 
nesį. Tai nepanašu į ypač užkrečiamų narkotikų sta- 
tistiką. Duomenys apie kokainą stebina dar labiau. Iš 
visų kada nors bandžiusių kokainą mažiau nei vienas 
procentas - 0,9 procento - vartoja jį reguliariai. Šie 
skaičiai rodo, kad eksperimentavimas ir nuolatinis 
vartojimas yra du visiškai skirtingi dalykai — jog tai, 

kad narkotikai yra užkrečiami, dar nereiškia, kad mes 
būtinai prie jų priprasime. Faktiškai beveik visi, ku- 
rie bent sykį bandė kokaino, galėtų pasakyti, kad pa- 
auglių troškimas išbandyti ką nors pavojingo yra be- 
veik visuotinis reiškinys. Tai jiems būdinga. Taip jie 
susipažįsta su pasauliu ir daugiausiai — kokaino atveju 
99,1 procento — tokie eksperimentai nesukelia jokių 
blogų padarinių. Mums reikia nustoti kovojus prieš 
šios rūšies eksperimentus. Mes turime tai priimti ir 
netgi su tuo susitaikyti. Paaugliai visada Žavėsis to- 
kiais žmonėmis kaip namų ruošos pagalbininkė Me- 
gė ir Bilis G. bei Pam P Ir tegul jie žavisi tokiais žmo- 
nėmis, kol išaugs iš savo paaugliškų fantazijų ir ne- 
bemanys, kad galima visą gyvenimą būti maištingam 
ir agresyviam bei neatsakingam. Užuot kovoję su eks- 
perimentavimu turėtume stebėti, kad tie eksperimen- 
tai nesukeltų rimtų padarinių. 

Aš manau, kad verta pakartoti kai ką, apie ką bu- 
vo kalbama šio skyriaus pradžioje, o būtent citatą iš 
Donaldo Rubinšteino aprašymo apie tai, kaip savižu- 
dybės paplito tarp Mikronezijos vaikų. 


Daugelis jaunuolių, mėginusių nusižudyti, pasakojo, kad 
pirmą sykį jie apie tai išgirdo būdami 8 ar 10 metų. Jų 
pastangos nusižudyti pasireiškia pamėgdžiojant šį aktą 
ir eksperimentuojant žaidimų metu. Pavyzdžiui, vienas 


11-metis berniukas mėgino pasikarti savo name ir bu- 

vo rastas jau be sąmonės su išlindusiu liežuviu. Vėliau 
jis aiškino, kad norėjęs tik „pamėginti“ pasikarti. Jis tei- 
gė, kad nenorėjęs mirti. 


Tragedija ne dėl to, kad šie berniukai eksperimen- 
tavo — jie mėgsta tai daryti. Tragiška yra tai, kad jie 
sumanė eksperimentuoti su savo gyvybe. Deja, nega- 
lima sugalvoti saugesnės savižudybės formos, galin- 
čios išgelbėti Mikronezijos vaikus, tačiau įmanomas 
saugesnis rūkymas, o įvertinant pripratimo proceso 
virsmo taškus, galima rasti mažiau užkrečiamų rūky- 
mo formų. 


Išvada 


SUSIKAUPK, IŠBANDYK IR TIKĖK 


Ne taip seniai medicinos sesuo Džordžija Sadler 
pradėjo kampaniją, norėdama geriau informuoti San 
Diego juodaodžių bendruomenę apie diabeto ir krū- 
tų vėžio pavojų. Ji ketino suorganizuoti masinį pre- 
vencinį judėjimą, taigi pradėjo rengti seminarus mies- 
to juodaodžių bažnyčiose. Tačiau rezultatai ją nuvy- 
lė. „Bažnyčioje būdavo apie du šimtus Žmonių, bet 
pasilikdavo tik apie dvidešimt, o pasilikdavo tie žmo- 
nės, kurie jau ir taip daug žinojo apie šiuos susirgi- 
mus, bet norėjo sužinoti dar daugiau. Tai kėlė nusi- 
vylimą“. Sadler nepavyko savo informacija sudomin- 
ti daugiau žmonių, tik šią mažą grupę. 

Ji suprato, kad tam reikia kitokių sąlygų. „Manau, 
žmonės būdavo pavargę ir alkani po pamaldų, - sako 
ji. - Mes visi turime daug reikalų. Žmonės norėdavo 
eiti namo“. Jai reikėjo rasti vietą, kur moterys būtų at- 
sipalaidavusios, imlios naujoms idėjoms, ir turėtų lai- 
ko ir galimybių išgirsti kažką naujo. Jai taip pat rei- 
kėjo kitokio pranešėjo, žmogaus, kuris būtų šiek tiek 


318 VIRSMO TAŠKAS 
R 


Ryšių palaikytojas, šiek tiek Pardavėjas ir šiek tiek Ži- 
novas. Jai reikėjo rasti kitą, labiau įsimenamą intor- 
macijos pateikimo būdą. Beje, šiuos pakeitimus ji tu- 
rėjo atlikti taip, kad neviršytų labai menkų piniginių 
išteklių, kuriuos ji sukaupė iš įvairių fondų ir finansa- 
vimo šaltinių. Koks buvo jos sprendimas? Perkelti 
kampaniją iš juodaodžių bažnyčių į grožio salonus. 

„Tai belaisvių auditorija, - pasakojo Sadler. - Šios 
moterys gali išbūti salone maždaug nuo dviejų iki aš- 
tuonių valandų, kai joms daromos šukuosenos“. Kir- 
pėjams taip pat patinka ypatingi santykiai su klien- 
tėmis. „Jei moteris suranda, kas gali gerai sutvarkyti 
jos plaukus, ji gali nuvažiuoti šimtą mylių pas savo 
kirpėją. Kirpėjas yra moters draugas. Be jo neapsiei- 
nama baigus mokyklą, tuokiantis ar susilaukus pirmo- 
jo vaikelio. Tai ilgalaikiai santykiai. Jie pagrįsti pasi- 
tikėjimu. Tiesiogine ir perkeltine prasme grožio sa- 
lone mes paleidžiame savo plaukus“. Kirpėjo profe- 
sija tam tikra prasme yra ypatinga. Atrodo, jog ji trau- 
kia tam tikros rūšies asmenybes - žmones, kurie leng- 
vai ir maloniai bendrauja ir turi daugybę pažįstamų. 
„Jie iš prigimties yra geri pašnekovai, — sako Sand- 
ler. —- Jiems patinka su jumis kalbėtis. Daugelis iš jų 
pasižymi labai gera intuicija, nes turi nenuleisti nuo 
jūsų akių ir matyti kaip jūs jaučiatės“. 

Ji surinko grupę kirpėjų ir surengė mokymus. Ji 
pakvietė lektorių, kad šis apmokytų kirpėjus, kaip įti- 
kinamai pateikti informaciją apie krūties vėžį. „Mes 

norėjome pasikliauti tradiciniais bendravimo meto- 
dais, - pasakojo Sadler. —- Tai ne užsiėmimas audito- 
rijoje. Reikėjo kažko, kuo moterys norėtų pasidalyti, 
apie ką jos norėtų pasipasakoti kitoms. Reikėjo rasti 
būdą, kaip lengviau į šias istorijas įterpti reikiamų ži- 
nių“. Sadler nuolat aprūpindavo salonus nauja infor- 
macija ir pikantiškomis naujienomis bei pradėdavo 
pokalbius apie krūtų vėžį, kad kas kartą, sugrįžus 
klientams, kirpėjos turėtų naujų faktų pokalbiui pra- 
dėti. Ji išspausdino informaciją stambiu šriftu ir la- 
minavo lapus, kad nesusitrintų. Ji parengė įvertinimo 
programą, kad galėtų išsiaiškinti, kokios priemonės 
yra veiksmingos, ir sekti, kiek jai pavyko pakeisti mo- 
terų požiūrį, bei paskatinti jas pasidaryti krūtų rent- 
genogramas ir tyrimus dėl diabeto. Taip ji išsiaiški- 
no, kad jos programa veiksminga, kad net ir su ma- 
žais ištekliais galima daug padaryti. 

Kalbėdami apie Virsmo tašką, apžvelgėme daugelį 
panašių istorijų — pradedant kova su nusikalstamu- 
mu Niujorke ir baigiant Lesterio Vundermano 
Columbia Record brangenybių medžiokle - ir paste- 
bėjome, kad visos jos turi kai ką bendro - jos nėra 
rėksmingos. Sadler nėjo į Nacionalinį vėžio institutą 
arba Kalifornijos valstijos sveikatos departamentą ir 
neprašė milijonų dolerių, kad galėtų pravesti sudėtin- 
gą, Įvairias Žiniasklaidos priemones naudojančią kam- 
paniją. Ji nevaikščiojo nuo vienų durų prie kitų San 
Diego kvartaluose, surašinėdama moteris nemoka- 

moms krūtų rentgenogramoms. Ji nebombardavo ra- 
dijo laidų, primygtinai kviesdama prevencijai ir tyri- 
mams. Ji tik pasinaudojo savo mažu biudžetu ir ap- 
mąstė, kaip protingiau jį panaudoti. Ji pakeitė savo 
pranešimų kontekstą bei pranešėjus ir pačius prane- 
šimus. Ji sukoncentravo savo pastangas. 

Tai pirmoji Virsmo taško pamoka. Norint sukelti 
epidemiją, reikia susikoncentruoti į kelias pagrindi- 
nes sritis. Mažumos taisyklė teigia, kad iš lūpų į lū- 
pas sklindančias epidemijas sukelia Ryšių palaikytojai, 
Žinovai ir Pardavėjai. Vadinasi, norėdami sukelti to- 
kią epidemiją, žmogiškuosius išteklius turime nu- 
kreipti į šias tris grupes. Kiti žmonės nėra svarbūs. 
Viljamo Deiveso žinia apie tai, kad atvyksta britai, vi- 
sai nepaveikė Naujosios Anglijos kolonistų. Tačiau 
Polio Revere žinia galiausiai nulėmė pergalę, o ne 
pralaimėjimą. Mėlyniuko užuominų kūrėjai parengė 
įdomią pusės valandos trukmės televizijos laidą, kuri 
patiko vaikams. Tačiau jie suprato, kad vaikai, pažiū- 
rėję laidą vieną kartą, nesugebės prisiminti ir išmok- 
ti visko, ko reikia. Taigi jie padarė tai, ko niekas iki 
šiol niekada nebuvo daręs televizijoje. Jie rodė tą pa- 
čią laidą penkis kartus iš eilės. Sadler nemėgino iš 
karto pritraukti visų San Diego moterų. Ji pasinau- 
dojo savo turimais ištekliais ir visus juos nukreipė į 
vieną ypatingą vietą —- grožio saloną. 

Atidžiai panagrinėję šias tikslingas ir sukoncen- 
truotas pastangas, galbūt galėtume jas įvertinti kaip 

menkus sprendimus, prilygstančius pleistro uždėjimui 
ant žaizdos. Tačiau ir tokių priemonių nereikėtų peikti. 
Pleistras yra nebrangi, patogi ir labai universali prie- 
monė stulbinamai dideliam atvejų skaičiui. Per savo 
ilgametę istoriją galbūt milijonams Žmonių pleistrai 
padėjo nenutraukti darbo, žaisti tenisą ar vaikščioti, 
kai be jų jie nebūtų galėję to padaryti. Pleistras iš tie- 
sų yra vienas iš geriausių sprendimų, nes jis leidžia 1š- 
spręsti problemą mažiausiomis pastangomis, per trum- 
piausią laiką ir su mažiausiais kaštais. Be abejo, mes 
instinktyviai niekiname tokius sprendimus, nes visi esa- 
me linkę manyti, kad rimti atsakymai į klausimus turi 
būti išsamūs, kad tik atkaklios ir beatodairiškos pastan- 
gos yra veiksmingos, kad lenktynes gali laimėti tas, kas 
lėtai ir nuolat siekia tikslo. Problema, be abejo, ta, kad 
ne visada pavyksta į ką nors sutelkti didžiules pastan- 
gas. Būna atvejų, kai turime eiti trumpiausiu keliu, pa- 
siekti daug nedidelėmis pastangomis, ir būtent tada 
yra svarbūs virsmo taškai. 

"Tačiau Virsmo taško teorija reikalauja, kad permąs- 
tytume savo požiūrį į pasaulį. Šioje knygoje aš daug 
laiko sugaišau kalbėdamas apie tai, kaip skirtingai mes 
reaguojame į naują informaciją ir vieni į kitus. Mums 
sunku įvertinti dramatiškus, greitai vykstančius poky- 
čius. Negalime suvokti, kad, 50 kartų perlenkę popie- 
riaus gabalą, galėtume pasiekti saulę. Esti griežtos ri- 
bos skaičiui pažintinių kategorijų, kurias galime suvok- 
ti, kaip ir skaičiui žmonių, kuriuos galime iš tiesų my- 

lėti, ir skaičiui pažįstamų, kuriuos galime gerai pažin- 
ti. Mes suklumpame prieš abstrakčiai suformuluotą 
problemą, tačiau nesunkiai ją išsprendžiame, kai ji pa- 
teikiama kaip socialinė dilema. Visi šie dalykai atspindi 
žmogiškojo proto ir jausmų ypatumus, paneigia min- 
tį, kad mūsų organizmo funkcionavimo, bendravimo 
ir informacijos apdorojimo būdai yra paprasti ir aiš- 
kūs. Taip nėra. Jie keblūs ir nesuprantami. Sezamo gat- 
vė ir Mėlyniuko užuominos dažniausiai sulaukė sėkmės 
del to, kad jie darė tai, kas nebuvo savaime supranta- 
ma. Kas galėjo iš anksto žinoti, kad Didysis Paukštis 
turėjo pasirodyti scenose kartu su suaugusiaisiais? Ar- 
ba kas galėjo numatyti, kad gamyklos darbuotojų skai- 
čiaus padidėjimas nuo 100 iki 150 nesukels problemos, 
0 jų padidėjimas nuo 150 iki 200 - sukels? Nesu tik- 
ras, ar kas galėjo numatyti, kad mano pateiktame tes- 
te su telefonų knyga aukščiausias balas bus daugiau 
kaip 100, o žemiausias — mažiau nei 10. Mes supran- 
tame, kad žmonės yra skirtingi, bet nemanome, kad 
jie skiriasi tiek daug. 

Pasaulis, kiek to benorėtume, neatitinka mūsų in- 
tuityvaus suvokimo. Tai antroji Virsmo taško pamoka. 
Tie, kurie sugeba sukelti socialines epidemijas, ne tik 
paprasčiausiai daro tai, kas, jų manymu, yra teisinga. 
Jie sąmoningai tikrina savo intuityvų požiūrį. Jei nebū- 
tų turėję blaškytojo įrodymų, kad jų intuicija klydo įver- 
tindama fantazijas ir realybę, Sezamo gatvės kūrėjai 
šiandien nebūtų patekę į televizijos istoriją. Lesterio 

Vundermano auksinė dėžutė atrodė paika idėja, kol jis 
neįrodė, kad yra efektyvesnė už tradicinę reklamą. Tai, 
kad niekas neatsiliepė į Kitės Genovese šauksmą, at- 
rodė elementaraus žmogiškojo abejingumo atvejis, kol 
kruopščiais psichologiniais tyrimais nebuvo įrodyta ga- 
linga aplinkybių įtaka. Norėdami suprasti socialines 
epidemijas, pirmiausia turime suvokti, kad žmonių 
bendravimas paklūsta tam tikrų savitų, labai neįpras- 
tų ir mūsų intuicijai nepavaldžių taisyklių sekai. 

Ir galiausiai visų sėkmingų epidemijų pagrindas yra 
esminis tikėjimas, kad pokyčiai įmanomi, kad tinkamų 
impulsų paskatinti žmonės gali radikaliai pakeisti sa- 
vo elgesį arba įsitikinimus. Tai taip pat prieštarauja kai 
kurioms labiausiai įsišaknijusioms prielaidoms, kurias 
mes darome apie save ir vieni apie kitus. Mums patin- 
ka galvoti, kad esame autonomiškos asmenybės su aiš- 
kiais nusistatymais, kad tai, kas mes esame ir kaip el- 
giamės, yra kažkaip nekintamai užkoduota mūsų ge- 
nuose ir nulemta mūsų temperamentų. Tačiau jei ap- 
skritai panagrinėsime Pardavėjų ir Ryšių palaikytojų pa- 
vyzdžius, Polio Revere žygį ir Mėlynojo užuominas bei 
150-ties taisyklę, Niujorko metropoliteno išvalymą bei 
Fundamentalią priskyrimo paklaidą, visa tai leis pada- 
ryti visai kitokią išvadą apie Žmogaus prigimtį. Iš tie- 
sų mums didelę įtaką daro aplinka, tiesioginės aplin- 
kybės ir mus supančios asmenybės. Nuvalius piešinius 
nuo sienų Niujorko metropolitene, Niujorko gyvento- 
jai tapo geresni savo miesto piliečiai. Liepimas semi- 

naristams skubėti pavertė juos blogais piliečiais. Cha- 
rizmatiško Mikronezijos jaunuolio savižudybė pradė- 
jo dešimtmetį užsitęsusią savižudybių epidemiją. Įdė- 
jus mažą „auksinę dėžutę“ Columbia įrašų klubo rekla- 
mos kamputyje, staiga tapo neįmanoma atsispirti pa- 
siūlymui pirkti įrašus, atsiunčiamus paštu. Jei atidžiai 
pažvelgsime į daugelį tokių elgesio atvejų, kaip rūky- 
mas, savižudybės ar nusikalstamumas, turėsime pripa- 
žinti, kaip lengvai pasiduodame įtakai, ką nors maty- 
dami ar girdėdami ir kaip labai esame jautrūs netgi 
mažiausioms kasdienio gyvenimo detalėms. Štai kodėl 
socialiniai pokyčiai yra tokie nepastovūs ir dažnai to- 
kie nesuprantami - būtent todėl, kad visi esame nepa- 
stovūs ir dažnai nesuprantami. 

Tačiau nors virsmo taškus dažnai sudėtinga ir sun- 
ku nustatyti, jie mums suteikia ir daug vilties. Vien 
tiktai manipuliuodami grupės dydžiu, galime labai pa- 
didinti jos palankumą naujoms idėjoms. Šiek tiek pa- 
keisdami informacijos pristatymo būdą, galime stip- 
riai padidinti jos įsimintinumą. Surasdami ir pasiek- 
dami tą nedaugelį ypatingų žmonių, turinčių daug ga- 
lios visuomenėje, galime keisti socialinių epidemijų 
eigą. Galiausiai virsmo taškai dar sykį patvirtina po- 
kyčių galimybės potencialą ir protingų veiksmų galią. 
Pasidairykite po jus supantį pasaulį. Gal jums pasi- 
rodys, kad tai nesikeičianti, netinkama gyventi vieta. 
Taip nėra. Nuo paties lengviausio postūmio tinkamoje 
vietoje jūsų pasaulis gali pasikeisti. 


EPILOGAS 


Virsmo taško pamokos 
iš realaus pasaulio 


Neilgai trukus po knygos Virsmo taškas pasirody- 
mo man teko kalbėtis su epidemiologu, didžiąją sa- 
vo profesinės karjeros dalį paskyrusiu kovai su AIDS 
epidemija. Jis atrodė mąslus ir nusivylęs, toks, kokį 
galėtume įsivaizduoti žmogų, kuriam kas dieną ten- 
ka susidurti su tokia siaubinga liga. Mudu sėdėjome 
kavinėje ir kalbėjomės apie mano knygą, kurią jis bu- 
vo perskaitęs, ir tada jis man pasakė kai ką pritren- 
kiančio. „Galvoju, ar nebūtų buvę geriau, jei iš viso 
niekada nebūtume atradę AIDS viruso?“ Nemanau, 
kad jis kalbėjo tiesiogine prasme arba gailėjosi, kad 
nesuskaičiuojama daugybė gyvenimų buvo išgelbėti ar 
pailginti vaistais nuo ŽIV ir AIDS testais. Jis norėjo 
pasakyti, kad AIDS epidemija iš esmės yra socialinis 
reiškinys. Jis plinta dėl tam tikrų įsitikinimų ir socia- 
linių struktūrų bei skurdo, dėl visuomenėje susidariu- 
sių išankstinių nusistatymų ir tam tikrų asmenybių dė- 
ka, o kartais paprasčiausiai dėl ypatingų užkrečiamų 
biologinių viruso charakteristikų. Galbūt mes būtu- 

me galėję kur kas efektyviau užkirsti kelią AIDS pli- 
timui paprasčiausiai sutelkdami dėmesį į tuos įsitiki- 
nimus ir socialines struktūras, skurdą ir išankstines 
nuostatas bei asmenybes. Ir kai jis taip pasakė, ma- 
no mintys sušvito ryškia šviesa: būtent tai aš norėjau 
pasakyti Virsmo taške! 

Prieš daugelį metų per anglų kalbos pamokas ma- 
ne mokė, kad knyga yra tarsi gyvas ir kvėpuojantis 
dokumentas, praturtinantis kiekvieną kartą jį perskai- 
čius. Tačiau aš niekada per daug tuo netikėjau, kol 
neparašiau Virsmo taško. Rašiau savo knygą, neturė- 
damas jokių aiškių vilčių, kas galėtų ją skaityti, arba 
netgi kam ji bus naudinga. Atrodė, kad kažko tikėtis 
būtų per daug įžūlu. Tačiau per metus po jos išleidi- 
mo skaitytojai mane užvertė komentarais. Gavau 
tūkstančius elektroninių Žinučių internetu (www.glad- 
well.com). Kalbėjau konferencijose, privačiai publikai 
ir prekybininkų susirinkimuose, bendravau su inter- 
netinio verslo atstovais bei dizaineriais, kuriančiais 
avalynę, aktyviais visuomenės veikėjais, kino filmų kū- 
rėjais ir nesuskaičiuojama daugybe kitų Žmonių - ir 
kas kartą sužinodavau ką nors naujo apie savo kny- 
gą Ir apie tai, kodėl ji palietė sielų stygas. 

Filantropas Šaronas Karmazinas iš Naujojo Džer- 
sio nupirko tris šimtus Virsmo taško egzempliorių ir 
po vieną išsiuntinėjo visoms valstijos viešosioms bib- 
liotekoms, pažadėdamas finansuoti bet kokias idėjas, 

kurios kiltų inspiruotos mano knygos. „Pasinaudoda- 
mi knygoje išdėstytomis mintimis, sukurkite ką nors 
naujo, - sakė Karmazinas bibliotekininkams. - Nepa- 
sakokite mums to, ką jau esate padarę“. Per keletą mė- 
nesių dvidešimt vienai bibliotekai buvo suteikta Vir- 
smo taško dotacijų, kurių bendra suma siekė beveik 
100 000 dolerių. Roselle miestelio viešoji biblioteka 
yra šoninėje gatvelėje, pasislėpusi už krūmokšnių, taigi 
biblioteka gavo dotaciją, kad visame mieste galėtų iš- 
dėstyti ženklus, nukreipiančius žmones į biblioteką. Ki- 
ta biblioteka gautą dotaciją panaudojo Ryšių palaiky- 
tojų iš pagyvenusių Žmonių, kurie naudojosi bibliote- 
ka naršyti internete, mokymui. Ji tikėjosi, jog šie žmo- 
nės pritrauks kitus mecenatus. Dar viena biblioteka įsi- 
gijo ispanų kalbos vadovėlių ir kitų knygų. Ji tikėjosi 
sudominti savo miesto bendruomenę, gaunančią per 
mažai socialinių paslaugų. Nė viena dotacija nebuvo 
didesnė nei keli tūkstančiai dolerių, o ir pačios idėjos 
buvo gana kuklios, tačiau prasmingos. 

Edukologijos profesorius Kenas Futernikas iš Ka- 
lifornijos valstijos universiteto Sakramente pasakojo, 
kad įkvėptas Virsmo taško, jis užsidegė idėja pritraukti 
mokytojus į problemines mokyklas. „Susidaro įdomi 
aklavietė, - pasakojo man Futernikas. - Geri mokyklų 
vadovai sako: „Aš negaliu eiti į sunkią mokyklą ne- 
turėdamas gerų mokytojų“. Geri mokytojai sako: „Aš 
neisiu į sunkią mokyklą, jei ten nebus gero vadovo“. 

Buvo dėta daug pastangų, kurios nedavė jokių rezul- 
tatų. Jis pasakojo, kad kai kuriose Oklendo neturtin- 
gųjų rajonų mokyklose, į kurias Futernikas buvo nu- 
kreipęs savo pastangas, 40 procentų mokytojų buvo 
žemos kvalifikacijos, dirbo laikinai, „kritiniu atveju“ 
pora metų. „Aš klausiau mokytojų, kas paskatintų 
juos pereiti į vieną iš šių mokyklų labai neturtingų 
žmonių gyvenamuosiuose rajonuose, kur gyvena dau- 
gybė vienišų tėvų, nesaugioje miesto dalyje? - Jis tę- 
sė — Piniginės paskatos? Jie atsakydavo: „Galbūt“. 
Mažesnės klasės? Jie atsakydavo: „Taip, galbūt“. Vi- 
si mano išvardyti dalykai buvo patrauklūs tam tikra 
prasme, tačiau aš nemanau, kad bet kuri paskata būtų 
buvusi pakankama, kad priverstų žmones sutikti su 
paskyrimu“. Iš viso šito galima daryti išvadą, kad mo- 
kytojai yra nepasišventę ir savanaudžiai, nenorintys 
dirbti tokiose vietose, kur jie labiausiai reikalingi. Ta- 
čiau kas atsitiktų, mąstė Futernikas, jei jis pakeistų 
prašymo kontekstą? Jo naujoji idėja, kurią jis ketina 
įgyvendinti Oklende per ateinančius metus, yra at- 
rinkti vadovus sunkioms mokykloms, o paskui duoti 
jiems metus, kad jie galėtų suformuoti komandą, su- 
sidedančią iš gerų kvalifikuotų mokytojų - tokią ko- 
mandą, kuri vienu metu ateitų į naująją mokyklą. Iš- 
šūkiai, kurie atrodo bauginantys ir neįveikiami susi- 
dūrus su jais vienam, staiga tampa įveikiami, jei mė- 
giname su jais susidoroti kolektyviai. Žmonės tie pa- 

tys, tačiau užduotis jiems atrodo kitaip. Futerniko ma- 
nymu, tas pats principas turėtų galioti klasėje. Būtent 
mokytojai nebijotų imtis sunkių užduočių, jei jaustų, 
kad juos supa patyrę, aukštos kvalifikacijos mokyto- 
jai. Tai Virsmo taško pamoka, apie kurios pritaikymą 
senoje apleistoje Oklendo dalyje aš niekada nebūčiau 
pagalvojęs. Vienas dalykas, suteikęs man motyvaciją 
parašyti Virsmo tašką, buvo iš lūpų į lūpas sklindan- 
čios informacijos mįslė. Visi sutiko su šio reiškinio 
svarba, tačiau, atrodo, niekas nežinojo, kaip jį apibū- 
dinti. Būtent šia tema per paskutinius metus skaity- 
tojai kalbėjo su manimi dažniausiai, 0 ir aš pats dau- 
giausiai galvojau apie ją. Dabar man paaiškėjo vie- 
nas dalykas, kuris nebuvo akivaizdus tuo metu, kai ra- 
šiau Virsmo tašką, - kad greitai priartėsime prie iš lū- 
pų į lūpas perduodamos informacijos amžiaus, ir kad, 
kaip paradoksaliai tai beskambėtų, visa naujosios eko- 
nomikos amžiaus išmintis ir jos kerai bei neribotas 
priėjimas prie informacijos galiausiai prives mus prie 
to, kad imsime pasitikėti labai primityviomis sociali- 
nių kontaktų rūšimis. Mes sugebėsime įveikti šiuolai- 
kinio gyvenimo sunkumus, savo kasdienybėje pasi- 
kliaudami Ryšių palaikytojais, Žinovais ir Pardavėjais. 
Tai susiję su daugeliu įvairių veiksnių ir pokyčių mū- 
sų visuomenėje, ir aš norėčiau pakalbėti apie tris iš 
jų: izoliuotumo, ypač tarp paauglių, didėjimą; didė- 
jantį nenorą bendrauti; ir ypač svarbų Žinovų vaid- 
menį šiuolaikinėje ekonomikoje. 

IZOLIACIJOS AMŽIAUS SAMPRATA 


2001 m. kovo 5 d., 9.20 ryto penkiolikmetis Endis 
Viljamsas pradėjo šaudyti 6 mm kalibro ilgavamzdžiu 
revolveriu iš savo mokyklos tualeto Santy miestelyje, 
Kalifornijoje. Jis iššovė trisdešimt šūvių per šešias mi- 
nutes — pirmiausia pačiame tualete, paskui į greta 
esantį kiemą, nušaudamas du mokinius ir sužeisdamas 
trylika kitų žmonių. Tai buvo liesas, atlėpusiomis au- 
simis naujokas, neseniai atsikėlęs į miestą, su sidab- 
rine grandinėle ant kaklo, ant kurios buvo parašyta 
PELĖ, o vėliau po šio įvykio, kaip tokiais atvejais pa- 
prastai atsitinka, jo draugai ir mokytojai sakė, kad jie 
negalėjo patikėti, jog toks ramus ir kuklus berniukas 
galėjo įvykdyti tokį Žiaurų smurto aktą. 

Virsmo taške rašiau apie paauglių epidemijas, o 
socialiniam tyrimui panaudojau paauglių savižudybių 
epidemiją Mikronezijoje. Aš negalėjau rasti drama- 
tiškesnio paauglių polinkio beprasmiškiems ir užkre- 
čiamiems susinaikinimo ritualams pavyzdžio. Mikro- 
nezijos epidemija prasidėjo nuo vienos savižudybės, 
atkreipusios daugelio dėmesį — meilės trikampio, į ku- 
rį pateko charizmatiškas aukštos kilmės jaunuolis ir 
nuo dramatiškos scenos laidotuvėse — ir neilgai tru- 
kus kiti berniukai pradėjo žudytis tokiu pat būdu ir 
dėl tokių pačių priežasčių, kurios atrodė absurdiškai 
trivialios. Aš maniau, kad paskutinių metų paauglių 
rūkymo padidėjimas Vakaruose buvo pas mus išpli- 

tusi šios rūšies epidemijos forma. Tačiau iš tiesų tarp 
jų nėra tikslios analogijos. Mikronezijoje paaugliai da- 
rė tai, kas buvo visiškai nebūdinga jų kultūrai. Jie ne- 
pamėgdžiojo suaugusiųjų veiksmų. Tai nebuvo jų re- 
akcija į ką nors, ką jiems primetė suaugusiųjų pasau- 
lis. Jie paprasčiausiai vadovavosi tam tikromis savo 
elgesio vidaus taisyklėmis, tarsi būtų visiškai akli tam, 
ką sakė ir darė suaugusieji. Paauglių rūkymas yra vi- 
sai kas kita. Tai suaugusiųjų įprotis, paauglių laiko- 
mas šauniu tik dėl to, kad kyla iš suaugusiųjų pasau- 
lio. Be to, paauglių rūkymas iš dalies yra jų reakcija 
į suaugusiųjų pamokslavimą apie rūkymo žalą. Pirma- 
sis atvejis yra epidemija, susijusi su izoliacija. Antrasis 
— epidemija, susijusi su reakcija. Maniau, kad pirmos 
rūšies epidemija negali paplisti tarp vakariečių jau- 
nuolių. Pasirodo, aš klydau. Mes jau turime šaudy- 
mo mokyklose epidemiją. 

Žudynės Kolumbain mokykloje Litletone, Kolora- 
do valstijoje, įvyko 1999 m. balandžio 20 dieną. Per 
dvidešimt du kitus mėnesius Jungtinėse Valstijose įvy- 
ko devyniolika smurto incidentų mokyklose - laimei, 
dešimčiai iš jų buvo sukliudyta anksčiau, nei kas nors 
buvo sužeistas — ir, kaip bebūtų klaiku, visi inciden- 
tai beveik tiksliai vyko pagal šaudymo Kolumbain mo- 
kykloje modelį. Septintokas Setas Trikey iš Fort Gib- 
sono Kalifornijos valstijoje, kuris grasino 9 mm 
kalibro pusiau automatiniu revolveriu ir penkiolika 
kartų iššovė į klasiokų būrį 1999 m. gruodį, buvo tiek 

apsėstas šaudymo Kolumbain mokykloje manija, kad 
prieš incidentą jam teko lankyti psichologo konsul- 
tacijas. Septyniolikmetis vaikinas iš Milbrajo Kalifor- 
nijos valstijoje buvo areštuotas po to, kai grasino sa- 
vo mokykloje „šaudyti pagal Kolumbain pavyzdį“. Jo 
namuose policija rado penkiolikos ginklų ir šautuvų 
arsenalą. Džozefas De Guzmanas iš Kupertino Ka- 
lifornijoje buvo suplanavęs savo mokyklos ataką 
2001 m. sausį, o vėliau sakė policijai, kad ginkluoti 
žudikai iš Kolumbain mokyklos buvo „vienintelis tik- 
ras dalykas“. Trys berniukai buvo areštuoti Kanzase 
kitą mėnesį, o policija jų namuose rado medžiagų 
bomboms gaminti, šautuvų bei amunicijos ir tris juo- 
dus neperšlampamus apsiaustus, tokius pačius, kokius 
dėvėjo Kolumbain žudikas. Dar po dviejų dienų Fort 
Kolinse, Kolorado valstijoje, policija rado kitą amu- 
nicijos ir ginklų slėptuvę. Atsitiktinai buvo nugirsta, 
kad ją įsirengę berniukai ruošėsi „pakartoti Kolum- 
bain žudynes“. 

Šie ir planuojami šaudymai spaudoje buvo apra- 
šomi kaip dar didesnės smurto bangos dalis. Tačiau 
tai buvo netiesa: 1992-1993 metais įvairiose Jungti- 
nių Valstijų vietose mokymo įstaigų miestelių terito- 
rijose įvyko penkiasdešimt keturios smurtinės mirtys. 
2000 metais jų buvo šešiolika. Kolumbain banga nu- 
vilnijo tuo metu, kai mokinių smurtas mažėjo, o ne 
didėjo. Didelis dėmesys buvo atkreiptas į šiuose in- 
cidentuose dalyvavusių vaikų socialinę padėtį. Endis 

Viljamsas buvo vienišas ir dažnai erzinamas berniu- 
kas, skyrybų ir nepriežiūros vaisius. Žurnalas Time 
apibūdino jo pasaulį kaip vietą, kur „apsvaigimas nuo 
ypač stiprių narkotikų kai kuriems vaikams yra kas- 
dienis dalykas ir kur pamokų praleidinėjimas ir stum- 
dymasis su Brolių airių gauja čiuožykloje neretai tam- 
pa gyvenimo būdu“. O nemylimi vaikai, augantys vie- 
natvėje, nėra joks naujas reiškinys. Tačiau milijonai 
vaikų, augusių kaip emocionaliai nuskriaustas Endis 
Viljamsas, atėję į savo mokyklą vieną rytą, neprade- 
da be niekur nieko šaudyti. Ne visus patraukia Ko- 
lumbain pavyzdys. Endis Viljamsas užsikrėtė Eriko 
Hariso ir Dylano Kleboldo pavyzdžiu taip, kaip Mik- 
ronezijos jaunuoliai užsikrėtė savižudybėmis po pir- 
mojo dramatiško meilės trikampio. Klaidinga mėginti 
surasti tokių veiksmų prasmę, kaltinti išorinio pasau- 
lio įtaką, apibūdinamą platesnėmis smurto ir sociali- 
nės betvarkės sąvokomis. Tai epidemijos, susijusios su 
izoliacija: jos vyksta pagal paslaptingus scenarijus, tu- 
rinčius prasmę tik uždarame pasaulyje, kuriame gy- 
vena paaugliai. 

Geriausias šios rūšies epidemijos pavyzdys yra ap- 
sinuodijimo maistu protrūkis, pasireiškęs keliose Bel- 
gijos valstybinėse mokyklose 1999 m. vasarą. Epide- 
mija prasidėjo, kai keturiasdešimt du vaikai iš Belgi- 
jos miesto Bornemo išgėrę kokakolos paslaptingai su- 
sirgo ir juos reikėjo hospitalizuoti. Po dviejų dienų 
dar aštuoni mokiniai susirgo Bruge mieste, po jų — 

trylika Harelbeke kitą dieną ir keturiasdešimt du 
Lochristi mieste po trijų dienų. Epidemija plito to- 
liau augančia spirale, kol galiausiai daugiau nei šim- 
tas vaikų buvo nusiųsta į ligoninę su nusiskundimais 
dėl pykinimo, galvos svaigimo ir skausmų, o iš apy- 
vartos buvo išimta daugiausiai kokakolos per 113 jos 
gamybos istorijos metų. Ištyrus buvo rasta akivaizdi 
priežastis. Coca-cola gamykloje Antverpene sodos si- 
rupo partijai karbonizuoti buvo panaudotas užterštas 
anglies dioksidas. Tačiau atvejis pasirodė gana keis- 
tas: patikrinus buvo nustatyta, kad teršalai karbono 
diokside yra sieros dalelės, kurių kiekis tesieka nuo 
penkių iki septyniolikos dalelių milijardui. Šie sulfi- 
dai gali sukelti susirgimą, tačiau tik tada, kai jų kie- 
kis maždaug tūkstantį kartų didesnis. Septyniolika da- 
lelių milijardui gali tik suteikti blogą kvapą - panašų 
į supuvusių kiaušinių — o tai reiškia, kad Belgija ne- 
turėjo patirti daugiau nei nedidelę surauktų nosių 
epidemiją. Dar mįslingesnis yra tas faktas, kad ketu- 
riose ar penkiose mokyklose, kur tariamai bloga ko- 
kakola sukėlė susirgimą, pusė susirgusių vaikų iš tie- 
sų tą dieną net nebuvo jos gėrę. Kitaip tariant, tai, 
kas atsitiko Belgijoje, galbūt nebuvo apsinuodijimas 
šiuo gėrimu. Tai buvo tam tikros rūšies masinė iste- 
rija, reiškinys, kuris anaiptol nėra retas tarp mokinių. 
Londono King koledžo medicinos psichiatras Simo- 
nas Wessely maždaug dešimt metų rinko medžiagą 
apie šios rūšies isterijas ir dabar turi šimtus pavyz- 

džių, pradedant nuo 1787 metų, kai Lankašyro an- 
gliakasiai staiga pradėjo sirgti, kai jie buvo įtikinti, 
kad užsikrėtė nuo suteptos medvilnės. Pagal Wesse- 
ly, beveik visi atvejai vyksta pagal tą patį šabloną. 
Kažkas pamato susirgusį kaimyną ir sužino, kad jis 
užsikrėtė nuo kažkokios nematytos bjaurasties - pra- 
eityje tai buvo laikoma demonų ir dvasių darbu; šiais 
laikais daugiausia tai būna toksinės medžiagos ir du- 
jos — ir baimė priverčia jį sunerimti. Nerimastingu- 
mas sukelia galvos svaigimą ir pykinimą. Jo kvėpavi- 
mas padažnėja. Jis alpsta. Kiti žmonės girdi tokius pat 
įtarimus, mato „auką“ alpstant ir patys pradeda ne- 
rimauti. Jų kvėpavimas padažnėja. Jie alpsta, ir anks- 
čiau, nei spėji suprasti, kas dedasi, matai, jog visi 
esantys kambaryje dūsta ir alpsta. Wessely pabrėžė, 
kad šie simptomai yra visiškai neapsimestiniai. Taip 
pasireiškia įsivaizduojama grėsmė. „Šie reiškiniai pla- 
čiai paplitę, — teigia jis, — ir tai beveik normalu. Tai 
nereiškia, kad jūs išprotėjot ar sergat psichikos liga“. 
Tai, kas atsitiko Belgijoje, yra gana tipiškas, dar stan- 
dartiškesnis užkrečiamo nerimo pavyzdys, kurį galbūt 
dar sustiprino neseniai Belgiją apėmusi baimė dėl už- 
krėsto gyvūnų pašaro. Studentų aliarmas dėl supuvu- 
sių kiaušinių kvapo, sklindančio iš jų kokakolos, yra 
vadovėlinis isterijos pavyzdys. „Didžioji šių įvykių 
dauguma kyla dėl kokių nors nenormalių, bet nestip- 
rių kvapų, - teigia Wessely. — Pavyzdžiui, kokio nors 
keisto, tarsi antgamtiško kvapo, sklindančio iš oro 

kondicionieriaus“. Mokyklose įvykę protrūkiai taip 
pat yra tipiški isterijos atvejai. „Klasikiniai atvejai vi- 
suomet įvyksta su mokiniais, — tęsė Wessely. — Įdo- 
mus atvejis pasitaikė Britanijoje, kur 1980 metų No- 
tingamšyro džiazo festivalyje nualpo šimtai mergaičių 
mokinukių. Buvo apkaltinti vietiniai fermeriai, purš- 
kę augalus pesticidais“. Dokumentuose buvo aprašy- 
ta daugiau nei šimtas penkiolika per praėjusius tris 
šimtus metų įvykusių isterijos atvejų. 

Ar klaidinga tokius isterijos protrūkius kaip, tar- 
kim, baimę dėl kokakolos Belgijoje vertinti taip rim- 
tai? Nė kiek. Iš dalies tai buvo gilesnio nerimo po- 
žymis. Dar daugiau, susirgę vaikai nesuvaidino ligos 
simptomų: jie iš tiesų negalavo. Svarbu paprasčiausiai 
suprasti, kad kartais užkrečiamas vaikų elgesys netu- 
ri aiškios ir racionalios priežasties: vaikai sunegaluo- 
ja dėl to, kad sunegalavo kiti. Žudynių mokyklose 
protrūkis po įvykio Kolumbain mokykloje šia prasme 
nesiskiria. Jis vyksta todėl, kad įvyko žudynės Kolum- 
bain mokykloje, ir dėl ritualizuoto, dramatiško, pra- 
žūtingo paauglių elgesio, turinčio ypatingo užkrečia- 
mumo galią — nesvarbu, ar kalbėtume apie savižudy- 
bę, ar rūkymą, ar ginklo įsinešimą į mokyklą, ar al- 
pimą išgėrus kokakolos. 

Nuojauta man sako, kad paskutinių metų paaug- 
lių bendruomenės vystymasis padidino šios rūšies 
izoliacijos galimybę. Mes davėme paaugliams dau- 
giau pinigų, taigi jie lengviau gali kurti savo sociali- 


EPILOGAS 337 
————————————— 


nius ir materialius pasaulius. Suteikėme jiems gali- 
mybę daugiau laiko praleisti su savo bendraamžiais 
ir mažiau — suaugusiųjų draugijoje. Davėme jiems 
elektroninį paštą ir autoatsakiklius, o svarbiausia mo- 
biliuosius telefonus, taigi tuščius dienos tarpsnius, ku- 
riuos anksčiau galbūt užpildydavo suaugusiųjų balsai, 
jie gali užpildyti savo bendraamžių balsais. Tai pasau- 
lis, paklūstantis iš lūpų į lūpas sklindančios informa- 
cijos logikai ir valdomas užkrečiančių pranešimų, ku- 
riuos paaugliai platina tarpusavyje. Kolumbain yra 
pati ryškiausia tarp paauglių paplitusi epidemija, su- 
sijusi su izoliacija. Bet ji ne paskutinė. 


SAUGOKITĖS IMUNITETO IŠSIVYSTYMO 


Vienas iš dalykų, apie kurį aš daug nekalbėjau 
Virsmo taške, bet apie kurį mane nuolat klausdavo, 
yra interneto — ypač elektroninio pašto - įtaka ma- 
no aprašytoms idėjoms apie iš lūpų į lūpas perduo- 
damą informaciją. Be abejonės, galų gale atrodo, kad 
elektroninis paštas perima pasenusį Ryšių palaikyto- 
jo vaidmenį arba bent jau stulbinančiai jį keičia. 
Elektroninio pašto dėka vos ne kiekvienas Žmogus 
gali palaikyti ryšius su daugybe Žmonių. Faktiškai 
elektroninis paštas leidžia pigiai ir efektyviai susisiek- 
ti su žmonėmis —- arba su klientais — kurių jūs galite 
visai ir nepažinoti. 

Kevinas Kelis, vienas iš Naujosios ekonomikos gu- 
ru, pavyzdžiui, yra aprašęs vieną šio teiginio versiją, 
vadinamąjį fakso efektą. Pirmasis fakso aparatas bu- 
vo pagamintas, išleidus milijonus dolerių jo konstra- 
vimui, ir jo mažmeninė kaina buvo apie 2000 dole- 
rių. Tačiau jis buvo nieko vertas, nes nebuvo kito fak- 
so aparato, kuriam jis galėtų siųsti pranešimus ar gau- 
ti pranešimus iš jo. Antrasis fakso aparatas padarė 
pirmąjį vertingesnį, o trečiasis — vertingesnius pir- 
muosius du ir t. t. „Kadangi fakso aparatai jungiasi į 
tinklą, kiekvienas naujas aparatas padidina visų prieš 
jį veikusių aparatų vertę“, —- rašo Kelis. Pirkdami fak- 
so aparatą, iš tiesų jūs perkate priėjimą prie viso fak- 
so aparatų tinklo, kuris yra neišmatuojamai vertinges- 
nis nei pats aparatas. 

Kelis tai vadina fakso efektu, arba gausos taisyk- 
le, ir jis laiko tai ypač radikaliu pastebėjimu. Tradi- 
cinėje ekonomikoje vertė kildinama iš stygiaus. Tra- 
diciniai „turto simboliai“ - deimantai, auksas - yra 
brangūs, nes jie reti. O kai to, kas reta, atsiranda 
daug — kaip devintajame ir paskutiniame dešimtme- 
tyje atsitiko su nafta — vertė krenta. Tačiau tinklo 
logika yra visiškai priešinga. Šiuo atveju galia ir ver- 
tė kyla iš gausos. Kuo daugiau Žmonių prisijungs 
prie savo tinklo, tuo galingesnis jis taps. Štai kodėl 
manoma, kad elektroninis paštas yra toks galingas: 
tai pagrindinė priemonė tokiems asmeniniams tink- 
lams sukurti. 

Bet ar tai tiesa? Epidemijos taip pat sukuria tink- 
lus: virusas perduodamas nuo vieno žmogaus kitam 
plisdamas visuomenėje, ir kuo daugiau žmonių užsi- 
krečia šiuo virusu, tuo „galingesnė“ yra epidemija. 
Bet labai dažnai dėl tos pačios priežasties epidemi- 
jos ir baigiasi. Kai užsikrečiate tam tikra gripo atmai- 
na arba tymais, išsivysto imunitetas, o kai labai daug 
žmonių įgyja imunitetą tam tikram virusui, epidemi- 
ja baigiasi. Manau, jog, kalbėdami apie socialines epi- 
demijas, tikrai per mažai dėmesio skiriame imunite- 
to problemai. 

Pavyzdžiui, aštuntojo dešimtmečio pabaigoje ver- 
slininkai pradėjo suprasti, kad telefonas yra labai pigi 
ir efektyvi priemonė potencialiems klientams pasiek- 
ti, ir nuo tada skambučių į namus su prekių siūlymais 
skaičius išaugo dešimt kartų. Atrodo, jog tai puikus pa- 
vyzdys, iliustruojantis tai, ką teigė Kelis - ypatingas ko- 
munikacinių tinklų, kuriems mes visi priklausome, 
ekonominis potencialas - išskyrus tai, kad tam tikrais 
svarbiausiais požiūriais staigus telefonų naudojimo pa- 
didėjimas visai neatrodo pavaldus gausos taisyklei. Tas 
faktas, kad visi turi telefonus, teoriškai padaro telefo- 
nų tinklus labai galingus. Tačiau tiesa yra ta, kad per 
praėjusius maždaug dvidešimt penkerius metus tele- 
foninio marketingo efektyvumas sumažėjo 50 procen- 
tų. Kai kuriuos dalykus, kainuojančius nuo dvidešimt 
penkių iki trisdešimt dolerių, pavyzdžiui, žurnalų pre- 
numeratą — tapo paprasčiausiai neekonomiška parda- 

vinėti telefonu. Priklausymas dideliam tinklui gali bū- 
ti puikus dalykas ir teoriškai - kuo didesnis tinklas, tuo 
jis galingesnis. Tačiau plečiantis tinklui, kiekvieno tink- 
lo vartotojas sugaišta vis daugiau laiko skambindamas 
be reikalo. Štai kodėl žmonės nekalba telefonu su pre- 
keiviais, štai kodėl dauguma mūsų turi autoatsakiklius, 
padedančius nustatyti skambintojus. Telefono tinklas 
yra toks didžiulis ir sunkiai valdomas, kad mes vis la- 
biau linkę naudoti jį tik atskirais atvejais — įgyjame 
imunitetą telefonui. 

Ar elektroninis paštas kitoks? Atsimenu tą die- 
ną, kai pirmą kartą gavau elektroninę žinutę 
paskutinio dešimtmečio viduryje. Skubėjau namo ve- 
dinas nuostabių lūkesčių, prisijungiau prie interneto 
per savo 4800 bodų modemą ir radau... keturias ži- 
nutes iš keturių labai gerų draugų. Ir ką gi aš da- 
riau? Nedelsdamas sukūriau ilgus, elegantiškus atsa- 
kymus. Dabar atsikėlęs ryte, žinoma, einu prie savo 
kompiuterio, kur randu šešiasdešimt keturias Žinu- 
tes, o tas laukimas, kurį aš kadaise patirdavau, virto 
baime. Aš gaunu man nereikalingos informacijos, 
persiuntinėjamas istorijas bei anekdotus, kurie man 
neįdomūs, man nė kiek nesvarbūs Žmonės siunčia Ži- 
nutes, prašydami daryti tai, ko aš nenoriu. Taigi kaip 
aš reaguoju? Rašau labai labai trumpas Žinutes - jos 
retai būna ilgesnės nei dviejų eilučių - ir dažnai ne- 
atsakau Žmonėms dvi tris dienas, o į daugybę žinu- 
čių neatsakau apskritai. Aš manau, kad taip pat el- 

giasi ir kiti elektroninio pašto vartotojai visame pa- 
saulyje: kuo daugiau Žinučių gauname, tuo trumpiau 
ir pasirinkdami bei su didesniu pavėlinimu į jas at- 
sakome. Tai imuniteto simptomai. 

Ta pati elektroninio pašto savybė, kuri iš pradžių 
padarė jį patrauklų tokiems Žmonėms kaip Kevinas 
Kelis, padėjo įgyti imunitetą. Mat elektroniniu paštu 
buvo labai nebrangu ir paprasta susisiekti su žmonė- 
mis. Pavyzdžiui, neseniai psichologai nustatė, kad 
žmonės, bendraujantys elektroniniu paštu, visai kitaip 
prieštarauja nei tie, kurie bendrauja akis į akį. Moks- 
lininkai padarė išvadą, kad žmonės, bendraudami in- 
ternetu, savo prieštaravimus išdėsto „atkakliausiai“. 
„Tuo tarpu bendraudami akis į akį labai mažai iš šių 
žmonių daro didelę įtaką daugumos nuomonei ir ga- 
lutiniam grupės sprendimui“. Kitaip tariant, viešai 
daug sunkiau išsakyti prieštaraujančią nuomonę, ne- 
gu svarstant ją grupėje. Tas pats galioja ir kitoms ben- 
dravimo priemonėms. Kadangi bet kas gali atsiųsti 
elektroninę žinutę, jei turi mūsų elektroninio pašto 
adresą, jos mums rašomos dažnai ir atkakliai. Tačiau 
mes greitai įgyjame joms imunitetą ir paprasčiausiai 
pradedame vertinti gyvą bendravimą - o dar labiau - 
bendravimą su tais, kuriuos mes pažįstame ir kuriais 
pasitikime. 

Manau, jog prekiautojai ir Žinučių siuntinėtojai 
kartojo „fakso efekto“ klaidą. Reklamos agentūros 
dažnai nusprendžia reklamuotis žurnaluose ar televi- 

zijos laidose, remdamosi kaina: jie stengiasi nupirkti 
pigiausią įmanomą laiką, kuriuo galima pasiekti įma- 
nomai didžiausią auditoriją. O kaip su imunitetu? 
Reklamos agentūrų patirtis privedė prie to, kad tele- 
vizijos reklamas perka tiek daug kompanijų, jog da- 
bar reklamoms skiriama daug daugiau laiko nei kada 
nors anksčiau. Taigi sunku patikėti, kad Žmonės iš tiesų 
žiūri reklamas taip atidžiai, kaip jie tai darydavo anks- 
čiau. Tas pats pasakytina apie žurnalus su šimtais rek- 
lamų arba kas šimtą metrų pastatytus reklaminius 
stendus. Kai žmones užlieja informacijos lavina, jie įgy- 
ja imunitetą tradicinėms komunikavimo formoms. Vie- 
toj šios informacijos jie geriau skuba pas realius jų gy- 
venime egzistuojančius žmones, kuriuos jie gerbia, Žža- 
visi ir kuriais pasitiki. Vaistai imunitetui stiprinti - Ži- 
novų, Ryšių palaikytojų 1 Pardavėjų suradimas. 


ŽINOVŲ SURADIMAS 


»-v - 


kaulo“ tualetinio muilo gabalėlį, aš apverčiu pakuo- 
tę ir pratrūkstu juoku. Tarp visos informacijos apie 
gaminį yra viena eilutė: „Turite klausimų? Komenta- 
rų? Skambinkite numeriu 1-800-395-9960“. Argi 
kam nors, po galais, kada nors galėtų kilti klausimų 
apie „Dramblio kaulo“ tualetinį muilą? Faktiškai 
klausimas skambėtų taip: „Kam, po paraliais, kada 

nors galėtų kilti toks svarbus klausimas apie „Dramb- 
lio kaulo“ tualetinį muilą, kad jis arba ji pajustų no- 
rą nedelsiant paskambinti į kompaniją?“ Atsakymas, 
be abejo, yra toks: „Kadangi dauguma iš mūsų nie- 
kada neskambintų šiuo numeriu, vadinasi, tik labai 
mažas procentas labai keistų Žmonių galėtų pajusti 
poreikį kartas nuo karto paskambinti ir ko nors pa- 
klausti“. Tai aistringi šio muilo gerbėjai. Jie yra mui- 
lo Žinovai, ir jei jūs užsiimate muilo verslu, geriau el- 
kitės su jais gražiai, kadangi jie yra tie Žmonės, į ku- 
riuos visi draugai kreipiasi patarimo dėl muilo. 
„Dramblio kaulo“ tualetinio muilo numeris 800 
yra tai, ką aš vadinu Žinovų spąstais - priemone efek- 
tyviai išsiaiškinti, kas yra tam tikros srities Žinovai — 
o viena iš pagrindinių problemų, su kuriomis yra su- 
siduriama šiuolaikinėje rinkoje — kaip jiems paspęsti 
spąstus. Didesnę praeito šimtmečio dalį savo šalyje 
įtaką kitiems mes siedavome su visuomenine padėti- 
mi. Buvo teigiama, kad didžiausią įtaką mūsų protui 
daro žmonės, sugebėję sukaupti daugiausia pinigų, tu- 
rintys geriausią išsilavinimą ir gyvenantys geriausioje 
aplinkoje. Šio teiginio privalumas tas, kad tuos žmo- 
nes nesunku surasti: faktiškai didžiulė marketingo pa- 
saulio industrija buvo sukurta tinkamai pristačius 
daugybę Žmonių, turėjusių gerą išsilavinimą, daug pi- 
nigų ir gyvenusių puikioje aplinkoje. Tačiau Ryšių pa- 
laikytojai, Žinovai ir Pardavėjai šiek tiek skiriasi nuo 
jų. Jie išsiskiria ne pasaulietiška padėtimi ir laimėji- 

mais, bet ypatinga padėtimi tarp savo draugų. Žmo- 
nės jais domisi ne iš pavydo, bet iš meilės ir todėl šie 
žmonės turi galios prasiveržti pro kylančią izoliacijos 
ir imuniteto sieną. Tačiau meilę labai sunku atsekti. 
Kaip, po galais, surasti šios rūšies žmonių? 

Šį klausimą paskutiniais metais žmonės man už- 
duodavo nuolat, bet į jį nebuvo lengva atsakyti. Ma- 
nau, jog Ryšių palaikytojai yra Žmonės, kurių nerei- 
kia ieškoti. Jie patys ieško jūsų. Šiek tiek sunkiau su 
Žinovais. Štai todėl manau, jog labai svarbu sukurti 
Žinovų paieškos strategiją — spąstus Žinovams. Ap- 
svarstykime Lexus patirtį. 1990 metais, kai tik Lexus 
įdiegė savo pirmąją prabangių automobilių liniją 
Jungtinėse Valstijose, kompanija pastebėjo du nedi- 
delius LS400 linijos defektus, kuriuos reikėjo ištaisy- 
ti. Padėtis visais atžvilgiais buvo kebli. Nuo pat pra- 
džių Lexus planavo savo reputaciją kurti kokybiško 
darbo ir patikimumo pagrindu. O dabar, nepraėjus 
nė metams po markės išleidimo, kompanija buvo ver- 
čiama pripažinti, jog geriausias jos gaminys turi de- 
fektų. Taigi Lexus ėmėsi žygių. Paprastai defektų iš- 
taisomi, paskelbus apie tai žiniasklaidoje ir išsiuntus 
pranešimus savininkams. Tačiau vietoj to Lexus dar- 
buotojai telefonu paskambino kiekvienam savininkui 
individualiai tą pačią dieną, kai buvo paskelbta apie 
pastebėtus defektus. Juos pašalinus, savininkams at- 
siimant savo automobilius per firmos atstovybes, kiek- 
viena mašina buvo nuplaunama, o jos bakas pripil- 

domas benzino. Jeigu savininkas gyveno toliau nei už 
šimto mylių nuo firmos atstovybės, mechanikas buvo 
siunčiamas į jo namus. Vienu atveju jis skrido iš Los 
Andželo į Enkoridžą Aliaskoje, kad atliktų reikiamą 
remontą. 

Ar buvo būtina imtis tokių priemonių? Galima 
teigti, jog Lexus perlenkė lazdą. Automobilių defek- 
tai buvo sąlyginai nedideli. O ir skaičius parduotų au- 
tomobilių, kuriems reikėjo remonto - tai vyko Lexus 
tik atsiradus rinkoje — buvo nedidelis. Regis, Lexus 
turėjo geras galimybes defektams ištaisyti. Tačiau pa- 
grindinis argumentas buvo ne žmonių, kurių automo- 
bilius reikėjo taisyti, skaičius, bet jų rūšis. Galų gale 
kokie žmonės galėjo nusipirkti naujutėlaitį prabangų 
modelį? Automobilių Žinovai! Tuo metu iš viso bu- 
vo gal keli tūkstančiai Lexus savininkų. Ir jie buvo au- 
tomobilių ekspertai, žmonės, rimtai besidomintys au- 
tomobiliais, kalbantys apie juos, žmonės, kurių drau- 
gai klausia jų patarimų apie automobilius. Lexus su- 
prato, kad jie susidūrė su Žinovais ir kad jei jie pa- 
dės papildomų pastangų, tai gali duoti impulsą iš lū- 
pų į lūpas sklindančios informacijos apie jų klientų 
aptarnavimo kokybę epidemijai. Būtent taip ir įvyko. 
Kompanija išvengė galimos katastrofos ir pakėlė sa- 
vo reputaciją dėka klientų aptarnavimo kokybės, ku- 
ri išlieka iki šių dienų. Viena publikacija automobi- 
lizmo klausimais vėliau tai pavadino „nuostabiu de- 
fektų taisymu““. 

Tai puikūs spąstai Žinovams — pripažinimas, kad 
kartais tam tikras laikas arba situacija padeda surink- 
ti puikią Žinovų auditoriją. Štai kitas pavyzdys, kurį 
Virsmo taško skaitytojas Bilis Hartiganas papasakojo 
man apie elektroninį paštą. Aštuntojo dešimtmečio 
pradžioje Hartiganas dirbo kompanijoje ITT Financial 
Servises. Tada pirmą kartą buvo leista plačiai pardavi- 
nėti iki tol dar nežinomą produktą IRA (Individuali 
pensijos kaupimo sąskaita). Galiausiai su šiuo produk- 
tu kompanija /7T dominavo rinkoje. Kodėl? Mat jie 
pirmieji surado Žinovų grupę. Hartiganas rašo: 


"Tuo metu mintis apie savo pinigų atidavimą kokiai nors 
įstaigai anksčiau nei tau sukaks mažiausiai 59,5 metų 
atrodė keista ir bauginanti. Tačiau būta vieno įdomaus 
su IRA susijusio dalyko. Iki pat aštuntojo dešimtme- 
čio vidurio mokesčių lengvatos buvo taikomos tik tur- 
tingiesiems. Šis atvejis buvo išimtinis. Žinodami tai, tu- 
rėjome raktą į sėkmę. 

Nukreipti pastangas į turtinguosius? Ne. Jų nieka- 
da nebūna daug, juos per sunku rasti, o, be to, IRA pri- 
valumai gali jiems pasirodyti nelabai patrauklūs. Tačiau 
išryškėjo viena potenciali tikslinė grupė —- mokytojai. 

Tuo metu (ir, deja, iki šiol) ši labai svarbi profe- 
sionalų grupė per daug dirbo ir, suprantama, per ma- 
žai uždirbo. Niekam niekada nerūpėjo mokytojai, kai 
buvo kalbama apie mokesčių lengvatas ir investicijas. 
Tačiau IRA suteikė mokytojams daug privilegijų, pana- 

šių į tas, kurias iki šiol turėjo tik turtingieji. Tai jiems 
buvo naudinga ir dabar, ir ateityje. 

Kaip kartą rašė garsus sporto Žurnalistas Redas 
Smitas, „kovotojai kovoja“. O mokytojai? Jie moko. Ir 
jie greitai susidomėjo privilegijomis, kurias galėjo pa- 
siūlyti IRA. Kitaip tariant, žmogiškoji prigimtis paėmė 
viršų. Pirmą sykį jie galėjo kalbėtis su mokinių tėvais 
apie tai, kaip tvarkytis su savo pinigais. 

Buvo stengiamasi užvaldyti visą rinką. Tai buvo pa- 
ti puikiausia marketingo strategija, su kuria kada nors 


esu susidūręs. 


Ar yra būdų rasti Žinovų kiekvienoje rinkoje? Ne- 
žinau, tačiau esu beveik tikras, kad atsiras skaityto- 
jų, kurie pasinaudos Virsmo taško idėjomis kaip prie- 
mone tokiems būdams surasti. Pasaulyje, kur domi- 
nuoja izoliacija ir imunitetas, iš lūpų į lūpas perduo- 
damos informacijos principų suvokimas yra svarbes- 
nis, nei buvo kada nors anksčiau. 


Pabaigos pastabos 


ĮVADAS 


P 17 

Gerą Niujorko nusikalstamumo suvestinę galite rasti: Michael 
Massing “The Blue Revolution", New York Review of Books, 1998, 
lapkričio 19, p. 32-34. Kitą gerą diskusiją apie anomalią Niujorko 
nusikalstamumo sumažėjimo prigimtį rasite: William Bratton and 
William Andrews “What We've Learned About Policing“, City 
Journal, 1999 m. pavasaris, p. 25. 


P 19 

Žiovulio tyrinėjimo lyderis yra Merilendo universiteto psicho- 
logas Robert Provine. Štai keletas jo straipsnių šia tema: 

Robert Provine “Yawning as a Stereotypical Action Pattern 
and Releasing Stimulus“, Ethology (1983), t. 72, p. 109-122. 

Robert Provine “Contagious Yawning and Infant Imitation", 
Bulletin of the Psychonomic Society (1989), t. 27, Nr. 2, p. 125- 
126. 


P 21 

Geriausiai virsmo taško sąvoką galima suprasti, įsivaizduojant 
hipotetinį gripo protrūkį. Tarkim, vieną vasarą į Manheteną iš Ka- 
nados atvyko 1000 turistų, kurie atvežė nepagydomą dvidešimt ke- 
turias valandas gyvenančio gripo viruso atmainą. Šios gripo atmai- 
nos užkrečiamumo rodiklis yra 2 procentai. Vadinasi, iš kiekvieno 

penkiasdešimtuko žmonių, turėjusių glaudžių kontaktų su kokiu 
nors žmogumi, užsikrėtusiu šiuo virusu, užsikrečia vienas. Tarkim, 
tikslus skaičius žmonių, su kuriais vidutinis Manheteno gyvento- 
jas kas dieną sueina į kontaktą, važinėdamas metro ir bendrau- 
damas darbe, taip pat yra 50. Šiuo atveju turime susirgimo pu- 
siausvyros būseną. Tie 1000 kanadiečių turistų savo atvykimo die- 
ną perduoda virusą tūkstančiui naujų žmonių. O kitą dieną šis 
tūkstantis naujai užsikrėtusių žmonių perduoda virusą kitam tūks- 
tančiui žmonių, tuo tarpu pirmasis tūkstantis turistų, pradėjusių 
epidemiją, pasveiksta. Kol tarp susirgusių ir pasveikusių Žmonių 
išlieka puiki pusiausvyra, likusią vasaros dalį ir rudenį gripas plinta, 
bet ne ypač dideliu greičiu. 

O tada ateina Kalėdų sezonas. Metro ir autobusais pradeda 
važinėti daugiau turistų ir pirkėjų ir vidutinis Manheteno gyven- 
tojas dabar per dieną turi glaudžių kontaktų jau, tarkim, su 55 
žmonėmis. Staiga pusiausvyra sutrinka. Tūkstantis gripo nešioto- 
jų dabar susiduria su 55 000 žmonių per dieną, o esant 2 procen- 
tų infekcijos lygiui tai sudaro 1100 užsikrėtimo gripu atvejų kitą 
dieną. Savo ruožtu kiekvienas iš šių 1100 virusu užsikrėtusių žmo- 
nių taip pat susitinka su 55 žmonėmis, taigi trečią dieną gripu ser- 
ga 1210 Manheteno gyventojų, ketvirtą dieną - 1331, 0 savaitės 
pabaigoje — jau beveik 2000, ir skaičiai toliau auga eksponentine 
spirale, o priartėjus Kalėdoms, Manhetene jau galutinai siautėja 
gripo epidemija. Tas momentas, kai vidutinis gripo nešiotojas pra- 
dėjo susidurti ne su 50 žmonių per dieną, o su 55, ir yra virsmo 
taškas. Tai tas taškas, kuriame paprastas stabilus reiškinys - ne- 
stiprus gripo protrūkis — virto vieša sveikatos krize. Jei mėgintu- 
mėte nubraižyti kanadietiško gripo epidemijos progreso grafiką, 
virsmo taškas jame būtų tas grafiko taškas, nuo kurio linija staiga 
pradeda kilti į viršų. 

Virsmo taškai atspindi labai jautrias akimirkas. Teisingi po- 
kyčiai virsmo taške gali turėti milžiniškus padarinius. Mūsų ap- 
rašytas kanadietiškas gripas virto epidemija, kai niujorkiečių, su- 
siduriančių su gripo nešiotoju, skaičius pašoko nuo 50 iki 55 per 
dieną. Tačiau jei šis mažas pokytis būtų įvykęs priešinga kryptimi, 

t. y. jei skaičius būtų sumažėjęs nuo 50) iki 45, šis pokytis gripo 
aukų skaičių būtų pastūmėjęs mažėjimo linkme - iki 478 atvejų 
per savaitę, o dar per kelias kitas savaites, esant tam pačiam už- 
sikrėtimo procentui, kanadietiškas gripas būtų visiškai išnykęs iš 
Manheteno. Jei skaičius būtų pradėjęs mažėti nuo 70 iki 65 arba 
nuo 65 iki 60, arba nuo 60 iki 55, epidemija sėkmingai nebūtų pa- 
sibaigusi. Tačiau pokytis, įvykęs tiksliai virsmo taške, t. y. skaičius 
sumažėjęs nuo 50 iki 45, būtų ją užbaigęs. 

Virsmo taško modelis buvo aprašytas keliuose klasikiniuose so- 
ciologijos darbuose. Patariu paskaityti: 

Mark Granovetter “Threshold Models of Collective Behavior“, 
American Journal of Sociology (1978), t. 83, p. 1420-1443. 

Mark Granovetter and R. Soong “Threshold Models of Dif- 
fusion and Collective Behavior", Journal of Mathematical Socio- 
logy (1983), t. 9, p. 163-179. 

Thomas Schelling “Dynamic Models of Segregation", Journal 
of Mathematical Sociology (1971), t. 1, p. 143-186. 

Thomas Schelling Micromotives and Macrobehavior (New 
York: W.W. Norton, 1978). 

Jonathan Crane “The Epidemic Theory of Ghettos and Ne- 
ighborhood Effects on Dropping Out and Teenage Childbearing", 
American Journal of Sociology (1989), t. 95, Nr. 5, p. 1226-1259. 


Pirmas skyrius. TRYS TAISYKLĖS, TAIKOMOS EPIDEMIJOMS 


P 23 

Vieną iš geriausių susirgimų epidemijų mechanizmų neprofe- 
sionalių aprašymų rasite: Gabriel Rotello Sexual! Ecology: AIDS 
and the Destiny of Gay Men (New York: “Penguin Books", 1997). 

Susirgimų kontrolės centro paaiškinimus apie sifilio epidemi- 
ją Baltimorėje galite rasti Savaitinėje mirtingumo ir sergamumo ata- 
skaitoje, “Outbreak of Primary and Secondary Syphilis - Baltimore 
City, Maryland, 1995", 1996 m. kovo 1 d. 

P. 25 

Richard Koch The 80/20 Principle: The Art of Achieving More 
with Less (New York: Bantam, 1998). 

John Potteratt “Gonorrhea as a social disease", Sexually Tran- 
smitted Disease (1985), t. 12, Nr. 25. 


P:27 
Randy Shilts And the Band Played On (New York: St. Mar- 
tin's Press, 1987). 


P. 28 
Jaap Goudsmit Viral Sex: The Nature of AIDS (New York: Ox- 
ford Press, 1997), p. 25-37. 


P. 29 
Richard Kluger Ashes to Ashes (New York: Alfred A. Knopt, 
1996), p. 158-159. 


P 31 
A.M.Rosenthal Thirty-Eight Witnesses (New York: McGraw- 
Hill, 1964). 


P 32 

John Darley and Bibb Latane, “Bystander Intervention in 
Emergencies: Diffusion of Responsibility", Journal of Personality 
and Social Psychology (1968), t. 8, p. 377-383. 


Antras skyrius. MAŽUMOS TAISYKLĖ 


P 33 

Visa diskusija apie Polį Revere paimta iš nuostabios David 
Hackett Fisher knygos Paul Revere's Ride (New York: Oxford Uni- 
versity Press, 1994). 

P. 36 

Stanley Milgram “The Small World Problem“, Psychology 
Today (1967), t. 1, p. 60-67. Grynai teorinį mažojo pasaulio pro- 
blemos traktavimą rasite: Manfred Kochen (red.) The Small World 
(Norwood, New Jersey: Ablex Publishing Corp., 1989). 


P. 37 

Carol Werner and Pat Parmelee “Similarity of Activity Prefe- 
rences Among Friends: Those Who Play Together Stay Together", 
Social Psychology Ouarterly (1979), t. 42, Nr. I, p. 62-66. 


P. 45 

Breto Tjadeno (Brett Tjaden) projektas, dabar vykdomas Vir- 
ginijos universiteto kompiuterių mokslo skyriuje, vadinamas Bei- 
kono pranašystėmis Virginijoje, ir jį galima rasti internete adresu 
www.cs.virginia.edu.oracle/. 


P. 49 
Mark Granovetter, Getting a Job (Chicago: University of Chi- 
cago Press, 1995). 


P. 54 

Prekybos centrų reklamos darbai yra aprašyti: J.Jeffrey Inman, 
Leigh McAlister and Wayne D. Hoyer “Promotion Signal: Proxy 
for a Price Cut?" Journal of Consumer Research (1990), t. 17, 
p. 74-81. 


P. 55 

Linda Price su kolegomis aprašė daugelį vadinamojo Rinkos 
žinovų reiškinio tyrimų, įskaitant: 

Lawrence F Feick and Linda L. Price “The Market Maven: 
A Diffuser of Marketplace Information", Journal of Marketing 
(1987 m. sausis), t. 51, p. 83-97. 

Robin A. Higie, Lawrence F. Feick and Linda L. Price 
“Types and Amount of Word-of-Mouth Communications About 

Retailers", Journal of Retailing (1987 m. ruduo), t. 63, Nr. 3, 
p. 260-278. 

Linda L. Price, Lawrence FFeik and Audrey Guskey 
“Everyday Market Helping Behavior“, Journal of Public Policy and 
Marketing (1995 m. ruduo), t. 14, Nr. 2, p. 255-266. 


P. 64 

Brian Mullen et al. “Newscaster's facial expressions and 
voting behavior of viewers: Can a smile elect a President?" 
Journal of Personality and Social Psychology (1986), t. 51, p. 291—-295. 


P. 66 
Gary L.Wells and Richard E. Petty “The Effects of Overt He- 


ad Movements on Persuasion", Basic and Applied Social Psycho- 
logy (1980), t. 1, Nr. 3, p. 219-230. 


P. 68 

William S. Condon “Cultural Microrhythms" M. Davis (red.) 
publikacijoje /nteraction Rhythms: Periodicity in Communicative Be- 
havior (New York: Human Sciences Press, 1982), p. 53-76. 


P 70 
Elaine Hatfield, John T. Cacioppo and Richard L. Rapson 


Emotional Contagion (Cambridge: Cambridge University Press, 
1994), 


P 71 

Howard Friedman et al. “Understanding and Assessing 
Nonverbal Expressiveness: The Affective Communication Test“, 
Journal of Personality and Social Psychology (1980), t. 39, Nr. 2, 
p. 333-351. 

Howard Friedman and Ronald Riggio “Effect of Individual 
Differences in Nonverbal Expressiveness on Transmission of 
Emotion", Journal of Nonverbal Behavior (1981 m. žiema), t. 6, 
p. 96-104. 


354 VIRSMO TAŠKAS 
BE 


Trečias skyrius. UŽKIBIMO FAKTORIUS 


P 74 

Galbūt geriausią Sezamo gatvės istoriją rasite: Gerald Lesser 
Children and Television: Lessons from Sesame Street (New York: 
Vintage Books, 1975). Taip pat žr.: Jim Henson, The Works: The 
Art, the Magic, the Imagination (New York: Random House, 1993). 


P 76 

Sezamo gatvės mokomoji vertė buvo nuolat tikrinama - laida 
sulaukė kur kas daugiau kruopštaus akademinio nagrinėjimo nei 
bet kuri kita - ir buvo įrodyta, kad ji gerina mažųjų žiūrovų skai- 
tymo ir mokymosi įgūdžius. Visai neseniai grupė tyrinėtojų iš Ma- 
sačiusetso universiteto Kanzase grįžo prie šios temos ir surado be- 
veik 600) vaikų, kurių televizoriaus žiūrėjimą jie stebėjo devintaja- 
me dešimtmetyje, kai šie dar buvo ikimokyklinukai. Visi vaikai da- 
bar mokėsi vidurinėse mokyklose, ir savo nuostabai tyrėjai išsiaiš- 
kino, kad tie vaikai, kurie ketverių ir penkerių metų amžiaus žiū- 
rėdavo Sezamo gatvę daugiausiai, lig šiol geriau mokėsi mokyklo- 
je nei tie, kurie laidos nežiūrėjo. Netgi po to, kai buvo patikrinti 
tokie dalykai, kaip tėvų išsilavinimas, šeimos dydis ir ikimokykli- 
nio žodyno apimtis, Sezamo gatvės žiūrovai vidurinėje mokykloje 
geriau mokėsi anglų kalbos, matematikos ir gamtos mokslų, taip 
pat turėjo daug didesnį polinkį laisvalaikiu skaityti knygas, nei tie, 
kurie nežiūrėjo laidos arba ją žiūrėjo retai. Remiantis studija, kiek- 
vienai savaitinei Sezamo gatvės žiūrėjimo valandai, vidurinės mo- 
kyklos pažymys vidutiniškai didėjo 0,52 balo. Vadinasi, vaikas, kuris 
penkerių metų amžiaus Sezamo gatvę žiūrėjo penkias valandas per 
savaitę, vidutiniškai gaudavo ketvirtadaliu aukštesnį pažymį nei pa- 
našaus intelekto vaikas, kuris niekada nežiūrėjo laidos. Kažkodėl 
ši vienintelė vienos valandos trukmės televizijos laida, kuri buvo 
žiūrima ne ilgiau nei dvejus ar trejus metus, ir praėjus dvylikai ar 
penkiolikai metų, vis dar darė poveikį. Šis tyrimas yra apibendrin- 
tas studijoje „Ankstyvoje vaikystėje naudotų žiniasklaidos priemo- 

nių įtaka paauglių pasiekimams“, atliktoje Masačiusetso universi- 
tete Amherste ir Kanzaso universitete Lawrence (1995). 

Taip pat žr.: “Effects of educational TV viewing of lower 
income preschoolers on academic skills, school readiness, and 
school adjustment one to three years later", John C. Wright ir 
Aletha C. Huston, A Report to Children's Television Workshop, 
University of Kansas (1995). 


P. 77 

Lester Wunderman parašė nuostabią autobiografiją, kurioje 
pasakojama istorija apie Columbia įrašų studiją ir daug kitų isto- 
rijų apie tiesioginį marketingą. 

Lester Wunderman Being Direct: Making Advertising Pay (New 
York: Random House, 1996), 10 ir 11 skyriai. 


P 78 

Howard Levanthal, Robert Singer and Susan Jones “Effects 
on Fear and Specificity of Recommendations Upon Attitudes and 
Behavior", Journal of Personality and Social Psychology (1965), 
t. 2, Nr. 1, p. 20-29, 


P. 81 

Geriausia „aktyvios“ televizoriaus žiūrėjimo teorijos santrau- 
ka yra: 

Daniel Anaerson and Elizabeth Lorch “Looking at Television: 
Action or Reaction?“ Children's Understanding of Television: 
Research on Attention and Comprehension (New York: Academic 
Press, 1983). 


P 83 

Palmerio darbas aprašytas daugelyje šaltinių. Pavyzdžiui, 
Edward Palmer “Formative Research in Educational Television 
Production: The Experience of CTW* W. Schramm (red.) publi- 
kacijoje Ouality in Instructional Television (Honolulu: University 
Press of Hawaii, 1972), p. 165-187. 

P 87 

Barbaros Flag (Barbara Flagg) akių judesių tyrimas, žiūrint 
„Oskaro sudurtinius žodžius“ ir „Apkabinimą“ apibendrintas stu- 
dijoje: Barbara N. Flagg “Formative Evaluation of Sesame Street 
Using Eye Movement Photography“ J. Baggaley (red.) publikaci- 
joje Experimental Research in Television Instruction, t. 5 (Montre- 
al, Canada: Concordia Research, 1982). 


P 92 
Ellen Markman Categorization and Naming in Children 
(Cambridge: MIT Press, 1989). 


P. 94 

Nelson, Katherine (red.) Narratives from the Crib (Cambrid- 
ge: Harvard University Press, 1989). Žr. Bruner, Lucariello ir Feld- 
man esė. 


Ketvirtas skyrius. APLINKYBIŲ ĮTAKA 
(PIRMOJI DALIS) 


P. 104 

Geriausius pasakojimus apie Getso šaudymą galite rasti pub- 
likacijoje: George P. Fletcher A Crime of Self Defense (New York: 
Free Press, 1988). 

Taip pat: Lilian Rubin, Ouiet Rage: Bernie Goetz in a Time 
of Madness (New York: Farrar, Straus and Giroux, 1986). 


P. 106 

Gerą Niujorko nusikalstamumo suvestinę galite rasti: Micha- 
el Massing “The Blue Revolution“ New York Review of Books, 
1998, lapkričio 19, p. 32-34. 

William Bratton Zurnaround: How America's Top Cop Reversed 
the Crime Epidemic (New York: Random House, 1998), p. 141. 

P. 109 

Malcolm Gladwell “The Tipping Point", The New Yorker; 1996, 
birželio 3, p. 32-39. Šį straipsnį galite rasti internete adresu www. 
gladwell.com. Kitą gerą diskusiją apie anomalią Niujorko nusikals- 
tamumo sumažėjimo prigimtį rasite: William Bratton and William 
Andrews “What We've Learned About Policing“, City Journal, 
1999 m. pavasaris p. 25. 


P. 109-110 
George L. Kelling and Catherine M.Coles Fixing Broken Win- 
dows (New York: Touchstone, 1996), p. 20. 


P. 117 

Zimbardo eksperimentų aprašymai paimti iš Craig Haney, 
Curtis Banks and Philip Zimbardo “Interpersonal Dynamics in 
a Simulated Prison“, International Journal of Criminology and 
Penology (1973), Nr. 1, p. 73. Sargybos ir Zimbardo kalbų citatos 
paimtos iš CBS 60 Minutes, 1998, rugpjūčio 30 “The Stanford 
Prison Experiment". 


P 119 

Gerą santrauką apie eksperimentus, atliktus siekiant išsiaiš- 
kinti mokinių sukčiavimą, rasite: Hugh Hartshorne and Mark May, 
“Studies in the Organization of Character" H. Munsinger (red.) 
publikacijoje Readings in Child Development (New York: Holt, 
Rinehart and Winston, 1971), p. 190-197. 

Išsamias jų išvadas galite rasti: Hugh Hartshorne and Mark 
May Studies in the Nature of Character, t. 1, Studies in Deceit (New 
York: Macmillan, 1928). 


P. 121 

Mažųjų afrikietiškų beždžionių elgesys ir kortų Žaidimai ap- 

